
Sosiaalityón tutkimuksen 
mielekkyydestä ja missiosta 


Rosi Enroos & Mikko Mäntysaari 


Mielekkyyden ongelma 


Joskus kuulee kysyttävän, tarvitaanko yhteiskuntatieteissä eri ammatteihin 
kytkeytyviä erillisiä tutkimusalueita, joita kutsutaan soveltaviksi yhteiskunta- 
tieteiksi. Eikö sosiaalitieteeksi riitä sosiologia eri osa-alueineen? Harva kuiten- 
kaan kyseenalaistaa esimerkiksi lääketieteen tarpeellisuutta siksi, että luon- 
nontieteet ovat olemassa. Tässä kirjassa tarkastellaan sosiaalityön tutkimusta, 
yhtä soveltavaa yhteiskuntatieteen alaa. Teoksen poikkileikkaava, erilaisia 
aihepiirejä ja kirjoittajia yhdistävä teema on sosiaalityön mielekäs tutkimus. 
Kirjassa tarkastellaan sosiaalityön tutkimuksen ja tutkimisen mielekkyyttä 
useista näkökulmista. Sosiaalityön tutkimuksessa on pohdittu vain vähän sitä, 
millaista merkitystä tutkimuksella ajatellaan olevan ja millaisista elementeistä 
sosiaalityön tutkimuksen mielekkyys ja merkitys rakentuvat. Mielekkyydel- 
lä viittaamme pohdintoihin muun muassa siitä, onko sosiaalityön tutkimus 
vaativine tutkimusaiheineen oma missionsa, ja jos niin millainen? Mitä ovat 
sosiaalityön tutkimukselle ominaiset asiat ja miten se erottuu muista tieteistä? 
Onko sosiaalityön tutkimuksella muihin tieteenaloihin verrattuna erilaisia 
moraalisia tai eettisiä velvoitteita? 

Mielen ja merkityksen teemoja pohtineista yhteiskuntatieteilijöistä ni- 
mekkäimpiä on saksalainen Max Weber, joka Wirtschaft und Gesellschaft 
(1921/1980) suurteoksensa alussa pohtii sosiologian peruskäsitteitä ja määrit- 
telee sosiologian tieteeksi, joka tutkii sosiaalista toimintaa. Samalla myös mieli 
ja merkitys (Sinn ja Bedeutung) tulevat määritellyiksi. Sosiaalinen toiminta 


on Weberin mukaan sellaisissa inhimillisissä suhteissa tapahtuvaa toimintaa, 

johon osallistuvat liittävät subjektiivisen mielen (Sinn), ja toiset kykenevät 
orientoitumaan tähän toimintaan tavalla tai toisella. Sosiologisesti kiinnos- 
tava mielekäs toiminta eroaa yhden yksilön kannalta subjektiivisesti mielek- 
käästä toiminnasta liukuvasti eikä kovin tarkkarajaisesti. Yhteiskuntatietei- 
den kannalta toiminnan mielekkyys on kuitenkin tarkastellun toiminnan 
yhteiskuntatieteellisen ymmärtämisen edellytys. Weberin mukaan voimme 
ymmärtää vain mielekästä toimintaa, sen merkitysten (Bedeutung) kautta. 
Weberille merkitys oli keskeisesti kausaalista merkitystä — sosiaalisen toimin- 
nan ymmärtävä selittäminen edellyttää toimintaan vaikuttavien kausaalisten 
ehtojen ymmärtämistä. Tällainen ymmärtäminen on hänen mukaansa myös 
edellytys sille, että asioita voidaan muuttaa. (Weber 1921/1980, 1-3.) Mitä sit- 
ten on mielekäs yhteiskuntatieteellinen tutkimus? Varmaankin tutkimusta, jol- 
la on merkitystä tutkijalle, tutkimukseen osallistuville ihmisille, sosiaalisille 
ryhmille sekä myös tiedeyhteisölle. Mielekkyys ja merkitys tulee tutkimuk- 
seen tutkimuksen teon tavoitteesta, jota tässä kutsumme missioksi. 
Sosiaalityön tutkimuksen erityisluonteesta on olemassa kansainvälistä kir- 
jallisuutta (esim. Gibbs 2001; Shaw 2007; 2016; Shaw ym. 2010), mutta toistai- 
seksi kotimainen sosiaalityön tutkimuksen erityisluonnetta koskeva keskus- 
telu on ollut vähäistä. Vuonna 2005 Mirja Satka (2005, 311) peräänkuulutti 
sosiaalityön (ja sosiaalipolitiikan) tutkimuksen tarkempaa analyysia: ”Olisi 
mielenkiintoista, jos joku innostuisi analysoimaan oppialojemme ihmiskuvia, 
käytäntösuhteita ja tutkimuskohteita viimeaikaisen tutkimuksen valossa.” Tois- 
taiseksi tällaista tutkimusta ei ole laajassa mittakaavassa tehty. On aika kum- 
mallista, että ylipäätään empiiristä sosiaalityön tutkimuksen tutkimusta on 


tehty Suomessa kovin vähän’. 


' Joitain tutkimuksia kuitenkin löytyy. Esimerkiksi Mäntysaari ja Haaki (2007) tarkas- 


telivat kotimaisten sosiaalityön väitöskirjojen teoria- ja metodivalintoja. Paasion (2014) 
ammatillinen lisensiaatintutkimus käsitteli Web of Science -tietokannan avulla näyt- 
töön perustuvia käytäntöjä koskevaa sosiaalityön tutkimusta ja osoitti tämänkaltaisen 
suomalaisen tutkimuksen niukkuuden. Voi kysyä, mistä tämä empiirisen sosiaalityön 
tutkimuksia koskevan tutkimuksen niukkuus kertoo. Muualla maailmassa sosiaalityön 
tutkimuksen tutkimusta tehdään enemmän. Pohjoismaisessa sosiaalityön tutkimuksessa 
erityisesti ruotsalaiset Peter Dellgran ja Staffan Höjer ovat julkaisseet runsaasti sosiaali- 
työn tutkimusta koskevaa empiiristä tutkimusta (esim. Dellgran & Höjer 2003; 2006). 

Sosiaalityón tutkimuksen erityisyyttà koskevassa kirjoittelussa on usein 
normatiivinen näkökulma. Tällöin halutaan esittää, millaista tutkimuksen 
tulisi olla. Esimerkiksi ohjelmallisessa kirjoituksessaan sosiaalityön tutki- 
muksen erityislaadusta, eurooppalaisen sosiaalityön tutkimuksen seuran 
ensimmäinen puheenjohtaja professori Ian Shaw esitti kuusi kriteeriä, jotka 
hyvän sosiaalityön tutkimuksen tulisi täyttää (Shaw 2007). Shawn mukaan 
sosiaalityön tutkimuksen erityislaatuisuudesta (hyvässä mielessä) voidaan pu- 
hua, mikäli tutkimus: 


— tähtää metodologiseen korkealaatuisuuteen siitä riippumatta, millai- 
sesta metodologiasta on kyse 


— pyrkii tarkkuuden, monipuolisuuden, syvyyden ja edistymisen kaltai- 
siin määreisiin 

— ylläpitää aktiivista keskustelusuhdetta sosiaalitieteellisen tiedeyhteisön 
kanssa 

— säilyttää jatkuvan yhteyden sosiaalityön yleisiin tavoitteisiin? 

— seuraa huolella ja vakavissaan sosiaalityötä sivuavaa muuta tutkimus- 


toimintaa 


— koettaa purkaa omia ennakkoluulojaan niitä tutkimusalueita kohtaan, 
jotka ovat näennäisesti etäällä sosiaalityöstä. 
Lisäksi Shaw toteaa, että sosiaalityön tutkimuksella on paljon opittavaa sosi- 
aalityön palvelujen käyttäjiltä siitä, mitä tulee pitää hyvänä tutkimuksena (mt. 
665). 

Shawn puheenvuoro on kirjoitettu tilanteessa, jossa eurooppalainen sosi- 
aalityön tutkimus oli järjestäytymässä omaksi tieteelliseksi seurakseen. Vaikka 
sosiaalityön koulutus on levinnyt suurin piirtein kaikkiin moderneihin yh- 
teiskuntiin ja koulutusta toteutetaan usein yliopistoissa, silti Euroopassakin 
sosiaalityön tutkimuksen erityisasemasta keskusteltiin vielä noin kymmenen 


vuotta sitten uutena, määrittelyä kaipaavana asiana. Keskustelun viimeaikai- 


2 Yleisiin sosiaalityön tavoitteisiin Shawn mukaan kuuluu sosiaalityön teoria- ja tiedon- 
tuotannon kehittäminen, puolueettoman näytön ja tiedon tarjoaminen päätöksenteosta 
ja sen tueksi, käytäntöjen parantaminen ja organisaatioiden oppimisen tukeminen, eletty- 
jen kokemusten merkitysten korostaminen ja siihen liittyvän ”käytännöllisen viisauden? 
sekä oikeudenmukaisuuden, sosiaalisen muutoksen ja sosiaalisen inkluusion edistäminen. 

suutta selittää se, että sosiaalityön tutkimuksen asema suhteessa toisiin yhteis- 
kuntatieteisiin on monissa Euroopan maissa vakiintunut vasta 1990-luvulta 
lähtien. Näinhän on myös Suomessa: sosiaalityö oppiaineena itsenäistyi so- 
siaalipolitiikasta 1990-luvun puolivälistä lähtien, Ruotsissa jo 1980-luvulla. 
Suomi, Ruotsi ja Viro ovat eurooppalaisissa yliopistoissa kuitenkin poikkeuk- 
sia. Esimerkiksi Britanniassa, missä sosiaalityön tutkimuksella on pitkät ja 
vahvat perinteet, sosiaalityön väitöskirjat tehdään edelleen muihin yhteiskun- 
tatieteisiin, ja Saksassa yliopistollista sosiaalityön tutkimusta tehdään sosiaa- 
lipedagogiikassa (Lorenz 2008). Vaikka tässä kirjassa ei keskitytä sosiaalityön 
oppiaineen oikeutuksen kysymyksiin, on hyvä muistaa, että akatemisoituneel- 
la sosiaalityöllä on varsin lyhyt historia. 

Tietääksemme sosiaalityön tutkimuksen mielekkyyttä ei ole Suomessa 
aiemmin käsitelty tässä laajuudessa. Tutkimuksen mieli ja merkitys syntyvät 
laajasti ajateltuna tieteenalan itseymmärryksestä, mutta osaltaan myös tutkijan 
mielessä olevasta käsityksestä tutkimuksesta. Miten sosiaalityön tutkimuksen 
mielekkyyttä voi sitten tarkastella? Mitä kaikkea mielekkyys sisältää? Tämä 
teos käsittelee sosiaalityön mielekkyyden kysymyksiä ja sen eri ulottuvuuksia 
artikkeleissa, joiden kirjoittajina on joukko suomalaisia sosiaalityön tutkijoi- 
ta. Kirjan artikkelit valottavat samalla sosiaalityön tutkimuksen missioita eri- 
laisista suunnista. Tutkimuksen merkitykset ja mielekkyys tulevat näkyviin 
muun muassa kirjoittajien henkilökohtaisina muisteluina, sydäntä lähellä ole- 
vina tutkimusaiheina tai maailman parantamisen eetoksena. Kokonaisuutta 
täydentää norjalaisen politiikan tutkijan, professori Marit Skivenesin, näkö- 
kulma vertailevaan lastensuojelututkimukseen ja sen mielekkyyteen. 

Kirjan inspiraationa on ollut Tampereen yliopiston sosiaalityön professori 
Tarja Pösön monipuolinen ja mittava tutkimustyö. Kirjaa ovat olleet tekemäs- 
sä hänen tutkijanuraansa tavalla tai toisella kietoutuvat kollegat, aikalaiset, 
entiset väitöskirjaohjattavat, tutkijat ja ystävät, jotka ovat halunneet osoittaa 
60-vuotismerkkipäivän yhteydessä arvostuksensa sille moninaiselle ja rik- 
kaalle tutkimustyölle, jota Tarja Pösö on edistänyt. Tämä kirja ei ole kaiken 
kattava yleisesitys sosiaalityön tutkimuksen mielekkyydestä, vaan pikemmin- 
kin osoitus siitä, kuinka vähän aihetta on käsitelty ja miten moniulotteisesti 


sosiaalityön tutkimuksen mielekkyyttä voidaan lähestyä. 

Tarja Pösö (2000) on halunnut osallistua keskusteluun sosiaalityön tutki- 
muksen asemasta ja erityislaadusta tamperelaisen sosiaalityön tutkimuksen 
historiaa ja erityisesti Reino Saloa koskevassa kirjoituksessaan. Pösö pohtii 
erityislaatuun liittyviä kysymyksiä seuraavasti: 

... miten sosiaalityön tutkimus voisi olla riittävän herkkä tavoittamaan so- 

siaalityön käytäntöjen moni-ilmeisyyttä ja monitasoisuutta ja miten sitä 

voidaan tehdä tavalla, jossa yhdistyy niin akateemisten yhteisöjen kuin so- 
siaalityöntekijöiden arvostus. Tai miten rakennetaan sellaista sosiaalityön 
tutkimusta joka jakaa joitakin sosiaalityön ammatin eettisiä tavoitteita ja 
on sitä kautta merkityksellistä erilaisissa marginaalisissa tilanteissa eläville 
ihmisille — vai pitääkö tuota asiaa miettiä lainkaan. (Pösö 2000, 38). 
Tässä kirjan alkuluvussa tarkastelemme ensin sosiaalityön tutkimuksen mis- 
sioita. Pohdimme myös sosiaalityön tutkimuksen suhdetta käytäntöön, sil- 
lä käytäntösuhde nähdään usein sosiaalityön tutkimuksen olennaisimpana 
erityispiirteenä. Lisäksi avaamme sitä, miten sosiaalityön tutkimuksen eri- 
tyisyyttä voidaan etsiä sen käsittelemistä vaikeista teemoista ja tutkimuksen 
erityisestä kyvystä nostaa esiin näkökulmia, jotka muuten jäisivät pimentoon. 
Lopuksi esitämme joitakin johtopäätöksiä sosiaalityön tutkimuksen mielek- 


kyydestä. 


Sosiaalityön tutkimus — millainen missio? 


Yksi näkökulma tutkimuksen mielekkyyteen on tarkastella tutkimusta mis- 
sion näkökulmasta. Edellä esitetyt Weberin luonnehdinnat ymmärtävän so- 
siologian perusteista ovat sittemmin tulleet myös sosiaalityön tutkimuksen 
kaltaisten soveltavien yhteiskuntatieteiden perusnäkemyksiksi, ainakin mitä 
tulee hänen kantaansa sosiaalisen toiminnan mielekkyyden keskeisyydestä 
erityisesti kvalitatiivisen tutkimuksen metodologisena perustana. Sen sijaan 
Weberin kanta tutkimuksen missiosta on vähintäänkin kiistanalainen. Kuu- 
luisassa esseessään Tiede ammattina ja kutsumuksena (1919/2009) hän esittää, 
että tutkijan tulee etsiä totuutta, ja että tämä on oikeastaan ainoa hyväksyt- 
tävä missio, joka hänellä tutkijana toimiessaan voi olla. Omatunto on opetta- 
jan ankarin kriitikko, ja sitä seuraava tutkija torjuu ideologioiden, uskontojen 


tai politiikan houkutukset tutkimustyössään ja opetuksessaan. (Mt. 51-52.) 

Weberin mukaan tutkijan on kyettävä erottamaan arvot ja tosiseikat toisis- 
taan ja sijoitettava kummatkin näistä omille paikoilleen. Weberin arvovapaus- 
teesi karkeasti yksinkertaistettuna tarkoittaa tutkimuksessa sitä, että arvot 
ovat tärkeitä tutkimusaihetta valittaessa ja ehkä tutkimuksen johtopäätöksis- 
tä keskusteltaessa, mutta muuten tutkijan pitää olla tarkkana, että ei käsittele 
omia arvojaan tosiseikkoina. 

Sosiaalityön kaltaisen soveltavan yhteiskuntatieteen kannalta puhdas pi- 
täytyminen vain totuuden etsimisen missiossa tuntuu vaikealta. Soveltavassa 
tutkimuksessa puhdasta totuutta ei pidetä ainoana tai riittävänä arvona, vaan 
tutkimuksen on lunastettava oikeutuksensa useammalla rintamalla, esimer- 
kiksi tuomalla jotakin uutta käytännön työhön tai sen reunaehtojen ymmär- 
tämiseen. Jo itse soveltavan tutkimuksen ideaan on sisäänrakennettu ajatus 
siitä, että syntyvää tutkimustietoa voidaan tavalla tai toisella hyödyntää alan 
käytännöissä (ks. laajemmin yhteiskuntatieteissä esim. Rolin, Kakkuri-Knuut- 
tila & Henttonen 2006). Tämän tosiseikan myöntäminen ei kuitenkaan pois- 
ta Weberin esittämiä kiusallisia kysymyksiä sosiaalityönkään agendalta. Kun 
yleisesti ajatellaan, että vain tosiasioista voidaan kiistellä ja arvot ovat seikkoja, 
joiden välillä ei ole helppoa käydä rationaalista keskustelua, on tietysti perus- 
teita väittää Weberin tavoin, että tutkijan olisi syytä pitää omat arvonsa ja tut- 
kimuksen tekeminen toisistaan erillään. Yksi ratkaisu Weberin arvovapaus- 
teesin aiheuttamaan haasteeseen voisi olla kanta, jonka mukaan vain sellainen 
tutkimus, jonka tekijä sitoutuu sosiaalityön kansainvälisesti hyväksyttyihin 
arvoihin, voi olla sosiaalityön tutkimusta. Sosiaalityön tutkimusta olisi vain 
sellainen tutkimus, jossa nojaudutaan arvoihin, joihin ammatillinen sosiaali- 
työ on kansainvälisesti sitoutunut (International Federation of Social Workers 
2017) tai suomalainen sosiaalityöntekijöiden liitto Talentia (2017) hyväksy- 
nyt. Näin ajatellen sosiaalityön tutkimuksen missiota voitaisiin pitää jossakin 
mielessä globaalina, yleisiin sosiaalityön tavoitteisiin kytkeytyvänä. Toisaalta 
voidaan perustellusti kysyä, miksi juuri näitä (IFSw:n ja Talentian) arvoja tu- 
lee pitää universaaleina. Esimerkiksi sosiaalityön keskeisinä arvoina pidetyt 
ihmisoikeudet ja sosiaalinen oikeudenmukaisuus voivat joskus olla keskenään 
jopa ristiriidassa, jonka vuoksi sosiaalityön arvoperustan tulisi olla universa- 


listisen sijaan pluralistinen (esim. Hugman & Bowles 2012, 150-155). Myös 

Butler (2002), joka on laatinut erityisesti sosiaalityön tutkimusta käsittelevät 
tutkimuseettiset ohjeet, näkee, että tutkimuseettinen koodisto on arvokas sen 
tuottaman keskustelun ja kritiikin näkökulmasta, eikä niinkään universaali- 
na ohjenuorana. 

Sosiaalityölle ominaisten tutkimusaiheiden valinta voidaan nähdä merkit- 
tävänä juuri yhteiskuntatutkimuksen humanistisen ja eettis-poliittisen tehtä- 
vän näkökulmasta (Plummer 2001, 90-91; Pösö 2008, 95). Tietyn aiheen tut- 
kittavaksi ottaminen voidaan nähdä eettisenä valintana (Pohjola 2003, 59-60) 
ja siten sosiaalityön missioon kiinnittyvänä elementtinä. Sosiaalityössä tutki- 
taan usein aiheita, jotka eivät kiinnosta valtavirtaa, joista ei haluta tietää tai 
jotka halutaan jopa unohtaa (esim. Laitinen 2004; Pösö, Enroos & Vierula 
2010). Yhtenä sosiaalityön tutkimukselle tyypillisenä missiona, vaikka ei vält- 
tämättä ainutlaatuisena, voidaankin nähdä esimerkiksi yhteiskunnan margi- 
naalissa olevien ihmisten asioiden ajo tai esille tuominen (Pösö 1986; 1993; 
Metteri 2004; 2012; Ellonen & Pösö 2014; Nikupeteri 2016; Enroos, Heino & 
Pösö 2016; vrt. esim. Suoranta & Ryynänen 2014). Sosiaalityön tutkimuksen 
yhteydessä puhutaan esimerkiksi ”äänen antamisesta”. Suomalaisessa sosiaali- 
työn tutkimuksessa alettiin 1980-luvulta alkaen kiinnittää enemmän huomio- 
ta Jokisen ja Juhilan (2005, 292) mukaan muun muassa asiakkaan asemaan ja 
oikeuksiin, joista he mainitsevat esimerkkeinä Rostilan (1988), Niirasen (1990) 
ja Pohjolan (1994) tutkimukset. Sosiaalityön tutkimus yrittää tehdä ymmär- 
rettäväksi heikompiosaisten ihmisten tilanteita: yleiset asenteet esimerkiksi 
työttömiä, asunnottomia, päihteidenkäyttäjiä tai psyykkisesti sairastuneita 
kohtaan voivat olla joskus varsin kovia ja yksilöitä tuomitsevia. Missio ei voi 
kuitenkaan jäädä vain näkyväksi tekemiseen tai äänen antamiseen. Sosiaali- 
työn tutkimuksen tehtävänä on huomion kiinnittäminen esimerkiksi yhteis- 
kunnallista eriarvoisuutta luoviin rakenteisiin ja käytäntöihin (esim. Sipilä 
1979; Pohjola, Laitinen & Seppänen 2014). 

Ammatillisessa sosiaalityössä on hyvin pitkään lähdetty siitä, että aut- 
taminen tulee mahdolliseksi vain yhdessä tekemällä (ks. esim. Laitinen & 
Niskala 2013). Tästä lähtökohdasta voidaan puhua esimerkiksi yhteisenä toi- 
mijuutena (Eskola 1991; Rostila 1988) tai dialogisuutena (Seikkula & Arnkil 


2009). Palvelujen käyttäjien ottaminen mukaan tutkimuksen suunnitteluun 

ja toteuttamiseen on sekin tullut yhä tärkeämmäksi hyvän tutkimuksen kri- 
teeriksi (Beresford 2000; Beresford & Evans 1999). Nähdään, että asiakasnä- 
kökulma tulee ottaa huomioon jo tutkimuskysymysten asettelussa. Esimer- 
kiksi Isossa-Britanniassa kriittinen sosiaalityön tutkimusperinne on vahva, ja 
sen missiona nähdään olevan yhteiskunnallisten muutosten aikaansaaminen 
asiakkaiden eduksi. Suomalaisessakin kontekstissa radikaali asiakasnäkökul- 
ma on ollut aikanaan paljon esillä, mutta välillä taas kadonnut kuta kuinkin 
näkymättömiin. Mirja Satka (2005, 312) kirjoittaa, että 1960—70-lukujen ra- 
dikaalista sosiaalityöstä nousseen asianajotehtävän mukaan sosiaalityön tulee 
”taistella kohtuuttomuuden kohteeksi joutuneiden sijasta oikeudenmukaisen hy- 
vinvointipolitiikan toimeenpanon puolesta kaikilla niillä välineillä, jotka oma 
osaamisemme sosiaalisen asiantuntijoina meille mahdollistaa? Tällä hetkellä 
näyttää siltä, että radikaali, rakenteellista työotetta korostava näkökulma on 
tekemässä paluuta, vaikka etsiikin vaikuttamisen väyliä. Uusi sosiaalihuolto- 
laki (1301/2014, 7 $) korostaa rakenteellisen sosiaalityön merkitystä. Yliopis- 
tot reagoivat lisääntyvään osaamistarpeeseen muun muassa toteuttamalla 
rakenteelliseen sosiaalityöhön suuntautuvan sosiaalityöntekijöiden erikoistu- 
miskoulutuksen vuosina 2016—2018 (ks. Sosnet 2017). 

Hyvinvointivaltion murtuminen ja eriarvoistumiskehityksen vahvistumi- 
nen voidaan nähdä asiana, joka korostaa sosiaalityön nykytutkimuksen mis- 
siota ja merkittävyyttä. Tutkimuksella voi olla paljon annettavaa eriarvoisuut- 
ta koskevaan yhteiskunnalliseen keskusteluun. Sosiaalityön tutkijoiden onkin 
helppo yhtyä taloustieteilijä Thomas Pikettyn kantaan, jonka mukaan yhteis- 
kunnallinen eriarvoisuus on tila, josta meille kaikille kertyy kokemusta ja josta 
voidaan muodostaa poliittisia kantoja. Tutkimusta tarvitaan muodostamaan 
perustaa, jolta eriarvoisuudesta voidaan käydä rationaalista väittelyä. Piketty 
(2016) kirjoittaa, että 

ilman tarkkaan määriteltyjä lähdeaineistoja, menetelmiä ja käsitteitä siitä 

voidaan väittää mitä tahansa. Yhden mielestä tuloerot vain kasvavat ja vää- 

ryys valtaa alaa maailmassa. Toisen mielestä tuloerot kaventuvat luonnos- 


taan ja tasoittuvat itsestään eikä siunattua tasapainoa pidä missään tapauk- 
sessa järkyttää puuttumalla siihen. (Mt., 15.) 

Pikettyn (2016) mukaan tutkimus auttaa tarkentamaan keskusteluasetelmaa, 
paljastamaan hämäyksen ja näennäistotuudet sekä arvioimaan kriittisesti 
kaikkea. Tällä tavalla toimiessaan tutkimus voi johtaa maailman muuttumi- 
seen paremmaksi. Suomalaista yhteiskuntatieteellistä tutkimusta ja sen yh- 
teiskunnallista tehtävää on tarkasteltu seikkaperäisesti kirjassa Tutkimuksen 
kansallinen tehtävä (Muhonen & Puuska 2014). Sosiaalityön tutkimusta haas- 
teineen, vaikeuksineen ja tavoitteineen voidaan katsoa myös osana näitä kirjas- 
sa kuvattuja kysymyksiä (erityisesti Ronkainen, Suikkanen & Kunnari 2014). 
Myös tavoitteet ja ihanteet liittyvät missioon ja tutkimuksen mielekkyy- 
den ja merkityksellisyyden perustelemiseen. Sosiaalityön tutkimuksen etiikka 
on sosiaalityön tutkimuksen mission näkökulmasta merkittävä osa tutkimus- 
ta. Brittiläinen Roger Smith (2009) tarkastelee kirjassaan Drivers, demands 
and constraints in social work research sosiaalityön tutkimusta tekemään aja- 
via seikkoja, sosiaalityön tutkimukseen liitettyjä vaatimuksia ja tutkimuksen 
rajoituksia sekä sitä, mitä sosiaalityön tutkimuksella yritetään tavoitella (mt. 
17—35). Smithin mukaan sosiaalityön tutkimuksen aiheet eivät ole vain valin- 
takysymyksiä: 
Meidän tulee hyväksyä, että sosiaalityön tutkimus ei ole, eikä sitä voi tai tule 
tarkastella puhtaasti pelkkänä tutkimuksena. Tämä siksi, että kentän ja tut- 
kimuskohteiden ihmiset ovat niitä, joihin tutkimuksen tulokset vaikuttavat 
ja jotka voivat hyvin olla suoraan osallisina tutkimusprosesseissa. (Smith 
2009, 20—21.) 
Missio voi olla luonteeltaan myös metodologinen tai epistemologinen. Sosiaa- 
lityön tutkimuksen epistemologisia ja ontologisia valintoja ei ole viime aikoina 
pohdittu sosiaalityön kannalta kovin paljoa. Historiallisten tapahtumakulku- 
jen suunnasta tätä kysymystä ovat katsoneet Arja Jokinen ja Kirsi Juhila (2005), 
jotka kuvaavat sosiaalityön tutkimuksen lähihistoriaa, aikaa 1980-luvun alus- 
ta 1990-luvun lopulle sosiaalityön tutkimuksen ja siinä tapahtuneiden siirty- 
mien kautta. He arvioivat 1980-luvun alun yhteiskuntalähtöisten kontrollia 
korostavien makroteorioiden ja sosiaalityön ammatista lähtevien normatiivis- 
ten jäsennysten välimatkan melkoisen suureksi ja näkivät, että näiden kahden 
näkökulman välistä puuttui sosiaalityölle olennainen pala (mt. 291; ks. myös 


Hänninen 1990). 1980-luvulla yhteiskuntatieteissä voimistui laadullinen tut- 

kimus ja kiinnostus ihmisten toimintaan, kokemuksiin sekä kulttuuriseen 
näkökulmaan. Laadullinen tutkimus nivoutui moniin sosiaalitieteellisiin 
keskusteluihin, joista Jokinen ja Juhila (2005) nimeävät sosiaalityöhön vai- 
kuttaneiksi suuntauksiksi sosiaalipsykologian (ihmisten toiminta sosiaalisissa 
yhteyksissään), naistutkimuksen (käsitteiden problematisointi, sukupuolie- 
rityiset käsitteet ja osallisuuden näkökulma esiinnousu) sekä elämäntapa- ja 
kulttuuritutkimuksen (mt. 292—294). Aiemmin Ulla Mutka (1998) käsitteli 
kirjassaan Sosiaalityön neljäs käänne sosiaalityötä siinä yhteiskunnallisessa 
murroksessa, jossa tieteellisen tiedon etuoikeutettu asema alkoi kyseenalais- 
tua. Hän näki, että erityisesti kirjoittaminen ja pienet tarinat arjesta tekevät 
sosiaalityöstä merkityksellistä ja ymmärrettävää. 

Jokisen ja Juhilan mukaan (2005, 295) laadullisen tutkimuksen vahvistu- 
minen suuntasi pohtimaan todellisuuskäsityksen ja laadullisten aineistojen 
analyysin yhteyksiä ja pohdinta johti ihmistieteiden kielelliseen/diskursiivi- 
seen käänteeseen. Vaikka käänne oli yleinen, sitä voidaan Jokisen ja Juhilan 
näkemyksen mukaan kuvata myös sosiaalityölähtöiseksi, sillä sosiaalipoliit- 
tisten makroteorioiden riittämättömyys sosiaalityön jäsentämiseen ja tarve 
kehittää aiempaa asiakaslähtöisempiä ammattikäytäntöjä haastoivat käytän- 
töjen vuorovaikutukselliseen tutkimiseen (mt. 297-301). Muutos tutkimus- 
orientaatiossa liittyi siihen, että tarvittiin sosiaalityön omista kysymyksenaset- 
teluista lähtevää tutkimusta, jota Jokisen ja Juhilan (2005) mukaan syntyikin 
runsaasti sosiaali- ja auttamistyön, ammattikäytäntöjen ja niihin liittyvien 
asiakaskokemusten suunnista. He myös näkivät, että sosiaalityön käytäntöjä 
koskevien tutkimustapojen monimuotoistuttua olisi tarpeen analysoida edel- 
leen niitä painotuksia ja suuntauksia, joita tutkimuskentiltä löytyy nykyisin 
(mt. 301). 

Vuonna 1999 ilmestyneessä teoksessa Reconstructing social work research, 
jonka toimittajina olivat Synnöve Karvinen, Tarja Pösö ja Mirja Satka, ta- 
voitteena oli puolestaan antaa käsitys suomalaisen sosiaalityön tutkimuksen 
silloisista ajankohtaisista teemoista ja metodologioista. Kirja korostaa, että so- 
siaalityössä on tärkeää käyttää sellaisia tutkimusmetodologioita ja -strategioi- 
ta, jotka tavoittavat sosiaalityön ammatillista, vuorovaikutteista, sosiaalista ja 


eettistä erityisyyttä. Nähtiin, että erityisesti laadulliset menetelmät toimivat 

tällaisessa tehtävässä. Kyösti Raunio (2001) tulkitsee edellä mainittua kirjaa 
kirja-arviossaan Sosiaalityön tutkimuksen uusi suunta? siten, että sosiaalityön 
tutkimuksen ominaispiirteitä ovat paikallisuus, arvositoutuneisuus, moraa- 
lisuus ja poliittisuus, refleksiivisyys sekä merkityksellisen tiedon tuottaminen. 
Raunio kiteyttää, että sosiaalityön tutkimus näyttäytyy kvalitatiivisin mene- 
telmin tapahtuvana arjen vuorovaikutuksellisten käytäntöjen tutkimisena, 
jolloin metodologisina lähtökohtina korostuvat erityisesti etnografia, etnome- 
todologia ja konstruktionismi. (Mt. 501-502.) 

Laadullisessa tutkimusperinteessä on pohdittu kontekstisidonnaisuutta 
(esim. Gubrium & Holstein 2009). Sosiaalityön tutkimuksen ydintä voidaan 
nähdä olevan sellaisten sosiaalisten kontekstien, käytäntöjen tai ongelmien, 
joiden pitäisi tutkijan ymmärryksen mukaan tulla yhteiskunnallisen huomion 
kohteeksi (Orme & Briar-Lawson 2010). Sosiaalityön tutkimus ei keskity ai- 
noastaan yksilöihin, vaan sosiaalisiin suhteisiin, ilmiöihin ja rakenteisiin ja 
siksi sosiaalityön tutkimukselle ominaista on tutkittavan ilmiön kontekstin 
perinpohjainen ymmärtäminen ja sen vahva huomioon ottaminen (ks. Gibbs 
2001). Yksi viime vuosina kiinnostusta herättänyt tapa tarkastella toimijuuden 
ja rakenteiden suhdetta on kriittinen realismi. Kriittistä realismia soveltavia 
sosiaalityön tutkimuksia luonnehtivat usein pyrkimys välittömiltä empiirisil- 
tä havainnoilta piiloon jäävien yhteiskunnallisten lainalaisuuksien tunnista- 
miseen ja kriittisyys vallitsevia yhteiskunnallisia, poliittisia ja taloudellisia val- 
tarakenteita kohtaan (Mäntysaari 1991; 2005; Pekkarinen zorsa, 37-38). 

Laadullinen ja konstruktionistinen tutkimus on kuitenkin edelleen val- 
tavirtaa suomalaisessa sosiaalityön tutkimuksessa. Onkin pohdittava sitä, 
millaisia rajoituksia tai mahdollisuuksia laadullisen ja konstruktionistisen 
tutkimuksen painot tuottaa sosiaalityön tutkimukselle ja tulosten hyödynnet- 
tävyydelle tai toisaalta laajemmalle yhteiskuntapoliittiselle argumentoinnille 
tutkimustulosten pohjalta. Missä määrin sosiaalityön tutkimuksen tulee tuot- 
taa ja missä määrin se tuottaa tietoa päätöksenteon tueksi? Tarkastelu herättää 
myös pohtimaan sitä, mikä on sosiaalityön tutkimuksen merkitys juuri tässä 
ajassamme? Onko sosiaalityön tutkimus valtakunnallisen kehittämisen tuke- 


na tai otetaanko tutkimustietoa huomioon? 

Erityinen käytäntösuhde 


Sosiaalityön tutkimuksen erityislaatuisuuden voisi sanoa johtuvan ensi sijassa 
sen erityisestä käytäntösuhteesta. Sosiaalityön tutkimus kietoutuu usein mo- 
nia muita yhteiskuntatieteitä vahvemmin ammatillisiin käytäntöihin. Kun 
sosiaalityön ammatilliset tehtävät ja paikat yhteiskunnassa näyttävät hyvin 
monimuotoisilta ja jännitteisiltä (ks. Juhila 2015), suhde tutkimuksen ja käy- 
tännön välillä ei myöskään ole mitenkään selkeä, vaan päinvastoin ristiriitai- 
nen ja hankalakin. 

Kyösti Raunio (2004) kirjoittaa Olennainen sosiaalityössä -kirjansa esipu- 
heessa, että sosiaalityöstä tutkimuksena ja koulutuksena ei ole mahdollista pu- 
hua ilman yhteyttä käytäntöön. Raunion mukaan suomalaiselle sosiaalityölle 
on ollut ominaista vahva kytkös yhteiskunnallisen järjestelmän määrittämiin 
tehtäviin ja sosiaalityö on mahdollistunut osana palvelujärjestelmää. Kytkös 
on myös tarkoittanut vahvaa ammatillistumista. Parhaillaan on meneillään 
murrosvaihe, kun sosiaali- ja terveydenhuollon yhteistyötä tiivistetään ja am- 
mattilaisten roolit muuttuvat. Viime vuosina "sosiaalisen" esillä pitäminen 
on nähty tärkeänä, kun soTE-uudistusta on kritisoitu sosiaalipoliittisen nä- 
kökulman unohtamisesta ja terveydenhuollon uudistamistarpeista lähteväksi 
(esim. Kröger 2017). Perustellusti voi kysyä, miten sosiaalinen ja sosiaalityö 
näkyvät tulevassa palvelujärjestelmässä ja mitä uudistuva toimintaympäristö 
tarkoittaa sosiaalityön tutkimukselle? 

Raunion mukaan suomalaisen sosiaalityön toiminnalliset lähtökohdat 
kiinnittyvät arvojen ja tiedon lisäksi vahvasti myös yhteiskunnalliseen ympä- 
ristöön. Tämän vuoksi on tärkeää tarkastella sosiaalityön käytäntöä myös toi- 
mintamuotoina, toimintatapoina ja toiminnallisina perspektiiveinä. 

Sosiaalityön perustana oleva tieto on moninaista ja jännitteistä. Varsinkin 

tieteellinen tutkimus ja tätä tekevät instituutiot pyrkivät vaikuttamaan so- 

siaalityön perustana olevan tiedon määrittymiseen. Tieteellisen tiedon ko- 
rostaminen on myös professionaalista asemaansa parantamaan pyrkivän 
sosiaalityön ammattikunnan tavoite. Tutkimuksen tuottama tieto on kui- 
tenkin jännitteisessä suhteessa välittömästi käytännön toiminnassa saatuun 
tietoon. Jännitteitä käytännössä työskenteleville aiheuttaa myös tieteellisen 


tutkimuksen asettama vaatimus reflektiivisen ja vuorovaikutteisen tiedon- 
muodostuksen omaksumisesta. (Raunio 2004, 100.) 

Mirja Satka (2005, 312) näkee, että kun ammattilaiset kykenevät liittämään 
kansalaisten kokemuksia erilaisiin professionaalisiin ja institutionaalisiin yh- 
teyksiin ja kun kyseistä ”tietoa tulkitsee samanlaisen käytännöllis-tieteellisen 
tiedon läpikotaisin tunteva sosiaalityön tutkija ... ollaan ihmiskeskeisen yhteis- 
kuntatutkimuksen ytimessä”. Satka (2005, 312) myös mainitsee sosiaalityön 
tutkimuksia, jotka ylittävät tieteenalojen, instituutioiden sekä tieteellisen 
ja käytännöllisen tiedon rajoja lähtökohtanaan kansalaisten elämänkulun ja 
järjestelmien tai hyvinvointivaltion ammattilaisten kohtaamisen perspektiivi 
(mm. Metteri 2004; Pohjola 1994; Granfelt 1998). 

Sosiaalityön tiedeluonnetta on joskus pyritty kartoittamaan kokonaisval- 
taisesti. Yksi merkittävimmistä yrityksistä on ollut Silvia Staub-Bernasconin 
(2007) järkälemäinen ”Soziale Arbeit als Handlungswissenschaf?’, jossa kirjoit- 
taja kehittää teoriaa sosiaalityöstä toimintatieteenä, nojaten syvälliseen oppi- 
alan historian tuntemukseen. Staub-Bernasconi erottaa toisistaan tieteellisen 
ja toimintatieteellisen työskentelyn. Tieteen tehtävänä on "vain" totuuden 
tavoittelu, mutta toimintatieteellisen työn pitää pyrkiä tutkimuksen keinoin 
muuttamaan maailmaa ja auttamaan ihmisiä heidän käytännöllisissä ongel- 
missaan (Staub-Bernasconi 2007, 245—246). Staub-Bernasconin näkemys tu- 
lee lähelle erityisesti englanninkielisissä maissa yleistä näkemystä sosiaalityön 
tutkimuksesta valtaistamisen (nk. empowerment-eetos) välineenä. Suomessa 
Lapin yliopiston tutkija Liisa Hokkanen (2014) on tarkastellut valtaistamista 
väitöskirjassaan erityisesti sosiaalityön näkökulmasta ja rakentanut teoreettis- 
ta mallia valtaistavan sosiaalisen asianajon orientaatiosta. 

Sosiaalityöllä ja sen tutkimuksella voidaan nähdä olevan erityinen yhteis- 
kunnallinen näköalapaikka. Käytännön sosiaalityössä kertyy monenlaista 
kokemustietoa ihmisten vaikeista tilanteista. Monien sosiaalityön tutkijoiksi 
lähtevien tutkimuskiinnostus on saattanut viritä käytännön sosiaalityöstä ja 
ihmisten kohtaamisista (ks. esim. Holmberg 2014). Satkan (2005, 313) mu- 
kaan sosiaalityön kokemustieto sisältää mahdollisuuksia kertoa yhteiskun- 
nallisista ongelmista ja niiden muutoksesta jo paljon ennen kuin tilastoja tai 
isoja aineistoja käyttävä sosiaalitieteellinen tutkimus tavoittaa niitä. Sosiaali- 
työn tutkijat pääsevät näin jo varhaisessa vaiheessa tutkimattomien asioiden 


äärelle. Sosiaalityön tutkimukselle onkin ominaista jopa näkymättömien il- 

miöiden äärellä oleminen ja tutkittavaksi ottaminen (esim. Pösö, Enroos & 
Vierula 2010; Pekkarinen 2015b). Tutkimus on näin yksi mahdollinen väline 
yhteiskuntakritiikkiin. 

Kokemustemme mukaan sosiaalityön tutkijat näkevät tutkimuksen mie- 
lekkyyden olevan vahvasti yhteydessä sosiaalityön ammatillisiin käytäntöi- 
hin. Tutkimusten tuloksilla on merkitystä erityisesti silloin, kun ne välitty- 
vät ammattilaisille. Kun tutkija asettuu vuoropuheluun kentän toimijoiden 
kanssa, sosiaalityöntekijät tai asiakkaat voivat myös esittää omia tulkintojaan, 
kyseenalaistaa tai jopa kiistää tutkijan tuloksia. Tutkimustulosten kestävyyt- 
tä voidaankin arvioida erityisesti siitä suunnasta, miten tulokset otetaan 
vastaan kentällä. On nähty, että sosiaalityön tutkimusta ei ole mahdollista 
edes täysin erottaa sosiaalityön käytännöstä (Orme & Briar-Lawson 2010). 
Käytäntöyhteys ei kuitenkaan missään nimessä tarkoita teoriattomuutta, vaan 
tutkija tarjoaa käytännön tueksi uusia jäsennyksiä, käsitteitä ja näkökulmia. 
Mielekkyys rakentuu tällöin siitä, että teoria auttaa jäsentämään tutkittavaa 
asiaa uudella tavalla ja tuottaa toimintakäytäntöjen tai ajattelun muutoksia. 
Sosiaalipsykologi Kurt Lewin (1951) kuuluisa lausahdus ”mikään ei ole niin 
käytännöllistä kuin hyvä teoria”, on siis erityisesti sosiaalityön tutkimuksen 
merkityksen relevantti arviointiperuste. 

Aina tutkimustiedon ja käytännön vuoropuhelu ei ole yksinkertaista. Yksi 
tutkimustiedon välittymisen ongelma johtuu esimerkiksi julkaistun tutki- 
muksen volyymin jatkuvasta kasvusta, tiedon pirstaloitumisesta ja vaikeasta 
saavutettavuudesta. Kansainvälisten tieteellisten lehtien säännöllinen seuraa- 
minen on haasteellista sekä käytännön ammattilaiselle että ammattitutkijalle, 
sillä tieteellisiä lehtiä on valtava määrä, ja hyvinkin rajalliseen tutkimustee- 
maan liittyviä tieteellisiä lehtiä voi olla kymmeniä. Uusia lehtiä perustetaan 
koko ajan lisää. Kotimaisen tieteellisten lehtien julkaisufoorumin Juro:n tie- 
tokannassa on noin 18 ooo tieteellistä lehteä ja sosiaalityönkin lehtiä on run- 
saasti. Lehtiä, joiden nimessä esiintyy sana ”social work” on JUFO:n tietokan- 
nassa 46 kpl, ja Jyväskylän yliopiston Ex libris tieteellisten lehtien hakuportaali 
löytää niitä 85 kpl (20.5.2017). Julkaisujen suuri määrä on tietysti erinomainen 


asia, mutta siitä seuraa myös vaikeuksia tieteellisen keskustelun seuraamisel- 

le, ellei tiedeyhteisö kehitä mielekkäitä ja käytännön ammattilaisten kannalta 
toimivia keinoja tutkimustulosten tiivistämiseen ja yhteen vetämiseen. 

Terveystieteissä tutkitun tiedon käytettävyyttä helpotetaan laatimalla 
meta-analyyseja ja systematisoituja kirjallisuuskatsauksia. Meta-analyysien 
laatimiselle on runsaasti materiaalia, sillä jo vuonna 2009 arvioitiin, että vuo- 
sittain ilmestyi MEDLINE:ssa 2500 uutta englanninkielistä systemaattista kir- 
jallisuuskatsausta (Liberati ym. 2009). Vuonna 1994 käynnistynyt ja nykyään 
130 maahan levinnyt Cochrane-yhteistyö perustuu terveydenhuollon ammat- 
tilaisten ja tutkijoiden saumattomaan yhteistoimintaan ja olennaisilta osiltaan 
vapaaehtoistyöhön. Sosiaalialalla vuonna 2000 syntynyt Campbell yhteistyö? 
ei ole oikein ollut samanlainen menestystarina. Näyttöön perustuvien käy- 
täntöjen on epäilty tuhoavan sosiaalityön tutkimuksen mielekkyyden koska 
orientaatio voi johtaa sellaisiin menetelmällisiin valintoihin, joita vierastetaan 
sosiaalityön eetoksen vastaisina (esim. Adams, Matto & LeCroy 2009). Evi- 
denssillä on itse asiassa sosiaalityön historiassa ollut joskus merkittävä rooli. 
Yksilökohtaisen sosiaalityön perustajana pidetty Mary Richmond kirjoittaa 
vuonna 1917 ilmestyneessä teoksessaan Social Diagnosis pitkään ja perusteel- 
lisesti näytön eli evidenssin, merkityksestä tapauskohtaisen sosiaalityön tieto- 
perustana (Richmond 1917, 55-63). Toisaalta myös 2000-luvulla on esitetty 
näkemyksiä siitä, että työntekijällä tulee olla eettinen velvoite käyttää ensisijai- 
sesti sellaisia toimenpiteitä, joiden vaikuttavuudesta on olemassa tutkimuspe- 
rustaista näyttöä (mm. Ainsworth & Hansen 2005). Tätä teemaa on Suomessa 
pitänyt esillä esimerkiksi ylisosiaalineuvos Aulikki Kananoja (esim. Kananoja 
1998). Myös yhteiskunnallisesti perusteltua olisi niukkojen resurssien tehokas 
käyttö oikeisiin toimenpiteisiin tehottomien toimien sijaan (Ainsworth & 
Hansen 2005). 

Sosiaalityön tutkimus on monessa maassa painokkaasti kvalitatiivista 
tutkimusta, ja laadullisin menetelmin kerätyn tutkimuksen yleistettävyys on 
hankala kysymys, eikä meta-analyysien laatiminen lääketieteellisen tutkimuk- 
sen tapaan ole helppoa. Ongelma on osin keinotekoinen, sillä kvalitatiivisen 


tutkimuksen tuloksia voidaan toki yhdistää systemaattisesti toisiinsa (esim. 


3 Campbell yhteistyössä Pohjoismailla on ollut vahva rooli, ja yhteistyötä koordinoi- 
daan nykyään Oslosta. https://www.campbellcollaboration.org/ 

Gingerich & Peterson 2013). Muun muassa narratiivinen yhdistäminen on pe- 
rinteinen ja hyväksytty tapa kuvata, mikä on yleinen käsitys asioiden tilasta. 
Aikanaan professori Antti Eskolan aikanaan paljon luetut sosiaalipsykologian 
oppikirjat rakensivat eri puolilla maailmaa tehdyistä tutkimuksista tällaista 
kokoavaa narratiivia. Esimerkiksi Eskolan kirja Vuorovaikutus, muutos, mer- 
kitys (Eskola 1982) esitti perusteellisen synteesin sosiaalipsykologiasta, mutta 
se on samalla myös taitavasti kerrottu tarina, korosti Jouko Jaakkola kirja-ar- 
viossaan (Jaakkola 1982). 

Sosiaalityön tutkimuksen kaltaisen soveltavan tutkimuksen kannalta ny- 
kyinen tiedepolitiikka, joka arvostaa lähinnä englanninkielisissä tieteellisissä 
lehdissä julkaisemista, on tuottanut tilanteita, joissa tärkeätkään tutkimustu- 
lokset eivät päädy kotimaisten lukijoiden käsiin — etenkin jos yliopistokirjas- 
tojen sähköisten lehtien tietokantoihin ei ole pääsyä. Suomeksi julkaiseminen 
ja rinnakkaisjulkaisut ovat tärkeitä, mutta tutkijoille tutkijanuran kannalta 
tärkeämpää voi olla seuraava englanninkielinen julkaisu mahdollisimman 
korkealle arvioidussa lehdessä — ei niinkään Eskolan tavoin suurten synteesien 
rakentaminen ja niistä keskusteleminen kotimaisilla areenoilla. 

Oli miten oli, sosiaalityön tutkimuksen pitäisi löytää alalle sopivia tapoja 
helpottaa tutkimuksen seuraamista. Kyse on osin siitä, että sosiaalityö on niin 
kiireistä, että lukemiseen ei tahdo jäädä työssä lainkaan aikaa. Lisäksi tutki- 
muksen tempo ja aikajänne ovat hyvin erilaisia kuin käytännön sosiaalityön 
tempo. On myös muistettava, että tutkijalla on vastuu välittää tutkimustulok- 
siaan kentälle. Eri asia on sitten se, miten tätä aktiivisuutta palkitaan tiedeyh- 
teisössä. 

Siihen nähden, miten runsasta keskustelua sosiaalityön tutkimuksen käy- 
täntösuhde on eri muodoissaan herättänyt, ainakin suomalaisessa sosiaalityön 
tutkimusta koskevassa keskustelussa on pohdittu varsin vähän tutkimuksen 
sisältöön liittyviä erityislaatuisuuksia. Mikä oikeastaan erottaa sosiaalityön 


tutkimuksen muusta yhteiskuntatieteellisestä tutkimuksesta? 

Tutkimuksen herkkyys, sensitiivisyys ja henkilókohtaisuus 


Pelkästään erityinen käytäntösuhde ei tee sosiaalityön tutkimuksesta miele- 
kästä. Yksi tapa pohtia sosiaalityön tutkimuksen erityislaatua on miettiä sen 
kykyä nostaa esille kysymyksiä, jotka ilman tutkimusta jäisivät piiloon. Tätä 
voisi kutsua (paremman käsitteen puutteessa) tutkimuksen herkkyydeksi. Eet- 
tisesti sensitiivisiä aiheita tutkitaan toki kaikissa yhteiskuntatieteissä. Sosiaa- 
lityön tutkimuksen erityispiirteitä on etsitty myös tutkimusetiikasta (esim. 
Butler 2002). Kyse on myös muusta kuin tutkimusetiikasta — toki herkkyys, 
sensitiivisyys ja henkilökohtaisuus kietoutuvat vahvasti osaksi tutkimuseetti- 
siä pohdintoja. 

Sosiaalityön tutkimuksessa on usein kysymys erityisen vaikeista ja haas- 
tavista teemoista, jotka tutkija on enemmän tai vähemmän itse valinnut 
tutkimuksen kohteeksi. Voidaankin pohtia sitä, onko vaikeilla ja emotio- 
naalisesti kuormittavilla tutkimusaiheilla sosiaalityön tutkimuksessa jokin 
erityinen tarkoitus? Kuten edellä esitimme, heikompiosaisten puolustaminen 
tutkimuksen asianajotehtävänä voi olla paitsi yleinen sosiaalityön tutkimuk- 
sen mielekkyyteen ja missioon liittyvä erityispiirre, myös henkilökohtainen 
missio, kuten pitkäaikaistyöttömien tukeminen (Kotiranta 2008) tai lasten- 
suojelun tietopohjan vahvistaminen (Heino 2016). Tällöin sosiaalityön asian- 
tuntijuus ja tutkijuus kietoutuvat yhteen. 

Monesti sosiaalityön tutkimuksen teemat ovat sensitiivisiä. Perhetutki- 
muksen näkökulmasta sensitiivisyyttä tarkastelevat Kallinen, Pirskanen ja 
Rautio (2015, 15) erottavat sensitiiviset aiheet, sensitiiviset kohderyhmät ja 
sensitiivisen tutkimuksen toisistaan. Jaottelu on ehkä hiukan keinotekoinen, 
mutta osoittaa sensitiivisyyden monimuotoisuutta. Kirjoittajien mukaan sen- 
sitiivinen aihe voi olla sellainen, josta tutkimukseen osallistuvalla on omakoh- 
taisia, esimerkiksi häpeää aiheuttavia kokemuksia. Erilaiset aiheet voivat olla 
eri tavoilla sensitiivisiä. Sensitiivisiä teemoja tutkittaessa on tärkeää koettaa 
tarkastella tutkimusasetelmaa tutkimukseen osallistuvan ihmisryhmän näkö- 
kulmasta. (Kallinen ym. 2015, 15-20.) Tutkittavien oman näkökulman huo- 
mioimisen tärkeydestä kertoo, että Britanniassa tutkimuseettiseen käsittelyyn 


liittyy nykyään aina tutkittavien edustajien kuulemismenettely (Ramon 2016). 

Sosiaalityön tutkimuksen yksi erityislaatu on se, että monet tutkimus- 
aiheet ovat tutkijalle emotionaalisesti raskaita. Esimerkiksi parisuhdeväkival- 
ta (Lindgvist 2009; Nygvist 2001), vaino (Nikupeteri 2016) tai lasten seksuaa- 
linen hyväksikäyttö (Laitinen 2004) ovat teemoja, joita tutkimalla joutuu 
pohtimaan perusteellisesti omaa suhdettaan tutkittavaan asiaan. Tutkijan on 
löydettävä tapa käsitellä esimerkiksi omia surun, vihan, säälin, epätoivon ja 
ahdistuksen tunteitaan. Muun muassa lastensuojelussa on hyvin runsaasti tee- 
moja, joiden tutkiminen edellyttää tutkijalta henkilökohtaisia pohdintoja (ks. 
esim. Forsberg & Autonen-Vaaraniemi 2012; Aarnio 2016). Pösö (2006, 122) 
pohtiikin, että ehkä kaikki huono-osaisuuteen, erilaisuuteen ja syrjäytymiseen 
liittyvä tutkimus on emotionaalisesti kuormittavaa. Emotionaalisuus voidaan 
hänen mukaansa nähdä osana kriittisen tietämisen tapaa, vaikka se sisältää- 
kin monia haasteita. Joskus voimakkaiden tunteiden voidaan pelätä ohjaavan 
tutkimusta tai tulkintaa liiaksi (Pösö 2006). Millainen paikka tunteilla tutki- 
muksessa sitten on? Tutkijan tunteet voidaan nähdä myös tutkimusaineistona 
ja tutkimuksen oleellisena tietoa tuottavana elementtinä, kuten Pösö kuvaa: 

Se, että joidenkin haastattelujen lukeminen kerta toisensa jälkeen sai kyyne- 

leet silmiini, oli ilman muuta kuormittavaa, mutta samalla ne olivat toistu- 

va muistutus siitä, että kerrottu oli jossakin määrin kohtuutonta, surullista 
ja julmaa. Ja muistutus siitä, että muistiinpanot eivät olleet vain tekstuaa- 
lista maailmaa vaan elivät suhteessa konkreettisten, elävien — pahoinpidelty- 
jen, toistuvasti hylättyjen ja väärinkäytettyjen — ihmisten kertomaan ja sen 

kuulemiseen. (Pösö 2006, 124—125.) 

Ote tuo näkyviin, että sosiaalityössä ja sen tutkimisessa ollaan vahvasti kiinni 
ruumiillisuudessa, henkilökohtaisuudessa ja intiimisyydessä. Sosiaalityö ei ole 
vain byrokratiaa, vaan myös tuoksuja, likaa, tunteita, mustelmia ja niin edel- 
leen (ks. esim. Ferguson 2011.) Tämä on yksi perustelu sille, miksi konstruk- 
tionistisen tutkimuksen rinnalle kaivattaisiin erilaisia tutkimusotteita, jotka 
avaavat realistista maailmaa ja ihmisten elämää uusin tavoin. 

Sosiaalityön tutkimuksen edellä koottujen ihanteiden tai tavoitteiden, 
kuten kontekstin ymmärtämisen, monivivahteisen tiedon tavoittamisen ja 
osallisuuden vahvistamisen huomioon ottaminen tutkimuksessa tarkoittaa 
sitä, että tutkija laittaa itsensä monin tavoin alttiiksi ja asettuu myös itse kat- 


seiden, arviointien ja analyysien kohteeksi (Pösö 2006, 121; Granfelt 2004; 

1998; Aarnio 2016). Taman luvun alussa lainattu Ian Shaw (2007) piti tutki- 
muksen asettumista sosiaalityón palveluja kayttavien ihmisten arvioitavaksi 
niin tärkeänä, että se voidaan nähdä yhtenä hyvän sosiaalityön tutkimuksen 
kriteereistä. Tutkijan osallistuminen ja itsensä alttiiksi laittaminen muuttaa 
Pösön (2006, 124) mukaan tarkastelua, ja tutkittavasta asiasta voi alkaa näkyä 
yllättäviäkin asioita, sillä 
se, mikä tuntui olevan lähellä, voi kadota hetken kuluttua kauas, Katseet, 
aistit, tunteet ja kosketukset sitovat läheltä eri tavoin kuin kaukaa. Puhetta- 
kaan ei voi säädellä ja lukea vain paperilta, vaan on kohdattava se ihminen, 
joka puhuu. Hiljaisuus tai sanattomuus kuuluu läheltä eri tavoin kuin kau- 


kaa. Tutkija ei siis vain mene paikan päälle vaan paikka menee tutkijaan. 
(Pösö 2005, 120.) 


Herkkyyden ja tunteiden mukana olo sosiaalityön tutkimuksessa johtuu osal- 
taan tutkimuksen käytäntöyhteydestä ja henkilökohtaisuudesta. 

Myös tutkimusten raportointi on sosiaalityön tutkimuksessa joskus varsin 
henkilökohtaista — vaikka kaikki tieto ei olekaan helposti sanallistettavissa 
tutkimusraportin muotoon (Pösö 2006). Leena Eräsaaren (1990) elämästään 
kirjoittama raportti Helsingin kaupungin sosiaaliviraston huoltotarkastajana 
on edellä esitetyn lainauksen lisäksi tästä hieno esimerkki. Sosiaalityön tut- 
kijat kohtaavat myös erilaisia ympäristön esittämiä (moraalisia) kannanottoja 
tutkimiensa aiheiden tiimoilta, jotka voivat vaikuttaa tutkijan elämään (esim. 
Hurtig 2013). 

Tutkimuseettisillä kysymyksillä on erityinen merkitys, kun tutkimus 
kohdistuu ihmisiin haavoittuvissa elämäntilanteissa (esim. Davidson 2004). 
Tutkijan arvot ja ymmärrys tulevat näkyviksi erilaisin tavoin tutkijan käyt- 
tämässä käsitteistössä (Granfelt 2004, 149; Helavirta 2011, 50; Enroos 2015). 
Yhteiskunnan marginaaleissa elävien ihmisten elämää tutkittaessa tutkimus- 
kohdetta arvottavat, käsitteellisten valintojen kautta tehtävät sitoumukset 
nähdään sosiaalityön tutkimuksessa hyvin merkityksellisinä (Granfelt 2004, 
149; Pohjola 1994, 7-27). Mikäli tutkimus soveltaa kritiikittä tutkimuskäsit- 
teitä tai luokittelee ihmisiä siten, että tutkimus uusintaa erilaisia tutkittaviin 
kohdistuvia leimoja, ei sosiaalityön mission voida nähdä toteutuvan (ks. esim. 


Strier 2007). Viime vuosina yhteiskuntatieteellisessä tutkimuksessa onkin ko- 

rostettu huolellista tutkimuseettisten kysymysten tarkastelua osana tutkimus- 
prosessia. Laitinen ja Uusitalo (2007, 317) kirjoittavat sensitiivisen tutkimuk- 
senteon näkökulmasta, että ”eettisesti kelvollinen tutkimus vaatii tutkijalta 
luovimista ristiriitaisten suhtautumistapojen, asenteiden ja tunteiden sävyttä- 
mässä kontekstissa.” 

Erityisesti sosiaalityön tutkimuksessa etiikan on nähty kietoutuvan nor- 
miperustaisen tutkimusetiikan sijaan vahvasti koko tutkimusprosessiin: 
tutkimusaiheen, näkökulman, käsitteiden ja metodien valinnasta lähtien 
aina tutkimusten tulosten vaikutuksiin saakka (Pösö 2008). Sosiaalityön 
tutkimuksessa yritetään välttää esimerkiksi marginaaleissa elävien ihmisten 
patologisoimista ja leimaamista sekä rakenteellisten ongelmien nimeämistä 
yksilöiden heikkouksiksi, tai erilaisia normatiivisia asenteita (Granfelt 2004, 
150; Pösö 2008). Käsitteiden ja metodien lisäksi myös tutkijan vuorovaikutus 
tutkimuskohteen kanssa osaltaan rajaa tutkimusta (Pösö 2005, 127). Pösö to- 
teaa, että vaikeissa ja sensitiivisesti haastavissa aiheissa rajausta ja valikointia 
voi tapahtua paljon. Toisin tietäminen ei ole vapaa odotuksiin ja normeihin 
sopeutumisesta tai niiden vastustamisesta sopivalla tavalla. Tavoitteena on 
nähdä tarkasti, läheltä ja toisin. 

Epävarmuuden ja eettisen herkkyyden voidaankin nähdä olevan mer- 
kittävä osa sekä sosiaalityöntekijän että sosiaalityön tutkijan ammattitaitoa 
vaikeiden asioiden ja ihmisyyden äärellä, vaikka Pösön (2006, 129) mukaan 
sosiaalisten ongelmien ja elämäntilanteiden tutkimuksessa on tällaiselle lähes- 
tymistavalle nykyään yhä harvemmin tilaa, kun peräänkuulutetaan tarkkoja 
tuloksia, tutkijan selityksiä ja selkeitä toimenpide-ehdotuksia ongelmien pois- 


tamiseksi. 


Sosiaalityön tutkimuksen mielekkyys, missio ja ominaispiirteet 
Edellä esitetty tarkastelumme osoittaa, että sosiaalityön tutkimuksen mie- 
lekkyyttä ja missiota voidaan lähestyä monin tavoin, mutta yksinkertaista tai 
selkeää vastausta siihen, mitä mielekkyys erityisesti sosiaalityön tutkimukses- 
sa tarkoittaa ja mikä sen erottaa muista yhteiskuntatieteistä, ei voida suoralta 


kädeltä antaa. Väitämme kuitenkin, että sosiaalityön tutkimukseen liittyy 

joitain erityispiirteitä, jotka painottuvat yksittäisissä tutkimuksissa ja lähesty- 
mistavoissa eri tavoin. 

Olemme tarkastelleet sosiaalityön mielekästä tutkimusta ennen muuta 
soveltavana yhteiskuntatieteellisenä tutkimuksena (vrt. Muhonen & Puuska 
2014). Soveltavaa tutkimusta voidaan pitää tyypillisenä sosiaalityössä, vaikka 
myös perustutkimuksen kaltaista sosiaalityön tutkimusta on olemassa. Sel- 
laiseksi voisi kutsua kaikkea sitä tutkimusta, joka luo perustaa muulle sosiaa- 
lityön tutkimukselle. Tyypillistä soveltavalle sosiaalityön tutkimukselle on 
käytäntösuhde, joka sisältää paitsi oletuksen tuotettavan tiedon käytettävyy- 
destä päätöksenteon tukena ja hyödynnettävyyttä koskevia oletuksia amma- 
tillisessa auttamisessa, myös käsityksen siitä, että tutkimukseen osallistuvien 
ihmisten tulee voida vaikuttaa tutkimuksen toteuttamiseen. On jopa esitetty, 
että sosiaalityön tutkimus on yksi sosiaalityön ilmenemismuoto (Fraser 2009). 
Sosiaalityön tutkimuksissa mainitaan usein äänen antaminen tai asianajo, jot- 
ka ovat myös sosiaalityön käytäntöihin kietoutuvia asioita. Tästä näkökulmas- 
ta soveltava sosiaalityön tutkimus voi olla mielekäs paitsi tutkijalle itselleen, 
myös esimerkiksi sosiaalityöntekijöille ja muille tutkimuksessa mukana ole- 
ville ihmisille (asiakkaille). 

Mielekäs tutkimus tuo eri osapuolille kokemuksia siitä, että tutkimuksen 
avulla voidaan tuottaa tietoa yhteiskunnallisista epäkohdista, kehittää käy- 
täntöjä ja vaikuttaa asioihin. Mielekkyys on tällöin myös henkilökohtaista. 
Ammatillisen mielekkyyden näkökulmasta kysymys on siitä, millaista mie- 
lekkyyttä ja merkityksiä tutkimuksella on sosiaalityön toimintaympäristöjen, 
käytäntöjen ja sosiaalityöntekijöiden kannalta. Mielekkyys syntyy esimerkiksi 
toimivien ja asiakkaita auttavien käytäntöjen selvittämisestä tai uusien käsit- 
teellisten jäsennysten luomisesta, joita voidaan hyödyntää erilaisilla sosiaali- 
työn kentillä. Koska sosiaalityön tutkimuksessa tutkittavat ilmiöt ja käytän- 
nöt koskevat usein haastavissa elämäntilanteissa olevien ihmisten elämää, 
tutkimus on vahvasti henkilökohtaisiin ja ammatillisiin arvoihin sidottua: 
sosiaalityön tutkimukset voivat olla puheenvuoroja esimerkiksi eriarvoistu- 
mista vastaan. Herkkyyden, sensitiivisyyden ja tunteiden läsnäolo sosiaalityön 
tutkimuksessa johtuu osaltaan tästä vahvasta käytännön ja tutkimuksen yh- 


teenkietoutumisesta sekä arvosidonnaisuudesta. Sosiaalityön tutkija ei pääse 

helpolla, mikäli hän ottaa vakavasti ja monipuolisesti huomioon nämä sosiaa- 
lityön tutkimuksen ominaisuudet. 

Sosiaalityön tutkimuksessa keskeisenä pidetään tiedon tuottamista sosiaa- 
listen ongelmien ratkaisemiseksi. Koska sosiaalityön tutkimus tavoittaa etu- 
linjassa suurten yhteiskunnallisten muutosten merkityksiä ihmisten arkielä- 
mässä, sosiaalityön tutkimuksella voidaan nähdä olevan isojen rakenteellisten 
ja ammatillisten käytäntöjen muutoksessa merkittävä rooli tehdä myös moraa- 
lisia kannanottoja sen suhteen mitä muutokset tarkoittavat ihmisille. Sosiaa- 
lityön yhtenä merkittävimmistä missioista voidaankin pitää sosiaalisen oikeu- 
denmukaisuuden tavoittelua (ks. Orme & Briar-Lawson 2010). Mielekkään 
sosiaalityön tutkimuksen tehtävänä voi nähdä muun muassa uuden tiedon 
tuottamisen epätasa-arvoisista tilanteista, yhdessä tutkimisen sekä eettisesti 
kestävät, ihmisiä kunnioittavat ja ilmiöille oikeutta tekevät metodologiset ja 
käsitteelliset avaukset. Mielekkyyttä on tärkeä katsoa myös siitä näkökulmas- 
ta, mitä annettavaa tutkimuksella on yleisemmin sosiaalityön tutkimukselle 
tai muulle yhteiskuntatieteelliselle tutkimukselle: onko tutkimus tyypillisesti 
paljon tutkittu aihe ja metodisesti valtavirtaa, vai kenties uudenlaista orien- 
taatiota esiin nostava? Tai millaisia teoreettisia ja käytännöllisiä tuloksia tut- 
kimus tuo tutkimuskenttään ja -keskusteluihin? Merkityksellinen, mielekäs 
sosiaalityön tutkimus on ilmiöperustaista ja yhdistelee eri tieteenalojen tietoa 
ja tapoja tutkia — kontekstia unohtamatta. 

Peräänkuulutamme myös jatkossa sosiaalityön tutkimuksen tutkimisen 
tarkastelua. Tässä olemme keskittyneet erityisesti suomalaisen sosiaalityön 
tutkimukseen. Sosiaalityön tutkimus on viime vuosina voimakkaasti kansain- 
välistynyt. Erityisesti tämä koskee eurooppalaista sosiaalityön tutkimusta, kun 
vertauskohtana on amerikkalainen tutkimusperinne, joka on aika itseriittois- 
ta. Eurooppalaisella sosiaalityön tutkimuksella on omat erityispiirteensä jotka 
johtuvat esimerkiksi monessa maassa vielä vahvana olevasta universalistisesta 
sosiaalipolitiikasta (Lorenz 2008). Samoin kuin on mahdollista väittää, että 
eurooppalainen sosiaalityön tutkimus on jossakin määrin omanlaistaan ver- 
rattuna esimerkiksi kehittyvissä maissa tehtävään sosiaalityön tutkimukseen 
tai yhdysvaltalaisiin tutkimustraditioihin, suomalaisellakin tutkimuksella 


on erityiset piirteensä verrattaessa sitä muuhun eurooppalaiseen tutkimuk- 

seen. Suomalainen tutkimus tulee pieneltä kielialueelta ja tutkimusperinne 
on meillä vielä varsin lyhyt. Tutkijoilla, jotka tutkivat pääasiassa suomalaisten 
sosiaalipalvelujen ja sosiaalityön kannalta relevantteja kysymyksiä suomeksi, 
on edelleen paikkansa tutkimuskentässä. Esimerkiksi implementaatio- ja eva- 
luaatiotutkimuksia tarvitaan, vaikka niitä tuskin voi kutsua sellaiseksi huip- 
pututkimukseksi, jollaista opetus- ja kulttuuriministeriön, Suomen Akate- 
mian ja yliopistojen johdon strategiapapereissa havitellaan. 

Yhteenvetona voimme todeta, että sosiaalityön tutkimuksen mielekkyys 
voi näyttäytyä hyvin monenlaisena riippuen siitä, mistä suunnasta sitä tarkas- 
telee. Tutkimuksen erilaiset kohdeyleisöt ovat olennaisia tutkimusta arvioi- 
taessa. Tutkimus voi olla mielekästä paitsi asiakkaiden näkökulmasta, myös 
yleisesti kansalaisten kannalta. Tutkimus voi tuottaa sosiaalipoliittisesti mer- 
kittäviä seurauksia, poliittiseen prosessiin tuotettuina ”?ammuksina”: sosiaali- 
työn tutkimuksen tuloksia voidaan käyttää vaikkapa eduskuntakeskusteluissa 
väiteltäessä eriarvoisuuden lisääntymisestä tai syrjäytymisen ehkäisystä. 

On hyvä kysyä, kenelle tutkimus on mielekästä ja millaista mielekkyyttä 
se pitää sisällään. Kun yleisiä tieteen missioita ovat esimerkiksi totuuden et- 
siminen ja tieteen edistäminen, sosiaalityön tutkimuksen ominaispiirteiden 
ja merkitysten tarkastelu on tuonut näkyviin sosiaalityön tutkimuksen mis- 
sioita, kuten huomion kiinnittämisen yhteiskunnallista eriarvoisuutta luoviin 
rakenteisiin ja käytäntöihin. Sosiaalityön tutkimukselle tyypilliset missiot 
sisältävät myös ammatillisia ja henkilökohtaisia missioita, jotka kietoutuvat 
toisiinsa monenlaisin tavoin ja painotuksin. Mielekäs sosiaalityö ja sen tutki- 
mus tarvitsee monimuotoisia käsityksiä ja näkökulmia. Näitä erilaisia lähesty- 
mistapoja sosiaalityön tutkimuksen mielekkyyteen ja missioon tulee näkyviin 


tämän kirjan artikkeleissa. 


Kirjan rakenteen esittely 
Kirja avaa sosiaalityön tutkimuksen mielekkyyttä monista suunnista, erilaisin 
puheenvuoroin ja menetelmin. Tekstit tuovat näkyviin miten monimuotoi- 
sista elementeistä sosiaalityön tutkimuksen mielekkyys koostuu. Sosiaalityön 


tutkimuksen mielekkyyttä ja muuttuvia merkityksiä tarkastellaan muun 

muassa oman työn näkökulmasta, uusina käsitteellisinä tai tutkimuksellisina 
metodologisina pohdintoina, osana historiallista kehitystä, mutta myös hen- 
kilökohtaisella tasolla muistellen. Näin näkyviin tulee myös erilaisia missioita. 

Kirja koostuu kahdesta osasta, jotka kummatkin sisältävät neljä lukua. 
Kirjan ensimmäinen osa, Monimuotoisia näkökulmia mielekkyyteen ja missioi- 
hin, alkaa Hannele Forsbergin, Marjo Kurosen ja Aino Ritala-Koskisen artik- 
kelilla, jossa he tarkastelevat sosiaalityön tutkimusta hyvin käytännöllisestä 
näkökulmasta, jatko-opiskelijoiden rekrytoinnin valossa. He pohtivat muun 
muassa sitä, millaisia mielekkyyden kysymyksiä uusien sosiaalityön tutkijoi- 
den kouluttaminen tuo näkyviin, miten laajempi yhteiskunta- ja koulutuspo- 
liittinen ilmasto näkyy uusien sosiaalityön tutkijoiden rekrytoinnissa ja mitä 
tutkimusaiheita pidetään mielekkäinä. Artikkeli herättelee pohtimaan sitä, 
miten tulevia sosiaalityön tutkijoita voitaisiin ohjata erilaisten tutkimusorien- 
taatioiden äärelle ja mikä olisi esimerkiksi rekrytointikäytännöissä mielekästä 
sosiaalityön tutkimuksen kannalta. 

Anneli Pohjola puolestaan katsoo artikkelissaan sosiaalityön tutkimuksen 
mielekkyyttä muutoksen ja ajan moninaisuuden käsitteellisinä ja metodisina 
kysymyksinä. Muutosta pohditaan sosiaalityötä luonnehtivana keskeisenä ele- 
menttinä, johon myös aika väistämättä kiinnittyy. 

Kuten edellä kirjoitimme, käytäntöjen ja tutkimuksen yhteenkietoutu- 
minen on yksi merkittävä mielekkään sosiaalityön tutkimuksen elementti. 
Omassa tekstissään Ulla Maija Kauppinen-Perttula tarkastelee kuntoutustut- 
kimuspoliklinikan sosiaalityön mielekkyyttä. Aihe tuo konkreettisesti näky- 
viin sen, että käytännön sosiaalityössä ja sen tutkimisessa ollaan ihmisyyden, 
kohtaamisen ja eettisyyden ytimissä. Työ on kuormittavaa: haastavat ja mie- 
lekkäät työtehtävät ja tutkimusaiheet muokkaavat ihmistä ja vaikuttavat jopa 
ihmisen identiteettiin. Tarkastelussaan Kauppinen-Perttula etsii sosiaalityön 
uusia merkityksiä, jotta käsitys sekä itsestä että asiakkaista voisi muuttua. 

Kirjan ensimmäisen osan viimeisessä artikkelissa Satu Ranta-Tyrkkö tar- 
kastelee sosiaalityön tulevaisuuden etiikkaa epävarmuuden ja ympäristökrii- 
sien maailmassa. Teksti herättelee pohtimaan muun muassa kysymystä siitä, 
miten tässä ajassa tulkitaan sosiaalityön perustavaa sitoumusta köyhien ja 


haavoittuvissa asemissa olevien suojelemiseksi: mitä sosiaalityössä ja sen tut- 

kimuksessa tarkoittavat globaalit, monimuotoiset ongelmat ja miten meidän 
tulisi niihin suhtautua. Tekstiin sisältyy vahva missio sosiaalityön (tutkimuk- 
sen) näkökulman laajentamiseen. 

Kirjan toinen osa, Lastensuojelututkimuksen mielekkyys ja missiot, koostuu 
neljästä lastensuojeluun kiinnittyvästä tekstistä, joissa lastensuojelua katso- 
taan monista ulottuvuuksista ja erilaisin ottein. Lastensuojelututkimus tuo 
näkyviin monia sosiaalityön tutkimukselle ominaisia elementtejä, kuten hei- 
kompien puolella oleminen ja yhteiskunnan marginaalien tutkimisen, eetti- 
set kysymykset, sensitiivisyyden sekä tutkijan tunteet. Kirjan lastensuojelua 
koskevat tarkastelut lähestyvät lastensuojelua läheltä ja kaukaa, sisältä ja ulkoa 
päin. 

Lastensuojelu tulee tutkimuksen kohteeksi lähietäisyydeltä Tuija Erosen ja 
Riitta Laakson tekstissä, jossa he kiinnittävät katseensa sijaishuoltotyön vaati- 
viin tilanteisiin sosiaalityöntekijöiden ja sijaishuollon toimijoiden kertomana. 
Heidän tarkastelunsa osoittaa sosiaalityön tutkimukselle ominaisen konteks- 
tin ymmärtämisen merkityksen. Vaativat tilanteet sijaishuollossa näyttäytyvät 
monenlaisina kysymyksinä ja yllättävinä asioina silloin, kun tutkimusta teh- 
dään yhdessä käytännön toimijoiden kanssa. Tarkastelu tekee tutkimuksesta 
mielekästä sekä tutkijoille että ammattilaisille. 

Elina Pekkarinen puolestaan käsittelee tekstissään koulukoteja tapaus- 
tutkimuksen kohteena. Hän katsoo koulukotien nykyistä tehtävää ja asemaa 
peilaten sitä aiempaan tutkimukseen. Teksti on osaltaan metodologinen pu- 
heenvuoro, sillä Pekkarinen pohtii myös sitä, miksi sosiaalityölle ominainen 
instituutiolähtöinen laadullinen tapaustutkimus on merkityksellistä, ja mitä 
lisäarvoa kriittinen realismi voi kyseiselle lähestymistavalle antaa. 

Tarja Heino tarkastelee lastensuojelututkimuksen mielekkyyttä (tai jopa 
mielettömyyttä) Suomessa artikkelissaan Kamppailu lastensuojelututkimuk- 
sen paikasta ja puitteista. Artikkeli avaa suomalaista lastensuojelututkimuk- 
sen muuttuvaa kenttää kolmen vuosikymmenen ajalta henkilökohtaisena 
kokemuksena. Teksti tuo näkyviin, miten tutkimuksen missio voi olla hyvin 
henkilökohtainen ja millaista sitkeyttä marginaalisten aiheiden tutkimisen 


puolesta puhuminen voi joskus vaatia. 


MIELEKÄS TUTKIMUS 31 


Rosi Enroos & Mikko Mäntysaari 


Kirjan viimeisessä artikkelissa norjalainen Marit Skivenes tarkastelee 
lastensuojelututkimusta laajimmasta perspektiivistä. Hän avaa lastensuoje- 
lututkimuksen mielekkyyttä kansainvälisen vertailevan tutkimuksen näkö- 
kulmasta. Skivenes osoittaa artikkelissaan, että vaikka vertaileva tutkimus on 
vaikeaa — ja joskus jopa mahdotonta, lastensuojelujärjestelmien vertailulla on 
merkitystä. Skivenesin tarkastelu tuo näkyviin, että tutkimuksen avulla voi- 
daan löytää eri maiden järjestelmistä yhteisiä perusolettamuksia, mutta myös 
perustavaa laatua olevia eroja. 

Toivomme, että kirjan artikkelien erilaiset lähestymistavat ja näkökulmat 
inspiroivat edelleen miettimään ja jäsentämään sosiaalityön tutkimuksen mie- 


lekkyyttä ja missiota uusilla tavoilla. 

Johdanto 


Sosiaalityön tutkimuksella ja jatkokoulutuksella on Suomessa vakiintuneet 
perinteet. Väitöskirjat ovat pitkään muodostaneet keskeisen osan sosiaalityön 
tutkimuksesta. Ne tuottavat uutta tutkimustietoa, heijastavat tutkimusken- 
tän perinteitä, trendejä ja edustavat tutkimuksen eturintamaa. Väitöskirjan 
tekijöiksi värvättävistä muodostuu aikanaan uusi sosiaalityön tutkijoiden ja 
yliopistojen opettajien sukupolvi. Lisäksi väitelleillä tohtoreilla on merkittävä 
paikkansa yliopistokentän ulkopuolella erilaisissa alan suunnittelu- ja johta- 
mistehtävissä ja asiakastyön kehittäjinä. Jatko-opiskelijoiden rekrytoinnin 
kysymysten tutkiminen avaa tärkeän näköalan sosiaalityön tutkimukseen ja 
tulevaisuuteen. Tarkastelemme tässä artikkelissa sosiaalityön jatkokoulutuk- 
seen! rekrytointia, väitöskirjatutkimuksen luonnetta ja sen reunaehtoja pro- 
fessoreiden kokemusten ja olemassa olevan tutkimuksen valossa. 
Jatko-opiskelijoiden rekrytoinnin kontekstit ja kehykset vaihtelevat paitsi 
tieteenaloittain, myös paikallisesti, valtakunnallisesti ja globaalisti. Suomessa 
ollaan juuri nyt kahden erilaisen tutkimuspoliittisen ”episteemisen kehyksen” 
(esim. Campbell & Caraynasis 2013) risteyskohdassa. Pitkään vallalla oli infor- 
maali tutkijankoulutuksen kehys, jossa jatko-opiskelijoiden rekrytointi oli mel- 


i Kaytamme termeja jatkokoulutus, tohtorikoulutus ja tutkijakoulutus ja puhumme 


myös väitöstutkimuksesta samaa tarkoittavassa merkityksessä. 

ko vapaamuotoista ja oppiainetasolla vapaata. Kehys kutsui mukaan kirjavaa ja 
runsasta jatko-opiskelijoiden joukkoa. Motiiviksi jatko-opintoihin usein riitti 
yleinen "kiinnostus aiheeseen" (Hiltunen & Pasanen 2006). Opinnaytetutki- 
musta saattoi tehdà omaan tahtiin, joskus vuosikymmenten ajan. Uudempi 
Jormaali tutkijakoulutuksen kehys on seurannut viime vuosien yliopistouudis- 
tuksia ja jatko-opiskelijoiden valinnassa painottuvat nyt selkeät, läpinäkyvät 
valinnan kriteerit, parhaiden hakemusten valinta, kansainvälisyys ja lyhyet 
koulumuotoiset tohtoriohjelmat (Husso 2005; Suomen Akatemia 2011; Tie- 
teen tila 2016). 

Sosiaalityön maistereiksi valmistuvista, potentiaalisista jatko-opiskelijoista 
valtaosa on kiinnostunut hakeutumaan käytännön sosiaalityöhön ja yliopis- 
ton ulkopuolisten työmarkkinoiden imu on kova. Jatko-opiskelijaksi hakeu- 
dutaan usein myöhemmin, jonkin aikaa käytännön sosiaalityön tehtävissä 
toimittua. Käytännön työ on saattanut virittää tutkimuksellisen kiinnostuk- 
sen sellaisiin ammatillisiin käytäntöihin ja kysymyksiin, jotka muuten jäisivät 
akateemisen tutkimuksen ulottumattomiin. Sama ilmiö on tunnistettu myös 
kansainvälisesti (esim. Anastas & Kuerbis 2009; Scourfield & Maxwell 2010). 

Tutkimuspoliittista keskustelua hallitsevat kulloisetkin normit ja ihanteet. 
Kiinnostavaa on, miten uusi tutkijakoulutuksen kehys mahdollisesti muuttaa 
tai on jo muuttanut jatko-opiskelijaksi rekrytointia sosiaalityössä ja mitä se 
merkitsee tutkimuksen luonteen ja painopisteiden kannalta. Rekrytoinnin 
avaintoimijoita ovat alan professorit. Rekrytointia voi ajatella opiskelijavalin- 
tana, työhön ottona ja valintoihin liittyvänä päätöksentekona. Valintoja teh- 
dään joillakin kriteereillä ja tavoitteilla, joiden osuvuutta on mahdollista myös 
arvioida. Mielenkiintoista on, miten pohdittuja ja päämäärätietoisia valinnan 
prosessit ovat sekä millaisia kokemuksia valintojen seurauksista niitä tekevillä 
väitöskirjojen ohjaajilla on. 

Sosiaalityön jatkokoulutukseen rekrytointia ei ole varsinaisesti tutkittu 
Suomessa eikä muuallakaan (ks. kuitenkin Yhdysvalloissa esim. Goodman 
2015; Johnson-Motoyama, Petr & Mitchell 2014). Ylipäätään olemassa oleva 
tieto akateemisesta jatko-opiskelusta on Suomessa yhtäältä numeerista tilasto- 
tietoa jatko-opiskelijoiden määristä, työllistymisestä ja urapoluista. Toisaalta 
aikaisempi tutkimus on keskittynyt jatko-opiskelijoiden käyttäytymisen ja 

ajattelun tarkasteluun, esimerkiksi tutkimalla jatko-opiskelijaksi hakeutu- 
misen motiiveja (Hiltunen & Pasanen 2006) tai jatko-opiskelijoiden koke- 
muksia tohtorikoulutuksesta (Vuolanto & Pasanen 2007). Kansainvälisesti 
sosiaalityön jatkokoulutuksesta ja väitöskirjoista on olemassa runsaastikin 
tutkimusta ja akateemista keskustelua. Monissa maissa on ilmestynyt tutki- 
muksellisia puheenvuoroja, joissa on analysoitu sosiaalityön tohtorikoulutuk- 
sen tilaa, merkitystä ja valmistuneita väitöskirjoja (esim. Ruotsissa Dellgran & 
Höjer 2002; 2012; Suomessa Mäntysaari & Haaki 2007; Britanniassa Orme 
2003; Scourfield & Maxwell 2010; Kanadassa Shera 2003; Rothwell ym. 2015; 
Taiwanissa Shek ym. 2007; Uudessa Seelannissa Tirrito, Davis & Kim 2002), 
tehty eurooppalaista eri maiden tohtorikoulutusten vertailua (Lyons 2003) 
ja tarkasteltu kansainvälisiä tohtorikoulutusohjelmia (Leskošek & Matthies 
2017). Yhdysvalloissa, missä yksinomaan sosiaalityön tohtoriohjelmien mää- 
rä on yli 70 (Acguavita & Tice 2015), on tutkittu muun muassa kansallisten 
sosiaalityön tohtoriohjelmien trendejä, tavoitteita, rakenteita ja opetussuun- 
nitelmia sekä laatua ja tuloksia (esim. Anastas & Kuerbis 2009; Bentley 2013; 
Drisko ym. 2015; Goodman 2015; Kurzman 2015; Petr ym. 2015). Erityisesti 
yhdysvaltalainen koulutusjärjestelmä eroaa suomalaisesta siinä määrin, että 
näiden tutkimusten tuloksia ei voi suoraan hyödyntää suomalaisen tohtori- 
koulutuksen tarkastelussa. 

Kytkemme tarkastelumme osaksi viime vuosina eri maissa virinnyttä tut- 
kimuksellista kiinnostusta sosiaalityön tutkijakoulutukseen sekä laajempaan 
jatko-opiskelun ja tieteentutkimuksen kenttään. Kyse on myös oman työn 
tutkimisesta, sillä olemme myös itse yliopiston opettajina ja väitöskirjojen oh- 
jaajina rekrytoimassa jatko-opiskelijoita ja toteuttamassa ja kehittämässä jat- 
kokoulutusta’. 

Aluksi luomme katsauksen suomalaisen sosiaalityón jatkokoulutuksen ke- 
hittymisen historiaan. Sen jálkeen tarkastelemme sosiaalityón professoreiden 


kokemuksia jatko-opiskelijaksi rekrytoinnin kysymyksistä sekä näkemyksiä 


2 Olemme seuranneet toistakymmentä vuotta jatkokoulutuksen muutosta ohjaajan 


perspektiivistä ja myös osaltamme olleet sitä tuottamassa ja toteuttamassa. Tietenkin 
meillä on myös omakohtaista kokemusta jatko-opiskelijaksi rekrytoinnista 1980-1990 
-lukujen taitteesta. Sisääntulomme kiertyi tuolle ajanjaksolle poikkeuksellisesti tutki- 
musryhmän ympärille. 

väitöstutkimuksen luonteesta ja merkityksestä sosiaalityön tutkimuksena. 
Professoreiden kokemukset perustuvat pienimuotoiseen sähköiseen lomake- 
haastatteluun, jonka keräsimme sosiaalityön jatkokoulutuksen avaintoimi- 
joilta loppuvuodesta 2016. Lopuksi pohdimme sosiaalityön jatkokoulutuksen 


tulevaisuuden suuntia, tarpeita ja jännitteitä. 


Sosiaalityön tohtorikoulutuksen kehittyminen Suomessa 


Suomessa sosiaalityö oppialana on akateemisempaa kuin useimmissa Euroo- 
pan maissa. Monissa maissa maisterikoulutuskin on vasta kehitteillä eikä so- 
siaalityön oppiaineeseen voi väitellä. Tällöin väitöskirjat tehdään johonkin 
muuhun oppiaineeseen, kuten muihin yhteiskuntatieteisiin tai psykologiaan, 
tai tohtorikoulutukseen on hankkiuduttava ulkomaille. Suomea onkin pidet- 
ty esimerkkinä vahvasta sosiaalityön tutkimuksesta ja tohtorikoulutuksesta. 
(Esim. Orme 2003; Lyons 2003.) 

Suomessa sosiaalityön väitöskirjoja voi katsoa valmistuneen ainakin 
1980-luvulta saakka. Monet 1980-luvulla ja sitä ennen ilmestyneistä tärkeistä 
sosiaalityön tutkimuksista olivat kuitenkin lisensiaatintutkimuksia. Pitkään 
sosiaalityön substanssiin liittyviä väitöskirjoja tehtiin muihin oppiaineisiin, 
erityisesti sosiaali- ja yhteiskuntapolitiikkaan. Varhaisimpana sosiaalityön väi- 
töstutkimuksena pidetään määrittelijästä riippuen joko Reino Salon kunnallis- 
ta lastensuojelutyötä koskevaa tutkimusta Yhteiskunnalliseen korkeakouluun 
vuodelta 1956 tai Sirkka Laaksovirran sosiaalipolitiikan oppiaineeseen Turun 
yliopistossa tehtyä tutkimusta ”Sydäninfarktipotilaan kuntoutusura erityises- 
ti sosiaalityön näkökulmasta tarkasteltuna” vuodelta 1982 (Haaki & Mänty- 
saari 2007; Kananoja & Lähteinen 2017). Vasta itsenäisen oppiainestatuksen 
muotoutumisen myötä 1990-luvulta alkaen on voinut väitellä sosiaalityön op- 
piaineeseen. Mikko Mäntysaaren ”Sosiaalibyrokratia asiakkaiden valvojana” 
(1991) oli ensimmäinen väitöskirja, jonka tieteenalan määrityksenä oli sosiaa- 
lipolitiikka, erityisesti sosiaalityö. 

1980-luvulla sosiaalityöhön liittyviä väitöskirjoja valmistui vain muutamia, 
mutta 1990-luvun puolivälin jälkeen niiden määrä alkoi nopeasti lisääntyä, 
kuten tapahtui myös muilla aloilla. Tähän vaikutti paitsi alan akateeminen 


itsenäistyminen, myös vuonna 1995 perustettu Sosiaalityön ja sosiaalipalvelui- 


44 ENROos, Rosi & MÄNTYSAARI, MIKKO & RANTA-TYRKKÖ, SATU (TOIM.) 


Toppuuttelua, kannustamista ja kehittämistarpeita 


den valtakunnallinen tutkijakoulu ja yleinen lisääntynyt panostus jatkokoulu- 
tuksen kehittämiseen. Vuonna 2000 aloitettiin niin ikään valtakunnallisena 
yhteistyönä vuoteen 2016 jatkunut sosiaalityön ammatillinen lisensiaattikou- 
lutus?, jonka myötä viimeistään lisensiaatintutkinto tieteellisenä jatkotutkin- 
tona jäi käytännössä historiaan ja tieteellinen jatkokoulutus keskittyi tohtori- 
koulutukseen. 

Yhteiskuntatieteissä tutkijakoulujärjestelmään suhtauduttiin ennen sen 
perustamista epäilevästi. Opetusministeriö nimesi 1980-luvun lopulla työ- 
ryhmän selvittämään tutkijakoulujen perustamisen mahdollisuuksia yhteis- 
kuntatieteissä, jonka osa-aikaisena sihteerinä toimi yksi kirjoittajista (Marjo 
Kuronen). Niin professorit kuin jatko-opiskelijatkin olivat varsin yksimielisiä 
siitä, että luonnontieteiden mallin mukainen formaali ja koulumainen tutkija- 
koulujärjestelmä, jollaiseksi se miellettiin, ei voisi toimia yhteiskuntatieteissä. 
(Ks. myös Vuolanto & Pasanen 2007, 8.) Opetusministeriö päätyi kuitenkin 
perustamaan tutkijakoulujärjestelmän 1995, toiminta vakiinnutettiin vuonna 
1999 ja tutkijakouluja perustettiin myös yhteiskuntatieteellisille aloille, sosiaa- 
lityö mukaan lukien. Opetusministeriö teki päätökset perustettavista tutkija- 
kouluista hakemusten perusteella ja Suomen Akatemian tieteellisen arvioin- 
nin pohjalta. Järjestelmä perustettiin ja sitä kehitettiin tutkijakoulutuksen 
tehostamiseksi, laadun turvaamiseksi, päätoimisuuden lisäämiseksi, väitös- 
kirjatyöhön käytettävän ajan lyhentämiseksi ja väittelyiän alentamiseksi. Ke- 
hittäminen liittyi myös Bolognan prosessiin eli eurooppalaisten tutkintojen 
yhtenäistämiseen ja sen niin kutsuttuun kolmanteen sykliin. (Tohtorikoulu- 
tuksen kehittäminen 2006.) Näyttäisi siltä, että sosiaalityössä kuten muillakin 
yhteiskuntatieteellisillä aloilla päädyttiin valtakunnalliseen tutkijakouluun 
osana yleistä korkeakoulupoliittista uudistusta ilman, että tarve ja aloite tutki- 
jakoulutuksen sisällölliseen kehittämiseen olisi noussut alan sisältä. 

Sosiaalityössä valtakunnallista yhteistyötä oli ollut jo aiemmin perus- 
koulutuksessa ja tutkijakoulutusyhteistyön rakentaminen oli tältä pohjal- 
ta suhteellisen helppoa. Sosiaalityön ja sosiaalipalveluiden tutkijakoulu ja 


3 Emme käsittele tässä ammatillista lisensiaattikoulutusta, koska se poikkeaa oleellisesti 


tohtorikoulutuksesta ja edellyttäisi aivan oman tarkastelunsa (ks. Hietamäki & Kantola 
2010). 

valtakunnallinen yhteistyö toivat lisää resursseja väitöskirjojen ohjaukseen 
ryhmäohjauksen muodossa ja jatko-opiskelijoille kaivattua vertaistukea (Lai- 
tinen ym. 2007). Tutkijakoulu lisäsi myös sosiaalityön jatkokoulutuksen ta- 
loudellisia resursseja, vaikkakin rahoitettujen tutkijakoulupaikkojen määrä 
oli koko tutkijakoulun 20-vuotisen elinkaaren ajan vaatimaton, yleensä kuusi 
paikkaa kullakin nelivuotisella kaudella, joita useimmiten jaettiin lyhyempinä 
jaksoina usean jatko-opiskelijan kesken. Jokaiselle kaudelle paikkoja haettiin 
huomattavasti enemmän. Myös Sosiaali- ja terveysministeriön sosiaalityön 
kehittämisohjelmassa vuodelta 2005 (Karjalainen & Sarvimäki 2005, 71-73) 
esitettiin Opetusministeriölle, että sosiaalityön tutkimusperustan vahvis- 
tamiseksi tutkijakoulun paikkamäärä tulisi lisätä 26 paikkaan. Puolestaan 
Karvinen Niinikoski, Hoikkala ja Salonen (2007) arvioivat 2007 julkaistus- 
sa selvityksessään, että sosiaalityön tohtoreiden tarve työelämässä oli tuolloin 
noin 20 ja vuonna 2010 noin 30 uutta tohtoria vuodessa, mikä sekin perusteli 
tohtorikoulutuspaikkojen huomattavaa lisäämistä (emt. 56). Esitetty paikka- 
määrä ei kuitenkaan toteutunut. 

Valmistuneiden sosiaalityön väitöskirjojen kokonaismäärän arvioiminen 
on jokseenkin haasteellista, sillä erityisesti varhaisempien väitöskirjojen alan- 
määritys ei ole yksiselitteistä. Mikko Mäntysaari ja Raili Haaki (2007) ovat 
laskeneet, että vuosina 1982—2006 ilmestyi 79 sosiaalityön väitöskirjaa. Syn- 
növe Karvinen-Niinikoski, Susanna Hoikkala ja Jari Salonen (2007, raportin 
liite 2) ovat saaneet vuosina 1994-2005 valmistuneiden sosiaalityön väitöskir- 
jojen määräksi 83. Tuoreimman Aulikki Kananojan ja Sanna Lähteisen (2017) 
kokoaman laskelman mukaan sosiaalityöstä on vuosina 1994—2015 valmistu- 
nut reilut 180 väitöskirjaa. Näistä Sosiaalityön ja sosiaalipalveluiden tutkija- 
koulussa valmistui 55 väitöskirjaa, mikä kattaa sekä rahoitetuilla tohtorikou- 
lutuspaikoilla olleiden että niin kutsuttujen oheispaikkalaisten väitöskirjat. 
(Emt. 496.) Lisäksi sosiaalityön väitöskirjoja valmistui Perhetutkimuksen 
tutkijakoulutusta ja SovAKO:n Kielen ja vuorovaikutuksen tutkimuksen tut- 
kijakoulusta, sekä muulla rahoituksella ja ilman erillistä tutkimusrahoitusta 
työn ohessa toteutettuna. 

2000-luvulla sekä valtakunnallisessa tutkijakoulussa että yliopistojen lai- 


toksilla on panostettu tohtorikoulutuksen, kuten muunkin tutkimus- ja jul- 

kaisutoiminnan, kansainvälistymiseen?. Sosiaalityön tutkijakoulun aloittees- 
ta ja koordinoimana toteutui vuosina 2009-2013 NordForskin rahoittama 
Nordic-Baltic Doctoral Network in Social Work, joka järjesti kansainvälisiä toh- 
torikoulutuskursseja. Rahoituksen päätyttyä yhteistyö on jatkunut vuosittai- 
sen kesäkoulun merkeissä. Lisäksi yhteistyötä on viritelty viime vuosina Kii- 
naan Graduate School of Chinese Academy of Social Sciences kanssa. (Sosnetin 
toimintakertomus 2015, 9-10.) Jyväskylän yliopiston sosiaalityön oppiaine on 
osallistunut 2004 käynnistyneeseen, Ljubljanan yliopiston koordinoimaan 
INDOSOW-tohtorikoulutusohjelmaan (Leskosek & Matthies 2017). Lapin yli- 
opisto on ollut aktiivinen tohtorikoulutusyhteistyössä erityisesti Baltian mai- 
den kanssa ja Tampereen yliopisto on puolestaan tukenut Afrikan maista tule- 
via jatko-opiskelijoita. Kaikkiin yliopistoihin on alettu rekrytoida ulkomaisia 
jatko-opiskelijoita, vaikka heidän integroimisessaan suomalaiseen jatkokoulu- 
tusjärjestelmään ja rahoituksen löytämisessä on ollut ongelmia. 
Valtakunnallinen tutkijakoulujärjestelmä ajettiin alas vuoden 2015 lopus- 
sa ja vastuu jatkokoulutuksen järjestämisestä ja resursoinnista siirrettiin takai- 
sin yliopistoille, joiden edellytettiin perustavan omia tutkijakoulujaan (Suo- 
men Akatemia 2011). Tietyllä tavalla tämä tarkoitti paluuta lähtöruutuun. On 
esitetty huolta siitä, miten sosiaalityön jatko-opiskelijat selviytyvät kilpailussa 
niukoista rahoitetuista tohtorikoulutuspaikoista, miten sosiaalityön substans- 
siosaaminen turvataan uusissa tohtorikoulutuksen rakenteissa ja sisällöissä ja 
ymmärretäänkö yliopistojen ja tiedekuntien monialaisissa valintaprosesseissa 
sosiaalityön tutkimuksen erityisluonne. Sosnet on päättänyt jatkaa tärkeäk- 
si koettua valtakunnallista yhteistyötään tohtorikoulutuksessa muun muassa 


alan substanssiosaamisen varmistamiseksi. 


4 Tätäennen toteutettiin joitakin suomalais-ruotsalaisia sosiaalityön jatko-opiskelijoi- 
den ja professoreiden tutkimusseminaareja 1990-luvulla. Ne perustuivat pikemminkin 
professorien henkilökohtaisille suhteille kuin systemaattiselle kansainvalistymispolitii- 
kalle. Suomalaisia jatko-opiskelijoita, erityisesti Tampereen yliopistosta, osallistui myös 
aktiivisesti NorFan rahoittamaan tutkijankoulutusyhteisöön Language, Interaction and 
Social Care in the Nordic Welfare Systems vuosina 1995—2001. 

Sosiaalityón tohtorikoulutukseen rekrytointi 


Valtakunnallinen yliopistoverkosto Sosnet toteutti vuosina 2003-2006 kar- 
toituksen, jossa selvitettiin eri menetelmin sosiaalityön jatkokoulutuksen tilaa 
laitoksilla ja valtakunnallisesti (Karvinen Niinikoski, Hoikkala & Salonen 
2007). Hankkeessa muun muassa haastateltiin laitosten professorikunta jat- 
ko-opiskelijaksi valikoitumisen prosessista, jatkokoulutuksen organisoinnista, 
jatkotutkintojen sisältökysymyksistä, pedagogisesta kehittämisestä ja laadun- 
varmistuskäytännöistä, kansainvälistymisestä ja liikkuvuudesta, tutkimus- 
hankkeista ja -ryhmistä, sosiaalityön tutkimuksen tulevaisuuden haasteista ja 
toiveista jatkokoulutuksen kehittämisen suhteen (emt. 58-59). 

Kartoituksen mukaan 2000-luvun alkuvuosina sosiaalityön jatko-opis- 
kelijoiksi hakeutuvien määrä vaihteli laitoksittain ja hakijamäärä aaltoili. 
Rekrytoinnista todettiin, että jatko-opiskelijaksi valikoitumisen prosessi ja 
käytännöt olivat laitoksilla rakentumassa. Rekrytointi näytti herättäneen 
jonkinlaista huolta, sillä raportissa todetaan tärkeäksi perusopiskelijoiden tut- 
kimuksellisen orientaation ja tutkijanuran houkuttelevuuden vahvistaminen 
hyvien jatko-opiskelijoiden rekrytoimiseksi. (Karvinen Niinikoski ym. 2007, 
61.) Sosiaalityön tohtorikoulutukseen rekrytoinnin suomalaisista nykykäy- 
tännöistä ei ole olemassa systemaattista tietoa. Seuraavassa tarkastelemme, 
millaisena jatko-opiskelijoiden rekrytointi sosiaalityön professoreiden kuvaa- 
mana näyttäytyy. 

Kokosimme professoreiden kokemuksia ja näkemyksiä jatko-opiskelijoi- 
den rekrytoinnista pienimuotoisella sähköisellä lomakehaastattelulla syksyl- 
lä 2016. Kutsu haastatteluun ja linkki haastattelulomakkeeseen lähetettiin 
kaikille vakinaisille sosiaalityön professoreille (yhteensä 17), joista 12 vastasi. 
Ajankäytöllisistä syistä päädyimme sähköiseen haastatteluun henkilökohtais- 
ten haastattelujen sijasta, jotka olisivat luultavasti tuottaneet paljon runsaam- 
man ja monimuotoisemman aineiston. Myös jotkut vastaajat kommentoivat, 
että kysymykset olivat liian laajoja kirjallisesti vastattavaksi. 

Taustatietoina kysyimme yksikön jatko-opiskelijoiden ja professorien oh- 
jaamien väitöskirjojen määriä. Haastattelumme keskeiset kysymykset koskivat 
tohtorikoulutettavien rekrytointiprosesseja ja väitöskirjojen merkitystä sosiaa- 


lityön tutkimuksina. Kysymyksemme apukysymyksineen olivat tarkoituksel- 

lisesti hyvin väljiä, jotta haastateltavat voisivat vastata niihin mahdollisimman 
vapaasti ja nostaa esiin niitä seikkoja, jotka heidän omasta näkökulmastaan 
olivat tärkeitä tai askarruttavia. Osa haastateltavista vastasi kysymyksiin mel- 
ko formaalisti, kun taas osa esitti varsin rohkeita ja kriittisiäkin näkemyksiä. 
Analyysimenetelmänä käytimme temaattista sisällönanalyysia ja tulkin- 
nallisena apuvälineenä rekrytoinnin ja väitöskirjojen luonteen tarkastelussa 
Thomas Gieryn (1999) tieteentutkimukseen lanseeraamaa ja Pia Vuolannon 
(2013) edelleen hoitotyön tutkimukseen kehittämää rajatyön käsitettä: tie- 
teen- tai oppialan periaatteiden, normien ja rajojen määrittäminen (tieteen- 
alan sisäinen rajatyö), oman alan vertailu muihin tieteenaloihin (tieteiden 
välinen rajatyö) ja alan yhteiskunnallisen merkityksen pohtiminen (tieteen ja 
yhteiskunnan välinen rajatyö) (emt.). Koska haastateltavien joukko on pieni ja 
helposti tunnistettava, emme identifioi tekstissä käytettyjä sitaatteja yliopis- 


toittain tai henkilöittäin. 


Virallisen valinnan formalisoituminen 


Tutkimukseen osallistuneet professorit luonnehtivat sosiaalityön jatko- 
koulutukseen rekrytoinnin kehystyvän nykyisin ennen kaikkea yliopistonsa, 
tiedekuntansa tai laitoksensa rekrytoinnin muodollisten kriteereiden ja viral- 
lisen valintaprosessin pohjalta. He tuovat esiin tapahtunutta muutosta toh- 
toriopintoihin valinnassa korostamalla eroa aiempiin, vapaamuotoisempiin 
rekrytoinnin käytäntöihin. Muutoksen taustalla on tulkittavissa edellä mai- 
nittu yleisempi tiede- ja koulutuspoliittinen suunnanmuutos formaaliin tut- 
kijakoulutuksen kehykseen. Tässä mielessä sosiaalityön tohtorikoulutukseen 
valinnan kriteerit eivät eroa muista oppialoista. 

Yliopistoissa jatko-opiskelijaksi hakeutumisen muodollisia prosesseja on 
viime vuosina selkiytetty ja systematisoitu ja valinnan kriteerejä on myös kir- 
joitettu enemmän näkyviksi, kuten haastatellut professorit esittävät: 


Rekrytointi on kaksi kertaa vuodessa hakemuksesta. Prosessi on tiukasti tie- 
dekunnan ohjaama. 


Muodollista tiedekuntatasolla tapahtuvaa valintaprosessia on pyritty selkeyt- 
tämään ja tekemään läpinäkyväksi. Valinta kaksi kertaa vuodessa. 

Edellä esitetyissä sitaateissa rekrytoinnin käytäntöjä ei juuri kommentoida, 
eikä niihin oteta kantaa. Sosiaalityön oppialan kannalta muutos aiempiin 
rekrytointikäytäntöihin nähden näyttäytyy voittopuolisesti hyvänä asiana, 
muutoksena parempaan. Muodollista valintaprosessia arvostetaan, sillä sen 
nähdään edesauttavan valintojen avoimuutta ja takaavan riittävän korkeata- 
soisten jatko-opiskelijoiden sisään ottamisen: 

Järjestelmä on nykyään läpinäkyvä ja valinta pohjautuu valitsijaryhmän 

näkemykseen. Systeemi on parempi kuin entinen, jossa opiskelijoita valittiin 


sisään ilman vahvaa tutkimussuunnitelmaa. 


Valinnassa tärkein kriteeri on tutkimussuunnitelman taso; hyvät erottaa 

melko helposti heikommista (sellaisista, joiden toteuttamisessa on ennakoi- 

tavissa vaikeuksia). 
Valittavien jatko-opiskelijoiden korkeatasoisuuden keskeisimpänä kriteerinä 
pidetään siis yleisesti laadukasta tutkimussuunnitelmaa. Lisäksi edellytetään 
soveltuvan ohjausresurssin olemassaoloa eli oppiaineesta on jo ennen jat- 
ko-opiskelijaksi hyväksymistä löydyttävä professori, jonka tutkimusintressei- 
hin hakijan tutkimusaihe sopii ja jolla on mahdollisuus ottaa uusi jatko-opis- 
kelija ohjaukseensa. Jatko-opiskelijoiksi hyväksyttävien määrä suhteutetaan 
näin entistä vahvemmin käytettävissä oleviin resursseihin ja tutkimuksen 
painopistealueisiin. Sopivan ohjaajan tai ohjausresurssien puuttuminen on pe- 
ruste evätä hyväkin hakemus. Aina tutkimuksen painoalojen linjasta poikkea- 
via tutkimusaiheita ei kuitenkaan hylätä — joissain vastauksissa todetaan, että 
kriteereistä saatetaan poiketa, jos hakija ja hänen suunnitelmansa vaikuttavat 
erityisen lupaavilta. 

Valinnan muuttuminen aiempaa formaalimmaksi on merkinnyt haastatel- 
tavien mukaan jatko-opiskelijaksi pääsyn tiukentumista: ”karsintaa tehdään 
enemmän kuin ennen”. Sosiaalityön jatko-opiskelijaksi hyväksyminen ei ole 
itsestäänselvyys, kuten se paljolti aiempina vuosikymmeninä nähtiin olevan. 
Suunta on se, että ohjausresursseja pyritään kohdistamaan akateemisesti par- 
haisiin opiskelijoihin ja ulkopuolelle rajataan akateemisin kriteerein katsottu- 
na vähemmän potentiaaliset hakijat. Tässäkään suhteessa ei tehdä rajaa mui- 


hin tieteenaloihin tai korosteta sosiaalityön erityisluonnetta vaan sosiaalityön 

jatko-opiskelijoiden rekrytointi näyttäytyy samanlaisena kuin yliopiston tai 
tiedekunnan muidenkin alojen. 

Osa haastatelluista professoreista katsoo, että suoraan maisterikoulutuk- 
sesta tulevilla on paremmat valmiudet sopeutua jatkokoulutuksen nykylin- 
jaan, jossa odotetaan nopeahkoa, koulumaista etenemistä, riittävää kielitaitoa 
ja kansainvälistä suuntautumista. Samantapaisia kokemuksia löytyy tutki- 
musten perusteella ulkomaisista sosiaalityön tohtorikoulutusta tarjoavista yli- 
opistoista (Goodman 2015; Johnson-Motoyama ym. 2013). Professorit näkevät 
sosiaalityön tutkimuksen kansainvälistyneen ja englanninkielisten artikke- 
liväitöskirjojen yleistyneen. Siksi valmius kirjoittaa englanniksi ja osallistua 
kansainvälisille foorumeille on tärkeää. Kansainvälistymiseen liittyy myös 
ulkomaisten jatko-opiskelijoiden määrän lisääntyminen, vaikka heidän aktii- 
visesta rekrytoinnistaan kukaan vastanneista ei mainitse. Mikäli ulkomaisilla 
hakijoilla on ennestään yhteys oppiaineeseen esimerkiksi yhteistyöyliopiston 
kautta ja heidät jollain tavalla tunnetaan, heillä on mahdollisuus menestyä 
paremmin valintaprosessissa kuin täysin tuntemattomien ulkomaisten haki- 
joiden. Nämä hakijat pyritään vähintään haastattelemaan ja siten hyvän tutki- 
mussuunnitelman ohella varmistumaan heidän kelpoisuudestaan jatko-opis- 
kelijoiksi. 

Aineistossa näyttäytyy kuitenkin myös toinen juonne, jossa sosiaalityön 
tutkimuksen ja jatkokoulutukseen hakeutuvien ero muihin tieteenaloihin 
tunnistetaan ja nostetaan esiin. Sosiaalityön oppialaa nähdään lävistävän 
vahva ammattisuuntautuneisuus ja erityinen käytäntösuhde (ks. myös tämän 
teoksen johdanto). 

Tohtoriopinnoista kiinnostuneiden ja yliopiston intressit eivät kohtaa sil- 

loin, kun henkilö haluaa opiskella työelämästä käsin, ja tutkia omaehtoisesti 

painottuvia aiheita. Sosiaalityön jatko-opiskelijoiden tavoitteet ovat usein 
hiukan erityyppisiä, enemmän käytännön kehittämiseen tähtääviä kuin tut- 


kijakoulutuksen nykytavoitteet. Sosiaalityön jatko-opiskelijat usein näyttäy- 
tyvät vähemmän teoreettisesti orientoituneina, vähemmän julkaisseina jne. 


Sosiaalityön jatko-opiskelijaksi hakeutuu tyypillisimmin henkilö, joka on 
ollut jo jonkin aikaa valmistumisensa jälkeen työelämässä. Myös jatkotut- 
kimuksen aihe kumpuaa työelämästä. Jatko-opiskelu näyttäytyy jonkin uu- 

den — tiedon tai ympäristön — etsimisenä. Tätä reittiä tulevilla nykymallinen 

jatkokoulutus on haasteellinen. 

Käytännön työelämästä jatko-opiskelijoiksi pyrkivät piirtyvät formaalin 
rekrytoinnin kulttuurissa akateemisilta ansioiltaan vaatimattomina ja osaa- 
mattomina muiden (yhteiskuntatieteellisten) alojen opiskelijakuntaan näh- 
den. Osa professoreista sanoo suoraan, että sosiaalityölle tyypillinen ”käytän- 
tösidos” ei täysin istu formalisoituneeseen ja puhtaasti akateemisia kriteereitä 
painottavaan valinnan kulttuuriin. Sosiaalityön ammattisuuntautuneisuutta 
edistää se, että valmistuville maistereille on sosiaalityöntekijän työpaikkoja 
hyvin tarjolla, kun taas jatko-opiskelijaksi ryhtyminen merkitsee useimmiten 
epävarmaa taloudellista tulevaisuutta ja katkonaista uraa. Vaikka tieteenalojen 
vertailusta ei ole olemassa tutkimustietoa, käytännön kautta jatkokoulutetta- 
vaksi hakeutuminen lienee yksi sosiaalityön tutkijakoulutuksen ja -koulutet- 
tavien ominaispiirre. 

Jos sosiaalityön tutkimuksen tavoitteena ja tehtävänä on palvella sosiaali- 
työn käytännön kehittämistä ja vahvemman käytäntösuhteen rakentaminen 
(ks. esim. Howard 2016; Orme 2003; Satka 2013), näyttäytyy niin jatko-opis- 
kelijoiden rekrytoinnin kuin koko tohtorikoulutuksen nykysuuntaus proble- 
maattisena. Esimerkiksi voimakas kansainvälistymisen tai väittelyaikojen 
lyhentämisen korostaminen ei välttämättä suosi työn ohessa väitöskirjojaan 
tekeviä tai työelämästä tutkimuksen pariin palaavia jatko-opiskelijoita, joita 
sosiaalityössä perinteisesti on ollut paljon. Yksi professoreista pitääkin mah- 
dollisena, että ”nykyinen (rekrytoinnin) malli voi kadottaa tärkeitä käytän- 
nöstä kumpuavia tutkimusaiheita.” Sosiaalityötieteen yhteiskunnallinen herk- 
kyys saattaa kaventua. Tosin se, mitä käytäntöä palveleva tutkimus tarkoittaa, 
voidaan ymmärtää eri tavoin, ja siitä olisi syytä käydä sosiaalityön tutkimuk- 
sen piirissä laajempaa keskustelua. 

Vastanneista professoreista osa katsoo kuitenkin nykyisten tiedepoliittis- 
ten linjausten mahdollistavan edelleen myös osa-aikaisen, työn ohessa tapah- 
tuvan jatko-opiskelun. Näin tapahtuu muillakin aloilla kuin sosiaalityössä 
(Vuolanto & Pasanen 2007). Mukaan mahtuu myös käytännön työelämän 


kautta tulevia etenemisen tapoja ja aiheita. Lisäksi lisensiaatin tutkinnon 

tuottava ammatillinen erikoistumiskoulutus mainitaan kanavana, joka on 
tuonut yksiköihin käytännöstä ponnistaneita jatko-opiskelijoita”. 
Tohtorikoulutuksesta käytävässä yleisemmässä tiedepoliittisessa keskus- 
telussa näyttäisi olevan tapahtumassa jälleen jonkinlainen suunnanmuutos, 
jossa akateemisen tutkijakoulutuksen ohella painotetaan myös työelämän 
tarpeita palvelevien valmiuksien tuottamista. Tieteen ja yhteiskunnan välinen 
raja on noussut tiedepoliittisen keskustelun kohteeksi muun muassa siten, että 
se korostaa tutkimustiedon merkitystä ja hyödyntämistä yhteiskunnallisessa 
päätöksenteossa. Tutkijakoulutuksessa tämä näkyy siten, että sen halutaan 
tuottavan monipuolisempaa asiantuntijuutta yhteiskunnan tarpeisiin. Esi- 
merkiksi Tampereen yliopiston rehtori Liisa Laakso (2017) kirjoittaa Tieteessä 
tapahtuu -lehden pääkirjoituksessa: 
On hyvä miettiä, millaisia opiskelijoita yliopistot kouluttavat. Tohtoriopiske- 
lijoiden valinnoissa edellytetään relevanttia tutkimusaihetta ja sille löytyvää 
ohjausta, hyvää tutkimussuunnitelmaa ja lahjakkuutta, kuten erinomaista 
gradua. Mutta kysytäänkö hakijoiden urasuunnitelmista tai heidän halus- 
taan vaikuttaa yhteiskuntaan laajemmin? Entä arvostetaanko työelämäko- 
kemusta tai erilaisten opintopolkujen kautta hankittua monitieteistä osaa- 
mista? ... Yliopistojen on kyettävä kouluttamaan tohtoreita, joilla on kyky 


suuntautua uusille alueille, yhdistää perustutkimusta ja soveltavaa tutki- 


musta sekä puolustaa ja edistää tutkitun tiedon asemaa koko yhteiskunnassa. 
(Emt. 1-2.) 


Tällainen tieteen ja yhteiskunnan rajoja ylittävä asenne- tai suunnanmuutos 
voisi olla paremmin linjassa sosiaalityön tohtorikoulutuksen ja tohtorikoulu- 


tettavien tarpeiden ja tavoitteiden kanssa. 


Epäviralliset valinnan prosessit 


Haastatellut professorit myöntävät muodollisen, virallisen valinnan rinnalla 
olevan erilaisia epävirallisia valinnan ja karsinnan käytäntöjä. Näissä proses- 
seissa tehdään tieteenalan sisäistä rajatyötä, jossa paitsi valikoidaan lupaavia 
jatko-opiskelijoita, myös määritellään oppialan periaatteita, normeja ja rajoja 


(Vuolanto 2013). Niillä vahvistetaan kuvaa toivottavasta sosiaalityön tohto- 


5 Vuoden 2015 loppuun mennessä ammatillisia lisensiaatintutkimuksia oli valmistunut 


yhteensä 148 (Kananoja & Lähteinen 2017). 

riopiskelijatyypistä, halutuista tutkimusaiheista, lähestymistavoista, hakijan 
taustoista ja motiiveista. 

Jatko-opiskeluprosessiin kuuluu hakua edeltävä yhteydenotto oppiaineen 
professoriin, jossa virallinen valinta ja epäviralliset taustalla olevat sisäänpää- 
syn neuvottelut limittyvät toisiinsa. Esiin piirtyy yhtäältä epäsuora rajatyö, 
joka tarkoittaa erilaisia pehmeitä esikarsinnan, toppuuttelun ja poiskäännyt- 
tämisen käytäntöjä. Epäsuoran rajatyön rinnalla professorit tekevät myös ak- 
tiivista rajatyötä, jolla sopivaksi katsottuja jatko-opiskelijakandidaatteja kan- 
nustetaan hakeutumaan virallisen valinnan prosessiin. Molemmat rajatyön 
muodot tukevat vallitsevan formaalin valintaprosessin pelisääntöjen juohevaa 
toteutumista. Pehmeä, toppuutteleva toiminta on professorien kuvauksissa 
kuitenkin aktiivista sisään kutsuvaa toimintaa yleisempää. 

Toppuuttelu viriää esimerkiksi sellaisten jatko-opiskelusta kiinnostunei- 
den opiskelijoiden kohdalla, joiden aiempi opintomenestys, tutkimussuunni- 
telma ja rahoitusnäkymät ovat vaatimattomat. Toppuuttelulla rajataan sisään 
pyrkijöiden joukkoa jo ennen varsinaista virallista haku- ja valintaprosessia, 
kuten seuraavat otteet tuovat esiin: 

Epävirallisen keskustelun aikana tapahtuu aika paljon ”poiskäännyttämis- 


tä” mikäli aihe on sellainen, ettei siihen löydy laitokselta asiantuntemusta ja/ 
tai ohjaajaa tai hakijan aiempi opintomenestys ei ole riittävän hyvä. 


Ohjaajien haluttomuus voi liittyä joko tutkimusaiheeseen tai ohjausresurssei- 
hin (liikaa ohjattavia). Tällöin hakijan annetaan ymmärtää, että oppiaine 
ei tule puoltamaan hakemusta. 


Ei ole järkevää aktiivisesti rekrytoida jatko-opiskelijoita ellei rahoitusmah- 

dollisuuksia ole. 
Käytännön työelämästä omaehtoisesti jatko-opintoihin hakeutuvien kohdalla 
käydään monenlaista neuvottelua. Nykylinjaus myös sosiaalityön tohtorikou- 
lutuksessa on, että jatko-opiskelun pitää olla tavoitteellista toimintaa ja ole- 
tusarvo on, että opinnoista suoriudutaan kohtuullisessa ajassa ja kohtuullisella 
ohjausmäärällä. Tämä linja tarkoittaa sitä, että "harrastuspohjalta" jatko-opin- 
toihin halukkaita, usein jo hieman pidempään käytännön työelämässä olleita 
hakijoita, ei välttämättä voida tai haluta hyväksyä ja erityisesti heidän kohdal- 


laan tehdään aiempaa enemmän epävirallista poiskäännyttämistä: 

Ulkopuolelle karsitaan liian käytännönläheiset aiheet ja lähestymistavat. 


Aikaa ei haluta käyttää ”harrastelijoihin” (ikävä termi), joka on parempi 
huomioida jo (ennen virallista prosessia). 


Silloinkin, kun jatko-opiskelijaksi hakevan tutkimussuunnitelma on ansiokas, 
paikka saatetaan jättää myöntämättä. Pääsääntöisesti "toppuuttelu" kuitenkin 
suuntautuu niihin, joiden lähtökohdat tulkitaan vähemmän lupaaviksi. 

Virallisen valinnan taustalla tapahtuu kuitenkin myös aktiivista ja määrä- 
tietoista rekrytointia, jolla sopivaksi katsottuja jatko-opiskelijakandidaatteja 
kannustetaan hakeutumaan virallisen valinnan prosessiin. Selvimmin aktii- 
vinen rekrytointi näkyy pyrkimyksenä uuden jatko-opiskelijapolven kasvat- 
tamiseen. Jo graduseminaarissa lahjakkaiksi osoittautuneita ja mahdollisesti 
professorin tutkimusintresseihin liittyviä ja hänen hankkeisiin tutkielmansa 
tehneitä opiskelijoita voidaan kannustaa jatko-opintoihin: 

Opinnoissa erityisen hyvin menestyneitä ja gradussa erinomaisia tutkijan- 


taitoja osoittaneita valmistuvia opiskelijoita kehotetaan harkitsemaan jat- 
ko-opintoja. 


Olen kehottanut jatkamaan maisterista, kun lahjakas. 


Lupaavilta vaikuttavia opiskelijoita saatetaan jo graduvaiheessa värvätä tutki- 
musapulaiseksi ja sitä kautta ikään kuin sisältäpäin integroida tutkijan polulle. 
Tällöin myös laadukkaan tutkimussuunnitelman kirjoittamiselle saa luontai- 
sesti tukea: 
"Kannustettavat" löytyvät usein tutkielmaseminaarista ja heidän tutkimus- 
intressinsä liittyvät professorin ja hänen tutkimusryhmänsä omiin tutkimus- 
aiheisiin. Tällaisilla hakijoilla saattaa olla parhaat mahdollisuudet myös 


tulla valituiksi (esim. heidän tutkimussuunnitelmaansa on saatettu jo enna- 
kolta kommentoida ja sitä kautta vahvistaa). 


Toisinaan haetaan myös potentiaalisia jatko-opiskelijoita tutkimusavustajik- 
si rahoitettuihin hankkeisiin. 
Joissakin yksiköissä integroituminen tutkimusprojekteihin on jopa pääsään- 
töinen jatko-opiskelijaksi värväämisen kanava: 
Suurin osa tohtoriopiskelijoistamme on rekrytoitu tutkimusprojekteihimme. 


Kriteereinä on opintomenestys ja mielenkiinnon kohteet. Projektin johtaja 
ja senioritutkijat ovat tällöin luontevia valintoja ohjaajiksi. Yksi ohjaajista 

on usein "ulkopuolinen', esim. tiedekunnan puolelta. Koska tohtorinkoulu- 
tettavamme ovat usein osa suurta tutkimusprojektia heidän (usein rahoite- 
tut) opinnot linkittyvät luontevasti kansainvälisyyteen, monitieteisyyteen ja 
huippututkimukseen. Kääntöpuolena on tietynlainen temaattinen kapeus. 
Näissä epävirallisissa prosesseissa sosiaalityö ei näyttäisi poikkeavan muista 
tieteenaloista. Tutkimusprojektien kautta tapahtuva aktiivinen rekrytointi on 
kuitenkin poikkeus yleislinjassa, joka näyttää pitävän sisällään monikanavai- 
sempia valintaan liittyviä rajatyön käytäntöjä ja sallivan erilaisia jatko-opis- 
kelun tapoja ja motiiveja. Tässä valossa sisään kannustettavien sosiaalityön 


jatko-opiskelijatyyppien kirjo on lopulta moninainen. 


Väitöskirjojen merkitys sosiaalityön tutkimuksena 
Aiempina vuosikymmeninä sosiaalityön väitökset olivat alan tutkimuksen 
merkkitapauksia, joista monet tunnettiin hyvin myös käytännön kentällä. 
Tutkimukseemme osallistuneiden professorien näkemykset väitöskirjojen 
merkityksestä sosiaalityön tutkimuksena nykyisin jakaantuvat pääsääntöises- 
ti kahteen, lähes vastakkaiseen leiriin. Osa korostaa väitöskirjojen tärkeyttä 
sosiaalityön tutkimuksen vahvistajana ja edistäjänä. Toiset puolestaan näke- 
vät väitöskirjojen tutkimuksellisen merkityksen vähentyneen. Muutaman 
professorin vastauksista löytyvät molemmat näkemykset: väitöskirjoissa on 
tutkimuksellista voimaa, mutta on myös tekijöitä, jotka nakertavat niiden pai- 


noarvoa. 


Väitöskirjojen tärkeys 


Haastatteluumme osallistuneet professorit näkevät väitöskirjoilla olevan pai- 
noarvoa sosiaalityölle oppialana. Heidän kuvauksissaan painottuu tieteenalan 
sisäinen rajatyö, jossa määritellään sosiaalityön oppialan identiteettiä ja vah- 
vistetaan sitä (Vuolanto 2013). Vastanneet professorit luonnehtivat väitöskir- 
jojen olevan ”sosiaalityön tutkimuksen edistämisen pääfoorumi”, sosiaalityön 
”tutkimuksen edistäjä suomalaisessa kontekstissa? ja oleellinen osa sosiaalityön 
tiedontuotantoa”. 

Professorit hahmottavat väitöskirjojen tärkeyttä niiden tehtävien kautta. 


Vastauksissa tehtävinä mainitaan tutkijoiden kouluttaminen, käytännön so- 

siaalityön kehittäminen ja tutkimuksen itsensä jatkuva kehittäminen. Nämä 
periaatteet luonnehtivat sosiaalityötä tieteenalana. Väitelleiden tutkijoiden 
roolista sosiaalityön yliopisto-opetuksen parissa professorit eivät juuri kes- 
kustele, mutta voi olla, että tämä tehtävä koetaan itsestäänselvyytenä (vrt. 
Kurzman 2015; Maynard ym. 2017). Sen sijaan he esittävät tutkijoille olevan 
tarvetta ja työmahdollisuuksia esimerkiksi erikoisasiantuntijoina sosiaali- ja 
terveydenhuollon palvelurakenteiden uudistusprosesseissa. Tällöin koroste- 
taan työelämän tarpeita ja alan käytännön kehittämistyötä ja määritellään 
tieteenalan yhteiskunnallista merkitystä. 

Väitöskirjatutkimuksen tehtävistä vastaajia puhuttavatkin käytäntörele- 
vanssi ja siihen liittyen sosiaalityön tutkimuksen luonne. Professorit arvioivat 
suuren osan sosiaalityön väitöskirjoista olevan "erinomaisen käytäntörelevant- 
teja” ja ”usein käytännöstä nousevia jo ongelmanasettelultaan”. 

Käytäntörelevanttisuus ja yhteiskuntarelevanttisuus ovat sosiaalityön väitös- 

kirjoissa yleensä ottaen varsin mainio, eri asia on, onnistutaanko tutkitun 


tiedon levittämisessä sinne, missä sitä kaivattaisiin, myös sosiaalityön ulko- 


puolella. 


Professorit näyttävät tyypillisesti ajattelevan että ”sekä ammatilliselle että tie- 
teelliselle väitöskirjalle on kysyntää”. Sitaatissa mainitaan ammatillinen väitös- 
kirja, jonka tarpeesta erillisenä ja erilaisena väitöskirjatutkimuksena ajoittain 
keskustellaan sekä sosiaalityössä että yleisemminkin tutkijakoulutuksen yh- 
teydessä. Kukaan professoreista ei kuitenkaan tuonut esiin, että tällaista eril- 
listä tutkintoa tarvittaisiin. Ammatillisuutta ja tieteellisyyttä ei haluta nähdä 
vastakkaisina ilmiöinä, sillä ”hyvä teoria on myös käytäntöä palvelevaa”. Täl- 
laisena käytäntöä(kin) palvelevana väitöstutkimuksen kontribuutiona haas- 
tatellut professorit tuovat esille lastensuojelun syventyneen tutkimuksellisen 
tietoperustan. Keskustelu tieteenalan yhteiskunnallisesta hyödystä ilmentää 
tieteen ja yhteiskunnan rajatyötä (Vuolanto 2013). Kuten rekrytointiteeman 
kohdalla jo tuli esiin, useissa kansainvälisissä sosiaalityön tohtorikoulutusta 
käsittelevissä puheenvuoroissa sitä perustellaan vahvasti sosiaalityön käytän- 
nön kehittämisen tarpeilla, alan teoriaperustan ja tutkimusperustaisen käy- 
tännön vahvistamisella (esim. Orme 2003), mutta myös alan koulutuksen ja 


tutkimuksen tarpeilla (esim. Goodman 2015). Samalla ollaan kuitenkin huo- 


MIELEKÄS TUTKIMUS 57 


Hannele Forsberg & Marjo Kuronen & Aino Ritala-Koskinen 


lissaan siitä, että muiden tieteenalojen edustajat ja tutkimuksen rahoittajat ei- 
vät tunnista sosiaalityön tutkimuksen käytäntösuhteen ja käytännön kentältä 
tulevien jatko-opiskelijoiden erityisyyttä ja merkitystä akateemisessa yhteisös- 
sä. Suomalaisista professoreista harva painottaa yhtä vahvasti väitöskirjojen 
suoraa käytäntörelevanssia, vaikka se olikin vastauksissa esillä. 

Kolmas väitöskirjojen merkitystä korostava näkökohta liittyy sosiaalityön 
tutkimuksen laatuun ja tieteelliseen kontribuutioon. Väitöskirjojen tärkeyttä 
korostavissa näkemyksissä väitöskirjatutkimuksen laadun arvioidaan paran- 
tuneen, vaikkakaan: 

Sosiaalityön teorian kehittäminen ei ole yhtä tärkeää kuin 20-30 vuotta sit- 

ten. Vahvimmillaan sosiaalityön oman teoriapohjan kehittäminen näyttäisi 


olevan isommissa, tiettyyn aiheeseen tai menetelmään keskittyvissä tutki- 
musryhmissä. 


Useampi haastatteluumme osallistunut professori mainitsee sosiaalityön väi- 
töstutkimusten parantuneen laadun tärkeänä taustatekijänä valtakunnallisen 
tohtorikoulutusyhteistyön tutkijakoulun puitteissa. 

Tutkimusmetodien professorit näkevät kaiken aikaa monipuolistuneen ja 
metodikoulutuksen tason nousseen huimasti tohtorikoulun organisoinnin 
ansiosta. Toisaalta väitöskirjojen tutkimusmenetelmät saavat osakseen myös 
kritiikkiä: 

vaikka sisällöllisesti väitöskirjojen tematiikka on laaja, on se metodologisesti 

kapea (jos käytämme jakoa kvanti-kvali-tutkimuksiin). Laadullinen tutki- 

mus pienehköine aineistoineen valtavirtaa. 
Osa vastanneista professoreista näkee, että ”tarvetta olisi myös kvantitatiivisille 
tutkimuksille ja isojen aineistojen käytölle”. Tästä on keskusteltu suomalaisen 
sosiaalityön tutkimuksen piirissä jo melko pitkään. Laadullisen tutkimuksen 
korostuminen ei ole kuitenkaan yksinomaan suomalaisen sosiaalityön tut- 
kimuksen piirre, vaan koskee useita muita maita sekä kansallisesti muitakin 
yhteiskunta- ja ihmistieteitä. Samansuuntaisia arvioita ovat esittäneet ainakin 
Mäntysaari ja Haaki (2007) Suomesta, Dellgran ja Höjer (2002; 2012) Ruot- 
sista ja Scourfield ja Maxwell (2010) Britanniasta. Myös Yhdysvalloissa käy- 
dään keskustelua sosiaalityön tohtorikoulutuksen metodologisen pluralismin 


tarpeellisuudesta. Sekä kvantitatiivista että kvalitatiivista osaamisia pidetään 

tärkeänä ja pikemminkin kaivataan vahvempaa kvalitatiivisten menetelmien 
hallintaa (esim. Goodman 2015, 36). 

Yksi haastatelluista professoreista korostaa keskittymistä tiettyihin lähes- 
tymistapoihin ja metodeihin tutkimuksen tasoa vahvistavana, positiivisena 
asiana: 

Tietyt lähestymistavat ja aiheet vahvistuvat joinakin aikoina yleensä ihan 

järkeenkäyvistä syistä. Toisaalta vahvistuminen ei tapahdu itsessään vaan 

vaatii osaavia ja innostuneita (ja uusi tutkijoita innostavia) tutkimusryhmiä 
ja ohjaajia sekä toimivia kansainvälisiä yhteyksiä. Suomalaisella sosiaali- 


työn tutkimuksen kentällä on tilaa monenlaisille aiheille ja lähestymistavoil- 
le kunhan em. vahvistumisen edellytykset ovat kunnossa. 


Sitaatissa voi nähdä yleisemminkin tiedepolitiikassa viime vuosina esillä ol- 
leen tavoitteen vahvoihin tutkimusryhmiin ja huippuyksiköihin, joissa eri tut- 
kijanuran vaiheissa olevat tutkijat yhdessä kehittävät tietyn tutkimusaiheen, 
teoreettisen tai metodologisen lähestymistavan osaamista. Puolestaan kan- 
sainvälisen julkaisemisen lisääntymisen uskotaan edesauttavan suomalaisen 
sosiaalityön tutkimuksen tunnettavuutta maailmalla ja siten nostavan väitös- 


tutkimusten akateemista painoarvoa. 


Väitöskirjojen tutkimuksellisen merkityksen väheneminen 


Väitöskirjojen moninaista tärkeyttä korostavan näkemyksen rinnalla profes- 
sorit tuovat esiin myös täysin vastakkaisia näkemyksiä väitöskirjojen merki- 
tyksestä. Tällöin väitöskirjojen roolin tieteellisenä tutkimuksena arvioitiin 
vähentyneen. 
Merkitys on kaiken kaikkiaan heikentynyt ajasta, jolloin väitöskirja saattoi 
olla tutkijan keskeinen tutkimustyö, jonka kaupallinen kustantaja myös jul- 
kaisi. 
Väitöskirja on nykyään entistä enemmän opinnäyte ja etenkin monografi- 
aväitöskirjat leviävät huonosti tutkimuksen lukijakunnalle. Toki tästä on 
useita poikkeuksia. 
Hallitsevana valtakunnallisena ja yliopistojen tutkijakoulutuksen suuntauk- 
sena professorit pitävät sitä, että varsinaisen tutkijauran ajatellaan alkavan 


vasta väittelyn jälkeen. Sama kehityskulku on vastaajien mielestä tunnistet- 

tavissa muillakin tieteenaloilla. Tällaiset näkemykset ilmentävät sitä, että 
sosiaalityön tohtorikoulutuksen nähdään seurailevan tohtorikoulutuksen 
yleisiä vallitsevia trendejä. Kehityskulkua haastateltavat eivät edes sanotta- 
vammin problematisoi. 

Toisaalta sosiaalityön professorien vastauksista on luettavissa kaipuuta 
menneeseen, ”vanhoihin hyviin aikoihin”. Väitöskirjojen statuksen muutos 
on osa Suomessa harjoitettua tiedepolitiikkaa ja sosiaalityön kehittymistä 
tieteenalana ja kehityskulkujen nähdään erottelevan ”vanhempia” ja nykyisiä 
väitöskirjoja. 

Nykyään en edes tunne kaikkia suomalaisia sosiaalityön väitelleitä tutkijoita 

enkä ole lukenut heidän väitöskirjojaan. Ja luulen etten ole tässä ollenkaan 


yksin. Tämä on aika iso muutos entisestä, jolloin sosiaalityön väitöstilaisuus 
ja uusi väitöskirja olivat tärkeitä valtakunnallisia tapahtumia. 


Luulen, että väitöskirjojen merkitys oli suurempi 10-20 vuotta sitten, jol- 
loin väitökset olivat harvassa ja tutkimukset olivat ehkä itsenäisempiä töitä. 
Jokainen sosiaalityön väitöskirja ei ole enää sellainen tapaus kuin mitä ne 
aiemmin olivat. 


Yleiseen tiedepolitiikkaan liittyy myös se, että eräs vastaajista näkee tutki- 
musrahoituksen poliittisen ohjailun lisääntyneen ja kantaa huolta sen vaiku- 
tuksista sosiaalityön tutkimuksen menestymiselle rahoituksesta kilpailussa. 
Tutkimusrahoituksen muuttuneet ehdot nähdään siis yhtenä mahdollisena 
sosiaalityön väitöstutkimuksen merkitystä heikentävänä tekijänä. 
Olen myös huolissani ns. strategisen rahoituksen vaikutuksista ja siitä miten 
vaikeaksi tutkimusrahoituksen saaminen muodostuu. Miten paljon tutki- 
mustematiikkaa ohjaillaan? 
Kun väitöstutkimuksen tärkeyttä korostaneiden professoreiden keskuudessa 
väitöskirjojen yksi keskeinen kontribuutio asettui niiden antiin käytännön so- 
siaalityölle, vastakkaisessa näkemyksessä käytäntösuhteeseen ja -relevanssiin 
otettiin kantaa hyvin kriittisesti: 
Ammattirelevantteja väitöskirjoja tehdään liian vähän. Käytäntörelevant- 
tia arvostetaan liian vähän. Tosiasia on, että kenttä pitää sosiaalityön tut- 


kimusta etäisenä ja liian maalailevana ja sfäärejä syleilevänä. Tästä syntyy 
uskottavuusongelma. Sosiaalityön tutkijoiden kenttätuntemus usein ohutta. 

Tällöin väitöskirjojen merkityksen vähenemisellä ei viitata niiden akateemi- 
seen merkitykseen tai tutkimusten tasoon vaan niiden vähäiseen antiin so- 
siaalityön käytännölle. Otaksutun käytännön arvostuksen puutteen ohella 
tunnistetaan muuttuneisiin väitöstutkimuksen ehtoihin liittyviä syitä heik- 
kenevälle käytäntörelevanssille: 


Kansainvälisen julkaisemisen paine saattaa heikentää uusimman väitöstut- 
kimuksiin pohjautuvan tutkimustiedon hyväksikäyttöä sosiaalityössä. 


Ajatuksena kaiketi on, että käytännön sosiaalityöntekijöiden on haastavam- 
paa seurata englanniksi ja kansainvälisillä foorumeilla julkaistua alan tutki- 
musta. Professorit siis yhtäältä näkevät, että sosiaalityön tohtorikoulutus ja 
väitöskirjojen statuksen muutos on seurannut, ja sen ehkä tuleekin seurata, 
yleistä tohtorikoulutuksen muutosta, mutta toisaalta he näkevät sen haitat väi- 


töskirjojen roolille alan kehittämisessä. 


Puutediskurssi ja kehittymistarpeet 


Professorien pohdintaa väitöskirjojen merkityksestä läpileikkaa niin niiden 
tärkeyttä kuin merkityksen vähenemistä korostavissa näkemyksissä erään- 
lainen ”puutediskurssi”. Tämän termin käyttäjä kommentoi kriittisesti yhtä 
apukysymystämme, joka koski sitä, millaisia väitöskirjoja sosiaalityöhön kai- 
vattaisiin esimerkiksi tutkimuskentän puutteiden ja aukkopaikkojen valossa 
ja viittasi toistuvaan puhetapaan sosiaalityön tutkimuksen puutteista: 
Sosiaalityön väitöskirjoista/tutkimuksesta puhuttaessa käytetään usein 
puutediskurssia; on ihan liian vähän sosiaalityön teoriaa kehittävää, kvan- 


titatiivista, näyttöön perustuvaa jne. tutkimusta. Kääntäen diskurssissa tul- 
laan sanoneeksi, että tällaista ja tällaista tutkimusta on jo ihan riittämiin. 


Osa vastaajista sanoo olevansa kyllästynyt jatkuvaan puheeseen sosiaalityön 


tutkimuksen puutteista. 


Tämä puutteista puhuminen kyllästyttää minua, enkä siten aio osallistua 
siihen. 


Olen lopen kyllästynyt kvali-kvanti vääntöön; se vaan on vanhanaikaista; 
molempia on ja molempia tarvitaan. 


Suurin osa professoreista kuitenkin tuo esiin tutkimuksen "puutteita" väi- 


töstutkimusten kehittämistarpeiden mielessä. Haastatteluissa ilmi tulleiden 

kehittämistarpeiden kooste sisältää toiveita niin tutkimuksen aihealueista, 
lähestymistavoista ja metodeista kuin väitöstutkimuksen tekemisen ehdoista 
ja puitteista: esimerkiksi suuremmista tutkimusryhmistä ja aineistoista, vai- 
kuttavuus- ja interventiotutkimuksesta, sosiaalityön teorian kehittämisestä, 
kokonaan uusista ja rohkeista temaattisista avauksista sekä lisäohjaajista. 
Vastaajat perustelevat tutkimuksen kehittämistarpeita monesta suunnas- 
ta. Tyypillisiä perusteluja ovat väitöstutkimusten ja sitä kautta sosiaalityön 
tutkimuksen monipuolistaminen ja sosiaalityötä koskettavien ilmiöiden tieto- 
perustan laajeneminen ja syventäminen, meneillään olevan sosiaali- ja tervey- 
denhuollon uudistuksen luoma paine esimerkiksi sosiaalityön vaikuttavuu- 
desta parhaiden käytäntöjen erittelyssä sekä väitösaikojen kohtuullistaminen. 
Toiveet ja odotukset nousevat monesta suunnasta ja liittyvät sekä tutkimusten 
substanssiin, teoreettisiin ja metodologisiin lähtökohtiin, käytäntösuhteeseen 
että väitöstutkimusten laajuuteen ja luonteeseen. Ensisijaisesti niissä on kui- 
tenkin kyse väitöskirjatutkimusten merkityksestä ja panoksesta sosiaalityön 
tiedeperustan ja tiedontuotannon vahvistamisessa, sekä alan sisäisestä että 
muiden tieteenalojen suuntaan tehtävästä rajatyöstä. Väitöskirjoilla siis näh- 
dään oma merkittävä asemansa sosiaalityön tutkimuksena huolimatta siitä, 
että osana yleistä tiede- ja koulutuspolitiikkaa väitöskirjasta on tullut entistä 


enemmän opinnäyte. 


Väitöstutkimukseen kohdistuvat odotukset ja 
jännitteet — osa tieteenteon ambivalenssia 


Jatko-opiskelijoiden rekrytointi, tutkijakoulutus ja väitöstutkimuksen luon- 
ne näyttäytyvät pienimuotoisen tutkimuksemme perusteella sosiaalityössä 
kahden hallitsevan jännitteen kautta. Ensinnäkin haastattelujen perusteella 
väitöstutkijoiden sisäänottoa ja väitöstutkimusta koskevien odotusten välille piir- 
tyy kiinnostava jännite: jatko-opiskelijoiden rekrytointi ei näyttäydy erityisen 
aktiivisena ja tietoisena toimintana, mutta väitöstutkimukseen ladataan kui- 
tenkin monenlaisia odotuksia ja kehittämisen tarpeita. Tämä on havahdutta- 
vaa, sillä nykyisessä vahvasti ohjatussa ja väitöskirjojen linkittymistä laitoksen 
tutkimuksen painoaloihin korostavassa tohtorikoulutuksessa professoreilla 


itsellään on mahdollisuus vaikuttaa siihen, millaisia väitöskirjoja heidän (tai 

meidän) ohjauksessa tehdään. Tätä suuntaamista on mahdollista tehdä jat- 
ko-opiskelijoiden rekrytoinnissa mutta myös väitöskirjojen ohjaamisessa. 
Onko niin, että aktiivisen rekrytoinnin ja väitöstutkimusten suuntaamisen 
ajatus ei ole vielä täysin kotiutunut osaksi sosiaalityön tutkijakoulutuksesta 
vastaavien ohjaajien tieteenala-identiteettiä? Suomen tieteen tilaa tarkaste- 
levassa uusimmassa raportissa (Tieteen tila 2016) rekrytointi on keskeisesti 
esillä: osaavien tutkijoiden ja opiskelijoiden rekrytointia pidetään yliopistojen 
yhtenä tärkeimmistä päätöksistä. Erityisesti korostetaan tieteellisen laadun, 
uudistumiskyvyn ja vaikuttavuuden ennakointia. (Mt.) Suomalaisen sosiaa- 
lityön tutkimuksen kentällä vaikuttaisi olevan tilaa tietoisemmalle ja suunna- 
tummalle rekrytoinnille. Ulkomaisten yliopistojen sivuilla näkee aika ajoin 
professoreiden ilmoituksia siitä, että he ottavat uusia ohjattavia ja samalla 
kerrotaan, millaisia tutkimuksia he etsivät ohjaukseensa. Sosiaalityön väitös- 
tutkimuksen kehittämistarpeisiin voisi osaltaan vastata esimerkiksi tällaisella 
yksinkertaisella keinolla. 

Yhdysvaltalaisessa Stanfordin huippuyliopistossa parikymmentä vuot- 
ta (taloustieteen) professorina ja jatko-opiskelijoiden ohjaajana työskennel- 
lyt ja äskettäin taloustieteen Nobelin palkinnon saanut suomalainen Bengt 
Holmström (2013) erittelee televisiohaastattelussa mielenkiintoisesti omia 
rekrytointikokemuksiaan ja toteaa, että huippulahjakkuudet jatko-opiskelijoi- 
na ovat harvinaisuuksia, vaikka teemme karsintaa maailman parhaiden joukos- 
ta. Uransa alkuvaiheessa Holmström kertoo kiinnittäneensä rekrytoinnissa 
huomiota eri asioihin kuin nykyisin. Alussa jatko-opiskelijakandidaatin hiot- 
tu esitystapa ja käytös saivat painoarvoa. Nyt hän kiinnostuu niistä, jotka ovat 
ajattelussaan jotenkin rosoisia, erilailla ajattelevia. Tekninen taitavuus ei ole 
ensisijaisen tärkeää, vaan omaleimaisuus. Rosoista omaleimaisuutta voi myös 
ohjaajana edesauttaa ja jalostaa. Toivotulle jatko-opiskelijalle ei ole yhtä muot- 
tia, vaan erilaisuus on rikkaus, painottaa Holmström. (Mt.) Holmströmin 
pohdinnat ilmentävät kokeneen ohjaajan käyttämiä valikoinnin kriteereitä ja 
syventävät tärkeällä tavalla jatko-opiskelijavalintoihin liittyviä ulottuvuuksia. 

Toinen sosiaalityön jatkokoulutettavien valintaa ja väitöskirjojen luonnetta 
koskeva jännite on tarkastelumme perusteella sosiaalityön tutkimuksen suhde 


käytäntöön. Se näyttäytyy yhtäältä tutkimuksen ja teoreettisuuden vastakoh- 

tana — akateemiseen osaamattomuuteen yhdistyvänä käytännönläheisyytenä. 
Toisaalta käytännön kokemuksella katsotaan olevan monenlaista arvoa tut- 
kimukselle, muun muassa tärkeiden tutkimusaiheiden ammentamisessa ja 
sosiaalityön tiedontuotannossa. Jatkokoulutuksen tehtävistä professorien vas- 
tauksissa painottui kiinnostavasti erilaisiin käytännön kentän asiantuntijateh- 
täviin kouluttautuminen. Jotakin hankalaa, hiertävää ja/tai erityistä suhteessa 
käytäntöön sosiaalityön tutkimuksessa edelleen kuitenkin on, vaikka tutki- 
muksen ja käytännön suhde on monilla tavoin lähentynyt. Se kaipaisi edelleen 
syvällisempää analysointia ja keskustelua. 

Nykyiselle tiedepolitiikalle käytäntö ei näytä olevan ongelma. Suomen 
Tieteen tila -raportti (2016) kannustaa yliopistoja kehittämään tutkijankou- 
lutuksen sisältöjä aktiivisesti yhdessä työelämän kanssa. Raportissa nähdään, 
että tutkijankoulutuksen tulisi antaa hyvät valmiudet vaativiin laaja-alaisiin 
tutkimus- ja asiantuntijatehtäviin yhteiskunnan eri sektoreilla ja synnyttää 
uutta osaamista. Silti tieteellä ajatellaan olevan myös itseisarvo ja tämän itseis- 
arvon kautta merkittäviä yhteiskunnallisia vaikutuksia. (Mt.) Akateeminen 
tieto ja tutkimus sekä työelämän käytäntöjä kunnioittava tutkimus mahtuvat 
tässä ajattelussa samaan koulutukseen. 

Sosiaalityön professoreiden haastatteluissa esiin tulleiden jännitteiden voi- 
si tulkita kertovan tieteelle ja tieteen tekemiselle yleensäkin luonteenomaisesta 
ambivalenssista. Tieteentutkija Robert Merton (1976) esittää, että sosiologi- 
nen ambivalenssi on erottamaton osa tiedettä. Hän mieltää tieteen yhdeksi 
yhteiskunnan instituutiosta ideoineen, normeineen ja standardeineen. Sosiaa- 
liset instituutiot kantavat keskenään ristiriitaisia normeja ja odotuksia, mikä 
koetaan tieteentekijöiden toiminnassa ristiriitoina ja jännitteinä. 

Sosiaalityön professoreiden näkemyksistä löytämämme ambivalenssi ja 
jännitteet käytännön ja tutkimuksen ja jatko-opiskelijoiden rekrytoinnin 
käytäntöjen ja väitöstutkimukselle asetettujen odotusten välillä kertovat näh- 
däksemme niin tieteen tekemisestä yleensä kuin erityisesti tieteen tekemisestä 
sosiaalityössä — sosiaalityön oppialan sisäisestä ja ulkoisesta määrittelystä ja 


rajatyöstä. 

Muutoksen ja ajan moninaisuus 
sosiaalityössä ja sen tutkimuksessa 


Anneli Pohjola 


Johdanto 


Aika on väistämätön elementti sosiaalityössä ja sen tutkimuksessa. Sosiaali- 
työn ajatellaan olevan muutostyötä, ja muutos sekä edellyttää aikaa että ta- 
pahtuu ajassa. Samalla on tarpeen kuitenkin kysyä, mitä muutos on, sillä sitä 
voidaan ymmärtää monista erilaisista suunnista. Sosiaalityössä on korostettu, 
että kysymyksessä on prosessi, jolloin muutoksella on prosessuaalinen luonne. 
Prosessin ajatellaan etenevän ajassa. Silti aika muutoksen elementtinä otetaan 
usein annettuna, se on jotain taustalla olevaa, etenevää, virtaavaa, ehkä joskus 
hukkaan menevää, katoavaa, tai myös kasvun, kehityksen ja eheytymisen ai- 
kaa. Se on prosesseissa mukana, mutta sitä pysähdytään sekä sosiaalityössä että 
sosiaalityön tutkimuksessa varsin harvoin avaamaan ja jäsentämään (Harrika- 
ri 2016, 127). 

Sosiaalityössä ja myös laajemmin sosiaalitieteissä aika on kuitenkin muka- 
na kaikkialla, mutta tyypillisesti ilman erityisempää huomiota. Siitä, miten 
aika vaikuttaa ikään kuin näkymättömänä ja myös osin unohdettuna tausta- 
tekijänä, voidaan erottaa monia esimerkkejä. Lasten ajassa on mukana kasvun, 
kehityksen ja tulevaisuuteen orientoituneen ajan juonteet. Nuorten tilanteis- 
sa ollaan huolestuneita tulevaisuuden aikuisuuden rakentumisesta. Perheen 
ja työn yhdistämisen kysymyksissä korostuu ajan jakamisen ongelmallisuus, 
tai vanhemmuudessa aika rakentuu usein lasten parhaaksi ajatellun ajankäy- 
tön ehdoilla. Puhutaan ruuhkavuosista, jolloin aikaa ei koeta olevan elämän 
osa-alueiden toteuttamiseen riittävästi. Työelämässä ajan hallinta nähdään 


työhyvinvoinnin yhtenä kulmakivenä. Myös yksinäisyyteen liittyy ajan koke- 

minen pitkaksi, kun ajalla ei ole jakajia, ja vallitsevaa on yksin olemisen aika. 
Esimerkit kertovat, miten aika on mukana erilaisissa elämän suhteissa ja tul- 
kinnoissa. 

Sosiaalitieteiden tutkimusperinteessä ajan analysoiminen analyyttisenä te- 
kijänä, tai ylipäänsä sen merkitysten jäsentäminen, on ollut suhteellisen vähän 
kysymysten kohteena. Hyviä esimerkkejä tosin löytyy, kuten Jorma Pohjasen 
sosiologian väitöskirja (2002) Mitä kello on. Kello modernissa yhteiskunnassa 
jasen sosiologisessa teoriassa sekä hänen lisensiaatintutkimuksensa (1992) Kello 
on 8.00. Mutta mitä on aika, joissa hän on analysoinut aikaa tapana organisoi- 
da yhteiskuntaa. Ajan uudelleen rakentuvia ulottuvuuksia on tutkinut Soja 
Ukkola (2016) sosiologian väitöskirjassaan työn ja työelämän muutoksista 
tietotyön työaikakulttuureissa. Sosiaalityön näkökulmasta ajan ilmiötä ovat 
pohtineet Mikko Mäntysaari ja Tarja Pösö (2013) artikkelissaan Sosiaalityön 
aika ja asiakastutkimus sekä Timo Harrikari (2016) artikkelissa Byrokratian 
syklit ja asiakkaiden rytmit sosiaalityössä. Ajan institutionaalisia raameja on 
käsitelty myös esimerkiksi suhteessa sosiaalityön työprosesseissa ilmenevään 
aikapaineeseen lastensuojelun institutionaalisessa päätöksenteossa (Berrick, 
Dickens, Pösö & Skivenes 2016). Merkittävä keskustelunavaus on ollut edel- 
leen se, että Jyväskylässä vuonna 2016 pidettyjen sosiaalityön tutkimuksen 
päivien teemaksi nostettiin aika. 

Lisäksi aika sisältyy tavalla tai toisella yhteiskuntatieteellisessä ja samalla 
sosiaalityön tutkimusgenressä toteutettuihin tutkimustyyppeihin. Esimerk- 
kejä näistä ovat teoreettisine lähtökohtineen elämänkulkututkimus, kehittävä 
työntutkimus, toimijuuden tutkimus sekä paneelitutkimuksen asetelmat, seu- 
rantatutkimukset, prosessien tutkimus, toimintatutkimus tai tehtyjä toimin- 
toja peilaava arviointi- ja vaikuttavuustutkimus. Niiden asetelmissa muutos 
ja sen tulkinnat ovat eri tavoin kulkevana juonteena. Vaikka aika on näissä 
tutkimuksellisissa lähestymistavoissa lähtökohtaisesti mukana, niin silti me- 
todisena ulottuvuutena sitä on tutkimusasetelmissa analysoitu vähän. Aika 
ikään kuin vain on. 

Samalla tutkimuksen aikakäsitykset pelkistyvät usein kahteen näkökul- 
maan: lineaariseen ja sykliseen ajan ymmärtämiseen. Aika määrittyy kahden- 


laiseksi ja sen moniulotteisuus jää huomiotta. Jos emme pysähdy kronologisesti 

etenevään kellonaikaan, niin aika voi olla monenlaista liikettä ja palautumista, 
se voi esimerkiksi pysähtyä, takautua, venyä, supistua ja pitkittyä. Sosiaalityös- 
sä on tarve metodiseen aikakäsityksen pohtimiseen, mikä merkitsee ajan otta- 
mista analyyttisen tarkastelun kohteeksi yhtenä keskeisenä tekijänä alan koh- 
deilmiöissä ja samalla sen monimuotoisuuden parempaa tavoittamista. Tässä 
myös kaunokirjallisuus voi tulla tutkimuksen avuksi. Kirjallisuudessa aika il- 
menee rikkaina ja osuvina kuvauksina, joista on mahdollista nostaa esiin ajan 
jäsentämisen kannalta uusia merkittäviä näkökulmia. 

Artikkelin tavoitteena on pohtia muutosta ja aikaa metodisesti huomioi- 
tavana kysymyksenä ja kaunokirjallisuuden esimerkkejä hyödyntäen jäsentää 
niiden moniulotteisuutta. Tekstin tarkoituksena on lähinnä tuottaa virikkeitä 
sosiaalityön keskustelulle. Lähtökohtana on muutoksen ja ajan keskeinen mer- 
kitys sosiaalityössä ja sen tutkimuksessa, missä tarvitaan uusia avauksia muu- 
toksen ymmärtämiseen ajallisina prosesseina. Näen tämän yhtenä sosiaalityön 
kannalta mielekkään tutkimuksen kysymyksenä. Sosiaalityössä parasta, mitä 
asiakkaalle voi antaa, on usein aika ja ajan mahdollistama tukiprosessi. 

Tarkastelen artikkelissa muutoksen ja ajan moniulotteisuuden jäsentymis- 
tä käyttäen apuna kaunokirjallisuuden upeaa tapaa ottaa ajan moninäkökul- 
maisuus haltuun. Tosin tässä on hyvä muistaa, että myös kirjallisuus kantaa 
käsityksissään, usein kylläkin piiloisesti, aikansa teoreettis-filosofisia keskus- 
teluja. Lähden liikkeelle muutoksen pohtimisesta sosiaalityötä luonnehtivana 
keskeisenä elementtinä. Aika kiinnittyy muutokseen väistämättä, joten siir- 
ryn muutoksesta ajan kysymysten nostamiseen ensin yleisemmin tutkimuksen 
kannalta ja myöhemmin tarkennan niitä sosiaalityön näkökulmasta. Teksti ei 
ankkuroidu empiirisesti, vaan pohtii enemmänkin sosiaalityön ytimenä ole- 
van muutoksen ja ajan ymmärtämisen haasteita tutkimuksen metodisena, 
usein ohitettuna ulottuvuutena. Ajattelua tuen kaunokirjallisuudesta poimi- 
tuilla ajan jäsentämistä avaavilla fragmenteilla. Kutsun niitä fragmenteiksi, 
koska käyttämäni sitaatit perustuvat sattumanvaraiseen ja valikoimattomaan 
lukemisharrastukseeni, jossa kiinnostukseni aikaan on saanut minut poimi- 
maan vuosien varrella siihen liittyviä kuvauksia melkoisen kokoelman muis- 


tiinpanoihini. 

Moninainen muutos 


Muutos on sosiaalityön tavoitteellisen toiminnan ydintä, mutta se on mukana 
kaikessa yhteiskunnallisessa toiminnassa. Esimerkiksi Raimo Blom (2003) on 
todennut, miten ”yhteiskunnallisen muutoksen ymmärtäminen on sosiologian 
keskeinen haaste”. Muutos on kuitenkin usein moniulotteinen ja myös ristirii- 
tainen, paradokseja sisältävä ilmiö, josta on vaikea saada tarttumapintaa tutki- 
muksellisesti. On tarpeen pysähtyä pohtimaan, mitä näkökulmia muutoksen 
ymmärtämiseen sisältyy ja miten muutoksen ajallisuus hahmottuu. Muutos 
voi olla laaja-alainen tai pieni, nopea tai hidas, mutta siihen vaikuttavia tekijöi- 
tä on vaikea eritellä selkeästi, ja sen vaikutuksena tulee usein tarkoittamatto- 
mia seurauksia. Eri toimijat saattavat suhtautua samaan muutokseen negatii- 
visesti tai positiivisesti, jolloin sitä sekä halutaan että vastustetaan yhtä aikaa. 
Lisäksi muutos on alati muovautuvaa, jolloin se vaatii toimijoilta koko ajan 
uutta reagoimista. Kaikessa moninaisuudessaan sen teoreettinen ja metodinen 
haltuunotto on hankalaa. On kuitenkin yllättävää, miten vähän muutoksen 
tutkimuksen metodologisista kysymyksistä keskustellaan. Varsinkin sosiaali- 
työssä olisi tarve muutosteorialle. 

Muutoksen moninaisuus lisää vaikeuskertoimia sen tutkimiseen, sillä tu- 
lokulmat sen ymmärtämiseen vaihtelevat paljon. Nykyisessä yhteiskunnassa 
muutos on muuttunut myyttiseksi yleistavoitteeksi, jolloin muutos itsessään 
on kaiken perusta ja tavoite. Sitä vastustavien nähdään edustavan mennyttä 
aikaa ja olevan siten ”kehityksen ajasta” jäljessä tilanteessa, jossa muutoksel- 
la ajatellaan saavutettavan parempana pidetty tulevaisuus. Toisinaan näissä 
keskustelujen painotuksissa muutoksen esittäminen tavoitteena ei näytä riit- 
tävän, vaan siihen kiinnitetään usein ajattelu muutoksesta välttämättömyy- 
tenä, ikään kuin vaihtoehdottomana ja pakottavana luonnonlakina. Usein 
tällaiseen muutokseen esitetään vain yksi vaihtoehtoinen suunta, jolloin muu- 
tos näyttäytyy omalakisena ja kohtalonomaisena kehityskulkuna. Kuitenkin 
Markku Envallin (1983) mietelmän sanoin: 


Ei ole olemassa elämäntapaa, johon voisi jäädä. Ei menettelyä, joka olisi 
aina oikea. Vain muuttumisen jatkuminen voi tyydyttää. 

Muutokseen liitetään usein vahva myyttinen totaalisuus. Kärjistäen voi todeta, 
että yhteiskuntaamme on kehittynyt uusi toimiva olio nimeltä muutosvoima. 
Muutoksen kokonaisvaltaisuutta ja välttämättömyyttä korostaen esitetään, 
että ollaan siirtymässä kokonaan uuteen aikaan tai vaiheeseen, jossa kaikki 
muuttuu ja jäsentyy uudelleen, ja vastaavasti entiseen ei ole paluuta. Nämä esi- 
tystavat sisältävät tavallaan ajatuksen historian katkeamisesta, jossa tapahtuu 
siirtymä kokonaisvaltaisesti uuteen, uudenlaiseen tai erilaiseen, ja entinen on 
hävinnyt, luhistunut tai murtunut. Vain nykyisyys on. 

Ihmiset ja yhteiskunnalliset instituutiot kantavat kuitenkin mukanaan 
historiaansa, jota ilman nykyistä ei ole, ja jonka pohjalta ponnistaen suuntau- 
dutaan myös tulevaisuuteen. Kulttuuriset muutossyklit voivat olla vaativia ja 
totaalisia: 

Vanhanaikainen suuren perheen elämä oli tuntunut ikuiselta. Nyt se kaikki 

oli mennyttä. Hänen vanhempansa ja isovanhempansa olivat poissa ja hei- 

dän elämäntapansa oli poistunut heidän mukanaan. Puutarhat kasvoivat 
rikkaruohoa, marmoriseinät olivat homeesta harmaat ja linnut olivat ra- 


kentaneet pesänsä kattojen kaiverruskoristeisiin. Vain hän oli jäljellä ja hä- 
nen täytyi muuttaa kaikki uudeksi. (Buck 1972, 31.) 


Hänen oli mahdotonta ... hyväksyä tämän uuden länsimaisen filosofian opet- 
tamaa kaiken ohimenevyyttä. Eläminen kuin vain nykyhetki olisi olemassa, 


eikä muuta — ei, tässä historian syntymämaassa (Intia, lisäys AP) sellainen ei 
ollut mahdollista .... (Mt., 16.) 


Sosiaalitutkimuksessa tämä kokonaan uuteen siirtyminen on erottunut esi- 
merkiksi tutkijoiden väitteissä eri aikakausina yhteisöllisyyden, luokkien tai 
köyhyyden häviämisestä. Samalla niihin kohdistuva tutkimus on lakannut 
lähes tyystin, kunnes myöhemmin havaitaan näiden ilmiöiden olemassaolo 
uudelleen ja aloitetaan tutkimus ikään kuin alusta. Näin kävi muun muassa 
suomalaiselle köyhyystutkimukselle, kun hyvinvointivaltion kehittymisen 
myötä köyhyysilmiön uskottiin poistuneen yhteiskunnasta, mutta paria vuo- 
sikymmentä myöhemmin havahduttiin siihen, että köyhyys oli yhä keskuudes- 
samme (Haatanen 1968; Ritakallio 1994). 

Toisenlaista näkökulmaa edustaa muutoksen tarkastelu mahdollisuutena 
(esim. Kananoja 1997: Murros on mahdollisuus), mikä avaa sen todellistumi- 


seen edellisiä avoimemman, vaihtoehtoisemman ja myönteisesti virittyneen 

näkymän. Lisäksi muutosta voidaan tarkastella luonnollisena kiertokulkuna, 
prosessina, joka etenee ajassa muista tekijöistä huolimatta, kuten lapsen kas- 
vu tai ihmisen ikääntyminen. Toisaalta muutos voi näyttäytyä myös kriisinä, 
jos se murtaa totutut toimintamahdollisuudet, eikä siihen ole varauduttu tai 
toivottu sitä vaihtoehtona. Epätoivottuna tai esimerkiksi nyky-yhteiskunnan 
jatkuvana vaateena se voidaan kokea myös suoranaisena uhkana. Nämä kes- 
kenään ristiriitaiset suhteet muutokseen avaavat tutkimuksellisesti erilaisia 
kysymyksiä ja lähestymistapoja. 

Kaikesta muutospainotteisuudesta huolimatta yhteiskunnassa on olemas- 
sa myös pysyvyyttä ja jatkuvuutta. Kulttuurinen syvärakenne ja kansalaisten 
arvot muuttuvat hitaasti (esim. Puohiniemi 2002). Moderni ja jopa esimoder- 
ni sinnittelevät sitkeästi post- ja jälkimodernissa ajassa, ja ne ovat osin kaikki 
kerrostuneesti, yhtäaikaisesti läsnä. Se merkitsee, että uusien toimintatapojen 
rinnalla elää vahvaa traditionaalisuutta. Siihen kiinnittyvä muutos voikin olla 
toivottua ja tavoiteltavaa pysyvyyttä. Muutosorientoituneessa yhteiskunnassa 
tällainen saa kuitenkin helposti muutosvastarinnan leiman, ja pysyvyyttä kai- 
paavat nimetään menneen ajan jäänteiksi. 

Historiassa voidaan erottaa pitkiä syklejä, jotka sisältävät samanaikaises- 
ti eri aikakausien perinteitä ja toimintamalleja. Varsinkin ihmisten arjessa 
yhteiskunnalliset makrotason muutokset siivilöityvät pitkälti jatkuvuuksien 
kautta. Voikin todeta, että elämme montaa aikakautta yhtä aikaa. 

Ihmiset elää aina montaa aikakautta yhtaikaa, ja asiat muuttuu jatkuvasti, 

ollaan aina vähän myöhässä todellisuudesta jotenkin, pyritään aina mennei- 


syyteen, tekemään samoja asioita uusin ja taas uusin välinein, kulkemaan 
samoissa raiteissa. (Paronen 1973.) 


Tätä muutoksen monikasvoisuutta ja ajallisuutta peilaavat monet sitä ku- 
vaavat käsitteet. Muutos esitetään tyypillisesti kasvuna, kehityksenä ja edis- 
tyksenä, jolloin sillä on positiivinen paremman tulevaisuuden kaiku. Tähän 
liittyy myös sosiaalityön nimeäminen muutostyöksi, jonka kautta asiakkaiden 
elämässä ja yhteisöjen toiminnassa halutaan saada aikaan suotuisaa kehitystä, 
tilanteiden muutosta parempaan. Laaja-alaisemmin ymmärrettynä muutos voi 
olla reformaatiota, laajemmilla tasoilla tapahtuvaa uudistamistyötä, kuten esi- 


merkiksi osana rakenteellisen sosiaalityön toteuttamista. 

On tarpeen kuitenkin muistaa, että muutoksen liittämisellä kasvuun on 
myös toiset kasvot. Esimerkiksi ideologisesti latautuneessa jatkuvan kasvun 
yhteiskunnassa on syntynyt kasvuun perustuvia uhkia. Kasvava menestymi- 
nen yhdellä alueella, kuten tavoitteeksi asetetussa taloudellisessa vaurastumi- 
sessa, johtaakin kääntöpuolena kestävän kehityksen ongelmiin ympäristöky- 
symyksinä, ilmastonmuutoksena ja sosiaalisen eriarvoisuuden lisääntymisenä. 
Nämä muistuttavat, että kasvuna ymmärretty muutos yhdellä alueella voikin 
olla kestämätöntä muutosta monessa toisessa suhteessa. Toivottu edistyminen 
yhden aikakauden tavoitteissa ei välttämättä tuo edistystä tulevaisuudessa. 

Kasvu tai kehitys ovat kuitenkin yksi näkökulma muutokseen. Muutosta 
on mahdollista kuvata myös sen jäsentämisenä transformaationa, ilmiökentän 
ajassa tapahtuvana, usein vähittäisenä muuntumisena toisenlaiseksi, jollainen 
on menossa muun muassa työelämän rakenteiden muuttuessa. Kokonaisval- 
taisempi muutos tapahtuu transitiona, merkittävänä ja nopeampana siirtymä- 
nä vallinneesta tilanteesta tai aikakaudesta toiseen, jolloin muutoksen sijasta 
puhutaan vahvemmalla murroksen käsitteellä (esim. Kemppainen ym. 1998: 
sosiaalityön murros). 

Muutos ei tyypillisesti ole tarkkarajainen ja hallitusti tapahtuva, vaan sitä 
ohjaa usein sattuma. Se merkitsee, että muutosta luonnehtii kontingenssi, sa- 
tunnaisuuksien seurauksena toteutuva ennakoimaton muutos. Historiallinen 
muutos ei etene niinkään tavoitteenmukaisina syy-seuraus-suhteina, vaan 
erilaisten sattumankaltaisten tapahtumien ja siirtymien tuottamana. Tämä 
erottuu myös sosiaalityön suhteissa, joissa elamankulun käänteet ovat usein 
elämän suunnitellun hallinnan sijasta sattumien summa tai joissa kulloiset- 
kin poliittiset voimasuhteet määrittävät ihmisten perusturvan, palveluiden ja 
mahdollistavien yhteiskuntarakenteiden kehitystä. Muutoksen rakentuminen 
ei ole niin rationaalista ja ohjattua, kuin ajattelutapamme olettavat. Kysyä pi- 
tää myös toisin toimimisen mahdollisuuksia. (Vrt. Palonen 1999.) 

Näissä eriytyvissä muutoksen toteutumisen muodoissa ajallisuus näyttäy- 
tyy monin tavoin historiallisten kehityskulkujen erilaisuutena. Yhtäältä muu- 
tos on hidasta, jolloin se tapahtuu pitkinä ajallisina sykleinä, kun taas toisaalta 
se voi olla nopeaa ja äkillistä, ajassa hetkellisesti tapahtuvaa. Se voi olla suhteel- 


lisen pysyvää, ajallista jatkuvuutta ilmentävää. Toisinaan muutoksen pysyvyys 

voi paradoksaalisesti erottua myös pysyvänä tilapäisyytenä, joka muovaa esi- 
merkiksi toistuvasti työttömänä olevien ihmisten elämänkulkua. Usein muu- 
tokset saattavat olla miltei näkymättömiä, vaivihkaa tulevia hiipiviä asiantilo- 
jen muuntumisia, jolloin tilanteiden vähittäinen, mahdollisesti merkittäväkin 
muotoutuminen hahmotetaan vasta jälkikäteen. Näitä pyritään ottamaan 
haltuun tarkastelemalla muutoksen heikkoja signaaleja ajassa. 

... yhteiskunnan reflektiivinen modernisaatio etenee vähin äänin, ikään 

kuin kissantassuin niin, että sosiologit eivät edes huomaa sitä kootessaan tie- 

toja vanhoihin kategorioihinsa. Muutosten vähäpätöisyys, tuttuus ja monesti 
myös toivottavuus kätkevät näkyvistä niiden yhteiskuntaa koskevan perin- 

pohjaisuuden. (Beck 1995, 14.) 

Muutokset tapahtuvat nopeudeltaan eritahtisesti ja vaikutusajaltaan erikes- 
toisesti. Erottuvimpia ovat mikrohistorian muutokset, joissa henkilöiden 
elämänhistorioissa tapahtuu käänteitä tai kriisejä. Yksilöiden aika on usein 
rakenteita nopeampaa, mikä näkyy esimerkiksi asiakkaiden kärsimättömyy- 
dessä palveluiden hitaassa byrokratiassa. Toisaalta yksilöiden selviytymisen, 
toipumisen ja kuntoutumisen prosessit voivat olla vaivalloisen hitaasti ete- 
neviä ja takaumia sisältäviä. Organisaatioiden aikakaan ei välttämättä enää 
nykyisessä kehityksessä sisällä pitkiä syklejä, vaan niiltä vaaditaan jatkuvaa 
muutosta ja sopeutumista, ja ulkopuoliset virtaukset heiluttavat aikaisem- 
paa vakautta. Rakenteellisemmalla tasolla konkreettinen esimerkki muutos- 
ten eritahtisuudesta ja erikestoisuudesta ovat taloudelliset suhdanteet, jotka 
vaihtuvat ajassa suotuisan kehityksen ja lamakausien välillä muistuttaen Raa- 
matun historian seitsemää hyvää vuotta ja niitä seuraavia seitsemää huonoa 
vuotta. Vuosimäärät vaihtelevat, samoin suhdanteissa vallitsevien nousu- ja 
laskukausien keskinäiset suhteet. Joka tapauksessa yhteiskuntamme aaltoilee 
suhdanteissa ja muutoksessa. 

Mitä enemmän siirrämme tarkastelua rakenteiden historian tasolle, sitä 
pitemmäksi aikasyklit muuttuvat. Raimo Blomin (2003) mukaan paikoin lii- 
kumme rakenteiden historiassa muutoksen ja muuttumattomuuden rajoilla. 

Kaiken muuttumisen keskessä niin hänessä itsessään kuin hänen kansas- 


saankin oli jotakin joka ei tahtonut muuttua eikä muuttunut. (Buck 1972, 
86: Intian muutoksen pohdintaa.) 

Vuosisadat ovat lyhyitä ja niiden vaikutukset vähäisiä. Aikaa mittaavat 
täällä sammalet ja jäkälät, jotka vähitellen kasvavat muinaisten kuoppien 
seinämiin. Mitään muuta ei ole tapahtunut, tai muutoksia on vaikea näh- 
dä. (Kytömäki 2015, 181, kirjan päähenkilö palaa katsomaan lapsuutensa 
maisemia, AP.) 
Esimerkiksi meneillään oleva sosiaali- ja terveysuudistuskin on nimetty vuo- 
sisadan uudistukseksi, jossa aikaisempia muutoksen vaiheita ei enää tunniste- 
ta tulevan suuren murroksen kynnyksellä. Tosin nykyisen ajan hektisyydessä 
muutoksen ja ajan oletetaan olevan alati liikkeessä. Silloinkin aika jaksottuu 


eri tasoilla ja eri tilanteissa eri tavoin. 


Ajan moninaisuus 

Muutoksen lisäksi myös aika on monta. Tekstissä on jo todettu ajan tyypil- 
linen jakaminen lineaariseen jatkuvaan, tasaisesti etenevään sekä sykliseen 
vaiheittain jäsentyvään aikakäsitykseen. Lineaarisen kronologian aika on 
vahvistunut ihmisten elämässä länsimaisen tuotanto- ja talousjärjestelmän 
seurauksena, jossa ihmisten aika on yhä enemmän otettu tuotannontekijänä 
ja myös markkinoiden kulutustekijänä käyttöön (vrt. Pohjanen 2002). Tätä ai- 
kaa hallitsee kellonajan vääjäämätön liike, ajan rajallisuus ja puute sekä näiden 
seurauksena kiire. Ajan ratas vie väistämättä eteenpäin, eikä entisen korjaus- 
liikkeisiin ole paluuta. 

... kellojen lisääntyminen tarkoitti harvoin vapaa-ajan lisääntymistä, har- 

voin kellot myöskään ilmoittivat jäljellä olevaa vapaa-aikaa, pikemminkin 


ne ilmoittivat aina kiireestä ja laiminlyönneistä tai näiden jokahetkisestä 
mahdollisuudesta. (Viikilä 2016, 194.) 


Vastakohtina esitetyt lineaarinen ja syklinen aika eivät kuitenkaan kuvaa aikaa 
vielä kovin monipuolisesti. Niiden ohella aikaa voi luonnehtia kerrokselliseksi 
tai risteileväksi, se voi olla takautuvaa tai palautuvaa, kun elämäntilanteet ja 
niiden myötä erilaiset kokemukset kimppuuntuvat. Elämänkriisien kohdalla 
konkretisoituu entisen jatkuvuuden rikkova katkoksellinen aika. Tämä todel- 
listuu esimerkiksi äkillisen vakavan sairastumisen kohdalla: 


Kuinka hän olisi reagoinut muutamaa päivää aikaisemmin, vielä tiistaiaa- 
muna, jos hänelle olisi ilmoitettu: Muutaman tunnin kuluttua sinä et äkkiä 

olekaan normaali mies. Et enää kävele. Et enää puhu. Oikea kätesi ei pysty 

kirjoittamaan. Näet ihmisten menevän ja tulevan edessäsi ilman, että pystyi- 

sit puhumaan heidän kanssaan .... (Simenon 1975, 32.) 

Voidaan myös puhua yleisemmin kokemuksellisesta ajasta, joka peilaa ihmisen 
tulkintaa elämäntapahtumista. Menneisyyteen katsovana se on retrospektii- 
vistä muistelun tai ammattimaisesti tarkasteltuna myös muistelutyön aikaa. 

Ajan ymmärtäminen on aina kontekstuaalista, toimintaympäristöihin ja 
niiden tapahtumiin kiinnittyvää. Se on mukana nykyisyydessä, mutta se pei- 
laa myös menneisyyttä kuvaten historiallista aikaa. Samalla se toteutuu eri 
toimintatasoilla eri tavoin. Yksilöiden, yhteisöjen ja yhteiskuntien historiat 
peilautuvat erilaisessa ajassa. Historiassa katsotaan usein mennyttä aikaa taak- 
sepäin, mutta sitä voi tarkastella myös suhteessa nykypäivään ja se voi sisältää 
ennakoitavan tulevaisuuden ajan. Tyypillisesti aikaa jaetaankin menneisyy- 
teen, nykyisyyteen ja tulevaisuuteen. Esimerkiksi narratiivisessa tutkimukses- 
sa tämä konkretisoituu siten, että elämänkertomusten nähdään olevan katego- 
rinen ajallinen kokonaisuus, jossa alku, keskikohta ja loppu seuraavat toisiaan 
(Hänninen 2000). Jako kuvaa lineaarisuuden kaipuuta, jossa tarina nähdään 
tapahtumien jatkumona, joka jäsentää ne kronologiseen järjestykseen. Ehkä 
tässä ajan jäsentämisessä piilee osaltaan narratiivisen tutkimuksen suosio. Se 
noudattaa saduissa oppimaamme ajan kronologiaa ajatuksena ”olipa kerran 
prinsessa”, jota seuraa kuvaus erilaisesta kamppailusta elämän vaikeuksien 
kanssa ja lopulta prinssin löytymisestä, kunnes ”he elivät onnellisina elämänsä 
loppuun asti”. 

Nyky-yhteiskunnassa nykyhetki on korostuneessa asemassa. Kaiken pitäisi 
toteutua tässä ja nyt, nopeasti. Nykyisyys sisältää kuitenkin väistämättä myös 
menneisyyden kokemukset ja tulevaisuuden ennakoinnin, se on ikään kuin 
piste näiden välisessä jännitteessä ja saa merkityksensä molemmista (mt.). Se 
on tavallaan kuin kontekstuaalinen silta aikaisemman ja tulevan välillä yhdis- 
täen ajan eri kerrostumia. 

... ajatus, että olemassa on pienin mahdollinen ajan yksikkö. Ja sen on pakko 

olla olemassa, eikö vain? Ajatelkaamme nykyhetkeä. Sillä on oltava pituutta, 

koska sen toinen pää on yhteydessä menneisyyteen ja toinen pää tulevaisuu- 


teen, ja jos sillä ei olisi yhtään pituutta, nykyisyyttä ei voisi olla olemassa. 
Missä olisi tarpeeksi aikaa johon nykyhetki mahtuisi. (Pratchett 2001, 23.) 

Nykyisyyttä rakentavat sekä henkilökohtainen menneisyys että ajateltu tuleva 
aika, ennakoitu tai toivottu tulevaisuus. Esimerkiksi Klaus Weckroth (1991, 
16) tulkitsee ihmisen päihteiden käyttöä, ei niinkään epäsuotuisan mennei- 
syyden vuoksi selittyvänä, vaan koska ihminen ei näe itsellään mielekästä tu- 
levaisuutta. Sosiaalityön kannalta tärkeä oivallus on se, että ”vain siihen voi 
vaikuttaa, mikä on tulossa” (Pylkkänen 2017). Meille arjen elämässä arvokas 
nykyhetki on pikemminkin episodi menneen ja tulevan välissä saaden sisäl- 
tönsä kummastakin ajan suunnasta. Samalla se muuttuu koko ajan mennei- 
syydeksi. Ehkä siksi aikaa tarkastellaankin usein menneisyyteen peilaten. 

.. maailmankaikkeus luodaan uudelleen hetki hetkeltä — todellisuudessa 

menneisyyttä ei ole olemassakaan, ainoastaan menneisyyden muisto. Räpäy- 


tä silmiäsi, niin seuraavaksi näkemäsi maailma ei ollut olemassa silloin kun 
suljit silmäsi. (Pratchett 2001, 30.) 


Ajasta puhutaan usein yleisenä kategoriana, vaikka todellisuudessa eri toimi- 
joiden aika on erilaista, ja se on myös eri aikaa. Aika voidaan nähdä yhtäältä 
subjektiivisena, sillä muutokset ajassa koetaan henkilökohtaisesti eri tavoin. 
Myös suhde aikaan todellistuu eri yksilöillä omalla tavallaan. Aika liittyy käsi- 
tykseemme elämästä. Tätä havainnollistaa Sinikka Pylkkänen (2017) sanoma- 
lehtikolumnissaan Aika kiertää kehää tai kulkee pitkin janaa kuin juna: 
Minulle vuosi on ympyrä, jossa aika kulkee vastapäivään, eli juuri päinvas- 
toin kuin kellotaulussa. Kaikki neljä vuodenaikaa ovat ympyrässä suurin 
piirtein samankokoisina osuuksina, ja kaikilla niillä on oma värinsä: talvi 
on syvän sininen, kevät keltainen, kesä vihreä ja syksy punaruskea. Jostain 
syystä katselen vuosiympyrää aina mielessäni talven näkövinkkelistä riippu- 
matta siitä, mitä vuodenaikaa parhaillaan eletään — vuodet kiertävät ympy- 
rää, mutta eivät toista itseään vaan kerrostuvat päällekkäin vieterin tapaan 
... Tapa hahmottaa aikaa liittyy siihen, miten käsitämme elämää ylipää- 
tään. (Pylkkänen 2017.) 
Silti aika on samanaikaisesti myös kollektiivista, mikä peilautuu esimerkiksi 
eri sukupolvien jakamassa yhteiskunnallisten muutosten ja ajan kokemukses- 
sa, jossa yhteiset historialliset avainkokemukset, arvot ja tavat jäsentää maail- 
maa ovat osaltaan yhteisesti jaettuja (Roos 1987: suomalaiset sukupolvet). Sa- 
moihin aikoihin eletyt yhteisten aikakausien tapahtumakokemukset voivat 


yhdistää. 

Onko heidän ainoana yhdyssiteenään siis se, että he ovat eläneet kolme aika- 

kautta, jotka ovat jättäneet heidän mieleensä samat muistot ja saman kai- 

puun? (Simenon 1975, päähenkilö pohtii suhdettaan vaimoonsa.) 
Tästä yhteisyydestä huolimatta yksilölliset aikakausien kokemukset ja ajan 
tulkinnat voivat olla paljonkin toisistaan poikkeavia. Ihmiset elävät erilaisissa 
yhteiskunnallisissa positioissa, ja heille rakentuu erilaisia tulkintahorisontteja 
myös suhteessa aikaan. Toimijoiden eriytyvät todellisuudet rakentavat erilai- 
sia käsityksiä maailmasta ja ajasta. 

Hän (kirjan päähenkilö) eli kokonaan eri aikakautta (kuin päähenkilön 

isä, jota hän muistelee). ... Sinä elät käsittääkseni jollakin tavalla ikään kuin 

entisen ajan ja nykyisen välillä (päähenkilön tulkinta vaimostaan). (Buck 

1972, 56; lisäykset AP.) 
Aikaa eivät kuitenkaan muovaa vain kontekstuaalisuus ja siihen liittyvä ko- 
kemuksellisuus, vaan aika on monin tavoin myös hallinnan kohteena. Aika- 
tulkinnat voivat olla poliittisesti ohjattuja ja manipuloituja. Kaikissa yhteis- 
kunnissa ja jokaisena aikakautena vallitsevalle kertomukselle kriittisiä ääniä 
on vaiennettu ja aikakausikuvauksia muokattu. Tätä ilmentävät esimerkiksi 
koloniaalisen ajan vaietut ja uudelleen tulkitut historialliset tapahtumakuvat. 
Meitä lähimpänä ovat saamelaisiin kohdistunut etninen kolonialismi ja suo- 
malaistamispolitiikka, jotka ovat vaiettua historiaa, aikaa, jota ei ole. Samoin 
itsenäistymisemme ensimmäisen kevään tapahtumat tulkitaan keskenään vas- 
takkaisilla tavoilla kulloisenkin keskustelugenren pohjalta. Ajan piirteet voi- 
vat siten olla tulkinnoilla seulottuja ja myös liian vaikeina kiellettyjä. 

Se oli liian äsken, äiti kuiskasi. En ymmärtänyt, miten niin ”äsken”. Kapi- 

nasta oli enemmän kuin elämän verran aikaa. Mutta äiti — oli oikeassa. Se 


oli äsken, eilen. (Kytömäki 2015, 442 kuvaa, miten Suomen sisällissodan 
jälkeen punavankina ollut päähenkilön äiti ei voinut puhua sodan ajasta.) 


Toisen ääripään tulkinnat puolestaan kultaavat mennyttä aikaa ja antavat siitä 
toisenlaisella tavalla hallitun kuvan. Niiden aika on onnistunutta, ja lupausta 
parempaan tulevaisuuteen ei enää ole. 

Miksi kaikki tarinat ovat tapahtuneet pohjattoman kauan sitten? Olipa ker- 


ran, ne alkavat ja liitävät tavoittamattomiin. Aivan kuin jokin olisi mennyt 
kiinni eikä mitään ihmeellistä voi enää sattua. (Mt., 356.) 

Nämä erilaiset ajan näkökulmat tuottavat eri aikakausien seuranta-, vertailu-, 
kohortti- tai arviointitutkimuksiin merkittäviä metodisia ja tulkinnallisia vai- 
keuskertoimia. Aikaa on hankala hallita sosiaalitutkimuksessa, jolloin tutki- 
musta on toteutettu pitkälti ajattomasti” eli ottamatta sitä tarkemmin analyy- 
sin osatekijäksi (ks. esim. Pohjola 1991; Mäntysaari & Pösö 2013). Käytettyjä 
keinoja ovat olleet myös tutkimusasetelmat, joissa aika on pyritty vakioimaan, 
pysäyttämään poikkileikkaustilanteeseen tai on keskitytty invarianssien, suh- 
teellisen pysyvien ja muuttumattomien tekijöiden hakemiseen. 

Tyypillisimmillään aika on pyritty ottamaan hallintaan poikkileikkaus- 
asetelmilla ja paneelitutkimuksilla, jossa aika on ikään kuin katkaistu tutki- 
mushetken läpivalaisua varten yhdessä tai useammassa kohtaa. Aikaa on mah- 
dollista tarkastella ennen esimerkiksi sosiaalityön intervention tekemistä ja 
sen jälkeen havaittavana muutoksena. Lähellä ennen-jälkeenasetelmaa on ajan 
huomioiminen sekvenssien tutkimisena, ajallisesti vaiheistettuna muutokse- 
na. Tilastollisesti ajassa tapahtuvaa muutosta on analysoitu aikasarja-analyy- 
seillä. Monia palvelujärjestelmässä seurattavia muutostekijöitä on tutkittu 
aikasarjoina, vuosittaisena ajallisena kronologiana. Sosiaalityössä keskeistä 
on erityisesti prosessien tutkimus, jossa ajalla ja sen moninaisuuden ymmärtä- 
misellä on olennainen merkitys. Prosessien aika on rinnakkaisesti monisuun- 
taista ja vaihtelevaa. Sitä on pyritty havainnollistamaan prosessimallinnuksen 
kaavioilla, joissa esimerkiksi sosiaalityön työprosessin eri osatekijät ja ulottu- 
vuudet kuvataan rinnakkain etenevinä. 

Esimerkit erilaisista tutkimuksellisista ajan hallintakeinoista antavat ku- 
vaa siitä, miten aika osoittautuu varsin hankalaksi tutkimuksen osatekijäksi, 
vaikka se on ilmiöissä väistämättä mukana. Aikaa tulisikin pohtia myös ana- 
lyyttisenä tekijänä. Se asettaa pohdittaviksi yleisemmin sosiaalitutkimukseen 
ja nyky-yhteiskunnassa erityisesti korostettuun vaikuttavuustutkimukseen 
sisältyvät kysymykset kausaalisuudesta. Kun aikaa ei nähdä yksinkertaisesti 
kronologisesti etenevänä, helposti jäsennettävänä lineaarisena aikana, niin 
miten syy-seuraussuhteet jäsentyvät. Törmäämme alati kysymykseen, "miksi 
Jeppe juo? tai ovatko esimerkiksi sairaudet pitkäaikaistyöttömyyden syyteki- 
jä vai tulosta työttömyyden tuomasta huonosta yhteiskunnallisesta asemasta. 


Sosiaalisten ilmiöiden tutkimuksessa toimii heikosti ajatus asioiden yksinker- 

taisista suhteista toisiinsa siten, ettà ilmidissa olisi kysymys vain muutaman 
tekijän selkeistä, peräkkäin vaikuttavista keskinäisistä suhteista. Eri tekijät 
kimppuuntuvat, solmiutuvat ja vaikuttavat monitasoisesti toisiinsa, samalla 
ne risteilevät suhteissa toisiinsa osaksi eri ajallisissa vaiheissa. 

Aika tutkimuksen metodisena kysymyksenä nostaa esiin pohdinnan sii- 
tä, mistä ajallisesta tulkintahorisontista tulosten tulkintaa tehdään. Tutkijan 
position valinnalla on tässä keskeinen merkitys. Tulkintahorisonttiin vaikut- 
tavat osaksi tutkijan omat subjektiiviset aikasuhteet, kuten omat yhteiskunta- 
historialliset kokemukset, mahdolliset sukupolvierot tutkimuksen aihepiirin 
tai informanttien kanssa tai hänen tulkintansa meneillään olevan aikakauden 
ja siihen vaikuttavien tekijöiden luonteesta. Siihen liittyy lisäksi se, miten tar- 
kastelut kiinnitetään aikaan menneenä, nykyisenä tai tulevana aikana. On tär- 
keä kysyä myös, miten pysyviä tulosten ajatellaan olevan, tai miten toiminnan 
tai ympäristösuhteiden muutokset vaikuttavat niiden tulkintaan jatkossa. Li- 
säksi on kysyttävä, millaisia yleistyksiä ajasta toiseen ajatellaan voitavan tehdä. 

Kuva monimutkaistuu, kun tarkasteluun otetaan mukaan muita perusta- 
via tutkimuksen metodisia tekijöitä, joita ovat muun muassa erilaiset väliin tu- 
levat tai välittävät ja prosessuaaliset tekijät. Sosiaalityön tutkimuksessa keskei- 
siä ovat ilmiöiden ja tapahtumien situationaalinen tilannekohtaisuus, niiden 
kiinnittyminen kontekstuaalisiin toimintaympäristöihin ja paikallisuuteen. 
Sosiaalityössä tila, aika ja paikka ovat välttämättömiä analyyttisiä tekijöi- 
tä. Nämä haastavat kysymään ilmiöiden yhtäältä erityisiä ja toisaalta yleisiä 
suhteita ihmisen, hänen ympäristönsä ja yhteiskunnan vuorovaikutuksessa. 
Laajemmin tähän liittyvät myös toimijoiden ja rakenteiden suhteet. Kaikilla 
tasoilla jäsentyvät erilaiset ajalliset suhteet. 

Yksinkertaisinta on ollut tutkimuksen rakentaminen ikään kuin ajalli- 
sesti pysäytetyn kuvan varaan. Tästä huolimatta on todellisuudessa ajateltu, 
että aika virtaa ja muutokset tapahtuvat sen pyörteissä prosesseina. Tutki- 
muksellisesti prosesseihin on kuitenkin ollut vaikea tarttua ajallisesti, jolloin 
aika on jätetty analyyttisena tekijänä tarkastelun ulkopuolelle. Toisaalta muu- 
tosta on pyritty ottamaan haltuun monenlaisten tutkimusasetelmien avulla. 
Historiallisessa tutkimuksessa aika on väistämätön vaikuttava tekijä, joskin 


se on tyypillisesti tulkittu lineaarisena, tasaisesti etenevänä kehityskulkujen 

jatkumona (esim. Satka 1995; Toikko 2005). Elamankulkututkimuksissa on 
peilattu yksilöiden aikaa, mikä on haastanut enemmän ajan, tilanteisuuden ja 
paikkasidosten huomioimiseen (esim. Pohjola 1994). Tällainen situationaali- 
suus ja kontekstuaalisuus ovat sosiaalityön tutkimuksen ydintä. 

Sosiaalityön kannalta myös interventiotutkimukset auttamisen väliin- 
tulojen merkityksistä ovat keskeisiä. Niissä kysytään, millaisia muutoksia 
sosiaalityön tuki tuottaa ihmisen elämäntilanteessa. Laajemmin tarkasteltu- 
na erilaisten toimenpidekokonaisuuksien implementaatiotutkimukset, kuten 
esimerkiksi tekeillä olevat toimeentulotuen Kela-siirron toimeenpanoa kos- 
kevat seurannat (Blomgren ym. 2016), antavat tärkeää kuvaa ihmisten aute- 
tuksi tulemisen muutoksista. Samoin yleistyneet toimintatutkimukset ovat 
nostaneet uudella tavalla prosessien kehityskulkuja esiin. Niissä tulevat vah- 
vasti näkyviin sekä muutosten toteutumista edistävät ja hidastavat tekijät että 
tutkijasubjektiin toimijana kiinnittyneet ajalliset suhteet. Kiinteästi aikaan si- 
toutuvat lisäksi kehittämishankkeissa yleisesti tuotetut arviointitutkimukset 
ja niitä syvemmälle menevät, nykyisin painotetut vaikuttavuustutkimukset. 
Varsinkin vaikuttavuuden tutkiminen haastaa ajan ja muutoksen metodiseen 


tulkintaan kehityskulkujen vaikutussuhteissa. 


Ajan sirkulaarisuus sosiaalityössä 

Aikaa on tutkimuksen ohella keskeistä jäsentää myös sosiaalityön käytännön 
toiminnan näkökulmasta. Nostan perinteisen lineaarisen ja syklisen ajan 
rinnalle sosiaalityön tilanteita ehkä paremmin kohtaavan sirkulaarisen ajan, 
jossa ajan suhteellisuus ja monisuuntaisuus tulevat uudella tavalla pohditta- 
viksi. Sirkulaarisella ymmärrän erisuuntaisesti ilmenevää aikaa, jolloin se voi 
pysähtyä, katketa, takautua, olla tavallaan ”aikaansa edellä”, palata muistoi- 
hin tai sen episodit voidaan haluta piilottaa ikään kuin tapahtumattomiksi 
tai ohittaa mieluummin elämättä. Se on risteilevää ja tilanteissa muuntuvaa 
aikaa, jonka ymmärtämistä sosiaalityössä tarvitaan. Kokoan esimerkkejä ajan 
moniulotteisuudesta sirkulaarisen ajan käsitteeseen. 

Sosiaalityössä ajan moninaisuus kohdataan monin tavoin. Mikko Mänty- 


saari ja Tarja Pösö (2013, 28) toteavat: ” jos palveluilla on käytössään palvelu- 


MIELEKÄS TUTKIMUS 83 


Anneli Pohjola 


prosessin aika ja sosiaalityöllä asiakassuhteen ja ammatillisen työprosessin aika 
. voi kysyä, mikä on asiakkaan arjen aika.” Havainto konkretisoi ajan mo- 
nikerroksellisuuden ja eri toimijoiden ajan tulkintahorisonttien eroavuuden. 
Tähän sisältyy myös sosiaalityössä usein kohdattu ristiriita, että palveluiden 
näkökulmasta asiakkailta odotetaan nopeaa muutosta heidän vaikeiden elä- 
mäntilanteidensa ratkaisemisessa, mikä puolestaan arjen elämänajassa voi 
näyttäytyä mahdottomana. Asiakkaita aletaan kutsua pitkäaikaisasiakkaik- 
si ja heidän tulkitaan jumiutuneen tilanteisiinsa. Heidän aikansa nähdään 
tavallaan pysähtyneen ja heidän asiakkuuttaan tarkastellaan ajallisesti jopa 
päättymättömänä. Samalla heillä todellisuudessa olevat voimavarat, muu- 
toksen mahdollisuudet ja jo toteutuvat suotuisat heikot signaalit voivat jäädä 
näkemättä. Sosiaalityössä tulisi siirtyä järjestelmälähtöisestä palvelu- ja asia- 
kasprosessien aikaperspektiivistä laajempaan asiakkaan arjen ja elämänkulun 
huomioivaan aikatulkintaan. Kuten Mäntysaari ja Pösö (mt., 29) osuvasti il- 
maisevat, ”... eletty elämä on ajallisesti liikkuvaa eikä lokeroidu vain esimerkiksi 
asiakkaana olemisen aikaan. 

Sosiaalityön asiakkaiden elämäntodellisuudessa rakentuu toisinaan ti- 
lanteita, joissa ei kerta kaikkiaan tunnu olevan mahdollisuuksia toimia vai- 
keuksista ulospääsemiseksi. Tällaista umpikujaa kuvaa esimerkiksi Johannes 
Lahtinen (2015, 434) episodissa, jossa hänen kirjansa päähenkilö kohtaa pit- 
käaikaiseksi kiusaajakseen olettamansa henkilön väkivaltaa ounastelevana 
hetkenä kasvokkain: 

Maa juoksi jalkojeni alla enkä mihinkään voinut vaikuttaa, koska kaikki 

tapahtui yhtä aikaa. Ei ollut nykyhetkeä, jossa toimimalla voisi tulevaisuut- 

ta muuttaa. 
Episodia luonnehtii täydellinen voimattomuus ja toimintakyvyttömyys. Ih- 
minen voi eri syistä ajautua tilanteeseen, jossa ei enää ole tarttumapintoja ja 
mahdollisuuksia päästä totutuin tavoin eteenpäin. Tällaisia voivat olla esi- 
merkiksi väsyminen kroonisesti kuormittavaan elämäntilanteeseen, voimakas 
masennus, päihteiden varaan kiinnittynyt arki, vahvasti koettu menetys tai 
elämää varjostava syvä yksinäisyys. Aika tai ainakin ajan ja samalla elämän 


mielekkyys katoavat. 

Hetket vierivät. Joskus voi ajautua tilaan, jossa ajan hampaat lakkaavat 
jauhamasta, menneisyys menettää järjestyksensä ja kaikki koetut hetket lo- 
mittuvat toisiinsa. Silloin ihminen ei enää elä ajassa, hän kelluu sameassa 
lietteessä, joka sisältää kaiken eikä mitään ja jonne edes kuolema halutessaan 
yltäisi. (Sahlberg 2013, 587-588.) 
Toisinaan vaikeat elämänkokemukset voivat sävyttää elämänkulkua vielä vuo- 
sikausia myöhemmin, vaikka uhkaavien tilanteiden kohtaaminen on jo kauan 
sitten loppunut. Tällaista kokemuksellisuuden pysyvyyttä voi tapahtua esi- 
merkiksi vakavien, mutta silti jo voitettujen sairauksien kohdalla, väkivallan 
uhriksi joutumisen jälkeen tai muiden syvästi koettujen kriisivaiheiden seu- 
rauksena. Ihminen voi ikään kuin jäädä elämäänsä horjuttaneen tilanteen tas- 
kuun osaamatta löytää uutta alkua. Tällaista uuden alun mahdollisuutta ja sen 
vaikeutta pohtii halvauskohtauksesta kuntoutumassa oleva henkilö George 
Simenonin (1975, 288) teoksessa Sairaalan kellot. 


Vieläkö hän osaa? Hän tarkoittaa: elää toisten tavoin. Sillä hän ei enää ole 
aivan samanlainen kuin he, eikä hänestä sellaista enää koskaan tulekaan. 


Myös Jonna Brandt (2017) havaitsi, miten läheissuhteissaan väkivaltaista vai- 
noa kokeneet naiset puhuivat kokemuksistaan yhä nykyisessä aikamuodossa 
ikään kuin heidän kohdallaan jo loppunutta vakavaa vainoamista tapahtuisi 
edelleen. Vaino oli päättynyt, mutta sen arkea sävyttävä muisto ja uhka elivät 
naisten elämässä edelleen. 

Vaikeissa tilanteissa tai episodeissa aika saattaa myös tavallaan hävitä tai 
piiloutua, kun tilanteet ovat liian hankalia tai järkyttäviä kohdata. Johannes 
Lahtinen (2015, 55) kuvaa perheriitaa: 

Puhe hyökkäsi keittiöstä kuin lauma humalaisia riitaa haluavia miehiä, 

liian kovana ja täysin tilanteeseen sopimattomana. Mutta aika ei enää liik- 

kunut, eivätkä mitkään sanat saa merkityksen voimaa ilman aikaa, jossa ne 
voivat elää. Aika oli piiloutunut huoneen poikki leijailevaan tomuhiukka- 
seen ja siinä välkähtävään kynttilästä lähteneeseen valoon. 
Aikakin vaikuttaa piiloutuvan, kun ihminen ei näe ulospääsyä ahdistavasta 
tilanteesta. Silloin myös sanat menettävät merkityksensä. Havainto on tärkeä 
muun muassa sosiaalityön tyypillisesti keskusteluapuun perustuvassa aut- 
tamisessa. Ihmisen tukemiseen tarkoitetun keskustelun ajoitus voi olla apua 


tarvitsevan ihmisen kannalta väärä, jolloin tarvittavia sanoja ei löydy, eikä 

keskustelulla päästä avaamaan tilannetta, vaan sanat vierivät ohi tai yli. Tässä 
toteutuu kirjaimellisesti se, että ilman aikaa ei ole muutosta. 

Aika voi myös tavallaan pysähtyä tai kääntyä takaisin menneisyyteen. 
Kysymys ei ole vain muistisairaista, jotka menettävät aikansa ja ainoat mah- 
dollisesti tutut asiat liittyvät vanhaan, menneeseen elämänpiiriin. Elämä voi 
muutenkin monista syistä suistua raiteiltaan niin, että tulevaisuuden mah- 
dollisuuksia ei enää tunnisteta tai niihin ei uskalleta luottaa. Anni Kytömä- 
ki (2015, 421) kuvaa mielisairaalaan pitkäaikaisesti joutuneen henkilön aikaa 
imperfektielämänä: ”Muistot muljahtelevat aivopoimuissa. Koko elämä on im- 
perfektissa.” Äkillisissä kriiseissä, shokkitilanteissa tai ylipääsemättömiltä tun- 
tuvissa elämän vaatimuksissa aika kuvataan usein pysähtyvänä tai sen koettu 
kesto muuttuu dramaattisesti. Ajassa toteutuva tilanne valtaa koko elämän- 
piirin. 

Kuluva sekunti oli kestänyt jo useita tunteja, koko päivä tähän saakka sekun- 

nin. (Valtonen 2014, 75, ”tältä tuntui olla sokissa”.) 


Tämä on samanpituinen hetki kuin seuraava tai edellinen, mutta tämä hetki 
tuntuu niin painavalta, ettei saa puraistuksi ajatuksen päähän uutta tuoret- 
ta pintaa. (Alaharja 1998, 31, tiedon saaminen sairaalassa toispuoleisesta 
halvauksesta.) 


... jokainen hetki ennen ensimmäistä kivun vihlaisua oli pitempi kuin koko 
siihen astinen elämä. Kesti sata vuotta marssia tasangon poikki .... (Iggulden 
2005, 518, kuvaus Rooman ajan taistelusta ylivoimaista vihollista vastaan 
avoimella kentällä.) 
Esimerkit kuvaavat fragmentteina ajan monimuotoisuutta. Sosiaalityössä 
muutokseen pyrkiminen edellyttää ajan suhteellisuuden ja yksilökohtaisen 
moninaisuuden tunnistamista. Edellä on kuvattu aikaa elämän ongelmakoh- 
tiin kiinnittyneenä tekijänä, mutta aika voidaan jäsentää myös elämisen voi- 
mavarana. Mikko Mäntysaari ja Tarja Pösö (2013, 20) toteavat, miten "zik 
on ihmisenä kasvamisessa olennaisimpia tekijöitä”. Se merkitsee, että kasvu ja 
muutos tarvitsevat oman aikansa. Sosiaalityössä tämä tarkoittaa riittävän ajan 
antamista asiakkaiden kohtaamiselle ja heidän muutosprosessinsa toteutu- 


miselle, sillä muutosta ei voi kiirehtiä ajassa. Leo Tolstoin (1965, 174) tärkeän 

oivalluksen mukaan aika ja siihen sisältyvä kärsivällisyys ovat muutoksen kes- 
keisiä tekijöitä, mikä on tarpeen tunnistaa sosiaalityön muutostyössä: 

Mutta saat uskoa ..., ettei ole mitään voimallisempaa kuin nuo kaksi soturia: 

kärsivällisyys ja aika. Ne tekevät kaiken. (Tolstoin esimerkissä nämä ratkai- 

sevat lopulta sodan.) 
Aika on keskeinen muutostekijä. Silti aika, meidän ymmärtämänämme kel- 
lonaikana, ei ole lopulta mikään annettu luonnonlain kaltainen muuttumaton 
tekijä, vaan se on ihmisen tuottama yhteiskunnallinen konstruktio, jolloin ih- 
minen voi vaikuttaa ajan rakentumiseen ja käyttöön. Kellonaikaa tarvitaan 
pohjimmiltaan yhteiskunnassa yhteisen toiminnan ajoittamiseen. (Pohjanen 
2002.) Se on modernin yhteiskunnan säätelymekanismi. Jorma Pohjasen (mt.) 
mukaan mekaaninen kello ei mittaa aikaa sinänsä, vaan ihmisen luomia kult- 
tuurisia ja sosiaalisia ajan yksikköjä. Kuitenkin me oletamme kellon ohjaavan 
ja asettavan vaatimuksia meille. Tätäkin voi tarkastella toisin. Esimerkiksi 
Terry Pratchettin (2001, 110-111) mukaan ajan käsite on venyvä ja muovail- 
tavissa oleva: 


Aika on luonnonvara. On mahdollista oppia antamaan sen liikkua hitaasti 
tai nopeasti ... Puristaa aikaa kokoon. Venyttää aikaa. Tarttua hetkeen. 


Sosiaalityön asiakkaiden muutosprosesseissa on hyvä muistaa hitaan ajan 
mahdollisuus. Sitä tarvitaan esimerkiksi, kun vammat tai sairaudet muutta- 
vat elämän tempoa, tai ihminen tarvitsee toipumista vaikeasta tilanteesta tai 
toimintakyvyn palautumista kuntoutuksella, tai silloin kun ikääntyminen 
vaikuttaa päivittäiseen selviytymiseen. Muutoksen saavuttamisessa tarvitaan 
riittävästi aikaa. Tehokkuusyhteiskunnassa aika on puristettu usein ihmisten 
elämäntilanteiden hallinnan kannalta liian pieniksi osiksi, joissa tavoiteltu 
muutos ei saa tilaa toteutua. 

Sosiaalityössä voitaisiin ottaa oppia professori Jaana Erkkilä-Hillin kehit- 
tämästä Hitaan ajattelun matkustavat laboratoriot -Tekes-hankkeen ideasta 
(2016—2017), jossa nyky-yhteiskunnan kiireen sijasta etsitään hitaan ajattelun 
mahdollisuuksia (ks. Lapin yliopiston nettisivut). Hankkeen tavoitteena on 
tutkia taideperustaisten, kävelyä hyödyntävien ja hiljaisuuslähtöisten menetel- 


mien hyvinvointi- ja terveysvaikutuksia. Kohteena on uudenlaisten terveys- 

matkailupalvelujen kehittaminen. Hiljaisuus ja hidas ajattelu antavat tilaa ja 


aikaa uudenlaiselle kokemiselle ja mahdollistavat hyvinvointia. 


Lopuksi 


Aika on tullut keskeiseksi yhteiskunnalliseksi tekijaksi jalkimodernin aika- 
kauden painotuksissa, jossa elämme hektisessä nykyisyyteen ankkuroituvassa 
tässä ja nyt yhteiskunnassa. Siinä oletuksena on kaiken toteutuminen heti vä- 
littömästi. Hallitsevina ideoina ovat tehokkuus, taloudellisuus ja tuottavuus, 
jotka vaativat hallinnan näkökulmasta tuloksellista ajankäyttöä. Yhteiskun- 
nallinen aika on kiihdyttänyt vauhtiaan. Se vaikuttaa suoraan ihmisten elä- 
mään, joten on tarpeen kysyä, miten ihmisten arkielämän aika suhteutuu tä- 
hän ajan nopeuden tihenemiseen? 

Nopeutuneen ajan ajattelutapaa on osaltaan vauhdittanut tietoteknolo- 
gian tuottama uusi aikakäsitys, joka tulee näkyväksi oletetussa ajasta ja pai- 
kasta riippumattomassa on-line -elämässä. Kutsun sitä oletetuksi, koska aika 
ja paikka ovat aina yhteiskunnallisissa ihmisen elämään liittyvissä ilmiöissä 
mukana, niiden ymmärtämistavat vain muuttuvat. Kysymys on enemmänkin 
ajan toisenlaisesta jäsentämisestä, sen käytöstä tavanomaisia elämänrytmejä 
ylittävinä, osaksi myös muun ajankäytön kolonisaationa, viestien välittömä- 
nä vaihdettavuutena sekä maantieteellisten paikkojen ylittämisenä hetkessä, 
moneen suuntaan samanaikaisesti. Aika ja paikka eivät häviä vaan muuttuvat. 
Tietoteknologiassa aika kutistuu, se nopeuttaa valtavasti tapahtumia ajassa 
ja samalla vaikuttaa vahvasti aikakäsitykseemme. Tulevaisuuden aika on eri 
kuin nykyinen aikamme. 

Vastaavasti muutos on noussut keskeiseksi yhteiskunnalliseksi tavoitteeksi. 
Vaikuttaa siltä, että vain muutos ja sen vaatiminen ovat pysyviä. Tämä tuottaa 
ihmisille kaikilla elämänalueilla sopeutumistarpeita ja myös sopeutumisvai- 
keuksia, sillä ihminen ja hänen toimintakulttuurinsa eivät muutu yhtä no- 
peasti kuin yhteiskunnassamme nykyisellään esiintyvät muutosvaatimukset 
edellyttävät. Tosin paradoksaalisesti myös yhteiskunnassa on olemassa erilai- 
sia ajan tasoja, sillä vaikka muutoksen nimissä asetetaan merkittäviä tavoittei- 


ta, niin samalla pidetään perinteitä yllä ja tuetaan niitä kansallisen historian 

vaalimisen nimissä. Ajan ja muutoksen ilmiöt ovat moninaisia ja ne nousevat 
sosiaalitutkimuksessa ja sosiaalityön tutkimuksessa yhä tärkeämmiksi ottaa 
haltuun. Sosiaalityössä tarvitaan uudenlaista metodista otetta aikaan sekä tut- 
kimuksessa että käytännön työssä. 

Sosiaalityön parasta antia ihmisille on usein aika, mikä merkitsee kiiree- 
töntä kohtaamista, kuuntelemista, ajan antamista muutosprosesseille, palau- 
tumiselle ja toimintakyvyn rakentamiselle. Tässä sosiaalityö kohtaa jännittei- 
sen suhteen sen osalta, että asiakkaiden selviytymisessä tapahtuvat muutokset 
edellyttävät usein pitempää aikaulottuvuutta, kun yhteiskunnallisesti sosiaa- 
lityöltä odotetaan selkeitä ja nopeita tuloksia. Tämä paradoksi kärjistyy siinä, 
että sosiaalityön ydintehtävä on tukea erityisesti yhteiskunnan marginaaliin 
ajautuneita heikompiosaisia, joiden mahdollisuudet muuttaa tilanteitaan ovat 
usein kovan ja aikaa vaativan työn takana. Näissä tilanteissa ajalla on toisen- 
laiset merkitykset. Voisi jopa sanoa, että yhteiskunnan polarisoituessa myös 
sen eri väestöryhmien aika polarisoituu erilaiseksi. Yhtäällä on tehokkaiden 
menestyjien nopea ja hektinen eteenpäin pyrkimisen aika ja toisaalla elämän 
vaikeuksissa kamppailevien heikommassa asemassa olevien nykyisessä selviä- 
miseen juuttunut aika. 

Sosiaalityössä ja sen tutkimuksessa tarvitaan sirkulaarisen, monisuuntai- 
sen ajan jäsentämistä toiminnan kohteena olevien ilmiöiden ymmärtämisek- 
si. Nykyisessä kiihtyvän muutoksen yhteiskunnassa tämä tulee aikaisempaa 
polttavammaksi tehtäväksi, sillä ajan ulottuvuudet muuttuvat ja rakentuvat 
uudelleen. Ajan monisuuntaisuuden jäsentäminen kiinnittyy työn tavoitteena 
olevan muutoksen analyyttiseen tulkintaan. Jotta sosiaalityön metodinen ke- 
hitys voi edetä, työtä varten tarvittaisiin myös jäsentynyt muutosteoria. 

Aikaa koskevan tutkimuksen pitkälti puuttuessa olen käyttänyt kaunokir- 
jallisuuden fragmentteja avaamaan ajan ulottuvuuksia ja merkityksiä. Kirjal- 
lisuus vapaana ilmaisemisen muotona kuvaa usein tutkimusta monin verroin 
rikkaammin todellisuuden ilmiöitä. Kirjallisuus on usein myös vahvasti kriit- 
tistä, se pysähtyy pohtimaan, jolloin ilmiöitä ei tulla ottaneeksi annettuina. 
Ajan moninaisuutta ja samalla ristiriitaisuutta voi kuvata Asko Sahlbergin 
(2013, 626) romaanihahmon Herodeksen omaan elämäänsä liittyvän myöhäi- 


sen tilinteon tavoin: 

Olen päättänyt, että olen sinut ajan kanssa. En vastusta sitä. Se on virrannut 
lävitseni, heitellyt minua pitkistä vuosista toisiin, ja nyt se alkaa olla minuun 
väsynyt. En syytä sitä. Jos olisin itse aika, löytäisin luultavasti parempaa- 
kin tekemistä kuin liikutella paikasta toiseen tällaista tyystin tarpeetonta 
elämää. Sitä paitsi voin olla ajalle kiitollinen, sillä olen sentään harhaillut 
täällä jo pitkään eikä harhailuni ole vielä ohitse. 

Kuntoutustutkimuspoliklinikan 
sosiaalityön mielekkyyttä pohtimassa 


Ulla Maija Kauppinen Perttula 


Minulle tuntematon asiakas soittaa kiihtyneenä kaksi päivää ennen kuuden 
kuukauden seuranta-ajan päättymistä. Puhetulvasta kuulen, että toinen 
työkokeilu on keskeytynyt ja sähköisestä potilaskertomuksesta näen, että kun- 
toutustutkimuspoliklinikalla on puoli vuotta aikaisemmin pidetty verkosto- 
neuvottelu, jossa on ollut mukana myös Kelan edustaja. Asiakkaan tunteva 
sosiaalityöntekijä on vaihtanut työpaikkaa ja myös lääkäri on lähtenyt. Asia- 
kas haluaa valittaa Valviraan tai minne tahansa. Hän ei alunperinkään 
halunnut työkokeiluun vaan olisikin halunnut koulutukseen. Yritykseeni 
kuunnella empaattisesti asiakas reagoi: ”S-nan ämmä, nyt mä tulen ja tapan 
sut!” ja lopettaa puhelun. Kyseessä on jo toinen uhkaus viikon aikana. Mikä 
meni pieleen? Klinikan hyvät tavoitteet eivät realisoituneet. Olen alkamassa 
leimata asiakkaitani luonnehäiriöisiksi ja olen vaarassa altistua heidän epä- 
toivolleen. 


Johdanto 


Tässä artikkelissa tutkin elettyä sosiaalityötä. Päädyin työskentelemään eri- 


koissairaanhoidon kuntoutustutkimuspoliklinikalle kahdeksi vuodeksi elo- 


kuussa 2014, kun olin palannut Taiwanilta, jossa asuin puolitoista vuotta. Sitä 


ennen olin työskennellyt lähes kaksi vuotta aivo- ja selkäydinvammapolikli- 


nikan sosiaalityöntekijänä. Väiteltyäni 2004 Oriveden leprasairaalan sisarten 


eletystä uskosta ja kutsumusperäisestä uupumuksesta (Kauppinen-Perttula 


2004), pääsin yliopistolliseen sairaalaan kesälomittajaksi ja siitä lähtien olen 


siellä sijaistanut ja lomittanut kutakuinkin kymmentä kollegaa terveyssosiaa- 


lityössä ja käynyt myös saattohoidon sosiaalityön puolella. 


Kuntoutustutkimuspoliklinikalla arvioidaan asiakkaan toiminta- ja työ- 


kykyä ja kuntoutusmahdollisuuksia. Työtä tekee moniammatillinen tiimi, 

joka laatii lääkinnällisiä ja ammatillisia kuntoutussuunnitelmia. Lääkäri laatii 
kuntoutussuunnitelman B-lausunnon muodossa ja laatimisen tukena omine 
lausuntoineen ovat psykologi, sosiaalityöntekijä, kuntoutusohjaaja ja tarvit- 
taessa toimintaterapeutti toiselta klinikalta. Eräs osastonsihteerin raskaalta 
näyttävä tehtävä oli vastata odotuksiin pettyneiden potilaiden puheluihin. 

Sosiaalityöntekijän päätehtävä oli tehdä sosiaalisia tutkimuksia. Hyvässä 
tutkimuksessa selvitettiin asiakkaan koulunkäynti ja koulutus, työhistoria 
ja työllistyminen, asiakkaan oma näkemys työ- ja toimintakyvystään, ihmis- 
suhteista, itsestä huolehtimisesta, liikkumisesta, sekä muun muassa unesta, 
kivusta ja toteutuneesta kuntoutuksesta. Eri syistä en kokenut tällaisia asioi- 
ta kokoavien tekstien tekemistä mielekkäänä. Tavoite oli varsin mittava yh- 
den tapaamisen perusteella enkä kyennyt käyttämään määritystä sosiaalinen 
tutkimus vaan näin tekstini alustavina tilannearvioina, vaikka käytettävissä 
olivat myös eläketurvakeskuksen tiedot asiakkaasta ja esitietolomake, jonka 
osastonsihteeri oli lähettänyt tuleville asiakkaille. Moni asiakas pahoitteli, 
ettei ollut jaksanut tai osannut täyttää kunnolla laajaa lomaketta. Hyvää esi- 
tietolomakkeessa oli tilan antaminen asiakkaan omalle näkemykselle työ- ja 
toimintakyvystään ja vahvuuksistaan. Sitä tietoa pidin arvokkaana ruumiil- 
lisena tietona. 

Koska työni ei tuntunut mielekkäältä, niin kenties vanhoista 1980-luvun 
opinnoista nousi ajatuksiini Foucault'n herättämänä kysymykset siitä, mitä 
institutionaaliset käytännöt tekevät ruumiille. Minkälaisessa tiedonmuodos- 
tuksessa oikein olin mukana? Kuka oli tiedon subjekti? Työaikani tarvittiin 
tutkimustiedon keräämiseen enkä ehtinyt olla aidosti kohdattavissa. Taipeis- 
sa Taiwanilla (22.11.2012) olin kuunnellut silloin 86-vuotiaan Dorothy E. 
Smithin luentoa institutionaalisesta etnografiasta vaihtoehtoisena sosiologia- 
na, jossa opitaan ihmisten ruumiillisista kokemuksista ja tehdään sosiologiaa 
ihmisille. Sosiaalinen muodostuu todellisista ihmisistä, heidän tekemisistään 
ja siitä, miten heidän tekemisiään ja kieltään koordinoidaan hallinnan suh- 
teissa. Institutionaalinen etnografia luo tietoa, joka antaa ihmisille kyvyn olla 
tiedon subjekteja vastakohtana yleistäville diskursseille. Lähtökohtana on ar- 


kinen ruumiillinen olemassaolo. 

Tässä tekstissä käyn vuoropuheluun itseni kanssa ratkaisukeskeisten kysy- 
mysten avulla. Vuoropuhelu on kirjoitettu, kun vielä olin töissä poliklinikal- 
la 2014-2016. Olin etsimässä uusia merkityksiä tyólleni ja halusin, että käsi- 
tykseni sekä itsestäni että asiakkaistani voisivat muuttua. Etsin mielekkyyttä 
sosiaalityöhöni. Ennen vuoropuhelua avaan kuntoutustutkimuspoliklinikan 
toimintaympäristöä kyseisenä ajankohtana henkilökohtaisen kokemukseni 
kautta sekä ratkaisukeskeisen terapian ei-tietamisen tilaa kirjallisen dialogini 


taustalla. 


Kuntoutustutkimuspoliklinikan toimintaympäristö 


henkilökohtaisessa kehyksessä 


Kuntoutustutkimuspoliklinikalla näkyi kuntoutustutkimustyön kehittä- 
misinto, joka kohdistui 1cF-asiantuntijuuteen (International Classification 
of Functioning, Disability and Health). 1cF on Maailman terveysjärjestön 
WHO:n vuonna 2001 julkaisema kansainvälinen standardi väestön toiminta- 
edellytysten kuvaamiseen. WHO:n pääjohtaja oli antanut silloiselle Stakesille 
julkaisuoikeiden suomennokseen Toimintakyvyn, toimintarajoitteiden ja ter- 
veyden kansainvälinen luokitus (1cF taskukirja 2014). Minäkin osallistuin 1cF 
opintopiiriin, sillä ajan henki oli "rcr tulee, oletko valmis?” Ryhmän vetäjä 
sanoi ICF:n tuovan biolääketieteen rinnalle biopsykososiaalisen näkökulman. 
Pohdin, että uusi kielikö on yhdistämässä medikaalisen ja sosiaalisen ja murta- 
massa paradigman, jossa lääketieteellinen asiantuntijuus hallitsee. 
Kuntoutusta ei enää sidottaisi vain lääketieteelliseen paradigmaan 
(1cF-10-luokitus diagnooseille) vaan toimintakyvylle oltiin jo vuosikausia 
oltu laatimassa kokonaisvaltaisempia arviointimenetelmiä. Uudessa 1cF-luo- 
kituksessa ruumiin toimintojen (vikojen) lisäksi huomioidaan suoritukset, 
osallistuminen ja yksilötekijöiden lisäksi myös ympäristötekijät. Ympäris- 
tötekijöihin kuuluvat yhteiskunnan palvelujärjestelmät, joita arvioidaan sen 
suhteen, edistävätkö vai rajoittavatko ne ihmisen osallisuutta ympäristössään. 
Toimintakyky määrittyy terveydentilan ja kontekstuaalisten tekijöiden vuo- 
rovaikutuksena. Toimintarajoitteet eivät siis ole vain ruumiin vajavuuksia, 
vaan myös suoritus- ja osallistumisrajoitteita. ICF-luokitusta tarjotaan muun 


muassa sosiaalipolitiikan välineeksi ja sosiaaliturva-asioiden selvittelyyn. Sitä 

sanotaan neutraaliksi ja sen sanotaan olevan sairauksien seurauksien korosta- 
misen sijasta matkalla terveyden osatekijöiden luokitukseen. (1cr Taskukirja 
2014, 7-22.) 

ICF-viitekehys, jota Kelassakin käytetään, antoi siis lupauksen sosiaaliva- 
kuutusjärjestelmän toimivuuden paranemisesta. Toimintakyvyn laaja-alainen 
arviointi edistäisi sosiaaliturvaetuuden saamista, kun lääkäri saisi laadittua 
mahdollisimman laajan B-lausunnon. Toimintakykylähtöinen arvioprosessi 
tuntuikin edistykseltä diagnoosipohjaiseen arviointiin verrattuna ja toi uutta 
roolia erityistyöntekijöille. Ehtona oli innostus ICF:n opiskeluun ja sen kayt- 
tämiseen. 

En saanut selvyyttä, minkälainen muutosprosessi kuntoutustutkimustyös- 
sä oli meneillään tai minkälainen paradigmamuutos itse kuntoutuksessa oi- 
kein oli meneillään. Ainakin sote-kuntoutuksen muuttuvaan palvelujärjestel- 
mään oltiin luomassa uusia työpaikkoja ja sanoja osallisuus ja asiakaslähtöisyys 
lausuttiin kaikkialla. Käytännössä klinikalla kävi niin, että kuntoutustutki- 
musasiakkaista yhä useampi muuttui monisairaiksi, kun heille asetettiin run- 
saasti uusia diagnooseja (Haukka-Wacklin 2016, 112). Tulkitsen, että meille 
tulevista asiakkaista suurin osa oli todellisia väliinputoajia, ja he tulivat klini- 
kalle liian myöhään. 

ICF ei kenties ole disiplinääristä teknologiaa mutta Seppo Matinvesi (2010) 
on todennut väitöstutkimuksessaan, että ICF pohjautuu dualistiseen ihmis- 
kuvaan, joka ohittaa tilannekohtaisen tiedon, sivuuttaa kokemuksellisuutta 
ja yksilöllisyyttä. Luokittelu on taistelukenttä, jossa se, kenen ehdoilla tervey- 
teen liittyviä asioita luokitellaan, määrää, miltä terveyttä koskeva tieto näyt- 
tää. Epämukavinta ICF:n mukainen laaja toimintakyvyn arviointi oli lopen 
uupuneiden kipuasiakkaiden kanssa. Kumman valitsisin, elementtimäisen 
tiedon keruun vai kohtaamisen, etenkin jos aavistelin, että lääketieteellinen 
näyttö ei kuitenkaan tulisi riittämään parempaan sosiaaliturvaan eikä KELAn 
vaativaan lääkinnälliseen kuntoutukseen? 

ICF-sanakirja ei tunnista sanaa kokemus, vaan esittää kivun ruumiinosiin 
kohdistuvina kipuaistimuksina ja koodeina, kuten b280-b289 (ICF 2014, 59). 
Näin huomio kiinnittyy rakenteellisiin poikkeavuuksiin ja patologiaan (ks. 


myös Ojala 2015). Monien asiakkaideni kivulle ei löytyisi riittävää empiiristä 

näyttöä, mutta toisaalta ICF-kielen paremman osaamisen avulla voisin todis- 
tella toimintakykyongelmia ja osallisuusvajetta, mikä saattaisi edistää mah- 
dollisuutta pääsylle pois työkyvyttömän työttömän osasta tai voisi avata oven 
vaativaan lääkinnälliseen kuntoutukseen. Minulle jäi epäselväksi 1cF:n merki- 
tys kuntoutusjärjestelmässä ja etenkin kuntoutus käsitteenä jäi epämääräisen 
jäsentymättömäksi. Ehkä en jaksanut perehtyä niihin tarpeeksi. Klinikalla 
visioitiin myös ICF:n ja digitalisoitumisen yhdistämistä. Mietin, mikä ammat- 
tiryhmä hoitaa silloin 1cF-tiedonsiirron ja kenelle suodaan dialogisuus ja ruu- 
miillinen läsnäolo? 

Kuntoutustutkimuksen ydintehtäväkään ei kirkastunut minulle mutta 
eivät sitä tienneet lähettäjät eivätkä asiakkaatkaan. Tuula Haukka-Wacklin 
(2016, 212) toteaakin tutkimuksessaan erikoissairaanhoidon kuntoutustut- 
kimusasiakkaasta, että tulijat eivät olleet tietoisia, mikä tutkimuksen tehtävä 
oli, vaan useimmat odottivat saavansa ”kaiken”, lisää lääkkeitä, tutkimuksia 
ja hoitotoimenpiteitä. Niinpä sosiaalityöntekijän vastaanotolle tuli mukana 
diagnostisoiva päämäärä, joka työnsi kohti diagnostista keskustelua, oirekie- 
leen ja vajavaisuuksiin, joka puolestaan tyrehdytti avointa dialogia (vrt. avoi- 
met dialogit, Seikkula & Arnkil 2013). Tämän kaiken johdosta tunsin tar- 
vitsevani uutta näkökulmaa uupuneiden asiakkaiden kohtaamiseen tai toisin 
sanoen väsymyksen kuntoutukseen ja toisena vuonna aloitin ratkaisukeskei- 
sen terapian opinnot. Halusin oppia lyhytterapeuttisia keskustelutaitoja asi- 
akkaiden kanssa. 


Ratkaisukeskeisen terapian ei-tietämisen 
tila kirjallisen dialogin taustalla 


Ratkaisukeskeisen terapian keskeisin käsite on ei-tietäminen. Ei tietämi- 
sen-asenne tarkoittaa, että uskon, että asiakas on oman elämänsä asiantuntija 
(De Jong & Berg 2013, 30-57). ”Tyhjäpää” tarkoittaa tietynlaista asennoitu- 
mista toiseen ihmiseen. Tyhjäpäätilassa ei ole pelkoa eikä se sitoudu diagnos- 
tisoivaan kulttuuriin, joka usein esineellistää ihmistä. Ei ole ”asiantuntijaa”, 
jonka tarvitsee saada aikaan jotakin ennalta määriteltyä, joka arvioi ja luokit- 


telee. Tarkoitus on luoda tila, jossa toinen nähdään persoonana eikä ratkais- 

tavana ongelmana. Keskustelun osapuolilla on tasavertainen oikeus tietoon ja 
valtaan. Olemisen mielentilassa ajatellaan yhdessä. (Malinen 2008.) 

Ratkaisukeskeisessä keskustelussa päämääränä on, että asioita aletaan kat- 
soa uudessa valossa, uudesta perspektiivistä. Puhutaan samasta asiasta erilai- 
sin käsittein. Näkökulman vaihtamisen taito on kykyä tehdä uusia tulkintoja 
näkemästään, kykyä adaptoitua tai olla tarvittaessa adaptoitumatta ja löytää 
uusia tapoja muuttaa maailmaa. (Mattila 2011, 19-21.) Huomasin pian, että 
ratkaisukeskeisyydestä olisi apua ruumiillisuuteen kiinnittyvään tapaan tehdä 
sosiaalityötä. Ratkaisukeskeisyyden teoreettisten perusnäkemysten mukaan 
muutos on jatkuvaa ja paikallaanolo illuusio. Mikään ei pysy samana. Jokai- 
sella on voimavarat ja ratkaisut ongelmiinsa, hän ei vain vielä tiedä tietävänsä. 
Jokainen on ainutlaatuinen yksilö ja hyvän elämän ja tulevaisuuden arvoinen. 
(Berg & Miller 1994; Aarninsalo & Mattila 2015, 165—66, 174.) 

Ratkaisukeskeisen kielipelin käsitän Steve de Shazerin (1995) tavoin kie- 
lellisenä neuvotteluna, jossa ongelmatilanteet syntyvät ja ratkeavat erilaisissa 
puhunnoissa ja kielipeleissä. Kyseessä on näkökulmien filosofia, jossa vältetään 
liukumista ongelmakeskeiseen kielipeliin esimerkiksi diagnoosipuheeseen 
(vrt. sokraattinen dialogi ”Millä muulla tavalla voisit ajatella tästä asiasta?”, 
Holmberg & Kähkönen 2015, 81). Aletaan rakentaa ratkaisuja ongelmien 
ratkaisemisen ja syiden etsimisen sijaan. Poikkeuksien (milloin on ollut eri- 
lailla, kivuttomampaa) tai ihmekysymyksen kautta murretaan uskomusta, 
että aina on samanlaista, että ongelma/sairaus on aina läsnä. Uusi tarinaversio 
saa näkemään asioita toisella tavalla. Samanaikaisesti purkaantuu dominoivia 
kulttuurisia narratiiveja, ”katseita” ja viestejä onnistuneen ihmisen normista. 
Olennaista on kuitenkin, että asiakas tulee ensin kuulluksi, valitus valitetuksi. 
Vasta sen jälkeen voi nähdä toisin, tahtoa toisin ja tehdä toisin. 

Kirjallinen dialogini on kirjallista lyhytterapiaa, jossa vilahtaa kertomus- 
ta kipuasiakkaista kertomuksena omasta kamppailustani sosiaalityöntekijänä 
(vrt. Rooney 1996, joka pohtii kertojan suhdetta narratiiviin ja sitä tietoa joka 
syntyy omassa ruumiissa toisten kautta). Yritän sosiaalityöni kyseenalaistami- 
sen ohessa ymmärtää kipuasiakkaiden kieltä ja tulkata sitä tekstiini. Tiedon 
lähtökohtana on oma ruumiillisuuteni, jota peilaan vastaanotoilla kohtaa- 


mieni kipuasiakkaiden ahdinkotiloihin. Tarpeeni on nähdä meidät samassa 

veneessá ja armahtaa eri osapuolia osittaisissa katseissaan ja rajallisissa kuule- 
misissaan (sosiaalisesti sijoitettu tieto, Haraway 1991, 188). Vastuunottamise- 
ni ymmärrän luottamisena siihen, mitä itse näen ja kuulen tietyssä paikassa 
(standpoint-feminismi, Harding 1991, 268—290). Otan vakavasti omat tuntee- 
ni ja pääsen pohtimaan laajempia yhteiskunnallisia yhteyksiä. 

Etenen tarkastelussani ratkaisukeskeiseen terapiaan sovellettujen kysymys- 
ten kautta niin, että ihmekysymyksen avulla kuulostelen arvojani ja mietin, 
minkä haluaisin olevan toisin tekemässäni sosiaalityössä. Selviytymiskysymys- 
ten avulla, kuten esimerkiksi mikä on tähän asti auttanut, vedän itseäni pois- 
päin sosiaalityön turhautumasta ja tuon ratkaisupuhetta ja joustoa asiakastyö- 
höni. Alan tehdä sellaisia kysymyksiä, jotka antavat itselleni ja asiakkailleni 
mahdollisuuden rakentaa tarinoita, joissa ihmisen omat taidot ja tiedot avaa- 


vat uusia vaihtoehtoja ahdinkotilanteeseen. 


Sosiaalityöntekijä terapeutin vastaanotolla 


Ongelman pohtimista 
Terapeutti: Miten toivoisit minun voivan auttaa sinua? 


Minä: Olen ahdistunut nykyisessä työssäni kuntoutustutkimuspoliklini- 
kan sosiaalityöntekijänä. Meillä on krooninen lääkäripula ja kipuasiak- 
kaat tuntuvat jäävän ilman apua, toisaalta turhautuneet asiakkaat soitta- 
vat kiukkuisia puheluita ja suuttuvat kasvotustenkin. Näen kohtuuttomia 
tilanteita, eläkeväliinputoamia ja kipuasiakkaita, joiden oireille ei löydy 
diagnoosia tai diagnoosi ei kelpaa eläkevakuuttajalle. Asiakkailleni ei 
myönnetä kuntoutustukea eikä työkyvyttömyyseläkettä ja heidän pitää il- 
moittautua työttömiksi työnhakijoiksi, vaikka ovat monisairaita ja työky- 
vyttömiä. Uusi hylkäämisen kokemus tulee, kun meidänkään lääkärin pe- 
rusteellinen eläkettä puoltava B-lausunto ei tuo haluttua muutosta. Taidan 
olla mukana näytelmässä, jossa ihmisiä kierrätetään uudelleenarvioitavana 
palvelujärjestelmässä. Anna Metteri (2012; 2014) kirjoittaa kohtuuttomien 
tilanteiden syntymisestä ja sosiaaliturvakriteerien medikalisoinnista. Juuri 
siinä olen mukana. En oikein saa otetta asiakkaalle kenties jopa vahingol- 
lisen tiedon tuottamisesta, jossa itse olen osallisena. Osittain ja kärjistäen 
sitä voinee valottaa foucault'laisena ajatuksena arkisesta sorrosta instituu- 
tioissa (Foucault 2014, 51, 223—224). Medikalisaatio on elämän kaikkinais- 
ta lääketieteellistämistä eikä terveydenhoitojärjestelmä ole vain palvelua 

vaan myös moderni vallankäytön ja normalisoinnin väline. Valitettavasti 
useimmat kipuasiakkaani eivät ole tarpeeksi sairaita joko lääketieteen ajat- 
telussa tai vakuutusjärjestelmässä eivätkä he saa oikeutta kärsivän rooliin 
tai sosiaaliturvaan. Myöskään me emme saa tuotettua heistä hyödyllisiä 
kansalaisia sairaaseen työelämään. Olen mukana medikalisoimassa uupu- 
neita ruumiita ja menetän mahdollisuuden nähdä, mistä ihminen kärsii, 
kun hän kärsii kivussa. 


Terapeutti (myötäeläen): Okei, ymmärrän. Ristivetoa on moneen suun- 
taan: asiakkaiden odotukset, klinikan odotukset ja yhteiskunnan odotuk- 
set. Miten sinä tahtoisit, että asiat klinikalla olisivat? 


Minä: Haluaisin, että klinikan perustehtävä määriteltäisiin uudelleen. Ka- 
ristaisimme yltämme vaativan kuntoutuksen erityisvastuun, joka ei enää 
toimi. Katsoisimme rehellisesti ristiriitoja erikoissairaanhoidossa tapahtu- 
van kuntoutustutkimuksen olosuhteissa. Me emme jotenkin huomaa tai 
jaksa välittää, kun asiakas toisensa jälkeen putoaa kelkasta ja suunnitelmat 
eivät toteudu. Kuuden kuukauden seuranta-aikakin on nyt poistettu. Vie- 
lä viime vuonna asiakkaalla oli mahdollisuus ottaa klinikkaan yhteyttä 
kuuden kuukauden aikana kuntoutussuunnitelman laatimisen jälkeen ja 
saada vastaanottoaikakin, jos suunnitelma ei lähtenyt toteutumaan. Seu- 
ranta-ajan poisto oli meidän ratkaisumme päästä eroon ihmisten petty- 
myksistä. 


Terapeutti (myötäeläen): Vau, sinulla on todella vaativa paikka kuntou- 
tuksen kentällä ja näköalapaikka yhteiskunnan kipuun. Kuulenko oikein, 
että sinulle on tärkeää pohtia, mikä merkitys kuntoutustutkimusprosessil- 
la on asiakkaiden voimaantumiseen ja osallisuuden kokemuksiin? 


Minä: Juuri niin. Ketä ja mitä minä oikein palvelen? Susanna Palomäki 
(2013) on tutkinut asiakkaiden osallisuutta kuntoutustutkimusprosessissa 
ja todennut, että sosiaalityöntekijöiden taholta kyllä koettiin kuulluksi ja 
ymmärretyksi tulemista mutta asiakaspalvelu näyttäytyi liukuhihnamaise- 
na ja vaarana oli, että asiakkaista tehdään ”toisia”. 


Ihme sosiaalityöntekijälle 


Ratkaisukeskeisessä kielipelissä asiakkaan valituksen kuulemisen jälkeen on 
hyvä jatkaa siihen suuntaan, miten asiat ovat, kun ne ovat hyvin. Näin pääs- 
tään toiveikkuuteen, tavoitteisiin ja mahdollisuuksiin. Kuunnellaan elämää 
hetki ilman ongelmia. "Ihme" antaa vapauden ajatella mitä tahansa, koska ol- 


laan toisenlaisessa sosiaalisessa todellisuudessa. Ihme ei ole tavoite vaan näkö- 

kulma, jossa kutsutaan luovuutta esiin arjen hankaluuteen. (De Jong & Berg 


2013, 89.) Kokeilen nyt ihmekysymystä itseeni. 


Terapeutti: Saanko kysyä sinulta erilaisen kysymyksen saadaksemme etäi- 
syyttä noihin kuntoutustutkimuksen olosuhteisiin? Kuvitellaan, että yön 
aikana on tapahtunut ihme. Ongelmat joista kerroit minulle, ovat ratken- 
neet! Mistä luulet, että huomaisit aamulla klinikalla, että asiat ovat muut- 
tuneet, ongelmasi siellä olisivat ratkenneet tai sinulla olisi keinot selvitä 
niistä — mikä kertoisi sinulle, että vau, asiat ovat todellakin erilailla! 


Minä: No, koko yhteiskunta olisi silloin kokenut ihmeen. Työmarkkina- 
kansalaisuus olisi julistettu murtuneeksi ja koko työelämä olisi uudelleen- 
määritelty. Osatyökykyisillekin olisi sopivaa työtä. Ihmisen arvo ei enää 
sekoittuisi tuottavan työn arvoon ja olisimme vapaita arvoristiriidasta sen 
suhteen, mitä hyvästä elämästä tulisi ajatella ja mitä siitä tiedetään (Haa- 
pakoski 2012, 227; 2015, 161). Perustulokin olisi astunut voimaan. Tai sit- 
ten kello olisi kääntynyt 20 vuotta taaksepäin, silloinhan eläke tuli vähän 
päälle s0o-kymppisenä, jos mikään ei onnistunut, eivät työkokeilut eivätkä 
kuntoutukset ... nyt pitää odottaa 60-vuotiaaksi! Kela on kiristänyt sosiaa- 
liturvapäätöksiä 20 prosentilla vuodesta 2008, mikä tarkoittaa, että sairai- 
ta ihmisiä ohjataan työttömyyteen (Blomgren 2016). Tai kenties minulla 
on väärä näkökulma, jospa ihmisten työkyky on oikeastikin parantanut? 
Okei, tutkin fantasiaa. No, aamulla herätessä olisin hyvällä tuulella töihin 
mennessä, koska minulla on työpaikka, jossa viihdyn. Huomaisin heti töi- 
hin tullessa ilmapiiristä, että nyt on rennompi työ ja rennompi realismi. 
Klinikalla olisi yön aikana laskettu vaatimuksen painot alas. Ei olisi enää 
lääketieteen todistamisen taakkaa emmekä työskentelisi kuin pässit lie- 
kanarussa. Asiakkaat olisivat vapaita oman kivun jatkuvasta todistelusta 
(Räsänen 2015, 11). 


Terapeutti: Miten sinun sosiaalityösi olisi silloin erilaista? 


Minä: En olisi erityistyöntekijä, joka tekee sosiaalityötä. Kohtaisin asiak- 
kaita vailla puolustusasentoa. Martti Siiralan (ks. Uurtimo 2000, 35) sa- 
noin voisin nähdä oman asemani pikemminkin auttavana ”potilastoveri- 
na? kuin ongelmien ratkaisijana tai sosiaalisen tutkimuksen tekijänä, joka 
ohjaa asiakasta yhteiskunnan aktivointipolitiikan kohteeksi. En niinkään 
tekisi sosiaalityötä vaan minussa tapahtuisi kohtaaminen (Hellsten 2016, 
31). Sosiaalityöntekijänä olisin hetkessä läsnä. Soisin itselleni pakotto- 
muutta, ei tietämistä, eläviä sanoja tai vaikka sanattomuutta. 

Lepäisin sosiaalityössäni eivätkä kysymykseni tukisi vain hallitsevia yhteis- 
kunnallisia käytäntöjä vaan ne loisivat myös vaihtoehtoja. Parhaimmillaan 
sosiaalityöni olisi kohtaamistyötä, jossa Foucault'a soveltaen näkisin itseni 
ei-hierarkkisessa positiossa ja vaikka sanoitta osoittaisin asiakkaalle, että hän 
on vapaampi kuin hän tuntee olevansa. Vika ei ole hänessä vaan hän on hy- 
väksynyt totuutena yhteiskunnan vaatimukset ja odotukset, jäänyt häpeään 
ja itsevihaan. Nämä vaatimukset ja odotukset (uskomusjärjestelmät) kertovat 
enemmän yhteiskunnan fantasioista eli tehokkuuden, suoritusten ja egon pal- 
vonnasta kuin yksilön hyvinvoinnista. Toisin sanoen, tehtäväni ei olisi tuot- 
taa "normaaleja" yhteiskuntakelpoisia ihmisiä ja sopeuttaa heitä yhteiskunnan 
vaatimuksiin vaan normaalistaa kärsimys, perspektiivit ja purkaa patologioita 
ja stigmoja. Hallintadiskurssi eli kuka valitaan ja kuka jätetään ulos murtuu, 
kun ihmisiin kohdistuva vallankäyttö kyseenalaistetaan ja aletaan vahvistaa 
vastarintaa. Kyseessä on se valta, esimerkiksi palkkatyö ihmisarvon mittana, 


jolle on annettu hiljainen hyväksyntä. (Foote & Frank 1999, 184.) 
Terapeutti: Mikä olisi pienin askel, jonka voit tehdä jo nyt? 


Minä: Olen tainnut ottaa jo useita askeleita. Olen lähtenyt etsimään apua 
tutkimusteksteistä ja aloin opiskella ratkaisukeskeistä terapiaa Ajatukses- 
sani näen, kuinka yhteiskuntatieteellinen ote ratkaisukeskeiseen terapiaan 
voisi hämärryttää rajaa yhteiskuntapolitiikan ja terapian välillä (O'Hanlon 
1995, 25) ... mitä voisikaan olla kipuasiakkaan resilienssi kilpailuvaltiossa? 
Vastarintaa, joka ei vahingoita itseä. Loppuun palaneiden masennusdiag- 
noosit eivät olekaan vain yksilöllisiä sairauksia vaan myös yhteiskunnallisia 
ongelmia. Okei, konkreettinen askel työpaikalla. Aion ruveta päivittäin 
käymään lounaalla toisessa rakennuksessa. Pureskelen rauhassa ruokani. 
Hengittelen siinä kävellessä raikasta ilmaa ja katselen hetken koivupuita. 
Sallin itseni pysähtyä hetkeksi. 


Sosiaalityöntekijä ja kipu 
Terapeutti: Mikä tässä tilanteessa tuntuu kaikkein vaikeimmalta? 
Minä: Kaikkein vaikeinta on nähdä kivusta kärsivän ahdinko, kun kipu- 
lääkkeet eivät auta. Jo ennen kuin asiakas tulee, patologia pyrkii väliimme. 
Kuntoutustutkimukseen tulevat asiakkaat ovat niin vahvasti orientoi- 


tuneita oireiden esiintuomiseen, että minulta meinaa hämärtyä, mitä he 
arjessaan oikeasti ovat. Ymmärrän, että antautuminen medikalisoitavaksi 

liittyy hätään saada apua. Osa tuntuu odottavan, josko jokin ihme tapah- 
tuisi ja tulisi ihmelääkäri, joka pelastaa kivulta ja keksii hyödyllisen diag- 
noosin, lääkkeen tai edes nimen oudoille oireille. Huomaten kuitenkin, 
ettei kuntoutustutkimuksessa niin tule tapahtumaan. Osa on jo hermo- 
raunion tilassa toivoen ja suunnitellen kuolemaa. 


Terapeutti: Mikä on auttanut sinua selviytymään? 


Minä: Sen hyväksyminen, että biolääketiede on osa yhteiskuntaa, 
konstruktio, joka pyrkii ymmärtämään ihmistä koneena (Vainio 2015, 
1229). Sosiaalisen konstruktionismin näkökulma haastaa näkemään sai- 
raudet vain yhtenä mahdollisena konstruktiona ja voin pyrkiä kohti vaih- 
toehtoisia selityksiä kuunneltuani ensin, kuinka asiakas itse konstruoi 
itseään (ks. Gergen 1991, 137—138). Sosiaalityöntekijänä voin välillä kat- 
soa hieman etäämmältä. Kysyn: mitä kipu merkitsee sinulle? Aloitettua- 
ni terapiaopinnot olen alkanut uskoa lyhyen kohtaamisen voimaan. Aina 
kun mahdollista, pyrin sairauden tutkimisen sijasta katsomaan asiakkaan 
elävyyteen samalla hyväksyen hänen viitekehyksensä (Berg & Miller 1994, 
30). Yhtäältä myötäilen asiakkaan tavoitetta saada kipuapua, diagnoosi 
ja sosiaaliturvaa, toisaalta kutsun asiakasta pois sairaan roolista. Kyselen 
poikkeuksia, selviytymiskeinoja ja vahvuuksia (terapeutin arvomaailmas- 
ta ja asiakkaan yksilöllisestä kohtaamisesta ks. de Jong & Berg 2013, 238- 
239): Milloin viimeksi unohdit kipusi? Miten on mahdollista, etteivät asiat 
ole huonommin? 


Selviytymiskysymykset ovat tunnekuohun vallassa oleville asiakkaille räätä- 
löityä ratkaisupuhetta. Yhdessä löydetään ne hetket ja keinot, joiden avulla 
asiakas taistelee ahdinkoaan vastaan. Miten hän on tähän asti auttanut it- 
seään? Mikä on tähän asti auttanut, mitä keinoja hän on yrittänyt? Koska sait 
viimeksi nukuttua? Mikä on auttanut sinua selviytymään näinkin hyvin? Kas- 
vatetaan tietoisuutta omista selviytymiskeinoista. Tavoitteena on nähdä jota- 
kin arvokasta nykyisessä elämässä. Mikä sellaista elämässäsi tapahtuu, jonka 
haluat jatkuvan? Mikä antaa sinulle toivoa? (De Jong & Berg 2013, 214-216.) 
Näky mättömästä kivusta kärsivät ovat usein pulassa. Jos lääketiede ei löydä 
patologista syytä, kipuasiakas joutuu vaikean asiakkaan kategoriaan. Näky- 
mätön kipu kielletään. Alkaa uskottavuuden arviointi: Kipu on sinun päässä- 
si. (Ojala 2015a, 36—38.) Krooninen kipu vaikuttaa koko ihmiseen ja kipu on 
aina enemmän kuin epämiellyttävä tuntemus. Ihminen tarvitsee apua, ei itse 


kipu. Olennaista on uskoa, mitä asiakas sanoo. Kipu on aina totta sitä kokeval- 

le. (Ojala 2015.) Kipukokemukseen kuuluvat tunteet, uskomukset, asenteet ja 
elämäntilanne ja kuntoutuksella tulisi kipututkija Tapio Ojalan (2015b, 370) 
mukaan olla kaksi tavoitetta: avata kivun subjektiivisia merkityksiä ja auttaa 
asiakasta hallitsemaan pitkäaikaisen kivun seurauksia. 

Vaikka asiakas itse näkee ongelmansa yksiulotteisesti fyysisenä kipuna, 
voin yhdenkin tapaamisen aikana oikeiden kysymysten avulla johdattaa häntä 
haastamaan uskomuksiaan. Tämä on mahdollista, kun tuska saa ensin muo- 
toa ja kipu on jotenkin hallinnassa. Toisinajattelija psykiatri ja psykoterapeut- 
ti Martti Siirala (1922—2008) näki sairauden ihmisen olemassaolon tapana ja 
kuunteli sen mieltä ja viestiä tälle ihmiselle ja hänen yhteisölleen, toisin sanoen 
hän ei rynnännyt lähestymään "terveyden" näkökulmasta. (Uurtimo 2000, 
73) 

Sosiaalityöntekijänä yritän erottaa ja hyväksyä, mitkä asiat ovat vallassani 
ja mitkä eivät (Mattila 2011, 146). Kun asiakkaani ei saa hyödyllistä diagnoosia, 
riittävää kipuapua, eikä hänelle myönnetä sosiaaliturvaetuutta, keskityn sii- 
hen, mihin voin vaikuttaa. Selvittelen, onko sopivaa kuntoutuskurssia, autan 
valitusten teossa ja toimeentulotuen hakemisessa. Tarvittaessa yhdessä poh- 
dimme uutta Kivun käypä hoito-suositusta. Lääkkeetöntä hoitoa korostetaan 
mutta todellisuudessa hoito on lääkkeellistä ja suositus moniammatillisesta 
kivunhoidosta on toistaiseksi lähinnä retoriikkaa, koska sitä on niin vähän. 
Samanaikaisesti potilaita syyllistetään liiallisesta lääkearsenaalista (Koponen 
2015, 14). Vaikka puhutaan kokonaisuudesta ja kuuntelusta, tämä näkyy hyvin 
harvan kipukroonikon arjessa. 

Voin myös yrittää minimoida tilanteen kurjuutta, silti mitätöimättä kärsi- 
mystä. Jos sinun on pakko elää taloudellisesti tosi niukkaa elämää, mikä tekisi 
siitä siedettävämmän? Entä, jos ihme ei tapahdukaan -lähestymistapa antaa 
mahdollisuuden hyväksyä realistisempia vaihtoehtoja. Tällöin elämän tuska 


tunnistetaan ilman vaatimuksia nousta sen yläpuolelle. (Efron & Veenendaal 


1996.) 


Johtopäätökset: Sosiaalityön voima 


Sosiaalityöntekijän reunaehtona on sovittautuminen instituutioon. Itse olin 


kuntoutuksen palvelujärjestelmässä hallinnan ammatissa, jossa asiantuntijoi- 

ta tuotetaan luomaan ja hallitsemaan erilaisia välineistöjä, joiden välityksellä 
kansalaiset kytkeytyvät hyvinvointipalveluihin (ks. Miller & Rose 2010, 214). 
Michel Foucault piti aikakautensa terapiaa instituutiona, jossa totuuspelissä 
eli yhteiskunnan dominoivissa diskursseissa (ongelma = yksilön patologia = 
diagnoosi) ihmisiä muovataan tai he itse asettautuvat muovattaviksi. Totuus- 
pelejä pelataan valtasuhteissa, ja pelin luonne on vakuuttaa, että molemmat 
ovat totuuden tuotannossa mukana. Valta ei koskaan katoa terapeuttisesta- 
kaan suhteesta, mutta valtapeliä tulee pelata niin vähäisesti dominoiden kuin 
mahdollista. On tultava tietoisemmaksi voimista, joita välittää valtasuhteissa, 
jotta ei päästä valloilleen monologista hallintayritystä. Dialogi perustuu ruu- 
miillisuuteen ja riippuu osanottajien vapaaehtoisesta "alistumisesta" vastavuo- 
roisuuden tavoitteluun. (Seikkula & Arnkil 2013, 174.) 

Foucault'n ajattelua ratkaisukeskeisiin kysymyksenasetteluihin yhdistä- 
mällä voidaan hahmottaa keskustelu sellaisena vastarintana, jossa avautuu 
diskursiivista tilaa ja vapautta omiin tulkinnallisiin kertomuksiin yhteiskun- 
nassa, jossa on ollut soveliasta/mahdollista kertoa vain tietynlaisia, haluttu- 
ja tarinoita. ”Normaalia” ei määritellä progressiona. Sen sijaan ongelmat voi 
nähdä vastarinnan (joskin usein itselle vahingollisena) muotona vallan käy- 
tännöille. Totuusdiskurssi murtuu, koska ei ole yhtä totuutta. Ongelmakeskei- 
sestä ajattelutavasta luopuminen murtaa rajan työntekijän ja asiakkaan välillä, 
sekä subjektin ja objektin välillä. (Foote & Frank 1999, 177-184.) 

Lauri Rauhala (2014, 140-141, 168) puhuu kokonaisesta ihmisestä, ho- 
listisesta ihmiskäsityksestä. Ihminen nähdään kehollisena, tajunnallisena ja 
situationaalisena olentona. Situationaalisuus on paikantumista suhteeseen. 
Sosiaalityö on situaation muokkaamista, joka usein ei ulospäin ole suureellista 
tai näyttävää. Kuitenkin pienikin muutos situaatiossa voi merkitä alkuviriket- 
tä huomattavalle suotuisalle kehitykselle kokonaisuuden piirissä, joka tarkoit- 
taa situationaalisen säätöpiirin omakohtaista hallintaa. Yksi pieni muutos voi 
johtaa uusiin muutoksiin. Situaation muutokset resonoivat muutoksina ke- 
hossa ja tajunnassa. Asiakas alkaa kehittää toisia ratkaisun mahdollisuuksia ja 
muokata situaatiotaan esimerkiksi ottamalla apua vastaan, ottamalla yhteyt- 
tä ystäviin, perheeseen ja niin edelleen, jolloin vuorovaikutuksessa tapahtuu 
muutosta. Ratkaisukeskeisesti työskenneltäessä pienistäkin poikkeuksista ja 

helpotuksista kiinnostutaan. Aletaan lihavoida sitä, mitä ei vielä koe, ei vie- 
lä näe. Jokainen uusi merkityssuhde voi panna liikkeelle tapahtumasarjan. 
Kun sosiaalityössä vaikutetaan kokemiseen niin, että asiakas rohkaistuu itse 
muuttamaan tai muokkaamaan tilannettaan, lähenee tämä Rauhalan mukaan 
psykoterapiaa. Rauhala (mt. 127) sanoo osuvasti, ettei elämäntilanteen reali- 
teetteja voi korjata lääkkeillä. Sosiaalityöntekijänä minulla on mahdollisuus 
vaikuttaa sekä situaation realiteetteihin että psyyken voimavaraistumiseen. 
Allekirjoitan Rauhalan huolen vuorovaikutuksen riittävyydestä kehollisen, 
tajunnallisen ja situationaalisen väillä. 

Ihminen ei ole yhteiskunnan eikä edes lääketieteen armoilla. Kipu ei ole 
toivoton ja sillä on kääntöpuolensa, jota voi tavoitella vuorovaikutuksessa (Re- 
kola 1986, 105). Toivonsa menettänyt ymmärtää, että tulevaisuus on ainakin 
joiltain osin hänen omissa käsissään. Jokin (pieni) muutos pitkäaikaisesta ki- 
vusta kärsivän ajattelussa, tunteissa ja toiminnassa tulee tapahtua, joka lähtee 
hänen omasta halustaan. Minä en saa sitä aikaan. Voin olla jonkin alullepani- 
ja. En sen enempää. 

Kaikki on liikkeessä ja diagnoositkin liikkuvat, esimerkiksi krooninen 
fatiikkisyndrooma (cfs) on nyt systeeminen rasitusintoleranssisairaus (Seid), 
mikä antaa uudenlaista näkökulmaa, kun psykiatristettu krooninen uupumus 
onkin somaattinen vaiva. Kivun medikalisointia voi myös hyödyntää. Sc, että 
krooninen kipu on nyt aivosairaus sen vuoksi, että kipu näkyy aivokuvissa, 
ei ole vain huono asia. Aivonsa voi nähdä voimavarana. Hermosysteemiään 
voi rauhoittaa tiedostamalla uskomusten, ajatusten ja tunteiden vaikutusta 
kipuun ja tämäkin tulos näkyy aivokuvissa (Miranda 2016, 21-28). Aivojaan 
voi siis kuntouttaa. Asiakkaiden voimavarojen kanssa voin aina liittoutua us- 
komaan parempaa tulevaisuutta. Aina voin vastustaa leimojen voimaa: Olet 
paljon enemmän kuin kertomasi oireet ja diagnoosit. 

Yhteiskunnallis-rakenteellinen ymmärrys jää helposti lääketieteellis-psy- 
kiatrisen ajattelun varjoon (Romakkaniemi & Kilpeläinen 2013, 255). So- 
siaalityön tehtävänä on muistuttaa, että työkyvyttömyys ole vain yksilön 
ominaisuus. Työelämä on huono, jos kipua poteville ei löydy osa-aikatöitä ja 
sosiaalivakuutusjärjestelmä on huono, jos kroonista kipua ei huomioida työ- 


kykyä arvioitaessa. Kyse on lisäksi sosiaalisen eriarvoisuuden ongelmasta, jossa 

sairaus köyhdyttää ja köyhyys sairastuttaa (Isola 2014, 290). Yhteiskunnalla on 
ongelma, kun kipua potevat eivät saa tukea ja kuntoutusta ajoissa. Voimaan- 
nuttamisessa puolestaan sekä etsitään yhteiskunnassa tarjolla olevia resursseja 
(De Jong & Berg 2008, 242) että nähdään, mikä kohtuuttomia tilanteita syn- 
nyttää. Kilpailuvaltion aktivointipolitiikassa häviävät ne, jotka eivät ole akti- 
voitavissa (Metteri 2012, 198). 

Olen artikkelissani tutkinut sosiaalityön mielekkyyttä ratkaisukeskeisen 
itsedialogin muodossa. Ratkaisukeskeinen terapeutti kysyisi minulta nyt: ” Yh- 
deksän kuukautta on kulunut. Mikä on paremmin?” Minä vastaisin hänelle, 
että sain selville, minkälaisia muutoksia haluan nähdä (työ)elämässäni. Alus- 
sa olin kahden tulen välissä. Pyristelin kuntoutustutkimustyön taakan alla 
ja vastassa oli epätoivoinen ja vihainen asiakas. Työelämän erilaiset rakenteet 
olivat kuljettaneet minut paikkaan, jossa oli vaikea hengittää, varsinkaan kun 
ei ollut pysyvää lääkäriä, jota asiakkaat olisivat kipeästi tarvinneet. Asiakas 
puolestaan pyristeli oman kipunsa ja huonoutensa keskellä ja häntä painoi jär- 
jestelmä, joka ei anna merkitystä eikä apua. Prologin asiakkaalla jatkui hoito- 
kontakti psykiatrian yksikössä, joskin hän sanoi seuraavassa puhelussa, ettei 
saanut sieltäkään apua. 

Se malli, johon yritin mahduttaa väsymyksen kuntoutusta tarvitsevia ih- 
misiä, jotta he olisivat yhteiskuntakelpoisia, oli kapea. Sain käännettyä lehteä 
ja lähdin kokeilemaan ratkaisukeskeistä sosiaalityötä uuteen paikkaan. Nyt 
voin ajatella, että kuntoutustutkimustyössä kokemani ahdistus varusti minua 
psykiatrisen puolen sosiaalityöhön. Olen oppinut ymmärtämään kivusta ai- 
heutuvaa kärsimystä paremmin, ja sitä, missä pyörityksessä ihmiset työelämäs- 
sä ja sen ulkopuolella ovat. Näen, miten ihmisruumiin lisäksi ihmispsyykeä- 
kin luovutetaan mieluusti lääketieteelle. Juuri psykiatria näyttää tarvitsevan 
luokittelujärjestelmiä todentaessaan mielen sairauksia. Päivi Rissasen (2015, 
72-73) sanoin voimavaroja olisi hedelmällisintä käyttää asiakkaiden vahvuuk- 
sien ja voimavarojen vahvistamiseen eikä niinkään sen tutkimiseen, mikä on 
vialla. ”Oikean” diagnoosin tekemisen paine vahvistaa potilaana olemisen 
identiteettiä ja hänen heikkouksiaan ja vaarana on, että diagnoosi onkin se, 
joka voimaantuu. Tunnistan diagnostiikan merkityksen kaksiteräisenä miek- 


kana (selitys pahalle ololle versus leimaantuminen). Paradoksaalisesti asiakas 

saattaa kiittää psykiatrista osastoa, koska ”täällä saa olla rauhassa sairaudelta”. 
Voisiko hän tarkoittaa, että sairaalan ulkopuolella on vastassa foucault'laisit- 
tain "disciplines" eli ruumiinmuokkauksen kuritoimet ja normaalistaminen 
(kärsimyksen kieltäminen), joka sairastuttaa? Onko juuri sairaalan sisäpuolel- 
la riittävä struktuuri ja kiinnipito aikana, jolloin yhteiskunnan tila on epäva- 
kaa ja poikkeava? 

Käytyäni kaiken tämän ajatusmyllyn, paradoksaalisesti totean, että vaik- 
ka turhauduin IcF:n koodeihin kipuasiakkailla, niin psykiatrisessa sairaalassa 
näen ICF-luokittelun myös hyödyllisenä toimintakyvyn kuvaajana. Ydinlisto- 
jen avulla voi osoittaa asiakkaan osallisuus- ja vuorovaikutuspulmia ja hakea 
Kelan psykoterapiaa vaativana lääkinnällisenä kuntoutuksena. Etenkin kun 
tietoa ei tarvitse kerätä yhden tapaamisen pohjalta. 

Päätän pohdintani Dorothy Smithin kaipaukseen (Campbell & Devault 
2011, 283) tuottaa tietoa sosiaalisesta (standpoint-feminismi), niin kuin sitä 
eletään, sen sijaan, että tuotetaan sitä tietoa, jota olemassa olevan teorian 
abstraktiot ohjaavat. Olen kertonut, mitä eräässä sosiaalityön paikassa olen 
kokenut ja mitä olen oppinut asiakkaiden ruumiillisista kokemuksista ja omis- 
tani. Tiedon sosiaalisesta tulee olla ruumiillista, tilanteista ja konkreettista. 
Taidan kaivata sitä tietoa, joka on ennen ja jälkeen sanojen, diskurssien, ja kie- 
li- ja totuuspelien, vaikka en niiden ulkopuolelle pääsekään. Sosiaalityössä tar- 
vitaan toisin näkemistä, kielipeliä, vastarintatarinoita ja ruumiillista ymmär- 
rystä. Sosiaalisen tiedon suhteissa olen kokemuksen dialogissa tutkinut itseäni 


vapaaksi ja elänyt sen, minkä kirjoitin. 

Johdanto 


Maailma ja Suomi sen osana on paraikaa rajussa murroksessa, jota on tulkittu 
niin maailmanjärjestyksen romahtamiseksi ja historialliseksi käännekohdaksi 
(Beck 2016, 258) kuin globaaliksi järjestelmä- tai sivilisaatiokriisiksi (Jensen & 
Loftsdóttir 2014; Wallerstein ym. 2014). Murroksen mittakaavaa kuvaa, että 
globaalisti käynnissä olevien ekologisten, taloudellisten ja kulttuuristen mur- 
rosten voi ajatella ilmentävän laajemman systeemisen kriisin eri puolia (Kal- 
linen ym. 2011; Loftsdóttir & Jensen 2014; Beck 2016). Kriisit myös valuvat 
toisiinsa. Ilmastonmuutos aiheuttaa konflikteja ja siirtolaisuutta, ja talousvai- 
keudet ovat monin paikoin tehneet tilaa maahanmuuttovastaisen politiikan ja 
rasismin voimistumiselle. (Jensen & Loftsdéttir 2014.) 

Artikkelini lähtökohta on, että olemme keskellä sivilisaatiokriisiä, jossa 
valtaosa ongelmista juontaa tavalla tai toisella ihmisen toiminnasta. Ihmis- 
kunnan koko ajan laajenevaa vaikutusta niin elolliseen kuin elottomaankin 
luontoon kuvaa nopeasti yleistynyt geologista aikakautta kuvaava antropo- 
seenin (anthropocene) käsite, ”ihmiskunnan aika”, jona ihminen on ylivoi- 
maisesti suurin ympäristöä muokkaava tekijä (Moore 2016; Ulvila & Wilén 
2017, 199). Muita ehdokkaita aikakauden nimeksi ovat muun muassa kapita- 
loseeni (capitalocene), kapitalismin aika (Moore 2016), chtulucene, eräänlainen 
ongelmien tunnustamisen ja muiden lajien huomioimiseen pakottava aika 
(Haraway 2016) ja plutoseeni (plutoscene) (Ulvila & Wilén 2017), rikkaiden 


(harvain)vallan aika. Näistä etenkin jälkimmäinen korostaa ongelmien kitey- 


Satu Ranta-Tyrkkó 


tyvan erityisesti maailman vauraimmille alueille keskittyneen ylikuluttavan 
luokan elämäntapaan, joka pidemmän päälle tuhoaa muiden hyvinvoinnin 
edellytykset. Joiltain osin kriisipuhe heijastaakin etuoikeutettujen havahtu- 
mista heidän normaalina pitämänsä hyvinvoinnin ja turvallisuudentunteen 
menettämisen uhkaan, kun taas köyhille ja syrjäytetyille elämän ennustamat- 
tomuudessa ja haavoittuvuudessa ei ole mitään poikkeuksellista (Vigh 2008, 
5-8). Globaalit kriisit huonontavat myös entuudestaan haavoittuvissa asemis- 
sa olevien asemaa. Esimerkiksi ilmaston lämpiäminen lisää jo nyt eriarvoisuut- 
ta ja haavoittuvuutta konfliktien, siirtolaisuuden, ruokapulan ja sairauksien 
taustatekijänä. (McKinnon 2012, 7.) 

Tulevaisuuden ollessa epävarmaa ja ongelmien monimutkaisia ja toisiinsa 
kytkeytyneitä vanhat yhteiskuntien sisäiset ja väliset rakenteet eivät kaikilta 
osin toimi. Sen paremmin kansalliset kuin kansainvälisetkään instituutiot 
eivät kykene kontrolloimaan globaaleja riskejä ja globaalin kapitalismin tuot- 
tamia kriisejä (Sitra 2014, 1; Beck 2016, 261—262), vaan riskit ovat hallitsemat- 
tomia ja niiden seuraukset mahdottomia etukäteen arvioida (mt. 259). Eko- 
logisten ongelmien ohella ratkottavana on mittavia kysymyksiä yhteiskuntien 
polarisoitumisesta resurssiniukkuuteen (Lähde 2013) ja maailmantalouden ja 
politiikan muutoksiin. Maailman väkiluvun arvioidaan kasvavan vielä pit- 
kään, mikä lisää globaalia energian ja raaka-aineiden kulutusta ja kuormittaa 
ympäristön kantokykyä (Urry 2013, 106; Kasvio 2014). David Leadbeateria 
(2014, 12) mukaillen olen (Ranta-Tyrkkö 2017) argumentoinut, että ekologi- 
nen ja sosiaalinen kriisi on perustavanlaatuisesti materiaalinen raaka-aineiden 
tuotannon ja kulutuksen kriisi, johon sosiaalityön tulisi osaltaan etsiä ekoso- 
siaalisia ratkaisuja. 

Sosiaalityö ei ole muusta maailmasta erillinen saareke, joten kriisit ja mur- 
rokset valuvat myös sosiaalityön tontille. Artikkelissani pohdin, miten tässä 
ajassa tulkita sosiaalityön perustavaa sitoumusta köyhien ja haavoittuvissa ase- 
missa olevien suojelemiseksi. Kelpaavatko esimerkiksi kansallisvaltioiden rajat 
oikeuttamaan globaalia sosiaalista epäoikeudenmukaisuutta ja pois katsomis- 
ta niiden hädästä, jotka jäävät ulkopuolelle (Beck 2016, 263)? Entä missä mää- 


rin sosiaalityön tulisi mieltää suojelua kaipaavaksi vielä syntymättömät ihmis- 

sukupolvet ja muut olennot, joiden elämää lähivuosien ratkaisut määrittävät 
kenties radikaalimmin kuin missään aiemmassa historiallisessa tilanteessa? 

Väitän, että suomalaisessa sosiaalityössä tavallaan ollaan yllä mainittujen 
kysymysten äärellä esimerkiksi pakolaisten ja paperittomien kanssa työsken- 
nellessä ja toisaalta ei kuitenkaan olla. Yksittäisiä asialle omistautuneita ih- 
misiä lukuun ottamatta globaalin huono-osaisuuden tai maapallolla elämisen 
ekologisen perustan rapautumisen ei koeta kuuluvan erityisesti sosiaalityön 
asialistalle. Tämä johtuu nähdäkseni siitä, että meillä ja muualla vahvasti 
kansallisen lainsäädännön ja toimintaympäristön määrittämää sosiaalityötä 
vaivaa syvään pinttynyt metodologinen nationalismi (Beck 2016, 259-263), 
toiminnan ja ajattelun kyseenalaistamaton kiinnittäminen nimenomaan kan- 
sallisvaltioon. 

Samalla kun metodologiselle nationalismille on helppo löytää perusteluja 
sosiaalityön kansallisesta rahoituspohjasta alkaen, se kannattelee myös sosi- 
aalityön arvopohjan kannalta ongelmallisia tulkintoja ja käytäntöjä. Vaikka 
metodologisen nationalismin pitkällisempi käsittely ei ole tämän artikkelin 
tehtävä, tällaisia tulkintoja ja käytäntöjä näyttäisivät olevan esimerkiksi Suo- 
meen kerjäämään tulleiden itäeurooppalaisten romanien lasten palautukset 
lähtömaahan lasten edun nimissä (jotta eivät kerjäisi, sillä lasten kerjääminen 
on suomalaisen järjestelmän näkökulmasta ongelma) tai palvelujen epäämi- 
nen tai rajoittaminen paperittomiksi hallinnollisilla päätöksillä tehdyiltä ih- 
misiltä. Metodologinen nationalismi voi siis hämärtää sosiaalityön tehtävä- 
kentän ja eettisten ja moraalisten velvoitteiden hahmottamista suhteessa rajat 
ylittäviin inhimillistä elämää ja sen totuttuja kehyksiä mullistaviin ilmiöihin. 
Pahimmillaan kansallinen katse estää näkemästä metsää puilta jopa sosiaali- 
työn kaltaisella alalla, jossa signaaleja menossa olevista murroksista ja niiden 
seurauksista on tarjolla riittämiin. 

Yllä esittämästäni kritiikistä huolimatta artikkelini tarkoitus ei ole syyl- 
listää moneen suuntaan leviävien työtaakkojensa parissa pinnisteleviä sosiaa- 
lityöntekijöitä. Oletan kuitenkin, että käynnissä olevat murrokset pakottavat 
sosiaalityötä muuttumaan. Osana muutosta sosiaalityön on tarkistettava suh- 
dettaan niin kansalliset rajat ylittäviin kuin ylisukupolvisiin kysymyksiin sekä 


kehitettävä niitä koskevaa etiikkaa. Koska tällä erää ylisukupolvinen etiikka 

näyttäisi loistavan sosiaalityössä lähinnä poissaolollaan tai olevan vain hiljai- 
sesti, eikä julkilausuttuna tai auki kirjoitettuna läsnä, pyrin tässä artikkelissa 
avaamaan näkymiä tulevaisuuden etiikasta viime vuosina käytyyn monitietei- 
seen keskusteluun. Rajaan näkökulmani ilmastonmuutoksen mukanaan tuo- 
miin eettisiin kysymyksiin. Keskityn erityisesti ilmastonmuutoksen torjumis- 
ta vaikeuttaviin emotionaalisiin, sosiaalisiin ja kulttuurisiin tekijöihin, kuten 
kysymyksiin siitä, miksei tieto etenevästä katastrofista saa ihmisiä toimimaan 
tai voisiko maailmanlopun visioita kääntää toivon lähteiksi. Artikkelin lopus- 
sa pohdin, mitä annettavaa sosiaalityöllä voisi olla näiden teemojen käsitte- 
lyyn. 

Artikkelini perustuu tulevaisuuden etiikasta löytämääni ja käsiini saama- 
ni kirjallisuuteen. Tulevaisuuden etiikan suhteen lähdin liikkeelle kahden 
teoksen, Stefan Skirmshiren toimittaman, vuonna 2010 julkaistun artikkeli- 
kokoelman Future Ethics: Climate Change and Apocalyptic Imagination sekä 
Tim Mulganin kirjoittaman Ethics for a Broken World: Imagining Philosophy 
After Catastrophe (2011) varassa. Näistä ensimmäinen on tulevaisuuden etiik- 
kaa monesta eri näkökulmasta valottava tutkimusartikkelien kokoelma. Jäl- 
kimmäinen on puolestaan 17 luennon sarja kuvitteelliseen tulevaisuuden 
hetkeen sijoittuvan filosofian historian kurssin luentoja, joissa käydään läpi 
vaurauden ajaksi kutsutun 1900-luvun ja 2000-luvun alkupuolen ja sitä edel- 
täneen esivaurauden ajan ajattelua ja politiikkaa. Kirjan maailmassa ilmas- 
tonmuutos on riistäytynyt hallitsemattomaksi ja jokaisen uuden sukupolven 
selviytymisen mahdollisuudet ovat edellisiä huonommat. Kirjan luennot yrit- 
tävät auttaa opiskelijoita hahmottamaan, mitä ja miten vaurauden ajan ihmi- 
set ajattelivat, kun he eivät yrittäneet estää tai edes suuremmin lievittää jälki- 
polvilleen aiheuttamaa kärsimystä. Yllämainittujen teosten lisäksi artikkelia 
on viitoittanut muun muassa Rob Nixonin (2011) rakenteellisen väkivallan 
ajallisia ja tilallisia ulottuvuuksia ajattelemaan kannustava kirja Slow Violence 
and the Environmentalism of the Poor. Monet taustalla vaikuttavat oivallukset 
kumpuavat lisäksi Suomen Akatemian vuosina 2014-2017 rahoittamasta, kai- 
vostoimintaa sosiaalityön näkökulmasta tarkastelleesta postdoc-tutkimukses- 


tani ja sen puitteissa käymistäni keskusteluista ja lukemistani teksteistä. 

Taustoitan näkökulmaani palaamalla hetkeksi kriisitematiikan pariin. 
Sen jälkeen esittelen lyhyesti tulevaisuuden etiikkaa sekä pohdin tulevaisuutta 
koskevien, ylisukupolvisten kysymysten näkymättömyyttä sosiaalityön etiik- 
kaa koskevassa keskustelussa. Päätän artikkelini käymällä läpi muutamia tule- 
vaisuuden etiikkaa koskevia teemoja sekä pohtimalla tulevaisuutta koskevan 


etiikan tarvetta ja mahdollisuuksia sosiaalityössä. 


Kapitalismi ja ilmastonmuutos 


Lukuun ottamatta niitä, jotka sinnikkäästi uskovat markkinavoimien kaik- 
kivoipuuteen, systeemisen kriisin ydin paikannetaan yleisesti kapitalistiseen 
talousjärjestelmään, erityisesti sen nykyiseen globaalin kapitalismin eli uus- 
liberalismin vaiheeseen (Harvey 2011; 2014; Kallinen ym. 2011; Padel ym. 
2013; Urry 2013; Klein 2014; Wallerstein ym. 2014; Moore 2016). Kriisi ei 
silti kumpua yksin taloudesta, vaan sen taustalta voi löytää erilaisia ja -tasoi- 
sia yhteiskunnallisia, ideologisia ja ihmisten arkiymmärrykseen liittyviä syitä, 
lisäksi kapitalisminkin voi nähdä paitsi talous- myös uskomusjärjestelmänä. 
Kapitalismin keskeisiin uskomuksiin kuuluvat viime vuosikymmeninä laa- 
jaa kannatusta saanut näkemys markkinavoimista ” jollakin tavalla (...) mo- 
raalisen, eettisen ja poliittisen kritiikin yläpuolella” olevana ilmiönä (Hall & 
Massey 2011, 187—190) sekä usko markkinoiden luontaiseen itsesäätelykykyyn 
(Harvey 2011, 2014). 

Monille viimeistään Yhdysvalloista vuonna 2007 alkanut maailmanlaajui- 
nen pankki- ja finanssikriisi osoitti, että uusliberaali kapitalismi voi ajaa it- 
sensä ongelmiin, joista se ei omin avuin eikä omien oppiensa mukaisesti selviä 
(Harvey 2011; Kallinen ym. 2011). Kriisiä hoidettiin historian suurimmalla 
valtioiden pankkisektorille tekemällä interventiolla, mikä aiheutti monissa 
maissa mittavia supistuksia julkistalouksiin ja edelleen sosiaaliturvaan, koulu- 
tukseen ja terveydenhuoltoon, syventäen siten epätasa-arvoa. Kriisi kannusti 
monin paikoin myös luonnonvarojen yksityistämiseen ja nopeaan hyödyntä- 
miseen. (Bliihdorn 2014, 146.) 

Kriisejä pidetään kapitalistisessa järjestelmässä enemmän sääntönä kuin 
poikkeuksena (Kallinen ym. 2011; Urry 2013; Harvey 2014; 2011), sillä nii- 


den avulla järjestelmä uudistuu ja pääsee ikään kuin uusille tasoille ja vauhtiin 

(mt. 11). Kriisien ongelma on niiden kova inhimillinen ja ekologinen hinta. 
Tyyppiesimerkki tästä ovat sodat, jotka tuhoisuudessaan toimivat usein myös 
ponnahduslautana jälleenrakentamiselle ja uusille investoinneille. Nykyistä 
systeemistä kriisiä puolestaan leimaa koko järjestelmän ekologinen ja sosiaali- 
nen kestämättömyys. Globaali kapitalismi aiheuttaa vaurauden lisäksi monil- 
le esimerkiksi työttömyyttä ja osattomuutta, myös korkean elintason maissa. 
Lisäksi se on osoittautunut kyvyttömäksi ratkomaan aiheuttamiaan massiivi- 
sia ympäristöongelmia, mikä pidemmän päälle uhkaa jokaisen hyvinvointia. 
(Mt.; Urry 2013, 75.) 

Vaikka kapitalismikin on riippuvainen luonnon säilymisestä ihmiselle 
elinkelpoisena, kapitalismille on ollut tyypillistä suoranainen luonnon hal- 
ventaminen, eettispoliittinen halvaksi tekeminen ja piittaamattomuus talous- 
järjestelmän ekologisesta kestävyydestä. Kun modernissa maailmassa luonnon 
valjastaminen ja riisto nähtiin edistyksenä (Urry 2013, 17), jälkeenpäin monien 
modernin aikaansaannosten voi nähdä perustuneen planetaaristen resurssien 
”jatkuvalle ja aktiiviselle varastamiselle”, myös tulevilta ihmissukupolvilta 
(Moore 2016, 11). Mooren mukaan kapitalismi muodostaakin eräänlaisen 
pääoman kasaamisen, vallan tavoittelun ja ihmisen ja luonnon tuottamisen 
maailmanekologian, joka toteutuu lukemattomissa historiallisissa asetelmis- 
sa ja kokoonpanoissa. Järjestelmän kulmakiviä ovat olleet erityisesti halpa 
energia, halvat raaka-aineet, halpa ruoka ja halvat ihmiset (nk. cheap natures). 
Muokatessaan luontoa ihmiset ovat muokanneet myös suhdettaan itseensä, 
toisiinsa ja luontoon, sillä organisoidessaan luontoa kapitalismiin oleellisesti 
liittyvät inhimilliset organisaatiot, kuten luokat, imperiumit tai markkinat, 
ovat organisoineet samalla itseään. (Moore 2016.) 

Nykyiset planetaariset kriisit ovat tuoneet näkyviin monia tietämiseen 
ja tieteelliseen ajatteluun liittyviä ongelmia ja sattumanvaraisuuksia. Kapi- 
talismin lailla yhteiskunnallinen ajattelu on ollut sokeaa yhteiskuntien riip- 
puvuudelle luonnon kantokyvystä. Karl Marxin ja Max Weberin kaltaisia 
poikkeuksia lukuun ottamatta yhteiskuntatieteissä sosiaalityötä myöten on 
toimittu pitkälti kuin luontoa ei olisi olemassakaan. Lisäksi esimerkiksi il- 
mastonmuutos monine epävarmuustekijöineen ja ajallisesti pitkine vaikutus- 


suhteineen on aidosti vaikeasti hahmotettavissa oleva ilmiö. Vaikka ajatus il- 

mastoa lämmittävien kaasujen olemassa olosta esitettiin yli 150 vuotta sitten ja 
fossiilisten polttoaineiden ilmastoa lämmittävästä vaikutuksesta yli 100 vuot- 
ta sitten, ilmaston lämpiämisen mukanaan tuomiin vaaroihin on kunnolla ha- 
vahduttu vasta viime vuosikymmeninä. Sitä, että näin ylipäätään kävi, tukivat 
Urryn (2013) mukaan maapallosta avaruudesta käsin otetut, ilmastojärjestel- 
män hahmottamista auttavat kuvat ja tietokoneiden kasvanut, ilmastosimu- 
laatiot mahdollistava kapasiteetti. Toisaalta myös vaikutusvaltaiset ilmaston- 
muutoksen taloudellisten intressiensä vuoksi kiistävät tahot organisoituivat 
nopeasti ilmastonmuutosta koskevan tutkimustiedon vastavoimaksi. (Mt. 37.) 

Vaikka länsimaissakin on kritisoitu 1970-luvulta alkaen luonnon ohittavaa 
tapaa hahmottaa maailmaa, ymmärrys luonnosta kaiken — yhteiskunnallisen- 
kin — elämän perustana syvenee hitaasti. Siitä huolimatta, että menossa näyt- 
täisi olevan ekologian tai biosfäärin eri ulottuvuuksissaan myös yhteiskunta- 
tieteiden keskiöön tuova paradigmamurros, yhteiskuntatieteissä maailmaa 
jäsennetään edelleen ensisijaisesti sosiaalisina ja taloudellisina prosesseina. 
Toisaalta sekä ilmastonmuutoksesta biofyysisenä faktana, että vallitsevan ta- 
lousjärjestyksen, luonnonvarojen käytön ja länsimaist(uneid)en yhteiskuntien 
kulutuskeskeisen elämäntavan ekologisesta kestämättömyydestä ollaan pai- 
nokkaista ja vaikutusvaltaisista soraäänistä huolimatta harvinaisen yksimieli- 
siä (Blähdorn 2014, 146). Myös Suomessa perätään ”perusteellisia muutoksia 
niin elämäntavoissa, yhteiskunnan rakenteissa kuin hallinnon toimintamal- 
leissa? sekä ”uuteen maailmaan paremmin soveltuvien kulttuurien ja hallin- 
tamallien kehittämistä? (Sitra 2014, 1-3). Näihin myös sosiaalialaa velvoittaa 
ainakin periaatteessa Maa- ja metsätalousministeriön (2014) laatima Kansal- 
linen ilmastonmuutokseen sopeutumissuunnitelma (Rabb 2017). Ongelma 
meillä ja muualla on, että analyysit tilanteen nopean ja perusteellisen muut- 
tamisen välttämättömyydestä eivät käänny sen edellyttämiksi radikaaleiksi 
toimenpiteiksi (Blähdorn 2014, 146; Gasper 2014, 138). 

Yksi ilmastomuutosta koskevista huolista on, että tasaisen lämpenemisen 
sijaan ilmasto voi muuttua äkillisesti ja rajusti (Gardiner 2010, 84-85). Huoli 
pohjaa muun muassa laajoja kompleksisia systeemejä koskevan tutkimuksen 
havaintoihin siitä, että merkittävät muutokset syntyvät usein yhdensuuntais- 


ten siirtymien samanaikaisuudesta ja että kompleksisten systeemien liikkumi- 

nen kohti tasapainoa ei ole itsestäänselvyys. Systeemien ollessa ennustamat- 
tomia, toisiinsa sopeutuvia ja yhdessä toimivia pienetkin muutokset saattavat 
suistaa ne kriittisen kynnyksen yli, eli laajatkin systeemit voivat yksinkertai- 
sesti kaatua. (Urry 2013, 70-71.) Ilmaston osalta näin voi käydä niin kutsut- 
tujen positiivisten palautemekanismien (positive feedback loops) vaikutuksesta, 
jos esimerkiksi suuria määriä ikiroudassa tai merien pohjissa oleva metaania 
vapautuu ilmakehään (Gardiner 2010, 86). Siitä, ollaanko kriittiset rajat ilmas- 
ton lämpenemisessä jo ylitetty, on vain arvioita, joskin rajana pidetään yleisesti 
kahta astetta esiteollisesta ajasta. Huolestuttavaa on, että myös huomattavasti 
suurempaa, keskimäärin 5—7 asteen lämpenemistä vuoteen 2100 mennessä pi- 
detään suhteellisen todennäköisenä ja että monien ilmastotutkijoiden käsitys 
asiasta on totaalisen lohduton (Richardson 2015). Esimerkiksi Ison-Britan- 
nian meteorologian laitos arvioi vuonna 2008 yli 7 asteen lämpenemisen to- 
dennäköisyydeksi 10 prosenttia vuosisadan loppuun mennessä ja monet arviot 
sen jälkeen pitävät riskiä vähintään yhtä suurena. (McKinnon 2012, 6.) 
Ilmaston keskimääräinen lämpiäminen yli 5 astetta olisi totaalinen ka- 
tastrofi ihmisille ja useimmille muille lajeille. Maa olisi kuuma ja kuiva, huo- 
mattava osa eläin- ja kasvilajeista olisi kuollut sukupuuttoon ja ihmisten olisi 
selviytyäkseen pakkauduttava pohjoisen pallonpuoliskon asumiskelpoisille 
vyöhykkeille. (McKinnon 2012, 6.) Optimistisimmatkin arviot povaavat an- 
karaa vesi-, ruoka- ja energiapulaa ja sotia. Urryn (2013, 78-79) skenaario on, 
että rikkaat yrittäisivät suojautua eristäytymällä tarkoin vartioiduille erillis- 
alueille, jolloin köyhempien liikkuvuutta rajoitettaisiin jokaisen digitoinnin 
mahdollistamalla seurannalla ja liikkuvuuden rajoittamisella. Vaikka pla- 
neetta kestäisi, järjestäytyneet yhteiskunnat ja nykykatsannossa ihmisarvoi- 
sen elämän edellytykset romahtaisivat. Varmaa on, että kukaan ei ole turvassa 
ilmastonmuutoksen vaikutuksilta. Kaikkein suojattomampia ovat kuitenkin 
köyhät ja/tai eri tavoin marginalisoidut ihmiset, etenkin heistä ikänsä, suku- 
puolensa tai kuntonsa vuoksi haavoittuvimmat. (Mulgan 2011; Gasper 2014, 


138.) Siksi ilmastonmuutos on mitä suurimmassa määrin sosiaalityön asia. 

Tulevaisuuden etiikasta 


Viime vuosina tulevaisuutta koskevia kestävyyden ja vastuun kysymyksiä 
on pohdittu eettisistä ja moraalisista näkökulmista tulevaisuuden etiikkana 
(future ethics, esim. Groves 2009; Skirmishire 2010a) tunnetussa monitie- 
teisessä keskustelussa. Samantyyppisiä teemoja käsitellään myös globaaliksi 
etiikkaa (global ethics, esim. Gasper 2014; Nussbaum 2015) ja oikeudenmu- 
kaisuutta (Tan 2017) tai ympäristöfilosofiaa (environmental philosophy, Mul- 
gan 2011) koskevissa keskusteluissa. Myös ekologinen taloustiede (ecologial 
economics, Brown & Timmerman 2015) sekä erilaiset liberaalia talousteoriaa 
oikeudenmukaisuuden näkökulmasta käsittelevät kritiikit (esim. Hobson 
2004; McKinnon 2012) käsittelevät vastaavia teemoja. Aihetta käsitellään 
myös teologian piirissä (Jenkins 2013; Pihkala 2017). Näiden keskustelujen 
vakiintuneisuudesta kertoo, että niillä on tieteelliset aikakauslehtensä, kuten 
Ecological Economics (1989—), Environmental Philosophy (2004-) ja Journal of 
Global Ethics (2005-). Näkökulmat leikkaavat kuitenkin toisiaan. Esimerkik- 
si ympäristöfilosofiassa ja oikeudenmukaisuuskeskusteluissa käsitellään usein 
samoja poliittisen liberalismin kannalta keskeisiä teoreetikoita John Lockesta 
ja John Stuart Millista John Rawlsiin ja Robert Nozickiin. Samalla keskus- 
telut voi nähdä jatkumoksi 1950-luvulta alkaen vahvistuneelle tietoisuudelle 
ensin ydin- ja sittemmin ympäristötuhojen uhkista (esim. Carson 1963) ja 
kasvun rajoista (Meadows ym. 1972), vanhojen uhkien rinnalle on vain tullut 
uusia. Yksi keskeinen teema on ilmastonmuutos ja siihen liittyvät moraaliset 
ongelmat. 

Tulevaisuuden ollessa aina kaukaista ja vielä toteutumatonta, sitä koskevia 
perustavia kysymyksiä ovat miten ajatella tulevaisuudesta, miten poliittisesti 
ja eettisesti suhtautua tulevaisuuteen ja mitä käytännön seurauksia nykyisillä 
valinnoillamme ja ajattelullamme on. Ilmastonmuutos ja muut globaalit riskit 
tekevät tulevaisuudesta hauraan ja siihen vaikuttavista valinnoistamme pai- 
navia. Etiikkakeskusteluissa toistuvatkin yhtäältä ei-vastavuoroisen vastuun ja 
toisaalta rakenteellisen vastuuttomuuden (Groves 2009) teemat. Millä tavoin 
olemme vastuussa toimintamme kauaskantoisista seurauksista? Miten tuntea 
myötätuntoa ihmisiä kohtaan, joita emme koskaan tapaa, tulevaisuudessa, jota 


emme itse elä? Miten se mitä ajattelemme tulevaisuudesta muovaa meitä ja toi- 

mintaamme? (Skrimishire 2010b, 1-2, 7.) Ja edelleen: Miksi luopuisin itsek- 
kyydestäni, kun muutkaan eivät luovu?" 

Sosiaalityössä arvot ja etiikka asetetaan yleisesti työn keskeiseksi lähtö- 
kohdaksi, onhan koko ammatti ja ala syntynyt eettismoraalisesta diskurssis- 
ta. Stanley Witkinin mukaan ”sosiaalityön tekeminen on kannan ottamista 
siihen, kuinka ihmistä tulisi kohdella, kuinka heidän tulisi käyttäytyä toi- 
siaan kohtaan ja mikä on yhteiskunnan vastuu jäsenistään.” (Witkin 2003, 
239.) Muuttuvissa tilanteissa ja erilaisten työhön kohdistuvien odotusten alla 
sosiaalityön eettismoraalinen tehtävä on vaativa ja päätösten perustelu eetti- 
sestä näkökulmasta osa työtä. Työtä ohjaa lainsäädäntö, minkä lisäksi muun 
muassa sosiaalialan ammattijärjestöt ovat työstäneet alalle eettisiä ohjeistoja. 
Toisaalta myös työnantajat määrittelevät sosiaalityöntekijöiden liikkumavaraa 
erilaisilla organisaation linjaa täsmentävillä ohjeistuksilla. Käytännössä erilai- 
sia eettisiä perusteita täytyy usein punnita suhteessa toisiinsa, sillä ihmisten 
tilanteet, kyvyt ja kokonaiselämäntilanne vaihtelevat, eikä ratkaisu, joka on 
hyvä yhdelle ole välttämättä sitä toiselle. (Talentia 2017.) Joustamattomien, 
kaikille samanlaisten toimintamallien sijaan sosiaalityön eettisyys toteutuu 
yleensä parhaiten eettisiä periaatteita luovastikin soveltavan tapauskohtaisen 
kokonaisharkinnan kautta. 

Suomessa sosiaalialan ammattihenkilön eettisiä ohjeita julkaisee alan 
korkeakoulutettujen ammattijärjestö Talentia ry. Yli 6o-sivuinen lehtinen 
(Talentia 2017) etenee ihmisoikeuksista, ihmisarvosta ja sosiaalisen oikeu- 
denmukaisuuden edistämisestä työtä ohjaavina perusarvoina eettisiin menet- 
telytapoihin ja edelleen työntekijän vastuisiin, oikeuksiin ja velvollisuuksiin. 
Mukana on myös keskeisiä otteita sosiaalialaa koskevasta lainsäädännöstä. 
Pääpaino näyttäisi olevan työntekijöiden eettisen harkintakyvyn tukemisessa 
eettisesti ristiriitaisten ja ammatillisesti vaativien tilanteiden varalta. Toisin 
kun aikaisemmin, ohjeiston vuonna 2017 päivitetyssä versiossa viitataan ker- 
ran myös tulevaisuuteen Yhdistyneiden Kansakuntien kestävän kehityksen ta- 
voitteiden ja toimintaohjelman mainitsemisen yhteydessä (Talentia 2017, 12). 


Mikään ei kuitenkaan estä tulkitsemasta tulevaisuusorientoituneesta, tule- 


! Evankelisluterilaisen kirkon järjestämässä Lasisilta-työpajassa Tampereella helmi- 


kuussa 2017 ilmastonmuutoksen torjumisen vaikeutta pohdittaessa asetettu kysymys. 

vien sukupolvien haavoittuvuuden tunnistavasta näkökulmasta myös kohtia, 
joissa käsitellään epäoikeudenmukaisen politiikan ja käytäntöjen vastustamis- 
ta (s. 22) tai yhteisvastuuta yhteiskunnan syrjivistà rakenteista (s. 23). Myös 
sosiaalihuollon ammattihenkilölain 4. pykälässä mainittua ammattieettistä 
velvollisuutta sosiaalisen toimintakyvyn, yhdenvertaisuuden ja osallisuuden 
edistämisestä, syrjäytymisen ehkäisystä ja hyvinvoinnin lisäämisestä (s. 25) voi 
ajatella velvoittavana nykyisten lisäksi myös tulevien sukupolvien suhteen. 

Toistaiseksi tulevien sukupolvien ja laajemmin muiden elämänmuotojen 
ja elämälle perustuvien ekosysteemien suojelu artikuloidaan sosiaalityön teh- 
täväksi varsin harvoin, vaikka poikkeuksiakin löytyy. Suomessa lastensuoje- 
lutyössä toimiva ja Facebookissa Ilmastonmuutos ja hyvinvointi -sivustolla 
(2017) aktiivisesti ilmastonmuutostietoa jakava Harriet Rabb korostanut il- 
mastonmuutoksen torjumisen tärkeyttä lastensuojelun ja laajemmin sosiaa- 
lityön kannalta. Tutkimuksen kentällä viime vuosina vahvistunut ekososiaa- 
linen (Matthies ym. 2001; Helne & Silvasti 2012; Matthies & Närhi 2014; 
2016; 2017), vihreä (Dominelli 2012) tai ekologinen (McKinnon & Alston 
2016) (tutkimus)suuntaus on tuonut ympäristökysymykset ja ekologisen, so- 
siaalisen ja taloudellisen kestävyyden ja vastuun teemat vahvemmin osaksi 
sosiaalityön keskusteluja (Suomessa mm. Bardy 2015; Helne & Silvasti 2012; 
Helne & Hirvilammi 2017; Hirvilammi 2015; Kivipelto & Saikkonen 2017; 
Matthies 2017; Matthies & Närhi 2014; 2016; 2017; Närhi 2004; 2017; Ran- 
ta-Tyrkkö 2016a; 2016b; Ranta-Tyrkkö & Das 2016; Ranta-Tyrkkö & Jojo 
2017; Salonen 2014; Vaarama 2010). Yhteiskuntapolitiikassa puolestaan esi- 
merkiksi Marja Järvelä on pitänyt ilmastonmuutokseen ja laajemmin kestä- 
vyyteen liittyviä kysymyksiä esillä 1990-luvulta alkaen. 

Jos ekososiaalinen orientaatio on tutkimuksessa verraten uusi suuntaus, 
käytännön sosiaalityössä ympäristö- ja muiden ylisukupolvisten, ajassa ku- 
muloituvien riskien pohtimiselle ei toistaiseksi ole työn paljouden ja jatkuvien 
muutosten keskellä aikaa eikä vaadittavaa mandaattiakaan. Huoli ihmisten ja 
ekosysteemien tulevaisuudesta jää vakiintuneempien tehtävien jalkoihin, eikä 
sosiaalista ja ekologista tai ympäristöoikeudenmukaisuutta käsitellä suhtees- 
sa toisiinsa. Näin on siitä huolimatta, että niin ongelmien ylisukupolvisuus 


kuin ennaltaehkäisyn tärkeys kuuluvat alan perussanastoon. Ennaltaehkäisyn 

periaate on vahva muun muassa lastensuojelussa, missä suojelun toivotaan tur- 
vaavan lapselle sekä paremman lapsuuden että eväitä aikuisuuteen ja omaan 
vanhemmuuteen ja onnistuessaan pienentävän syrjäytymisestä yhteiskunnalle 
aiheutuvia kuluja (esim. Talentia, vuosiluku puuttuu). Joidenkin erityisryh- 
mien kohdalla ylisukupolvisuuteen kuitenkin panostetaan. Esimerkiksi adop- 
tiojärjestöt ovat sitoutuneet säilyttämään adoptoitujen adoptioon ja alku- 
perään liittyviä tietoja vähintään sadan vuoden ajan adoptoitujen ja heidän 
jälkeläistensä tiedontarpeita varten. Ylisukupolvisen vastuun käytäntöjä siis 
on, mutta orientaatio ei koske koko alaa. Ylipäätään tietoa siitä, mitä sosiaali- 
työssä ajatellaan tulevaisuudesta, on niukasti. 

Hyvinvointivaltioiden rahoituspohjan rapistuessa ja haavoittuvuuden 
saadessa uusia muotoja sosiaalityössä luulisi olevan tarvetta erilaisille tulevai- 
suusskenaarioille, joiden avulla voisi sekä jäsentää tulevaisuudessa odottavia 
haasteita, että miettiä miten niihin varautua ja vastata. Tietääkseni tällaista 
tulevaisuustyötä ei sosiaalityössä kuitenkaan liiemmälti tehdä, eikä tulevai- 
suusperspektiivi ole ihmisillä, hallinnossa tai politiikassa muutenkaan ko- 
vin pitkä. Kunta- ja aluesuunnittelussa ajallinen horisontti on pisimmillään 
yleensä joitain kymmeniä vuosia ja pohjaa ennusteisiin alueen demografisesta 
ja elinkeinoelämän kehityksestä. Useimmat ihmiset hahmottavat oman elä- 
mänsä jälkeistä aikaa lastensa ja lastenlastensa elämän kautta, mutta sen pi- 
demmälle tulevaisuutta ja omien valintojen seurauksia on vaikea kuvitella. 
Rajallisuudessaankin tulevaisuutta koskevan vastuun ajattelu jonkinlaisena 
hoivavelvollisuutena voi silti olla avain tulevaisuudesta välittämiseen (Groves 


2009). 


Miksi mikään ei muutu - tulevaisuudesta välittämisen vaikeudesta 


On eri asia tietää vaarasta kuin ryhtyä torjumaan sitä (Skirmishire 2010b, 9). 
Tulevaisuudesta välittämistä ja erilaisten sitä uhkaavien ympäristö- ja teknolo- 
gisten riskien torjumista vaikeuttaa, että mittavatkaan riskit eivät välttämättä 
ole käsin kosketeltavia ja näkyviä, jolloin ne jäävät abstrakteiksi (Urry 2013, 
147). Ympäristöriskien tiedetään resonoivan huonosti ihmisten psykologisiin 
toimintamalleihin, minkä oletetaan johtuvan osin siitä, että valtaosa ympä- 


ristöä koskevasta tiedosta on luonnontieteellistä faktatietoa. Silti ilmaston- 

muutoskin on paitsi fysiologinen asiantila, myös sosiaalinen ja poliittinen 
konstruktio, jota ihmiset käsittelevät tiedollisen lisäksi tunnetasolla. Vaikka 
ihmiset ovat yhtaikaa sekä analyyttisia että affektiivisia, epävarmuutta herättä- 
vissä asioissa tunnepohjainen puoli usein dominoi, mikä syö järkeen vetoavan 
faktatiedon voimaa. (Gardiner 2010.) Tavallisia tapoja suhtautua ilmaston- 
muutokseen ovatkin asian kieltäminen, pelko ja ahdistus, tai usko siihen, että 
muutos saadaan lopulta hallintaan erilaisin teknologisin ratkaisuin. 

Ihmisillä on tapana olla optimistisia, vaikkei siihen olisi mitään syytä, ja 
heidän kykynsä ratkoa ongelmia on rajallinen silloinkin, kun motivaatio toi- 
mia on korkea. Ensinnäkin ihmiset jaksavat kantaa kerrallaan vain rajallisen 
määrän huolta (nk. finite pool of worry, Gardiner 2010, 90). Jos huolenaiheita 
on paljon, etusijalla ovat välittömät ja lähinnä itseä olevat asiat (mt.; Pihka- 
la 2017). Ominaisuus auttaa ihmisiä jaksamaan vaikeissa oloissa mutta ei tue 
kaukaisten tai liian suuriksi tai ahdistaviksi koettujen ongelmien ratkaisemi- 
sen yrittämistä. Myös päätöksenteossa tyydytään usein yhden askeleen ottami- 
seen suhteessa tunnistettuun riskiin, vaikka tiedossa olisi, että askeleita kan- 
nattaisi ottaa kerralla useampi (ns. single action bias, Gardiner 2010, 90-99). 
Lopputulos on, että vaikka ilmastonmuutoksen vakavuus tiedetään, teot sen 
torjumiseksi ovat riittämättömiä, mikä tekee käsistä ryöstäytyvistä kehitysku- 
luista koko ajan todennäköisempiä (mt. 87; McKinnon 2012, 8). 

Ratkaisujen sijaan valtavirtataloudessa ja -politiikassa ollaan lukkiudut- 
tu teknokraattiseen kestämättömyyden politiikkaan (Blühdorn 2014, 147). 
Näin on myös maailman vauraimpiin kuuluvissa pohjoismaisissa yhteiskun- 
nissa, joissa sosiaalityön ja hyvinvointipalveluiden rahoitus on kytköksissä jat- 
kuvan kasvun pakkoon (Helne, Hirvilammi & Laatu 2012). Kestävyydestä 
(sustainability) kyllä puhutaan, mutta mitä enemmän käsitteen alle nipute- 
taan erilaisia keskenään ristiriitaisia pyrkimyksiä, sitä ontommaksi sen sisältö 
käy (Swyngedouw 2007 ref. Blühdorn 2014, 150). Yleisesti ottaen luottamus 
siihen, että voimassa olevat ilmastonmuutosta rajoittavat kansainväliset so- 
pimukset todella pantaisiin toimeen ja niiden jatkoksi solmittaisiin uusia ja 
entistä velvoittavampia, on heikkoa. Samanlainen skeptisyys koskee muitakin 


ekopoliittista toivoa herättäneitä kertomuksia, kuten ruohonjuuritason kan- 

salaistoiminnan, kuluttajavalintojen tai ekomodernisaation? myötä pienistä 
pisaroista rakentuvaa muutosvirtaa. (Blähdorn 2014, 146.) Jos valtavirtapoli- 
tiikassa ja -taloudessa ei ole riittävää motivaatiota muutoksiin tai ne koetaan 
liian hankaliksi, ilmastonmuutoksen torjumiseksi ei riitä, että osa kansalaisis- 
ta siirtyy kasvisruokaan ja käyttää kestokasseja. 

Keskeinen ongelma on, että markkinatalous on imperatiivi josta ei neu- 
votella ja johon kajoaminen on tabu (Blühdorn 2014, 146), kuten myös ku- 
lutuskapitalismille keskeisen tavaroiden tuotannon ja kuljetuksen vaatimien 
valtavien raaka-aine- ja energiamäärien ekologinen ja inhimillinen hinta 
(Padel & Das 2010). Kun ylin kriteeri on kustannusten minimointi ja voiton 
maksimointi, jälki globaalisti pilkotun ja kilpailutetun raaka-aineiden ja hyö- 
dyketuotannon alimmilla portailla on usein rujoa. Vauraudessa elävät ovat 
puolestaan varsin haluttomia perehtymään käyttämiensä hyödykkeiden dis- 
kursiivisesti näkymättömiin häivytettyyn alkuperään ja tuotanto-olosuhtei- 
siin (zones of invisibility, Brennan 2006, 111—112). Niinpä aikana, jona kasvun 
rajat ovat kiistämättömimmät kuin koskaan, korruptoitunut sosioekologinen 
malli tarjoaa onnena kuluttamista, josta on tullut yksi nykykapitalismin kes- 
keisimmistä maailmaa ja ihmisten minuutta muokkaavista tekijöistä. Kulut- 
taminen koukuttaa, sillä vaikka sen rutiinit veivät aikaa, ne tarjoavat myös 
tilaisuuden olla näennäisen vapaa toteuttamaan itseään, jos ei muuta niin 
tuottamaan ja kehystämään omaa minuuttaan markkinoiden puitteissa mah- 
dollisilla kulutusvalinnoilla. (Urry 2013, 91-106.) 

Riskien ollessa hallitsemattomia ja kuluttamiseen perustuvan elamantavan 
seurausten ikäviä ajatella, maailmanlopun kanssa elämisestä on tullut elämän- 
tapa (Buell 2010, 30-31). Sen sijaan, että yrittäisimme torjua tai hillitä riskejä, 
totumme niihin, jopa viihteeksi asti (esim. lukemattomat apokalyptiset elo- 
kuvat). Ilmiö näkyy myös teknokraattisessa ja managerialistisessa politiikas- 
sa, joka yrittää pitää maailmaa entisellään sen radikaalin muuttamisen sijaan. 


Tavallista on, että ympäristöä koskeva päätöksenteko esitetään epäpoliittisena 


2 


Eko- tai ekologisella modernisaatiolla tarkoitetaan yhteiskunnan sosioteknistä ja 
taloudellis-poliittista ekologisointia (Mol & Jänicke 2010), toisin sanoen aiempaa eko- 
tehokkaampien tuotanto- ja toimintamallien kehittämistä. Ajatuksena on, että ympä- 
ristöongelmat ovat ratkaistavissa kehittämällä sopivaa teknologiaa ja ekologiset haitat 
minimoivia tai niitä kompensoivia järjestelmiä. 

ja sosiaalisista kysymyksistä irrallisena, kun taas poliittisia kysymyksiä siitä, 
millaisia yhteiskunnallisympäristöllisiä asetelmia haluamme tuottaa ja miten 
voisimme ne saavuttaa, väistellään. (Bliihdorn 2014, 150.) 

Maailmanlopun kanssa flirttailun vaara on, että se luotsaa meidät syvem- 
mälle kriisiin totuttamalla ajatukseen, että mitään ei ole tehtävissä. Jos peli on 
pelattu, miksi enää ponnistella (Gardiner 2010, 96)? Buellin (2010, 29) mu- 
kaan ikävimmäksi vaihtoehdoksi voi tällöin osoittautua, että maailmanlop- 
pu ei tule (ja ole), vaan se jää päälle loputtomaan tulemiseen, ihmiskunnan 
vanhojen vitsausten nälästä ja sairauksista resurssiniukkuuteen pahetessa sykli 
sykliltä. Esitellessään vaurauden ja sitä edeltäneen esivaurauden ajan ajattelua 
Mulganin kirja Ethics in the Broken World kertoo rivien välissä juuri tallaises- 
ta maailmasta. Rikkinäisessä maailmassa joidenkin sukupolvien päässä nykyi- 
syydestä elämää leimaa elintärkeiden resurssien säännöstely ja jatkuva puute. 
Pahin pula on hengityskelpoisesta ilmasta, viljelykelpoisesta maasta, ruuasta 
ja polttoaineista. Ilmastomallit ovat menettäneet merkityksensä, sillä ilmas- 
to ei enää asetu mihinkään säännölliseen malliin. Valtaosa vaurauden ajalla 
olemassa olleista lajeista on kuollut sukupuuttoon, ja aiemmin runsasväkiset 
sivilisaatiot ovat jääneet veden alle tai lakastuneet kuumuuteen ja kuivuuteen. 
Ihmisiä asuu vain maapallon pohjoisilla vyöhykkeillä ja he elävät hiukan sa- 
maan tapaan kuin vaurauden aikana marginaalisiksi ja ajastaan jälkeen jää- 
neiksi leimatut metsästäjä-keräilijät. Koska ruokaa ei riitä kaikille, yhteisöjen 
on uhrattava osa jäsenistään, jotta jäljelle jäävillä olisi mahdollisuus selviytyä. 
(Mulgan 2011.) 

Synkistä tulevaisuudenkuvista huolimatta murrosten tai kriisien ajatellaan 
yleisesti tarjoavan tilaisuuksia analysoida ja toimia toisin kuin aiemmin. Yksi 
maailmanlopun merkityksistä on tilallinen ja ajallinen murros, joka tuo näky- 
viin aiemmin näkymättömissä olleita asioita (Buell 2010). Maailmanlopun lä- 
heisyys voi toimia muutoksen katalysaattorina paljastamalla maailman ikään 
kuin uudessa valossa ja pakottamalla valitsemaan, minkä puolesta ja mitä vas- 
taan toimia. Myös pyrkimys pysyä vanhassa ja totutussa on valinta. Mulganin 
rikkinäisen maailman ihmisille vaurauden ajan ihmisten valinnat ovat kä- 
sittämättömiä, erityisesti heidän tinkimätön takertumisensa materiaaliseen 


yltäkylläisyyteen. Vaikka valittavissa olisi ollut kohtuus, arvokkuus ja muis- 

ta ihmisistä ja lajeista välittäminen, vaurauden ajan vauraat olivat ilmeisen 
ja tietoisen piittaamattomia oman elämäntapansa seurauksista. Rikkinäisen 
maailman horisontista käsin hämmennystä herättää myös vauraiden pohja- 
ton nurkkakuntaisuus, ikään kuin heidän vauraissa saarekkeissa hetken ku- 
koistanut elämäntapansa olisi ollut ainoa tavoittelemisen arvoinen. (Mulgan 
2011.) Tulevaisuutta koskevaa etiikkaa peräänkuuluttavan keskustelun (mm. 
Skirmishire 2010b, 3, 8) meille asettama kysymys on, millaista tulevaisuutta 
pidämme kamppailemisen arvoisena. Kumpaa vaalimme, elämää vai elämän- 


tapaa? 


Ratkaisuna politiikka? 


Murroksessa tien toiveikkaampaan tulevaisuuteen ajatellaan usein löytyvän 
demokratian elvyttämisestä, erityisesti ihmisten arjen ja yhteiskunnallisen 
päätöksenteon radikaalista (uudelleen) politisoinnista. Yksi ratkaisumalli, 
jota olen itsekin rummuttanut (Ranta-Tyrkkö 2016a ja b), korostaa demokra- 
tian yhtä aikaa sekä paikallista että translokaalia, rajat ylittävää mutta erilaisia 
paikallisia näkökulmia yhteen nivovaa voimaa. Lähtökohta on, että globaali- 
enkin muutosten käytännön toteutus on aina paikallista; siksi tarvitaan yhtä 
aikaa sekä paikallisesti että globaalisti kestäviä ja oikeudenmukaisia ratkaisuja. 
Tällaiseen paikallistasoilta ympäri maailman rakentuvaan muutosvisioon pe- 
rustuu esimerkiksi Naomi Kleinin (2014) ajatus ilmastonmuutoksen torjumi- 
sesta kumoamalla ensin sen torjumista estävä kapitalistinen järjestelmä. Myös 
David Harveyn (2014, 252) näkemys on, että ongelmien ytimeen pureutuvan 
ympäristöliikkeen on käytännössä pakko asettua hiilikapitalismia ja pääomien 
logiikkaa vastaan. Arjen politisoinnin ja politiikan lokalisoinnin edellytys on, 
että ihmiset näkisivät politiikan teon paitsi velvoittavana myös innostavana ja 
sitoutuisivat sen arkiseen tekemiseen. 

Ongelma on, että maailmanlopun arkipäiväistyminen ei välttämättä kään- 
ny poliittiseksi analyysiksi ja muutoshaluksi, eikä asioiden uudelleenpoliti- 
sointi vielä takaa, että asiat muuttuisivat radikaalisti tai parempaan suuntaan 
(Blähdorn 2014). Tällä erää radikaalin ekologisen kritiikin ja liikehdinnän 
voimaa vesittää asioiden strategisesti tarkoituksellinen epäpolitisointi, mikä 


tekee ympäristöpolitiikasta epäpoliittista ekohallintaa. Kuten viimeaikainen 

havahtuminen niin sanottuun totuuden jälkeiseen politiikkaan todentaa, val- 
taan voi nousta myös tieteenvastaisia poliitikkoja tai liikkeitä, joille kelpaavat 
vain omaan poliittiseen agendaan sopivat totuudet. Lopulta myös politiik- 
kaan paluun idea saattaa perustua ajatukseen ihmistyypistä, jota ei enää ole tai 
on vain harvassa. Ihmisten identiteetit ovat nykyisin pirstaleisempia ja jousta- 
vampia kuin esimerkiksi poliittisen osallistumisen vahvoina vuosikymmeninä 
tunnetuilla 1960- ja 1970-luvuilla, mikä tekee heistä toisenlaisia poliittisia toi- 
mijoita. Aiempaa kompleksisempien elämäntapojen hallinta ja erilaiset itsensä 
toteuttamisen projektit vievät aikaa ja energiaa poliittiselta osallistumiselta, 
eikä perinteinen ajatus vaihtoehtokulttuureissa kulminoituvasta autonomias- 
ta ja emansipaatiosta välttämättä toimi. Vaikka monet ekologisuuteen liitetyt 
ideaalit, kuten pienimuotoisuus, paikallisuus, omavaraisuus ja hallittavissa 
oleva yksinkertainen teknologia ovat ideoina läsnä, vahva usko tieteellistekno- 
logiseen moderniin syö niiden voimaa. (Mt.) 

Edellä kuvattua poliittisen toimijuuden muutosta on käsitteellistetty muun 
muassa demokratian ja politiikan jälkeisissä (post-democracy, post-politics) 
teorioissa. Ingolfur Blähdorn (2014, 147) arvioi vallitsevien teknomanage- 
rialististen làhestymistapojen entisestään vahvistavan kulutuskapitalismia 
ja neoliberaalia hegemoniaa. Kaikki eivät kuitenkaan ole yhtä pessimistisiä. 
Esimerkiksi Urry (2013) tulkitsee post-poliittisuutta osin eri lailla, vaikka hä- 
nen analyysinsa asioiden nykytilasta, kuten ilmastonmuutoksen vähättelystä 
politiikassa ja pyrkimyksistä ratkoa ideologisia kiistoja poliittisten prosessien 
sijaan teknismateriaalisella suunnittelulla, asiantuntijajohtajuudella ja hallin- 
nolla on pitkälti samansuuntainen kuin edellä Blähdornilla. Urryn mukaan 
ilmastonmuutokseen havahtuminen on muuttanut maapallolla elämisen tule- 
vaisuutta koskevan keskustelun suuntaviivoja ja pitänyt esimerkiksi hiilipoli- 
tiikan globaalin politiikan keskiössä. Politiikan jälkeisen politiikan sijaan ke- 
hittymässä saattavat olla hiiliriippuvuuden jälkeisen politiikan edellytykset: 
se, että emansipatorinen projekti on muuttanut muotoaan ei vielä tarkoita, 
että se olisi kuollut. (Mt.) 

Lopuksi: tulevaisuuden etiikan tarpeesta sosiaalityössä 


Tässä artikkelissa olen keskittynyt ilmastonmuutokseen, mutta seuraamuseet- 
tisen ajattelun vaade ei tietenkään rajoitu siihen ja tulevaisuutta koskeva etiik- 
kakeskustelu on luonnollisesti paljon monisyisempää kuin mitä olen pystynyt 
edellä esittämään. Esimerkiksi keskustelun globaalin edustavuuden suhteen 
on syytä kysyä, keitä keskusteluun osallistuu (Graness 2015) ja miten keskus- 
tella monien pitkään rakentuneiden erojen, valtasuhteiden ja tietojärjestelmi- 
en yli niitä uusintamatta (Masaka 2017). Jotta keskustelu jalkautuisi erilaisiin 
yhteiskunnallisiin tilanteisiin ja rikastuisi niistä nousevasta tiedosta, sen tulisi 
olla avoin erilaisille osallistumisen tavoille ja käytännöille. 

Jo ilmastonmuutos muuttaa nopeasti ja vääjäämättömästi maapallolla elä- 
misen edellytyksiä ja tähänastisia elämäntapoja. Haasteista huolimatta pidän 
selvänä, että koko ihmiskuntaa koskettavien mullistusten keskellä kaiken toi- 
minnan eettisyyttä tulisi arvioida yhä vahvemmin sen perusteella, millaisia 
seurauksia siitä on paitsi välittömästi, myös ajallisesti ja/tai tilallisesti kau- 
kaisille toisille. Keskinäisriippuvaisessa maailmassa vastuun ja riippuvuuden 
piiri on väistämättä omaa ryhmää ja kansakuntaa laajempi. Muutoksessa esi- 
merkiksi rajat kiinni -politiikoista tai erilaisten konkreettisten tai symbolisten 
muurien pystyttämisestä joidenkin ryhmien elämäntavan tai etnisen hegemo- 
nian turvaksi ei ole pidemmän päälle ratkaisuksi. Vaara, että ne jotka pystyvät 
takertuvat saavutettuihin etuihinsa tai että maailma luiskahtaa yhä vahvem- 
min oligarkkien ja suuryhtiöiden valtaan on kuitenkin ilmeinen. 

Muuttuvat ajat haastavat huolehtimaan talouden politiikan mielekkyydes- 
tä ja syventämään yhteisvastuun ja yhdessä elämisen taitoja. Myös sosiaalityön 
mielekkyyden testi on, miten tehty työ ja ratkaisut palvelevat köyhiä ja haa- 
voittuvissa asemissa olevia nykyisyyden lisäksi tulevaisuudessa, ja minkälaisia 
ajassa ja tilassa kumuloituvia vaikutuksia nykyisin tehtävillä ratkaisuilla on 
(rakenteellisen ja muun väkivallan kumuloituvista vaikutuksista ks. Nixon 
2011). Kun nykytiedon varassa ilmastonmuutos uhkaa romuttaa kaiken sen 
mitä sosiaalityö periaatteessa ja käytännössä puolustaa, ilmastonmuutosta ei 
voi sosiaalityössä sivuuttaa. Ihmisten hyvinvointia ja olemassaoloa perustavan- 
laatuisesti uhkaavat planetaariset ongelmat eivät yksinkertaisesti ole asioita, 


joita sosiaalityö voisi oman missionsa puitteissa (yrittää) rajata oman tonttinsa 

ulkopuolelle. Köyhyydellä ja haavoittuvuudella on monia yhtäaikaisia ja toi- 
siinsa limittyviä syitä, joita ratkoakseen sosiaalityön on oltava aidosti ja roh- 
keasti maailmaa syleilevää. 

Virittyäkseen ekologisempaan suuntaan sosiaalityön olisi otettava kriittis- 
tä etäisyyttä modernin aikakauden yksilö- ja ihmiskeskeisiin lähtökohtiinsa 
ja nähtävä ei-inhimillisen luonto itsessään suojelemisen ja huolehtimisen ar- 
voisena (Gray & Coates 2012, 240—241.) Sosiaalityön nykyisille instituutioille 
velvoite kantaa monien muiden asioiden ohella vastuuta ilmastonmuutoksen 
torjunnasta ja muista planetaarisen tason ongelmista voi silti olla vaikea ky- 
symys. Nopea murros ravistelee nykyisiä instituutioita ja on vaikea ennustaa, 
minkälaisissa institutionaalisissa puitteissa sosiaalityötä tehdään 50-100 vuo- 
den kuluttua ja mitä siihen mennessä on tapahtunut esimerkiksi pohjoismai- 
sille hyvinvointiyhteiskunnille. Vaikka yksittäiset instituutiot eivät ole ikuisia 
eikä niiden ole tarpeen keskittyä kaikkeen mahdolliseen, institutionaalisten 
tehtävien reflektiivinen päivittäminen ja uudistaminen on osa niiden arkea. 
Kuten tähänkin asti, sosiaalityön vastuulla on tehdä omista arvolähtökohdis- 
taan tilanneanalyysia menossa ja tulossa olevista muutoksista ja pitää, vaikka 
sinnitellenkin, kiinni työn mielekkyyden kannalta keskeisistä arvoista. 

Kun tulevaisuus näyttää musertavan synkältä ja sen muuttaminen valoi- 
sammaksi epävarmalta ja massiiviselta urakalta, mistä voimaa ja inspiraatiota 
tarttua toimeen? On mahdollista, että nykyisistä postpoliittisista trendeistä ja 
game over -mielialoista huolimatta ilmastonmuutos suurimpana ihmisyhteis- 
kuntia koskaan kohdanneena uhkana ja siitä mahdollisesti seuraava ihmisten 
havahtuminen oman kuolevaisuutensa lajina (Groves 2010) lopulta mobilisoi 
ihmiset toimimaan tilanteen muuttamiseksi. Jotta näin kävisi, ihmisten pitäi- 
si voida uskoa, että muutos on mahdollinen. Pelkkää pelon herättelyä pide- 
tään tehottomana tapana ajaa asenteiden ja käyttäytymisen muutosta (Hulme 
2010). Sarah Amslerin (2010) mukaan nykyinen kriisi onkin syvimmiltään 
toiveikkuuden kriisi: viime vuosikymmenten aikana taloudessa, politiikas- 
sa ja kulttuurissa tapahtuneet systeemiset muutokset ovat kaventaneet radi- 
kaalin toivon ja vapauden tilaa. Pahimmillaan toivottomuus voi johtaa paitsi 
kyvyttömyyteen kuvitella radikaalisti erilainen (parempi) maailma, myös ha- 


luttomuuteen tehdä niin. (Mt.) Donna Harawayn (2016, 4) näkemys on, että 

ihmiskunta on tilanteessa, jossa sen paremmin epátoivo kuin liiallinen toiveik- 
kuuskaan eivät auta eteenpäin. Optimismin tai pessimismin sijaan meidän on 
korkea aika oppia elämään väkevästi (potently) ja vastavuoroisesti toistemme, 
muiden lajien ja aiheuttamiemme ongelmien kanssa ja kompostoitumaan kun 
aika on, siis elämään ja kuolemaan toisin. Urry puolestaan tähdentää, että 
suunnanmuutoksen kannalta ratkaisevaa on, hakeeko suuri osa ihmiskunnas- 
ta jatkossakin onnea kuluttamisesta vai jostakin muusta. Kun materiaalisesta 
vauraudesta on vihdoin tullut monille itsestäänselvyys, pitäisi kiireesti ryhtyä 
harjoittamaan kulutuksen vähentämisen ja materiaalisen yltäkylläisyyden ka- 
ventamisen politiikkaa. (Urry 2013.) 

Sosiaalityölle menossa oleva murros tarjoaa paitsi haasteita, myös mahdol- 
lisuuksia soveltaa sosiaalityölle ominaista osaamista rakentavasti ja luovasti. 
Rakenteellisen sosiaalityön perinteisiinsä tukeutuen sosiaalityö voi olla mu- 
kana muutokseen tähtäävissä poliittisissa prosesseissa. Lisäksi sosiaalityöstä 
voisi löytyä eväitä auttaa ihmisiä muutokseen vaadittavassa tunnetyössä, sillä 
tulevaisuutta koskevien tukalien ja ristiriitaisten tunteiden käsittely vaatii ai- 
kaa ja tilaa (Amsler 2010, 148). Tätä tilaa sosiaalityö voisi osaltaan rakentaa ja 
tarjota, onhan hankalien asioiden käsittely ja toisaalta konkreettinen ihmis- 
ten arjen tasolla tapahtuva muutostyö sosiaalityön ominta osaamisaluetta. 
Ekologisiin kysymyksiin liittyvän huolen, ahdistuksen ja syyllisyyden (niin 
työntekijöiden oman kuin asiakkaiden) vakavasti ottaminen ja käsittely voisi 
näin olla konkreettinen ja sosiaalityön nykykäytäntöjenkin puitteissa mahdol- 
linen askel luonnolle ja ihmisyydelle tuhoisien toimintamallien ja uskomusten 
purkamisessa. Työssä voisi kerrankin soveltaa esimerkiksi freireläistä lähesty- 
mistapaa ja tavoitella voimaantumista niin yksilöinä kuin yhdessä, myös löytä- 
mällä ja juurruttamalla itselle ja luonnolle lempeämpiä tapoja ajatella, tuntea 
ja toimia. Kun näyttää siltä, että ilmastonmuutos edellyttää ihmisyyden ja 
sydänten muutosta, ja se edelleen uudenlaisten, toiveikkaampien tarinoiden 
luomista ja kertomista ihmisestä itsestään, sosiaalityö voisi olla mukana täl- 
laisten tarinoiden kehittelyssä, kuulemisessa ja kertomisessa. Jotta uhkaavaa- 
kin tulevaisuutta jaksaisi vaalia, siihen tulisi uskaltaa suhtautua toiveikkaasti 


ja jopa rakastavasti. 

Lastensuojelututkimuksen 
mielekkyys ja missiot 


Vaativat tilanteet sijaishuoltotyössä 


Tuija Eronen & Riitta Laakso 


Johdanto 


Lastensuojelussa kaikki ei ole aina sitä, miltä ensisilmäyksellä näyttää. Tähän 
ajatukseen olemme törmänneet usein lastensuojelun tutkijoina. Niin myös 
tutkimuksessa, jonka aiheena ovat sijaishuollossa kohdattavat vaativat tilan- 
teet. Sijaishuollossa ja lastensuojelussa tehtävän työn tutkimus on Suomessa 
vähäistä ja työn vaativuutta on aiemmissa kotimaisissa tutkimuksissa jäsen- 
netty usein yhden työntekijäryhmän näkökulmasta (Laakso 2009; Hoikkala 
2011; Mänttäri-van der Kuip 2015.) Tutkimushankkeessamme olemme ha- 
lunneet laajentaa tätä näkökulmaa ja tarkastella sijaishuoltotyöhön liittyvää 
vaativuutta, jonka sekä sijaishuollon sosiaalityöntekijät, laitostyöntekijät että 
sijaisvanhemmat tunnistavat. Laajempi näkökulma on tärkeä ja mielekäs, 
koska sijaishuoltoon sijoitettujen lasten hyvinvointi syntyy tai on syntymättä 
yhteistyössä näiden eri toimijoiden kesken. Tutkijoina yllätyimme siitä, mistä 
sijaishuollon toimijat kertoivat, kun kysyimme heiltä sijaishuoltotyön vaativis- 
ta tilanteista. Osa kertomuksista kiinnittyi arjen jokapäiväisiin tapahtumiin 
ja varsin tavallisilta kuulostaviin tilanteisiin: esimerkiksi lapsen lääkkeiden 
ottamisesta huolehtimiseen ja käytäntöön, että lääkkeet otetaan veden kans- 
sa. Tutkimustamme ja tämän artikkelin kirjoittamista on ohjannut yhteinen 
kiinnostuksemme ymmärtää lastensuojelun sijaishuoltotyöhön liittyvää vaa- 
tivuutta. 

Sijaishuollon kysymykset ovat liittäneet meidät tutkijoina tiedeyhteisöön 
ja kutsuvat meitä tarkastelemaan aihetta yhdessä ja erikseen aina uusista näkö- 
kulmista. Olemme tarkastelleet huostassa olevien lasten kokemuksia (Laak- 
so 2016), huostaanotettujen lasten institutionaalisia polkuja (Eronen 2013), 


sijaishuoltopaikan valintaa (Laakso 2013), lastenkotia osana elämäntarinaa 

lastenkodissa asuneiden kertomuksissa (Eronen 2012) ja lastenkotityón arkea 
(Laakso 2009). Sijaishuolto, lastensuojelulaitokset ja sijaishuollossa tehtava 
työ eivät ole aiheita, jotka valitessaan tutkija kulkisi lapsipolitiikan valtavir- 
rassa — päinvastoin, sijaishuollon kysymyksiin keskittyminen johdattaa tut- 
kijan valtavirran ulkopuolelle. Lastensuojelun kehittämisessä pääpaino on 
vuosikymmenten ajan ollut ehkäisevien palveluiden ja avohuollon palveluiden 
kehittämisessä ja ajatuksessa huostaanottojen ehkäisemisestä. Tämä ideolo- 
gis-poliittinen suuntaus on johtanut osittain sijaishuollon ja siellä tehtävän 
työn näkymättömyyteen (Eronen ym. 2010). Meille tämä sijaishuollon mar- 
ginaalinen ja lapsipoliittisesti erityinen asema tekee tutkimisesta mielekästä ja 
merkityksellistä. 

Lastensuojelun sijaishuollosta on kyse silloin, kun lapsen kasvun ja kehi- 
tyksen turvaamiseksi on päädytty lastensuojelun viimesijaiseen toimenpitee- 
seen eli huostaanottoon. Huostaanoton myötä lapsi useimmiten sijoitetaan 
perhehoitoon, ammatilliseen perhekotiin tai lastensuojelulaitokseen. Samalla 
pääasiallinen vastuu lapsen päivittäisestä huolenpidosta ja kasvatuksesta siir- 
tyy sijaisvanhemmille tai laitoksen työntekijöille ja lapsen asioista vastaavalle 
sosiaalityöntekijälle. 

Käytämme kehittämäämme käsitettä ”sijaishuoltotyö” kuvaamaan tätä 
eri toimijoiden toteuttamaa huostaanotetun lapsen huolenpidosta ja hyvin- 
voinnista vastaamisen tehtävää. Käsitteen ”sijaishuoltotyö” käyttöön liittyy 
ajatuksemme sijaishuollossa toimivien eri ammattiryhmien, niin sosiaalityön- 
tekijöiden, laitosten työntekijöiden kuin myös sijaisvanhempien, toteuttamas- 
ta lasten hyvinvoinnin turvaamistehtävästä. Vaikka eri toimijoiden vastuut 
painottuvat hiukan eri tavoin, eikä sijaisvanhempien tehtävää virallisesti mää- 
ritellä palkkatyöksi, sijaishuoltotyössä eri toimijoita yhdistää jaettu yhteiskun- 
nallinen vastuu huostaanotettujen lasten hyvinvoinnista ja lapsen hyvän elä- 
män toteutumisesta. 

Sijaishuollossa toimivien sosiaalityöntekijöiden, lastensuojelun laitostyön- 
tekijöiden ja sijaisvanhempien kokemuksiin pohjautuvia tutkimuksia on vähän 
(Helavirta ym. 2014). Heillä kaikilla on kuitenkin merkittävää kokemustietoa 
ja näkemystä sijaishuollon ajankohtaisista ilmiöistä. Sijaisvanhempien, laitos- 


ten työntekijöiden ja sosiaalityöntekijöiden kokemusten ja kertomusten kuu- 

leminen onkin tärkeää paitsi sijaishuollossa tehtävän työn luonteen ymmär- 
tämisen vuoksi, myös sijaishuollon kehittämisen kannalta. Siksi keskitymme 
tässä artikkelissa sijaishuollossa toimivien työntekijöiden ja sijaisvanhempien 
näkemyksiin sijaishuollossa kohdattavista vaativista tilanteista. Tutkijoina 
emme lähtökohtaisesti määrittele, mitä vaativat tilanteet ovat, vaan keskiössä 
on se, mistä sijaishuollossa toimivat puhuvat vaativina tilanteina. 
Artikkelimme aineistona ovat kahden keskisuuren kaupungin sijaisvan- 
hempien ja lastensuojelulaitosten työntekijöiden kirjoitelmat (12) sekä sijais- 
huollon sosiaalityöntekijöiden fokusryhmähaastattelut (kaksi ryhmää, joissa 
11 työntekijää). Keskitymme tässä artikkelissa työntekijöitä erityisesti puhut- 
taneisiin vaativiin tilanteisiin. Nämä vaativat tilanteet liittyvät organisaatioi- 
den ja toimintaympäristön jatkuvaan muutokseen, henkilökohtaisen vastuun 


korostumiseen ja arjen haasteellisuuteen. 


Sijaishuoltotyön luonnehdintaa 


Sijaishuoltotyö on sekä julkista huoltoa että henkilökohtaista hoivaa ja huolen- 
pitoa. Julkisena huoltona sijaishuoltoa sekä eri toimijoiden velvollisuuksia ja 
toiminnan rajoja määritellään lainsäädännön avulla (esim. Lastensuojelulaki 
417/2007). Tämä näkyy myös eri toimijoiden työssä työn erilaisina painotuk- 
sina. Laura Steckley ja Mark Smith (2011) jäsentävät näitä sijaishuoltotyön pai- 
notuksia käsitteiden caring about (huolehtiminen) ja caring for (hoiva) avulla. 
Caring about -käsite kuvaa sijaishuollon sosiaalityöntekijän tehtävää, jossa pai- 
nottuu lasten oikeuksien toteutumisesta huolehtiminen sekä lasten tilanteen 
arviointi. Susanna Helavirta (2016) on tiivistänyt tämän tehtävän ja käyttänyt 
siitä käsitettä julkinen huoltaja. Sijaisperheissä ja laitoksissa tapahtuvassa hoi- 
vassa ja huolenpidossa (caring for) korostuu sen sijaan konkreettinen arjen ja 
yhteisen elintilan jakaminen lasten kanssa: lasten nukkumaanmenosta, ruo- 
kailusta ja läksyjen teosta huolehtiminen, lapsen tunteiden ja pahan olon kä- 
sittely sekä arkinen yhdessäolo (Laakso 2009). 

Harry Fergusonin (2010) tapaan ymmärrämme sijaishuoltotyön paikassa 
ja tilassa tapahtuvana työnä, jossa katseleminen, lasta kohti ja lapsen kanssa 
käveleminen, koskettaminen ja kuunteleminen antavat työntekijälle tietoa 


siitä, onko lapsi turvassa juuri sillä hetkellä kotonaan, koulussa tai sijaishuol- 

topaikassa. Lasten ja nuorten kanssa tehtävässä työssä kosketusta on mahdo- 
tonta paeta. Sijaishuoltotyössä kosketus ja ruumiillisuus ovat läsnä myös nega- 
tiivisina ilmiöinä kuten lasten kiinnipito-, rajoittamis- ja väkivaltatilanteina 
sekä työntekijöiden määrittelemänä ja kokemana väkivaltana (Ellonen & Pösö 
2010; Hoikkala 2014; 2011; 2003; Kunta 10 -tutkimus 2016). 

Sijaishuoltotyöhön julkisena huoltajuutena ja huolenpitotyönä liittyy sen 
intiimiyden ja sensitiivisyyden vuoksi vaade toimijoiden korkeasta etiikasta. 
Sarah Banks (1995, 26—27) on muotoillut sosiaalityön eettisiksi ohjeiksi seitse- 
män arvokkaan kohtaamisen perustekijää. Näitä ovat asiakkaan ainutlaatui- 
suuden tunnistaminen ja tunnustaminen, määrätietoinen tunteiden ilmaisu, 
hallittu emotionaalinen osallistuminen, asiakkaan hyväksyminen sellaise- 
naan, tuomitsemattomuus, itsemääräämisoikeuden tunnustaminen sekä luot- 
tamuksellisuus. Tällainen hyve-eettinen lähestyminen ei kuitenkaan yksin 
riitä hoiva- ja huolenpitotyössä kohdattujen haasteiden jäsentämiseen (Sauren 
& Kuhmonen 2014) eivät myöskään sosiaalityön yleiset eettiset periaatteet 
(Arki, arvot ... 2013) tai lastensuojelun uudet laatusuositukset (Lastensuojelun 
... 2014). Siksi sijaishuoltotyön yhteydessä onkin korostettu enemmän hoiva- 
etiikan kaltaista tilannekohtaista tarkastelua ja eettistä herkkyyttä (Holland 
ym. 2014; Holland 2010). Steckley ja Smith (2011) korostavat sijaishuoltotyön 
luonnetta käytännöllis-moraalisena työnä erotuksena teknis-rationaalista 
ajattelua korostavalle tulkinnalle. Sijaishuoltotyön ymmärtäminen käytännöl- 
lis-moraalisena painottaa sijaishuoltopaikan arjen käytäntöjen, kasvokkaisten 
kohtaamisten, lasten ja aikuisten välisten suhteiden sekä työssä yllättäen eteen 
tulevien tilanteiden merkitystä ja eettisyyden toteutumisen tarkastelua näissä 
arkisissa tilanteissa ja kohtaamisissa. 

Lastensuojelua tehdään muuttuvissa toimintarakenteissa: työtehtäviä uu- 
delleen organisoidaan eri työntekijäryhmien kesken, kehitetään kuntien välis- 
tä yhteistyötä ja rakennetaan maakuntamallia. Nämä muutokset eivät voi olla 
vaikuttamatta sijaishuoltotyöhön, vaikka tutkimusten pohjalta tiedämmekin 
niistä erittäin vähän. Sijaishuoltotyön tekemisen reunaehdoissa ja organisoin- 
nissa on tapahtunut merkittäviä muutoksia myös sikäli, että työtä tehdään 
enää harvoin kunnan omistamissa laitoksissa, kuntatyöntekijänä. Viimeisim- 


män käytettävissä olevan tiedon mukaan suurin osa (84 %) lastensuojelun lai- 

tospaikoista oli vuonna 2009 yksityisten tuottamia (Heino 2009, 205). Uusin 
suuntaus on se, että monikansalliset palveluyritykset ostavat pienempiä laitok- 
sia ja näin palvelujen tuottaminen keskittyy. Sijaishuoltopalvelujen yksityis- 
täminen näkyy myös perhehoidossa. Palvelujen yksityistämisestä huolimatta 
kunnilla on edelleen päävastuu sijaishuollosta ja sen valvonnasta: valvoa lasten 
edun toteutumista ja hyvinvointia sijaishuollossa sekä valvoa kunnan alueella 
toimivia sijaishuoltopalveluja. Merkittävä osa tästä valvonnasta toteutuu lap- 
sen asioista vastaavan, sijaishuollon sosiaalityöntekijän toimesta. 

Vuoden 2012 alussa astui voimaan lastensuojelulain muutos, jonka mu- 
kaan lapsen sijaishuolto on järjestettävä ensisijaisesti perhehoidossa. Tämä oli 
merkittävä lainsäädännön muutos, sillä aikaisemmin Suomessa ei ole lainsää- 
dännön tasolla asetettu eri sijaishuoltomuotoja järjestykseen suhteessa toinen 
toisiinsa. Muutokset eri sijaishuoltomuotojen välillä näkyvät jo tilastoissa. 
Vuoden 2015 viimeisenä päivänä huostassa olleista lapsista (n=8 776) jo yli 
puolet (56 %) oli perhehoidossa, vastaavasti vuoden 2011 lopulla perhehoitoon 
oli sijoitettuna 49 % huostassa olleista lapsista (n=8 964). Perhehoitoon vuon- 
na 2015 sijoitetuista lapsista 13,3 % (646) oli sijoitettu sukulais- tai läheisper- 
heisiin. Ammatilliseen perhekotihoitoon oli sijoitettuna 15 % prosenttia ja lai- 
toksiin 25 %. Kiinnostavaa on, että maakuntien välillä on merkittäviä eroja eri 
sijaishuoltomuotojen käytössä. Pohjois-Pohjanmaa erottuu muista maakun- 
nista. Siellä korostuu perhehoitoon sijoittaminen: huostassa olleista lapsista 
72 % oli perhehoidossa ja laitoksissa vain 16 %. Sen sijaan Etelä-Pohjanmaalla, 
Päijät Hämeessä, Uudellamaalla ja Varsinais-Suomessa oli perhehoidossa alle 
puolet huostassa olevista lapsista. Satakunta sijoittuu lähelle keskiarvoa maa- 
kuntana, jossa noin 60 % lapsista on perhehoidossa. (Lastensuojelu 2011; 2015.) 

Sijaishuollossa tehtävää työtä ja sen vaativuutta on vaikeaa tehdä näkyväk- 
si. Tiedämme valtakunnallisten tilastojen pohjalta sijoitettujen lasten määrän 
vuoden viimeisenä päivänä ja lapsen sijoitusmuodon. Valtakunnallisia tilastoja 
lasten sijoitusten syistä ei ole saatavilla, ei myöskään tietoa siitä, miten monta 
työntekijää ja minkälaisella koulutuksella työskentelee sijaishuollossa. Vaikka 
perhehoitopainotteisuus näkyy tilastoissa, ei meillä ole tietoa perhehoitajien 
määrästä, taustoista eikä siitä, mikä on keskimääräinen perheeseen sijoitettu- 


jen lasten määrä. 

Sijaishuollossa tehtävän työn vaativuutta on aikaisemmissa tutkimuksis- 
sa tarkasteltu lähinnä hoiva- ja huolenpitotyöhön (caring for) liittyvän arjen 
toistuvuuden ja yllätyksellisyyden, työn pitkäkestoisuuden, eettisen tilanne- ja 
tapauskohtaisuuden, emotionaalisen kuormittavuuden, työn ruumiillisuuden 
tai kehollisuuden sekä lasten vaikeutuneiden ongelmien näkökulmasta (Hol- 
land ym. 2014; Holland 2010; Steckley & Smith 2011; Hoikkala 2011; Laakso 
2009). Työn vaativuus on yhdistetty myös työskentelyyn entistä vaativampien 
lasten ongelmien kanssa (Lehto 2011; Manninen 2013; Valkonen & Pasanen 
2012) ja lastensuojelun sosiaalityöntekijöiden kokemaan vainoon (Oinonen 
2016). Työntekijöiden työssään kohtaama vaino, väkivalta, väkivallan uhka 
sekä lasten entistä vaativammat ongelmat ovat tilanteita, joita ei voi sijaishuol- 
lossa ohittaa tai vähätellä. Sijaishuollossa tutkimuskiinnostus keskittyy usein 
ääri-ilmiöihin ja niiden rinnalla arjen toistuvat tilanteet ja niiden vaativuus jää 


varjoon ja vaille tutkimuksellista kiinnostusta (Eronen 2007). 


Aineisto ja analyysi 


Artikkelimme perustuu vuosien 2016 ja 2017 aikana kahdessa keskisuuressa 
kaupungissa toteutettuun tutkimushankkeeseen. Kyseiset kaupungit valikoi- 
tuivat yhteistyökumppaneiksi siksi, että kummassakin kaupungissa lastensuo- 
jelu on organisoitu siten, että avohuollon sosiaalityö ja sijaishuollon sosiaalityö 
on eriytetty, perhehoito toteutetaan seudullisena yhteistyönä ja molemmissa 
kaupungeissa on omat lastensuojelulaitokset. Kyseiset kaupungit olivat heti 
ensimmäisten neuvottelujen jälkeen valmiit yhteistyöhön. Aineistonkeruu 
on tapahtunut vaiheittain. Ensimmäisessä vaiheessa keväällä 2016 lähetimme 
yhteistyökaupunkiemme yhteyshenkilöiden kautta kirjoituspyynnöt sijais- 
huollon sosiaalityöntekijöille, lastensuojelulaitosten työntekijöille ja sijais- 
vanhemmille. Ajatuksena oli, että kirjoitelma-aineiston pohjalta jatkamme 
työskentelyä kummassakin kaupungissa työpajoissa. Kirjoitelmia vaativista 
tilanteista saimme kaiken kaikkiaan kaksitoista. Koska kirjoituksia laativat 
laitosten työntekijät ja sijaisvanhemmat ja saimme kirjoituspyyntöömme 
vastauksen vain yhdeltä sosiaalityöntekijältä, toteutimme kummassakin 
kaupungissa fokusryhmähaastattelun yhdessä sosiaalityöntekijöiden kanssa 


sosiaalityöntekijöiden näkemyksen tavoittamiseksi. Haastatteluihin osallistui 

yksitoista sosiaalityöntekijää. Työntekijät tunsivat toinen toisensa jo ennes- 
tään ja myös me tutkijat olimme useille tuttuja eri yhteyksistä. Haastatteluissa 
tunnelma oli välitön ja keskusteluissa tuettiin toinen toisten esittämiä näke- 
myksiä, jatkettiin kertomalla samaan aiheeseen liittyvillä omilla kokemuksil- 
la, mutta tuotiin esille myös muista poikkeavia näkemyksiä. Tutkijoina osallis- 
tuimme aktiivisesti keskusteluun kysyen tarkennuksia ja esittäen osallistujien 
kommentoitaviksi havaintojamme ja tiivistyksiä. Kirjoitelmissa ja fokusryh- 
mähaastatteluissa oli samoja toistuvia teemoja. Kirjoitelmien ja fokusryhmä- 
haastattelujen jälkeen olemme jatkaneet tutkimusta eri toimijoiden yhteisissä 
työpajoissa. Tämän artikkelin aineistoon työpajat eivät kuitenkaan sisälly, 
vaan aineistona ovat saamamme kirjoitelmat sekä sosiaalityöntekijöiden kans- 
sa käydyt nauhoitetut ja litteroidut fokusryhmähaastattelut. 

Aineiston analysointi on toteutettu sisällönanalyysin periaatteita noudat- 
taen sekä edennyt syklisesti ja dialogisesti tutkijatriangulaationa. Kumpikin 
tutkija on lukenut aineistoa ensin erikseen ja hahmottanut keskeisiksi tun- 
nistamiaan vaativia tilanteita työntekijöiden puhunnan perusteella. Analyy- 
simme kohteena olevat vaativat tilanteet tulivat työntekijöiden puheessa ku- 
vatuiksi harmillisina, pahaa mieltä aiheuttavina, ammatillista epävarmuutta 
tuovina, epäoikeudenmukaisuutena tai jopa pelkoa ja turvattomuutta tuotta- 
vina. Vaativiin tilanteisiin liittyneet teemat muodostuivat ensimmäisessä ana- 
lyysivaiheessa seuraaviksi: organisaatiomuutokset (epävarmuus omasta työs- 
tä, lasten sijoitusten jatkumisesta, prioriteettimuutokset), omien tunteiden 
reflektointi (arvottomuuden tunne, yksin tekeminen, vastuun kantaminen ja 
tukea vaille jääminen, pelko), kriiseissä navigointi sekä myötätunto ja empatia 
lapsia ja vanhempia kohtaan. Analyysin seuraavassa vaiheessa olemme verran- 
neet jäsennyksiämme keskustellen yhdessä. 

Aineiston analyysin aloittaminen erikseen sai meidät kummatkin hä- 
milleen. Vaikka olimme molemmat lukeneet kirjoitelmat ja olleet mukana 
tekemässä fokusryhmähaastatteluja, pohdimme pitkään, millaisin käsittein 
työntekijöiden kertomuksia vaativista tilanteista voisi kuvata ja jäsentää. Ne 
eivät jäsentyneet aikaisempien tutkimusten tavoin asiakastilanteisiin tai työn- 
tekijän työssään kohtaamaan painostukseen tai uhkatilanteisiin. Meidän mo- 


lempien tutkijoiden tulkinta oli, että vaativuus sijaishuoltotyössä kiinnittyi 

tilanteisiin, joihin liittyi vallitsevan asiantilan ja tavoitellun valinen epasuhta. 
Päädyimme englanninkieliseen käsitteeseen “mismatching”, jonka suomen- 
kielinen vastine epäsuhta tavoittaa vain osin tulkintamme sijaishuoltotyön 
vaativuudesta. Mismatching-käsite viittaa siihen, että sijaishuoltotyön vaati- 
vuudessa on kyse eri tasoilla näyttäytyvästä epäsuhdasta. Tätä eri tasoille kiin- 


nittyvää epäsuhtaa kuvaamme tarkemmin seuraavassa luvussa. 


Sijaishuoltotyön vaativuus — epäsuhta 
tavoitellun ja vallitsevan välillä 


Analyysin tuloksena olemme jäsentäneet aineistomme pohjalta sijaishuolto- 
työn vaativuuden kolmeen teemaan: 1) jatkuvat organisatoriset muutokset ja 
niiden synnyttämä epäsuhta, 2) yhteiskunnallisen ja henkilökohtaisen vas- 
tuun välinen epäsuhta sekä 3) suunnitelmallisuuden ja tilannekohtaisuuden 


välinen epäsuhta. 


Jatkuvat organisatoriset muutokset ja niiden synnyttämä epäsuhta 


Haastattelemamme sijaishuollon toimijat kertovat työn tekemisen reunaeh- 
doissa tapahtuneista merkittävistä muutoksista. Työntekijöiden määrä suh- 
teessa asiakkaisiin on puhututtanut jo pitkään lastensuojelun sosiaalityössä. 
Kysymys työn resursoinnista on ollut esillä monissa lastensuojelua ja sen ke- 
hittämistä koskevissa selvityksissä (Toimiva lastensuojelu 2013; Valtiontalou- 
den tarkastusvirasto 2012). Sijaishuollon sosiaalityöntekijöiden kokemuksena 
tilanne ei ole tästä huolimatta muuttunut. Suuret asiakasmäärät ovat edelleen 
merkittävä syy kokemukseen työn raskaudesta ja vaativuudesta. 
Niin, kohtuuttomuus, kyl mä koen että, jos mulon asiakkaita yli 50 ja oikees- 
ti niin ku mä sanoin, et ei ykskään ei oo pieni asia, niin, siihen liittyy myös 
sit se syyllisyys sillai et ku mä koen kohtuuttomasti et mä en pysty esimerkiks 
tekee niitä soittoja sijaisperbeeseen, et hei, mitä teil kuuluu. Jos mä soitan ni 
mul on aina joku asia, jotta saadaan joku asia eteenpäin. Niin laki vaatii ja 
muualta tulee paineita, siit et sä teet hyvin, sen työsi, ettet sä ainakaan riko 
lakia, periaatteessa, niin, ja sit kuitenki kohtaisit ja tunnistaisit ne tunteet, 


niin ne vaatimukset tuntuu välillä kohtuuttomilta, siihen määrään. (sosiaa- 
lityöntekijä 2) 


148 ENRoos, Rost & MANTYSAARI, MIKKO & RANTA-TYRKKÖ, SATU (TOIM.) 


Vaativat tilanteet sijaishuoltotyössä 


Työntekijät kokevat, että suuresta asiakasmäärästä johtuen heille ei jää mah- 
dollisuutta kysellä lapsen ja sijaisvanhemman kuulumisia muulloin kuin lain 
edellyttämissä asiakassuunnitelmaneuvotteluissa tai muissa vastaavissa lain 
määrittelemissä tilanteissa. Aineisto-ote tekee näkyväksi myös sen, että sijais- 
huollon sosiaalityössä on kyse vastuullisesta lapsen turvallisuuden varmista- 
miseen liittyvästä työstä ja syyllisyydestä, jota työntekijät kokevat joutuessaan 
tekemään työtään kohtuuttomiksi kokemissaan olosuhteissa. 

Suurten asiakasmäärien ohella työntekijöiden vaihtuminen lisää sijaishuol- 
totyön kuormittavuutta. Aineistossamme niin sosiaalityöntekijät, laitosten 
työntekijät kuin myös sijaisvanhemmat puhuvat henkilövaihdoksista ja siitä, 
kun “ei tiedä mistä tuulee”. Sijaishuoltotyö ymmärretään ennen kaikkea suh- 
teisiin kiinnittyvänä työnä. Yleisistä ja työyhteisön yhteisistä linjauksista huo- 
limatta sillä, kenen kanssa töitä tehdään, on väliä. 

Tässä tehtävässä se semmonen vaativa. Mun mielestä semmonen luottamuk- 

sen lunastaminen, eli nyt kun uutena sosiaalityöntekijänä kättelin yhtä si- 

jaisäitiä, se oli vihanen mulle ja sano et mä oon heidän kuudes sosiaalityön- 
tekijä, ja mä pyysin viran puolesta anteeks, et tää aika on tämmöstä ... Ja 


sitten yks sijaisäiti sano mulle kauheen hyvin, että aina pelottaa kun tulee uus 
sosiaalityöntekijä, kun ei tiedä mistä nyt tuulee. (sosiaalityöntekijä 3) 


Määräaikaiset työsuhteet ja työntekijöiden vaihtuminen tarkoittavat erityi- 
sesti sijaisvanhemmille oman yksityisyyden avaamista ja jakamista useiden eri 
sosiaalityöntekijöiden kanssa. Myöskään sosiaalityöntekijälle suhteen ja luot- 
tamuksen rakentaminen sijaisvanhemman kanssa ei ole helppoa silloin, kun 
itse on jo kuudes lapsen asioista vastaava sosiaalityöntekijä. 

Kohtuuttomaksi koetun työmäärän ja työntekijöiden vaihtuvuuden ohella 
haastatteluissa kuvataan työtehtävien uudelleenjärjestelyä ja sen seurauksia. 
Tehtävien uudelleen järjestelyt näkyvät erityisesti sijaishuollon sosiaalityössä. 
Samalla kun tuottavuuden nimissä useissa kunnissa on lastensuojelun sosiaa- 
lityössä vähennetty toimistohenkilökuntaa, heille aikaisemmin kuuluneita 
työtehtäviä on siirtynyt sijaishuollon sosiaalityöntekijöille. Tämän seuraukse- 
na iso osa sosiaalityöntekijöiden työajasta menee toimistotyöhön ja erilaisten 
laskujen käsittelyyn ja huostaanotettujen lasten tapaaminen jää sen vuoksi vä- 


hemmälle. 

Ja sit mä päätän et nyt mä enemmän keskityn siihen asiakkaaseen. Nyt mää 
enemmän tapaan ja olen. Ja sitku mä tuun siihen työpöydän ääreen ja siel 
odottaa ne kaikki paperit ja sit mä oonki siel. Sitten vaan niitten sähköpostien 
kans ja niitten maksulappujen kans ja siis sit oliki päivä jo ohi. (sosiaalityön- 
tekijä 4) 
Toistuvana teemana aineistossamme tulee esille epäsuhta sen välillä, mitä 
sijaishuollon sosiaalityöntekijät kokevat keskeiseksi työssään ja millaisiksi 
heidän työpäivänsä organisatoristen ratkaisujen seurauksena todellisuudessa 
muodostuvat. Organisatoriset ratkaisut näkyvät myös lastensuojelulaitoksis- 
sa. Sijaishuoltopaikkojen kilpailutukset ja työn tuloksellisuuden mittaaminen 
ovat muuttaneet lastensuojelun laitostyötä. Lastensuojelulaitoksia on kilpai- 
lutuksen myötä jaoteltu useissa kunnissa ns. tavallisiin lastensuojelulaitoksiin 
ja vaativamman hoidon laitoksiin. Tämän seurauksena eri laitoksissa tehtävän 
työn luonteen oletetaan painottuvan eri tavoin. Laitosten luokittelun lisäksi 
laitosten suoritteita ja kirjattuja tapahtumia, esimerkiksi tehtyjä rajoittamis- 
toimenpiteitä, verrataan laitosten kesken. 
Työtämme ei katsota vaativaksi tai haastavaksi ylemmän esimiestason silmin 
ja ongelmatilanteissa tai niitä jälkikäteen selvitellessä lähinnä syyllistetään 
siitä, että esim. kiinnipitoihin päädytään. Vertaillaan muiden sijaishuolto- 
paikkojen työntekijämääriä tai lapsilukuja meihin jne. Niin no, tämä liittyy 
tuohon ymmärryksen puutteeseen. Ylhäällä tuijotellaan tilastoja ja keskity- 
tään asiajohtamiseen, ihmisjohtaminen uupuu. (laitoksen ohjaaja 1) 


Työn tuloksellisuuden mittaamiseksi luodut kriteerit eivät työntekijöiden 
kokemuksena välttämättä vastaa työn sisältöä. Työntekijöiden kokemuksena 
on, ettei johdossa ymmärretä sijaishuoltotyön luonnetta ja haasteellisuutta. 
Haastattelujen perusteella näyttää siltä, että sijaishuoltotyö on organisoitu 
ja mitoitettu toimimaan ”normaaliolosuhteissa”. Tällainen työn organisointi 
ja resurssointi jättää kuitenkin vain vähän tilaa sijaishuoltotyön luonteeseen 


kuuluvalle yllätyksellisyydelle. 


Yhteiskunnallisen ja henkilökohtaisen vastuun epäsuhta 


Kun lapsi on otettu huostaan, vastuu hänen hyvinvoinnistaan on siirtynyt 
yhteiskunnalle. Vastuun konkreettisina kantajina ovat sijaishuollon toimijat. 


Vastuun kanssa yksin jääminen ja tuen puute herättävät huolta sijaishuollon 

toimijoissa. Tämä yksin jääminen koskettaa kaikkia eri sijaishuoltotyössä 
toimivia. Laitosten työntekijöiden ja sijaisvanhempien osalta yksin jääminen 
liittyy hoiva- ja huolenpitotehtäviin, sosiaalityöntekijöiden kohdalla päätös- 
tentekoon. Sijaisvanhemmat toivoisivat sosiaalityöntekijöiltä enemmän tukea 
arkeensa, sillä heillä ei ole työkaveria, jonka kanssa pohtia arkisia tilanteita ja 
niissä tekemiään ratkaisuja. Myös laitoksissa on tilanteita, joissa työntekijän on 
tehtävä ratkaisunsa yksin. Muita työntekijöitä ei ole paikalla tai hiljaiseksi ar- 
vioidusta, mutta useiden päällekkäisten tapahtumien täyttämästä työvuorosta 
on selviydyttävä yksin. Sosiaalityössä ratkaisuja pohditaan usein työyhteisön 
kesken ja neuvotteluissa eri ammattilaisten kanssa, mutta silti kysymys vas- 
tuun jakautumisesta askarruttaa. Haastatteluissa sosiaalityöntekijät pohtivat, 
millaista tukea he esimiehiltä saisivat, tai miten yksin he tehtyjen päätösten 
kanssa ovat. Muistissa heillä oli Helsingin kaupungin tilanne, jossa yksittäiset 
sosiaalityöntekijät eivät saaneet Erika-tytön tapauksessa oikeusapua työnanta- 
jansa taholta. Epäily johdon tuesta tuo työhön turvattomuutta. 
... kokee jäävänsä yksin niitten asioiden kanssa ... Periaattees sä jaat niit 
asioita. Mut meille jotenki on langennu, et me joudutaan tekee sit se kuitenki 
se ratkasu, sosiaalityöntekijänä. Sit siin jotenkin kokee, et ku ne muut tahot 
esimerkiks joku lastenpsykiatri, ni ne saattaa sanoo mielipiteensä, mut he ei 
anna virallista kantaa. Tai sitte kun sä keskustelet esimiehen tai kollegoiden 
kanssa, niin ne sanoo kyl mielipiteen, mut. Sit se, kuitenkin jää, et sitä ei pysty 
sit kuitenkaan loppuviimeks jakamaan. Se palaute kaikesta siit toiminnast 
ni sehän kohdistuu vain ja ainoastaan sinuun, koska, sun nimes on siellä vas- 
tuutyöntekijänä. (sosiaalityöntekijä 5) 
Lakisääteisesti vastuu ei jakaudu yhteisölliseksi vastuuksi. Lapsen asioista vas- 
taavana sosiaalityöntekijänä toimiessaan työntekijät kokevat vastuun päätök- 
sistä lankeavan heille, vaikka ratkaisuja pohdittaisiinkin varsin moniammatil- 
lisessa verkostossa. Yksi näistä päätöksistä liittyy sijaishuoltopaikan valintaan, 
joka on merkittävä päätös huostaanotetun lapsen hyvinvoinnin ja lapsen huos- 
taanotolle asetettujen tavoitteiden toteutumisen kannalta. Sosiaalityöntekijä 
ei voi valintaa tehdessään aukottomasti luottaa sijaishuoltopaikoista muualta 
saamiinsa arviointeihin tai kilpailutuslistoihin (myös Laakso 2013). Aina si- 
joitukselle asetetut tavoitteet ja odotukset eivät toteudu. Lapsi saattaa kohdata 


sijaishuoltopaikassa turvattomuutta ja erilaisia kasautuvia ongelmia. Sosiaali- 

työntekijälle tilanne on lohduton ja herättää turhautumista sekä kertoo epa- 
onnistumisesta omassa työssä, kuten seuraava haastattelulainaus osoittaa: 

... ma aattelin et mikä on kans sellanen haastava kohta, niin kyl mä aattelen 

että sijaishuoltopaikan muutoksen miettiminen, ku ei oo mitään vanhassa 

sijaishuoltopaikassa enää tehtävissä. Ja sit se laps kohtaa sitä ihan samaa siel- 
lä uudessa paikassa, ammatillisessa, et tää on must ihan lohdutonta, et mitä 
sille voi tehdä. Et sijaisperheestä on lapset siirretty sijaisvanhempien päihtei- 
denkäytön vuoks pois, ammatilliseen perhekotiin, ja sit selviää, et sielläkin on 
päihdeongelma aikuisella, et jotenkin ihan ... et se että me yritetään pelastaa 
lapsi jostain tilanteesta, niin se joutuu siihen ihan samaan tilanteeseen, niin 

ne on mulle jotenkin hirveen raskaita. (sosiaalityöntekijä 6) 

Useat työntekijät kirjoittivat tai pohtivat sitä, miten vaikea on etukäteen ar- 
vioida ja tietää eri sijaishuoltopaikkojen käytännöistä. Koskaan ei voi ihan 
varmasti tietää, mitä lapsi sijaishuoltopaikassa kohtaa tai miten lapsen kanssa 
toimitaan. Sosiaalityöntekijän kokema lohduttomuus kyseisessä tilanteessa 
kertoo myös sijaishuoltoon liittyvästä yleisemmästä ilmiöstä eli valvonnan ja 
kilpailutuksen toimimattomuudesta. Tilanne kääntyy sosiaalityöntekijän yk- 
silölliseksi vastuunkannoksi ja saa hänet kyseenalaistamaan omaa ammatillis- 
ta arviointikykyään. 

Useissa sosiaalityöntekijöiden haastatteluissa puhuttiin liian ruusuisis- 
ta odotuksista. Odotukset liittyvät huostaanotettujen lasten haavoittavien 
elämäntilanteiden työntekijöissä herättämiin tunteisiin. Sijoituksen myötä 
lapsen elämään toivotaan pysyvyyttä, läheisiä ja huolehtivia ihmissuhteita, 
turvallisuutta ja yksilöllistä huomiointia, kaikkea sitä, mistä lapsen ajatellaan 
jääneen paitsi. Tällöin erityisesti perhesijoitusta voidaan tarkastelle turhan 
optimistisin odotuksin. Työntekijät pohtivat, muuttuvatko odotukset sijais- 
vanhemmille epärealistisiksi ja mistä kertoo se, että sijaishuoltopaikan muu- 
toksia tapahtuu niin runsaasti? Jos monista sijoituksista huolimatta, näyttää 
siltä, että sijoituksella ei pystytä ratkaisemaan lapsen ongelmia tai turvaamaan 
lapsen hyvinvointia, oman työn mielekkyys kyseenalaistuu. Kun lastensuoje- 
lujärjestelmän toimenpiteet tuottavat lapselle toistuvia sijoituksia, muuttoja, 
ihmissuhteiden katkeamisia ja irrallisuutta, voidaan puhua jo järjestelmän 


tuottamasta traumatisoitumisesta. Tällöin järjestelmään liittyvät puutteet 

tulevat sijaishuollon eri toimijoille näkyviksi ja osin henkilökohtaisesti kan- 
nettaviksi. 

Haastattelut tekevät näkyviksi myös lapselle järjestettävien palveluiden 
tarpeen arvioinnin, järjestämisen ja kustannusvastuiden hämärtymisen. Las- 
tensuojelulain (413/2007) mukaan kunnan on järjestettävä huostaanotetulle 
lapselle asiakassuunnitelmassa tarpeelliseksi arvioidut palvelut ja sijaisvan- 
hemmille sovitut korvaukset. Lapsen asioista vastaavan sosiaalityöntekijän 
tehtävänä on arvioida lapsen palvelujen tarve ja varmistaa niiden toteutumi- 
nen. Lapsen tarpeiden huomioiminen ja niihin vastaaminen näyttävät aineis- 
tossamme muuttuvan yhteiskunnallisen vastuun sijaan sijaishuollon toimijoi- 
den henkilökohtaiseksi vastuuksi tai hyvin resursoitujen sijaishuoltopaikkojen 
kantamaksi vastuuksi. 

Niin kyl joo mullaki on yks laitos ketä ny olikse viime viikol sielt ohjaaja soitti 

ja sano, et he ajattelee ny et tää tyttö tarvii terapian. Etku hänel on viel pari 

vuot sijotusta niin he tekee mitä vaan että se saa sen terapian. He maksaa sen 
vaik sitte, et he on aiemminki maksanu. Mä et selvä, ihan ... Ihan jos ha- 
luutte niin voitte maksaa. Tiedän että me ei sitä täältä pystytä kustantaan. 

(sosiaalityöntekijä 4) 

Kiinnostavaa edellä olevassa episodissa on sosiaalityöntekijän itselleen mää- 
rittelemä asema, joka näyttäytyy enemmän kunnalle taloudellisesti tilivelvol- 
lisena toimijana kuin lapsen asioiden ajajana. Laitoshoidon kohdalla voidaan 
toki ajatella, että laitoksen ottama vastuu lapsen hoitoon liittyvistä rahallisista 
investoinneista tulee korvatuksi hoitopäivämaksujen avulla. Sen sijaan perhe- 
hoitajien kantama vastuu siirtyy henkilökohtaiseksi. 

Itse en ole sijoituksen alkuvaiheessa aina jaksanut pitää oikeudesta käyn- 

nistämiskorvaukseen. Hankintoja tulee paljon, arjessa perhe ja lapsi hakee 

paikkaansa, paljon uusia asioita. Tällöin en vain jaksa joka menoerän pe- 
rään pyytää lupaa tai kerätä kuitteja. Olen vain ostanut kaiken tarvittavan, 
esimerkiksi jos lapsella ei ole yhtään mitään kuin päällään olevat vaatteet 
ja loput pieniä ym., en voi jäädä odottamaan, että sosiaalityöntekijällä on 

aikaa tehdä päätös, johon voi kulua jopa kuukausia. (sijaisvanhempi 1) 
Henkilökohtaisen vastuun ottamista perustellaan lapsen tarpeilla, asioiden 
sujumisella, perhehoitoon asettumisen haasteilla, sosiaalityöntekijöiden kii- 


reellä ja päätösprosessien hitaudella. 

Suunnitelmallisuuden ja tilannekohtaisuuden válinen epasuhta 


Sijaishuoltotyössä ovat samaan aikaan läsnä arkiset rutiinit ja suunnitelmalli- 
suus sekä niitä rikkova hektisyys, yllätyksellisyys ja tilannekohtaisuus. Tähän 
suunnitelmallisuuden ja tilannekohtaisuuden epäsuhtaan liittyy eri toimijoi- 
den kertomana osa sijaishuoltotyössä kohdattavasta vaativuudesta. Työssä on 
pystyttävä jatkuvasti arvioimaan, kenen tarpeisiin tulisi vastata ensin. Eräs 
sosiaalityöntekijä kuvasi työn tilannekohtaisuuden ja suunnitelmallisuuden 
epäsuhtaa kertomalla episodista, joka oli tapahtunut edeltävällä viikolla. Hän 
oli suunnitellut heti maanantaina työviikon alussa soittavansa ja sopivansa ta- 
paamisesta sijoitettuna olevan lapsen kanssa, mutta viikon lopulla perjantai- 
na hän huomasi olevansa tilanteessa, että muut akuutit asiakastilanteet olivat 
syrjäyttäneet suunnitelman. Tämä työhön ja asiakkaiden tarpeisiin vastaami- 
seen liittyvä tilannekohtaisuus on osa sijaishuoltotyön vaativuutta. Se ahdistaa 
sosiaalityöntekijöiden ohella myös laitoksen työntekijöitä ja sijaisvanhempia. 
Seuraava kertomus tekee näkyväksi sen, miten monen eri asianosaisen kanssa 
lastensuojelun laitostyössä tulisi samanaikaisesti toimia: 
Joka kerta kun lapsi tulee lastenkotiin, on lapsen kotona ollut jokin trau- 
maattinen tilanne esim. vanhempi on yrittänyt itsemurhaa, vanhempien 
voimakas päihtymys alkoholista tai huumeista tai lääkkeistä johtuva perhe- 
väkivaltatilanne tms. Lapsi voi olla todella poissa tolaltaan tai sitten hän on 
aivan puhumaton tai kaikki tunteet siltä väliltä ovat mahdollisia. Aikuisen 
pitää yrittää olla itse rauhallinen ja tukea lasta/nuorta tilanteessa. Samaan 
aikaan voi osastolla olla 6 muuta lasta ja heidän arkensa pitää myös hoitaa. 
Osastolla on kaksi työntekijää samaan aikaan töissä eli henkilökuntaresurs- 
seja ei ole kovinkaan paljon. Lasten läheiset ovat myös hädissään tilanteesta 
ja mahdollisuuksien mukaan myös heitä pitäisi ehtiä kuunnella puhelimessa 


ja kertoa, että lapset ovat turvassa ja kertoa heille, milloin lapsia voi tulla 
tapamaan laitokseen. (laitoksen ohjaaja 2) 


Sosiaalityöntekijöiden arvioidessa ja huolehtiessa Steckleyn ja Smithin (2011) 
käsittein yhden lapsen oikeuksien toteutumista, joutuvat laitosten työnteki- 
jät ja sijaisperheet vastaamaan monen lapsen hoivatarpeisiin ja mahdollisesti 
myös lasten vanhempien ja sukulaisten tuen tarpeisiin samanaikaisesti. Siksi 
kysymys, miten sijaishuollossa voidaan kunnioittaa lapsen oikeuksia ja ottaa 


huomioon jokaisen lapsen yksilölliset tarpeet, ei ole vähäpätöinen. 

Useat työntekijöiden kertomukset kiinnittyvät arkisiin tilanteisiin ja ta- 
pahtumiin. Arkisten, pienten asioiden merkityksellisyys sijaishuoltotyössä tii- 
vistyy erään haastateltavan kommentissa, kun hän totesi, ettei sijaishuollossa 
ole pieniä asioita, sillä pienetkin asiat ovat merkitykseltään isoja. Sen tunnis- 
taminen, millaisia lapsen kasvuympäristö ja sijaishuoltopaikan kasvatustyyli 
ovat, ja miten lapsilähtöisesti työtä tehdään, ei ole sosiaalityöntekijälle help- 
poa. Kasvatustyyli, lapsen yksilöllinen huomioiminen ja asioiden katsominen 
lapsen kannalta todentuu arkisissa kohtaamisissa. Nämä usein vähäpätöisiltä 
tuntuvat tapahtumat kertovat sosiaalityöntekijälle siitä, millaiseksi lapsen ase- 
ma sijaishuollossa määrittyy ja millaisen ymmärryksen pohjalta työtä tehdään. 

Ja se voi tul jossain hyvin pienessäki niinku esimerkiks ku laps lähti jalkapal- 

loleirille ja oli ostettu limut ja eväät mukaan. Ja ohjeistus oli, että hän ottaa 

ne mukaan. Ja kuinka ollakkaan sit joku ohjaaja oliki päättäny, et no eipä- 
hän niit tarvi nyt vielä ottaa mukaan. Et vieköön sit omaohjaaja sillonku 
menee kattomaan. Parin kolmen päivän päästä. Niin kyl mul tuli semmonen 

olo, että kyllähän siinä sit se laps leimaantuu, et toi on se, se lapsi sieltä las- 

tenkodista, jolla ei oo mitään mukana. Että must ne on niin, toisaalt semmo- 

sii arkisii ehkä pienii asioita, mut ku aattelee sitä oman perheensä ja omien 
lastensa ja omien kokemustensa kautta, niin musta ne on pyöristyttävii, että 

tänä päivänä viel tapahtuu. (sosiaalityöntekijä 7) 

Julkilausumattomana ja samalla itsestään selvänä ajatuksena pidetään sitä, 
että laitoksessa on riittävästi resursseja arkisen kasvatuksen toteuttamiseen ja 
lapsen yksilölliseen huomioimiseen. Näyttää siltä, että sijaishuollossa aikuisen 
yhdelle lapselle antama aika ja läsnäolo eivät kaikissa laitoksissa ole mahdolli- 
sia. Sijaishuoltoon sijoitettujen lasten arjessa kokema epäoikeudenmukaisuus 
ja lasten arkiseen kasvatukseen liittyvien resurssien epätasa-arvoisuus tulee so- 
siaalityöntekijöille näkyväksi monin tavoin: lapsen saamana yksilöllisenä huo- 
mioimisena, yhdessä tehtävinä matkoina ja lapsen harrastusten tukemisena. 
Epäsuhta yhdelle lapselle annetun ajan ja muiden vaatiman ajan kanssa liittyy 
sijaishuoltotyöhön sen kaikilla tasoilla. Seuraava esimerkki niinkin arkisesta 
ja yksinkertaiselta näyttäytyvästä tilanteesta, kuin lapsen lääkkeiden ottami- 
sesta, avaa useita ulottuvuuksia sijaishuoltotyöhön: 


Niinku mun yhdellä tämmösellä erityisen tuen lapsella on lääkitys, joka hä- 
nen pitäs joka päivä ottaa ja he on sit ohjaajien kans sopinu ilmeisesti et se on 

sitte veden kanssa illalla. No sit tää poika osaa olla vähä hankala ja hän oli 

kerran sanonu et hän ei ota veden kans, et hän haluu mehuu. Sit ohjaaja oli 

sanonu et varmaan saa mehuu. Ja lääke oli jääny ottamat. Mä suutuin siit 

ihan hirveesti ja sanoin, että se on aivan sama, että minkä kanssa se poika sen 

ottaa, että kuhan se vaan ottaa sen joka ilta. (sosiaalityöntekijä 4) 
Tilannetta voidaan tulkita osoituksena laitoksen joustamattomasta kasvatus- 
tyylistä, mutta myös lapsen lääkkeidenottoon liittyvän tehtävän laiminlyön- 
nistä. Episodia voi tulkita myös toisin, sillä sijoitettujen lasten kanssa toimi- 
miseen liittyy monia kirjoitettuja ja kirjoittamattomia näkemyksiä hyvästä 
kasvatuksesta. Yksi keskeinen on pyrkimys suunnitelmallisuuteen, johdon- 
mukaisuuteen ja tasavertaisuuteen lasten kesken. Yhdenmukaiset säännöt 
esimerkiksi lääkkeet otetaan veden kanssa, voidaan näin ajatella laitoksessa 
lasten johdonmukaisena kasvatuksena. Sääntöjen kirjaamista ja niiden yhden- 
mukaista noudattamista pidetään yhtenä sijaishuoltotyön laadun ja lasten oi- 
keuksien toteutumisen takeena. Säännöt sitovat myös työntekijää. Laitoksessa 
työntekijän toistuvaa säännöistä joustamista voidaan pitää lojaalisuusristirii- 
tana suhteessa muihin työntekijöihin ja samalla nähdä sen horjuttavan joh- 
donmukaista kasvatusta. Sijaishuoltotyössä merkittävä osa kanssakäymisestä 
lasten kanssa edellyttää työntekijältä tilannekohtaista harkintaa, tilannetajua 
ja tilannetietoisuutta. Konkreettinen esimerkki lääkkeiden otosta ei kerro sitä, 
miksi työntekijä on päätynyt kyseiseen ratkaisuun. Sen sijaan esimerkki paljas- 
taa sijaishuoltotyössä läsnä olevan jännitteen suunnitelmallisuuden ja tilanne- 
kohtaisuuden välillä. 


Epäsuhtaisuuden koreografia sijaishuoltotyössä 


Olemme tarkastelleet artikkelissamme sijaishuoltotyötä kysyen, mitä ovat 
työn vaativat tilanteet työntekijöiden kertomina. Aineistonamme ovat lasten- 
suojelulaitosten työntekijöiden ja sijaisvanhempien kirjoittamat kertomukset 
ja sosiaalityöntekijöiden fokusryhmähaastattelut. Aineistolähtöisen analyy- 
sin tuloksena vaativat tilanteet määrittyivät kolmeen pääteemaan, jotka otsi- 
koimme 1) jatkuvat organisatoriset muutokset ja niiden synnyttämä epäsuhta, 
2) yhteiskunnallisen ja henkilökohtaisen vastuun epäsuhta ja 3) suunnitelmal- 


lisuuden ja tilannekohtaisuuden välinen epäsuhta. Teemat eivät ole erillisiä 

vaan ne kietoutuvat toisiinsa ja ovat yhtäaikaisesti läsnä monissa vaativiksi 
määritellyissä tilanteissa. 

Jatkuvat organisatoriset muutokset aiheuttavat vaativia tilanteita kaikille 
sijaishuoltotyötä tekeville. Organisatoriset muutokset konkretisoituvat suu- 
rina asiakasmäärinä, työntekijöiden vaihtumisena ja työtehtävien uudelleen 
järjestelyinä. Työntekijämäärän niukkuus heijastuu sijaishuoltotyössä suoraan 
lasten ja vanhempien kanssa tehtävään työhön. Sijaishuoltotyön kuormitta- 
vuus ja työntekijämäärän niukkuus ei ole uusi tutkimustulos. Aikaisempien 
tutkimustulosten (esim. Saarinen ym. 2012) kanssa yhdenmukaisena se on 
kuitenkin merkittävä sikäli, että se kertoo poliittisesta haluttomuudesta korja- 
ta jo pitkään tiedossa ollutta ja vallinnutta tilannetta. 

Sijaishuoltotyön kehittämisessä katse tulisi tutkimuksemme tulosten poh- 
jalta suunnata resurssien riittävyyden ohella esimiestyöhön ja siihen, että työn- 
tekijät kokisivat saavansa esimiehiltään tukea. Tutkimuksessamme työnteki- 
jöiden luottamus esimiesten tukeen näyttäytyi ohuena tai peräti omaa työtä 
mitätöivänä ja syyllistävänä. Yksi keskeinen sijaishuoltotyön epäsuhta paikan- 
tuukin tutkimuksessamme työntekijöiden johtamisodotusten ja vallitsevan 
johtamistodellisuuden välille. Tämä sama johtamiskulttuuriin liittyvä ilmiö 
näkyy sosiaalialalla sijaishuoltoa laajempana kysymyksenä. Maija Mänttä- 
ri-van der Kuip (2015) on todennut tutkimuksessaan, että sosiaalityössä työs- 
kentelevät luottavat enemmän työtoverien ammatilliseen vertaistukeen kuin 
esimiesten antamaan tukeen. 

Tutkimuksessamme työntekijöiden kertomuksissa korostuvat työn tuot- 
tavuuden tavoitteluun ja työtehtävien uudelleen järjestelyyn liittyvät jatkuvat 
muutokset. Sosiaalityöntekijöiden työaikaa käytetään yhä enemmän toimis- 
totehtäviin. Työn tuloksellisuuden mittarit, jotka ovat usein määrällisiä, eivät 
työntekijöiden mukaan tavoita työn keskeistä sisältöä. Työntekijät pitävät si- 
jaishuoltotyössä keskeisenä sen suhdeperustaisuutta. Tämä johtaa puolestaan 
epäsuhtaan ja eettiseen jännitteeseen sen välillä, mitä pidetään työssä tärkeänä 
ja millaiseksi työ todellisuudessa muodostuu. Havaintomme on samansuun- 
tainen kuin Maija Mänttäri-van der Kuipin (2013) tutkimuksessa, jossa lähes 
40 prosenttia sosiaalityöntekijöistä koki, että heidän mahdollisuutensa tehdä 


sosiaalityötä ammattieettisesti oli heikentynyt kuluneen kolmen vuoden ai- 

kana. Samanaikaisesti työntekijöiden selonteko- ja tilintekovelvollisuus oli 
lisääntynyt taloudellis-tuloksellisen ideologian korostumisen myötä. Anna 
Metteri ja Kaisa-Elina Hotari (2011) ovat todenneet, että kun ”työntekijät ei- 
vät pysty työssään noudattamaan ammatillisia ja eettisiä tavoitteitaan, vaan 
joutuvat toimintaympäristön esteiden takia tekemään moraalisia kompromis- 
seja, seurauksena on eettinen kuormitus”. 

Tutkimuksemme tulokset tekevät näkyväksi sijaishuoltotyöhön liittyviä 
vaativia tilanteita, joissa työntekijät ottavat henkilökohtaista vastuuta lasten 
hyvinvoinnin turvaamisesta, silloin kun organisaatio ei toimi toivotulla ta- 
valla. Toimintaympäristön eettistä kuormitusta ja moraalisia kompromisseja 
pyritään lievittämään ottamalla enemmän henkilökohtaista vastuuta. Moraa- 
linen vastuu asiakkaiden hyvinvoinnista ja toisaalta kokemus vähäisistä mah- 
dollisuuksista vaikuttaa oman työn rakenteellisiin epäkohtiin, johtavat tähän 
ratkaisuun. Väitämme, että vaikka työntekijöiden henkilökohtaiset ratkaisut 
näyttävätkin yksilötasolla toimivilta, lapsen edun mukaisilta ja ammatillisesti 
harkituilta, ne eivät ratkaise laajemmin sijaishuoltotyöhön liittyviä rakenteel- 
lisia ongelmia. 

Kolmantena vaativien tilanteiden teemana nostimme esiin suunnitelmal- 
lisuuden ja tilannekohtaisuuden epäsuhdan, joka liittyy kaikkien sijaishuol- 
totyötä tekevien työhön. Tähän epäsuhtaan liittyvät vaativat tilanteet ovat 
päivittäisiä sijaishuoltotyössä. Nämä ovat työntekijöiden arjen keskellä teke- 
miä nopeita päätöksiä siitä, miten juuri nyt kyseisessä tilanteessa toimitaan. 
Tämän epäsuhdan seuraukset tulevat näkyviin sijaishuoltoon sijoitettujen las- 
ten arjessa ja erityisesti näiden tilanteiden tarkempi tutkiminen yhdessä sekä 
työntekijöiden että lasten kanssa olisi jatkossa tärkeää. Tämä vaativuus liittyy 
työntekijöiden tekemään ammatilliseen arviointiin siitä, tuleeko tilanteessa 
harkita vai noudattaa yleisiä sääntöjä ja suunnitelmia eli ”otetaanko lääkkeet” 
vai ”otetaanko lääkkeet veden kanssa”. Näissä arkisissa tilanteissa tuotetaan 
sijaishuoltoon sijoitetuille lapsille kokemuksia joko hyvinvoinnista, jatkuvuu- 
desta ja välittämisetä tai ennustamattomuudesta, leimaamisesta ja kaltoinkoh- 
telusta. Näissä tilanteissa syntyvät sijaishuollossa elettyyn lapsuuteen liittyvät 
niin hyvät kuin huonot muistot, joita kannetaan läpi elämän (myös Eronen 


2012; Hytönen ym. 2016). 

Sijaishuoltotyön vaativien tilanteiden tarkastelu työntekijöiden näkökul- 
masta on ollut meille tutkijoina yllätyksellinen, mielekäs ja avartava matka. 
Tieto, jota työntekijöiden kirjoitusten ja fokusryhmähaastattelujen kautta 
tavoitetaan vaativista tilanteista, on paikallista. Sen sijaan epäsuhta, joka liit- 
tyy ylipäänsä sijaishuoltotyön toteuttamisen vaativuuteen, on tunnistettavis- 
sa myös kansainvälisessä tutkimuksessa. Kanadalainen laitostutkija James P. 
Anglin (2002) käyttää kongruenssin käsitettä kuvaamaan laadukkaan sijais- 
huoltotyön edellytyksiä. Hänen mukaansa sijaishuoltotyön kaikkien tasojen, 
lastensuojelu- ja kasvatusideologian, organisaation rakenteiden, johtamisen 
sekä lasten ja työntekijöiden kohtaamisen tulee olla linjassa keskenään. Tutki- 
muksemme tulokset kertovat merkittävästä epäsuhdasta ja jännitteestä näiden 
eri tasojen välillä. Suhdeperustainen työ, hyvään kohtaamiseen ja vuorovaiku- 
tukseen lasten kanssa pyrkiminen on tärkeää, mutta se ei poista työn raken- 
teellisia ongelmia. Johtopäätöksemme tulevat lähelle Anna Metterin (2012) 
pohdintoja palvelujärjestelmässä syntyvien kohtuuttomien tilanteiden rat- 
kaisemisesta. Näemme, että myös sijaishuoltotyössä on yhdistettävä suhdepe- 
rustainen asiakastyö ja rakenteellinen työ, jotta on mahdollista ehkäistä sekä 


asiakkaiden että työntekijöiden sosiaalista ja institutionaalista hylkäämistä. 

Johdanto 


1960-luvun laitoskritiikki kohdistui koulukoteihin ja tuolloin koulukoteja 

arvosteltiin kovin sanoin julkisuudessa. Kritiikki oli ratkaisevan kielteistä 

siinä mielessä, ettei sen jälkeen ole kyetty muuttamaan koulukotien imagoa 
paremmaksi siitä huolimatta, että koulukotien alkuvaiheessa niiden imago 
oli positiivinen. Tämä on vaikuttanut koulukotien nykyiseenkin julkisuusku- 

vaan. (Koulukotihenkilöstön haastattelu vuonna 2016.) 

Yllä olevassa sitaatissa erään koulukodin johtaja kertoo koulukoti-instituu- 
tioon 1960-luvulla kohdistuneen kritiikin tähän päivään asti vaikuttaneista 
seurauksista. Koulukodit ovat yli vuosisadan vastanneet aiemmin pahan- 
tapaisten ja myöhemmin vaativahoitoisten lasten ja nuorten huolenpidos- 
ta, kasvatuksesta ja opetuksesta. Suomalaisessa lastensuojelun kentässä ne 
muodostavat omaleimaisen instituution, joka työskentelee nuorten vaativien 
sosiaalisten ongelmien ja häiriökäyttäytymisen korjaamiseksi, toimii sosiaali- 
ja terveydenhuollon sekä erityisopetuksen rajapinnassa, ja jolle leimallista on 
erityisyys ja viimesijaisuus. Nuoret sijoitetaan koulukotiin usein silloin, kun 
heidän tarvitsevansa tuki edellyttää vaativaa osaamista, eivätkä palvelujärjes- 
telmän muut tahot pysty tuen tarpeeseen vastaamaan. 

Koulukotijohtajalta lainatussa haastatteluotteessa ilmenee erityisen sel- 
västi se ristiriitaisuus, joka on leimallista koko lastensuojeluinstituutiolle. 
Koulukotijärjestelmän olemassaolo koetaan välttämättömäksi samalla, kun 
siihen kohdistetaan voimakasta kritiikkiä. Nuorten ongelmakäyttäytymi- 
selle penätään tiukkaa kontrollia, mutta koulukotien toteuttamaa kontrollia 
arvostellaan jatkuvasti. Kritiikistä huolimatta, tai siitä johtuen, koulukodit 
ovat toistuvasti avanneet ovensa tutkijoille. Tutkijalle koulukoti-instituutio 


avaa näkökulmia paitsi suomalaiseen sosiaalityöhön, nuorisohuoltoon ja las- 

tensuojeluun, myös lapsen, perheen ja yhteiskunnan välisiin suhteisiin. Koulu- 
kotitutkimusten kautta tulevat näkyviksi yksilön ja yhteisön sekä autonomian 
ja kontrollin väliset jännitteet. Samalla koulukodit heijastavat yhteiskunnan 
ajankohtaisia arvoja ja normeja. 

Tässä artikkelissa tarkastelen koulukotien nykyistä tehtävää ja asemaa 
peilaten sitä koulukodeista aiemmin tehtyihin tutkimuksiin ja havaintoihin. 
Aineistona käytän koulukotihenkilöstön haastatteluja. Tutkimus soveltaa 
organisaatioon kohdistuvaa tapaustutkimusta kriittisen realismin tieteenfilo- 
sofisessa viitekehyksessä (Vincent & Wapshott 2014). Artikkelin tavoitteena 
on tarkastella koulukoti-instituutiota paitsi sinne sijoitettavien nuorten, arjen 
ja yhteisön kautta, myös lastensuojelun palvelujärjestelmässä ja laajemmassa 
yhteiskunnallisessa kontekstissa. Koulukoti-instituutio muodostaa tässä kon- 
tekstissa niin kutsutun paradigmaattisen tai äärimmäisen tapauksen edus- 
taessaan eräänlaista lastensuojelun laitoshuollon ääriprototyyppiä (Laine ym. 
2007, 33). Artikkelin analyysi rakentuu yksilö- ja yhteisötason sekä palvelu- 
järjestelmä- ja yhteiskuntatason analyysin. Artikkelissa vastaan kysymyksiin 
siitä, miten koulukotien asema ja tehtävä ovat viime aikoina muuttuneet, ja 
millaiseksi koulukotien asema ja tehtävä rakentuvat yksilön, yhteisön, palvelu- 
järjestelmän ja yhteiskunnan tasolla tässä ajassa, jota määrittävät niin arkisen 
toimintaympäristön kuin palvelujärjestelmän merkittävät reformit. Samalla 
artikkeli on metodologinen puheenvuoro, sillä pyrin kehittämään tapaustut- 
kimuksen ja kriittisen realismin sovellusta mielekkääksi koulukoti-instituuti- 
on kaltaisen organisaation aseman ja tehtävän tutkimukseen. 

Seuraavassa luvussa kuvailen artikkelin teoreettisen viitekehyksen ja kes- 
keiset käsitteet, sekä aineiston ja metodin. Tulosluvuissa vastaan asetettuihin 
tutkimuskysymyksiin. Artikkelin lopussa pohdin kirjan teemaan kiinnittyen, 
miksi sosiaalityölle ominainen instituutiolähtöinen laadullinen tapaustutki- 
mus on merkityksellistä, ja mitä lisäarvoa kriittinen realismi voi tälle lähesty- 


mistavalle antaa. 

Koulukoti tapaustutkimuksen viitekehyksessá 


Kriittinen realismi tapaustutkimuksessa 


Olen aiemmassa tutkimuksessani soveltanut kriittisen realismin viitekehystä 
ja tapaustutkimuksen metodologiaa tutkiessani lasten rikollisuuteen kohdis- 
tuvia yhteiskunnallisia reaktioita eri aikakausina (Pekkarinen 2010). Jo tuol- 
loin argumentoin, että yhdistelmä mahdollistaa tutkittavan ilmiön taustalla 
vaikuttavien mekanismien ja niiden myötä syntyvien rakenteiden, käytäntöjen 
ja positioiden tarkastelun. Tutkimuksissani keskeistä on ollut kriittisen rea- 
lismin oppi-isän Roy Bhaskarin (1986; 1998) näkemys positio-käytäntösystee- 
mistä, joka yksinkertaisesti määriteltynä kuvastaa rakenteen ja toimijan välistä 
dynamiikkaa, sekä dynamiikkaa mahdollistavia ja tässä dynamiikassa synty- 
viä suhteita. Kriittisessä realismissa sosiaaliset rakenteet määritellään juuri 
näiksi suhteiksi. Olen soveltanut erityisesti position käsitettä kehittämäni po- 
sitiomallin avulla. Positiolla tarkoitan rakenteiden, toimijoiden ja käytäntöjen 
välisissä suhteissa, siis sosiaalisissa rakenteissa, syntyviä asemia tai tiloja, jotka 
kriittisessä realismissa on yleisesti ottaen määritelty objektiivisesti määräyty- 
viksi olosuhteiksi. Toisin kuin kriittisen realismin ajattelija Margaret Archer 
(esim. Archer 1995; 1998, 371—372) olen argumentoinut, että position todel- 
lisessa määrittymisessä merkitystä on myös sillä, miten yksilö itse määrittää 
oman positionsa (Pekkarinen 2010; 2014; 2017a). Tätä argumenttia olen pe- 
rustellut empiirisesti soveltamalla erityyppisiin aineistoihin yhteisöreaktion 
teoriaa (Lemert 1951). Tässä artikkelissa en kuitenkaan paneudu positiomal- 
lin erityiskysymyksiin, vaan pyrin keskittymään tapaustutkimusmetodin ke- 
hittämiseen kriittisen realismin viitekehyksessä siten, että se taipuisi koulu- 
koti-instituution kaltaisen organisaation aseman ja tehtävien tutkimukseen. 
Tapaustutkimukseksi kutsutaan tutkimuksen tapaa tai strategiaa, jonka 
sisällä voidaan käyttää erilaisia aineistoja ja menetelmiä, ja jonka pyrkimykse- 
nä on tuottaa perusteellinen ja tarkkapiirteinen kuvaus tutkittavasta ilmiöstä 
(Flyvbjerg 2006; Laine ym. 2007, 9). Klassisia tapaustutkimuksia ovat esimer- 
kiksi Chicagon koulukunnan kenttätutkimukset, jotka sijoittuivat 1800- ja 
1900-luvun amerikkalaiskaupunkeihin, mutta myös antropologiset ja rans- 


kalaisen perhehistoriallisen tradition tutkimukset (Laine ym. 2007, 13-14). 

Siteeratuimpia tapaustutkimuksen menetelmakirjoittajia lienevat Robert E. 
Stake (1995) ja Robert K. Yin (2003), jotka edustavat hyvin erilaisia tapoja 
ymmärtää tapaustutkimuksen perusperiaatteet. Staken lähestymistapaa voi 
luonnehtia konstruktionistiseksi ja subjektiiviseksi tavaksi tarkastella tapa- 
usta. Hän korostaa tiheää kuvausta ja etnografista otetta tapaustutkimuksen 
toteuttamisessa ja yksilöllisten toimijoiden näkökulmien huomioimista. Lä- 
hestymistapa on vahvasti induktiivinen. Syy-seuraussuhteet tulkitaan Staken 
lähestymistavassa kontekstisidonnaisiksi ja heikosti yleistettäviksi, ja teoreet- 
tiset käsitteet nousevat aineistosta. Tavoitteena on ymmärtää yksittäisestä ta- 
pauksesta mahdollisimman paljon, eikä välttämättä yleistää tavoitettua tietoa 
vastaaviin ilmiöihin. 

Robert K. Yinin (2003) lähestymistapa sen sijaan on positivistinen ja ob- 
jektiivinen. Hän korostaa koeasetelmallista lähestymistapaa, jossa aineistoa 
kerätään deduktiivisesti ennalta määrätyn teorian testaamiseksi. Mikäli valit- 
tu teoria osoittautuu epäsopivaksi, tutkija voi abduktion avulla päätellä toisen- 
laisen selittämismallin, jota jälleen testaa joko samaan tai uusiin tapauksiin. 
Yin on kehittänyt erilaisia malleja myös useaa tapausta tarkasteleviin ja vertai- 
leviin tutkimuksiin. Stakea ja Yinia yhdistää koko tapaustutkimusmetodille 
tunnusomainen triangulaation periaate: tutkimuksen validiteettia pyritään 
parantamaan joko keräämällä erilaisia aineistoja, käyttämällä erilaisia analyy- 
simenetelmiä, soveltamalla erilaisia teorioita tai käyttämällä erilaisia lähesty- 
mistapoja soveltavia tutkijoita tai tutkimusperinteitä. 

Kritiikkinä sekä Staken että Yinin lähestymistapoihin Steve Vincent 
ja Robert Wapshott (2011) argumentoivat, että siinä missä Staken (1995) lä- 
hestymistapaa leimaa alhaalta ylöspäin johtava selitysmalli, jossa sosiaalisten 
toimijat determinoivat rakenteita, Yin syyllistyy ylhäältä alaspäin johtavaan 
selitysmalliin, jossa rakenteet determinoivat sosiaalisia toimijoita. Kun Staken 
teoreettinen selitysmalli syntyy puhtaasti empiirisenä konstruktiona, Yinin 
teoreettinen viitekehys on ennalta määritelty ja joustamaton. Vaihtoehdoksi 
Vincent ja Wapshott tarjoavat kriittiselle realismille ominaista retroduktiivis- 
ta eli kontekstuaalisille olosuhteille ja vaikuttaville mekanismeille herkkää lä- 
hestymistapaa. Kokonaiskäsityksen muodostamiseksi tutkija selvittää ilmiön 


historian, ja toimija- tai rakennetason sijaan tutkijan katse kohdistetaan toi- 

mija-rakennesysteemissá vaikuttaviin suhteisiin eli kokonaisuuden muodosta- 
viin kausaaliteetteihin sekä eri tasoilla ja niiden välillä muodostuviin, myös 
emergentteihin, mekanismeihin. Merkitykselliseen rooliin nousevat norma- 
tiiviset sekä rakenteelliset voimat ja potentiaalit, joita molempia tulee tarkas- 
tella niin alhaalta ylöspäin kuin ylhäältä alaspäin vaikuttavina mekanismeina. 
Alhaalta ylöspäin vaikuttavat normatiiviset voimat ja potentiaalit liittyvät 
instituution sisäisiin rutiineihin, kuten toimintakulttuuriin, jotka vaikuttavat 
instituutiossa havaittaviin mekanismeihin. Ylhäältä alaspäin vaikuttavat nor- 
matiiviset voimat ja potentiaalit, kuten lait ja ulkoinen valvonta, muovaavat 
instituution rutiineja ulkoapäin. Alhaalta ylöspäin vaikuttavat rakenteelliset 
voimat ja potentiaalit muodostuvat instituution sisäisistä rakenteista, kuten 
henkilöstörakenteesta tai fyysisistä tiloista, kun taas ylhäältä alaspäin vaikut- 
tavat rakenteelliset voimat ja potentiaalit muodostuvat laajemmista rakenteel- 
lisista konteksteista alkaen vastaavien instituutioiden verkostoista päätyen yh- 
teiskunnallisiin rakenteisiin ja olosuhteisiin. (Mt., 150—151.) 

Voisin tyytyä Vincentin ja Wapshottin tapaan tehdä instituutiokohtaista 
tapaustutkimusta, mutta koulukodin tapauksessa lähestymistapa on turhan 
tekninen ja suppea. En myöskään allekirjoita heidän tapaansa erotella nor- 
mit ja rakenteet toisistaan, sillä omassa hahmotustavassani normit voivat it- 
sessään muodostaa paitsi vahvoja sosiaalisia rakenteita, myös niihin eri tavoin 
vaikuttavia mekanismeja. Samalla sosiaaliset rakenteet muodostavat normeja 
tai muodostuvat itsessään normeiksi. Normien ja rakenteiden lisäksi haluan 
tarkastella yksilötason toimijuutta, yhteisötason kirjoittamattomia norme- 
ja sekä toisinaan hienovaraisiakin kulttuurisia ja yhteiskunnallisia tekijöitä, 
jotka vaikuttavat koulukodin kaltaisen instituution toimintaan. Noudattelen 
Vincentin ja Wapshottin ajatusta erisuuntaisista kausaalisuhteista sekä nor- 
matiivisista ja rakenteellisista tekijöistä, mutta liikun tarkastelussani jousta- 
vammin eri tasojen välillä erilaisia vaikuttavia mekanismeja ja niissä tapah- 
tuneita muutoksia tunnustellen. En nimittäin yhdy Vincentin ja Wapshottin 
ajatukseen vertikaalisesti ylös- ja alaspäin kulkevista vaikutusketjuista, sillä se 
jättää horisontaaliset ja sykliset vaikutusketjut huomioimatta. 

Koska koulukoteja on tutkimusasetelmassani useita, voidaan kysyä, mikä 


tekee tutkimuksestani tapaustutkimuksen? Tässä tutkimuksessa määrittelen 

koulukodit yksittäisten laitosten sijaan historiansa, hallintonsa, asemansa ja 
tehtävänsä kautta hyvin yhtenäiseksi instituutioksi, joka edustaa niin sanot- 
tua paradigmaattista tai äärimmäistä tapausta. Tapaustutkimuksen genressä 
tällainen tutkimus paljastaa jonkin äärimmäisen ilmiön avulla piirteitä, jotka 
vallitsevat muussakin yhteiskunnallisessa toiminnassa, mutta eivät näyttäy- 
dy yhtä selvästi. (Laine ym. 2007, 32.) Suomalaisessa yhteiskunnassa koulu- 
koti-instituutio on kautta historiansa ollut äärimmäinen esimerkki lasten ja 
nuorten kasvatuksen, kontrollin, hallinnan sekä suojelun toteuttamisen ta- 
voista, joita toteutetaan lukuisissa muissakin instituutioissa, kuten perheessä, 
päiväkodissa, peruskoulussa ja armeijassa. Koulukotisijoitus kohdistuu kuiten- 
kin vain harvoihin ja on järjestelyiltään äärimmäinen esimerkki yhteiskunnal- 
lisen kasvatuksen, kontrollin ja suojelun toteuttamisesta. Tämän vuoksi kou- 
lukodin tarkastelu tekee näkyväksi niitä arvoja ja asenteita, joita vielä tänäkin 


päivänä kohdistamme nuoriin, jotka eivät sopeudu yhteisömme normeihin. 


Koulukodit aiempien tutkimusten kohteena 


Koulukodeilla on suomalaisessa lastensuojelujärjestelmässä pitkä historia, sillä 
ensimmäinen lapsille tarkoitettu kasvatuslaitos perustettiin Kylliälän tilalle 
Viipuriin jo vuonna 1829. 1800-luvun lopulla koulukotien asema pahanta- 
paisille lapsille tarkoitettuna kasvatuslaitoksena vakiinnutettiin asetuksella 
ja määrättiin valtion alaiseksi toiminnaksi. Koulukotien historiaa käsitellään 
useissa teoksissa. Panu Pulma (1987) tarkastelee koulukotien vaiheita osana 
laajaa lastensuojelun historiaa koskevaa teostaan, mutta koulukodeista on 
tehty myös yksikkökohtaisia tarkasteluja. Kalle Korpi (2004) on julkaissut Li- 
mingan koulutuskeskuksen, Janne Haikari (2010) Sippolan, Susann Sjöström 
(2002) Lagmansgärdenin ja Kaisa Vehkalahti (2004a ja b) Vuorelan historiaa 
koskevat teokset. Timo Harrikari (2004) on tarkastellut koulukotien lainsää- 
däntöhistoriaa, koulukotien organisoitumista ja tehtävän rakentumista eri 
vaiheissa. Aivan viime vuosina koulukotien historiasta on paljastettu myös 
varjoja, kun koulukodeissa nuoruudessaan sijoitettuina olleita ihmisiä on ta- 
voitettu kertomaan kaltoinkohtelukokemuksistaan (Hytönen ym. 2016; Lai- 
tala & Puuronen 2016). Historiantutkimuksissa koulukotien yhteiskunnalli- 


nen tehtävä näyttäytyy ristiriitaisena. Se on samanaikaisesti ollut arvostettu ja 

pelätty laitos, jonka kasvatustavat ja tehtävät ovat noudatelleet yhteiskunnalli- 
sia arvoja ja tarpeita, mutta joiden sisällä on niissä asuneiden ihmisten mukaan 
käytetty mielivaltaisia kasvatusmenetelmiä. 

Nuorisotutkimuksen piirissä koulukoteja lähestyttiin monitieteisesti, 
monimetodisesti ja moninäkökulmaisesti kutsumalla aiheen parissa työsken- 
televiä tutkijoita kontribuoimaan teokseen, joka edelleen puoltaa paikkaansa 
merkityksellisenä koulukoteja koskevana puheenvuorona (Jahnukainen ym. 
2004). Teoksessa tunnistettiin viisi rinnakkaista näkökulmaa koulukotien 
tutkimukseen. Koulukoteja voi tarkastella osana psykososiaalisten palvelui- 
den järjestelmää ja sen muutoksia (esim. Kitinoja 2005; Pekkarinen 2017b), 
nuorten arjen ympäristönä (esim. Honkatukia 2004; Honkatukia ym. 2004; 
Autio ym. 2016), koulukotiin liittyvien kokemusten kautta (esim. Kekoni 
2004; Pösö 2004; Laitala & Puuronen 2016; Pekkarinen 2017c), koulukodissa 
tehtävän työn sisältöjen ja laadun näkökulmasta (esim. Pösö 1993; Salminen 
2001; Kekoni ym. 2008; Känkänen 2013; Pekkarinen 2017b) sekä kouluko- 
tiin sijoitettujen lasten ja nuorten tutkimisen kautta (esim. Kitinoja 2005; 
Lehto-Salo ym. 2002; Lehto-Salo 2011; Manninen 2013; Manninen ym. 2015). 
Koulukotitutkimukselle tunnusomaista on ollut monitieteisyys. Niin erityis- 
pedagogit (Jahnukainen 2004; Kitinoja 2005), psykologit (Manninen 2013; 
Manninen ym. 2015), psykiatrit ja neuropsykologit (Lehto-Salo ym. 2002; 
Lehto-Salo 2011) kuin kulutustutkijat (Autio ym. 2016), sosiologit (Honka- 
tukia 2004) ja sosiaalityön tutkijat (Pösö 1993; 2004; Känkänen 2004; 2013; 
Pekkarinen 20172, b ja c) ovat valinneet koulukodin tarkastelunsa kohteeksi. 

Tarja Pösö jalkautui kolmeen koulukotiin 1980-luvun lopulla ja tuotti 
etnografian, joka lähestyy koulukotia lähes kaikista edellä mainituista nä- 
kökulmista käsin (Pösö 1993). Pösön keskeinen tutkimustehtävä oli selvittää 
koulukodeissa syntyviä ja eläviä tulkintoja siellä hoidettavissa lapsista. Samalla 
hän tuotti etnografisen kuvauksen koulukotien toiminnasta ja tehtävästä niin 
niiden jokapäiväisessä arjessa kuin lastensuojelun kentässä. Tutkimusta teh- 
dessään Pösö havaitsi joutuneensa keskelle yhteiskuntapoliittista keskustelua 
koulukotien tarpeellisuudesta ja tulevaisuudesta. Vuonna 2004 Pösö palasi 
koulukotiin kuulemaan nuorten kokemuksia koulukotihoidosta. Tarja Pösön 


tekemät tutkimukset tulevat lähelle omia viimeaikaisia tutkimuksiani. Kuul- 

tuani koulukodista kasvaneiden nuorten kokemuksia (Pekkarinen 2017c), 
jalkauduin koulukoteihin kuulemaan, miten työntekijät hahmottavat koulu- 
kotien aseman ja tehtävän nykytilanteessa sekä arvioimaan niiden toimintaa 
asiakirja-aineiston pohjalta. Tehtävään tarttuessani tiesin jo olevani keskellä 
yhteiskuntapoliittista keskustelua koulukotien tulevaisuudesta, sillä selvitys 
teetettiin osana käynnissä olevaa sosiaali- ja terveydenhuollon palveluraken- 
teen uudistusta. Suomessa on paraikaa käynnissä palvelurakenteen reformi, 
joka muokkaa paitsi ohjauksen myös rahoituksen, palveluiden järjestämisen 
ja tuottamisen uuteen järjestykseen. Tässä artikkelissa pyrin paikantamaan 
koulukotien asemaa ja tehtävää etenkin niissä työskentelevien ihmisten näkö- 
kulmasta peilaten havaintojani aiempiin tutkimushavaintoihin koulukodeis- 
ta. Yksityiskohtaisempi selvitys koulukodin työntekijöiden haastatteluiden ja 


asiakirjojen pohjalta on julkaistu jo aiemmin (Pekkarinen 2017b). 
Koulukotihenkilöstön haastattelut tutkimuksen aineistona 


Artikkelissa äänen saavat erityisesti koulukoteja johtavat ja niissä työskentele- 
vätihmiset. Aiemmissa tutkimuksissa työntekijöiden ääniä ei juuri ole kuultu, 
vaikka havaintoja heidän toiminnastaan on toki tehty (esim. Pösö 1993). Ar- 
tikkelin taustalla on selvitys, joka tehtiin hallituksen kärkihankkeen Lapsi- ja 
perhepalveluiden muutosohjelman (LAPE) sekä koulukotien aloitteesta (Pek- 
karinen 2017b). Selvityksessä tarkasteltiin koulukotien ajankohtaista asemaa 
muuntuvassa suomalaisessa lastensuojelu- ja koulutusjärjestelmässä kooten 
ajankohtaista tietoa siitä, minkälaisia ovat koulukoteihin sijoitetut nuoret, 
miten koulukotien tarjoamat palvelut jakautuvat alueellisesti, sekä miten kou- 
lukodit niveltyvät vaativien palvelujen kokonaisuuteen. Lisäksi selvityksen 
tehtävänä oli kartoittaa koulukotien keskeiset yhteistyöverkostot, kuvata kou- 
lukotien tarjoamaa kasvatusta, kuntoutusta ja hoitoa, tarkastella koulukotien 
koulun merkitystä osana lastensuojelun palveluja ja lopulta esittää näkymä sii- 
tä, miten koulukotien palvelut olisi tarkoituksenmukaista asemoida tulevalla 
sosiaali-, terveys- ja koulutuspalveluiden kentällä. Selvityksen aineisto koos- 
tui mittavasta asiakirja-aineistosta ja johtajien sekä työntekijöiden yksilö- ja 
ryhmähaastatteluista. Selvitykseen osallistuivat kaikki Suomessa toiminnassa 


olevat koulukodeiksi luokitellut lastensuojelulaitokset, eli valtionalaiset Lag- 

mansgärdenin, Sairilan, Sippolan ja Vuorelan koulukodit ja Limingan koulu- 
tuskeskus, sekä Perhekuntoutuskeskus Lauste, Satulavuoren koulu, Nuorten 
Ystävät ry:n Koulukoti Pohjolakoti ja Pohjolan koulu. 

Hyödynnän tässä artikkelissa erityisesti selvityksen yhteydessä kerättyjä 
haastatteluaineistoja, joskin asiakirja-aineistosta saatu tieto vaikuttaa tulkin- 
toihini. Haastattelukutsut esitettiin ensin puhelimitse ja sen jälkeen sähköi- 
sesti kaikkien koulukotien johtajille, jotka saivat harkintansa mukaan kut- 
sua haastatteluun myös muita työntekijöitä. Tämän lisäksi haastattelukutsu 
esitettiin kolmelle rehtorille ja Valtion koulukotien toiminnasta vastaavalle 
johtajalle. Haastattelukutsun yhteydessä osallistujat saivat tutustuttavakseen 
haastattelurungon, joka koostui neljästä teema-alueesta. Koulukodin histo- 
riaa ja rakennetta koskevassa haastatteluosiossa käsiteltiin koulukodin histo- 
riassa tapahtuneita merkittäviä muutoskohtia, nykyrakennetta, eli tarkemmin 
ohjausta, hallintoa, henkilöstöä ja tiloja sekä näihin liittyviä muutoksia, ra- 
kenteisiin liittyviä haasteita ja kehittämistarpeita ja koulukodin taloudellista 
tilannetta. Koulukodin tehtävää, asiakkaita ja toiminnan sisältöjä koskevassa 
haastatteluosiossa käsiteltiin puolestaan koulukotien tämänhetkistä tehtävää 
ja työn tavoitteita, koulukotiin sijoitettujen nuorten taustoja, nuorten sekä 
heidän perheittensä tuen tarpeita ja niissä tapahtuneita muutoksia, tarjottuja 
kasvatuksen, kuntoutuksen ja hoidon muotoja sekä erityisten toimintamal- 
lien sisältöjä, toiminnan haasteita ja kehittämistarpeita sekä lopulta kouluko- 
tiin sijoitettujen nuorten ennusteita ja koulukotisijoituksen vaikuttavuutta. 
Koulukodin yhteistyöverkostoja koskevassa osiossa käsiteltiin sekä paikallisia 
että valtakunnallisia yhteistyöverkostoja ja näiden kehittämistarpeita. Samalla 
haastateltavia pyydettiin paikantamaan koulukoti nykyisessä valtakunnalli- 
sessa sosiaali-, terveys- ja koulutuspalveluiden kentässä. Viimeinen haastattelu- 
osio käsitteli koulukotien asemaa muuttuvassa palvelurakenteessa. Tällöin 
haastateltavia pyydettiin kuvailemaan koulukotien tulevaisuutta suhteessa 
rakenteisiin, asiakkaisiin, toiminnan sisältöön, yhteistyöverkostoihin ja pal- 
velujärjestelmään sekä ottamaan kantaa lapsi- ja perhepalveluiden muutosoh- 
jelmassa esitettyyn skenaarioon, jossa koulukodit liitettäisiin osaksi alueellisia 
vaativien erityisosaamista edellyttävien lasten ja perheiden palveluiden osaa- 
mis- ja tukikeskuksia. 

Tein haastattelut syksyllà 2016 ja kahta haastattelua lukuun ottamatta ne 
tapahtuivat koulukotien tiloissa. Samalla pääsin tutustumaan koulukotien ra- 
kennuksiin ja toimintaan. Johtajien haastatteluista viidessä oli mukana henki- 
löstön edustajia. Yhteensä yhteentoista (11) haastatteluun osallistui seitsemän- 
toista (17) henkilöä. Haastattelut noudattivat rakennetta, joka oli lähetetty 
osallistujille etukäteen. Haastattelut olivat lyhimmillään tunnin ja 40 minuu- 
tin ja pisimmillään yli kolmen tunnin mittaisia. Keskipituus oli kaksi tun- 
tia. Haastattelut nauhoitettiin, ja yhteensä haastattelunauhaa kertyi noin 24 
tuntia. Haastattelunauhat litteroin itse propositiotason litterointina eli lähes 
sanatarkasti kirjaamatta kuitenkaan murremuotoja tai välisanoja sikäli kuin 
niiden jättäminen pois ei muuttanut lauseiden sisältöä. Haastattelumuistiot 
lähetettiin osallistujille hyväksyttäviksi mahdollisia korjauksia, selvennyksiä 
tai poistoja varten. Yhteensä haastattelumuistiot muodostivat 201-sivuisen ai- 
neiston. 

Jo nauhojen kuuntelun ja litteroinnin yhteydessä tein muistiinpanoja ai- 
heista, jotka toistuivat tiheästi tai harvoin tai olivat muuten merkityksellisiä. 
Merkitsin muistiin myös asioita, joista ei puhuttu lainkaan, mutta jotka aiem- 
pien tutkimusten valossa olivat merkityksellisiä. Tällaisia aiheita olivat muun 
muassa perheiden köyhyyteen ja sosiaaliseen asemaan liittyvät tekijät, lasten 
rikollinen käyttäytyminen ja väkivalta, jotka nousivat esiin vain erikseen ky- 
syttäessä. Käsittelyn helpottamiseksi käytin laadulliseen aineiston analyysiin 
kehitettyä ATLAS.ti-ohjelmaa, mutta työskentelin pääasiassa tulostettujen 
haastattelumuistioiden avulla yhdistellen sisällönanalyysin ja temaattisen 
analyysin menetelmiä. Artikkelin analyysia varten etsin aineistosta vastauksia 
esittämiini tutkimuskysymyksiin: millaiseksi koulukotien asema ja tehtävä ra- 
kentuvat yksilön, yhteisön, palvelujärjestelmän ja yhteiskunnan tasolla ja näi- 


den välisessä sekä sisäisessä dynamiikassa? 


Koulukodin asema ja tehtävä tarkastelun eri tasoilla 


Koulukotien nuoret, ongelmien pysyvyys ja muutos 


Koulukoteihin on vuosikymmenten saatossa ohjautunut hyvin erilaisia nuo- 


ria. Joitakin yhteneviä tekijöitä viime vuosikymmenillä on kuitenkin havaittu. 

Koulukotisijoitukset ovat kohdistuneet matalasti koulutettujen ja vahavarais- 
ten vanhempien lapsiin, lasten käyttäytyminen on ollut häiritsevää ja siihen 
on liittynyt koulunkäynnin laiminlyöntiä (Pulma 1987; Pösö 1993; Laitala & 
Puuronen 2016). Nämä tekijät yhdistävät koulukoteihin sijoitettavia nuoria 
tänäkin päivänä, joskaan yhteiskuntaluokkaan perustuvaa kategorisointia ei 
enää näkyvästi tehdä tai tilastoida, eikä niitä haastatteluissa myöskään tuotu 
esiin (myös Pösö 2004; Kitinoja 2005). Päihteet, koulunkäynnin vaikeudet, 
kuljeskelu ja kodin ristiriidat toistuivat koulukotihenkilöstön haastatteluissa 
syinä koulukotiin sijoittamiselle, vaikkakin nuorten oireiden korostettiin ole- 
van yksilöllisiä. 2000-luvulla koulukotiin sijoitettavien nuorten keskuudessa 
on tapahtunut kaksi merkittävää muutosta. Ensinnäkin lastensuojelujärjestel- 
mässä "pompotellut" nuoret tulevat koulukoteihin vailla luottamusta järjes- 
telmän kykyyn tukea heitä. Nuorten pompottelun katsottiin olevan seuraus- 
ta erityisesti järjestelmän logiikasta, minkä vuoksi palaan siihen seuraavissa 
luvuissa. Toisekseen nuorten psyykkiset oireet ovat nousseet poikkeuksista 
normeiksi (myös Salminen 2001; Pösö 2004; Kitinoja 2005). Psyykkisten on- 
gelmien yleistyminen koulukotiin sijoitettujen nuorten keskuudessa on ilmiö, 
joka selittyy yhtäältä nuorten oireiden ilmitulemisella, oireiden selittämisen 
tavoilla ja toisaalta koulukotien sisäänottonormien muutoksella. 

Nuorten oireet ovat työurani aikana muuttuneet. Erityisesti lääkkeiden 

käyttö on lisääntynyt. Ennen lääkitys oli poikkeuksellista, kun taas nykyään 


lääkkeettä olo on. Psyykkisessä huonovointisuudessa on tapahtunut huomat- 
tavaa lisääntymistä. (Koulukotihenkilöstön haastattelu) 


Muutos on koulukotien tehtävän kannalta merkittävä, sillä koulukotien histo- 
riassa psykiatrista erityisosaamista edellyttävien nuorten ei katsottu kuuluvan 
koulukotihoitoon, vaan psykiatriseen osastohoitoon, vaikkakin heitä on kou- 
lukodeissa aina ollut. Ennen 1950-lukua viitattiin abnormeihin ja psykopaat- 
teihin nuoriin, joille vaadittiin oman hoitolaitoksen perustamista (Harrikari 
2004; Pekkarinen 2010; Laitala & Puuronen 2016). Vielä 1980-luvun lopul- 
la psyykkisesti oireilevat lapset kategorisoitiin ei-toivottaviksi sijoitettaviksi 
(Pösö 1993, 179-182) ja historiassa erityisesti psyykelääkkeiden käyttöön on 
suhtauduttu vältellen (Vehkalahti 20042). Tarja Pösö ja Matti Salminen kiin- 


nittävät muutoksen 1990-lukuun, jolloin nuorten psyykkistä ongelmatiikkaa 

erittelevà juonne ilmaantui sijoitettujen nuorten asiakirjoihin koulunkaynti- 
ja päihdeongelmien rinnalle (Pösö 2004, 50-51) ja rajankäynti koulukodin 
ja nuorisopsykiatrian välillä nousi lukuisten projektien agendalle (Salminen 
2001, 10). Vuonna 1990 valtion koulukodeista annettua asetusta (1116/1990) 
muutettiin siten, että koulukodeissa voidaan järjestää myös mielenterveyspal- 
veluja, mutta ei tahdosta riippumatonta hoitoa (Kitinoja 2005, 219). 2000-lu- 
vun alussa tehdyt psykologian ja neuropsykiatrian alan tutkimukset todistavat 
mielenterveyden häiriöiden, erityisesti käytöshäiriöiden, olevan yleisiä koulu- 
koteihin sijoitettujen nuorten keskuudessa ja tutkijat korostivatkin, että tämä 
ilmiö tulisi koulukotinuorten hoitoa suunniteltaessa myös huomioida (Leh- 
to-Salo ym. 2002; Lehto-Salo 2011). Käytöshäiriöiden tulkitseminen psykiat- 
risessa viitekehyksessä alkoikin 2000-luvulla yleistyä. 

Vuonna 2016 psyykkiset oireet ja niihin vastaaminen olivat jo koulukoti- 
hoidon arkipäivää. Osassa koulukoteja työskentelee oma psykiatri, osassa on 
psykiatrisesti sairaiden nuorten hoitoon erikoistunut osasto ja haastatteluis- 
sa psykiatriset hoitotahot määriteltiin merkittävimmiksi yhteistyötahoiksi. 
Haastatteluissa ilmeni kuitenkin erimielisyyttä sen suhteen, ovatko nuorten 
psyykkiset oireet todella lisääntyneet, vai ovatko tunnistamisen tavat ja dis- 
kurssit tai ehkäpä jopa hoidon paradigmat muuttuneet. Pösö (2004, 51) pohtii 
ongelmien omistamisen kysymystä: psykiatrinen tulkinta ottaa ongelmalli- 
seksi koettuja asiantiloja kattavasti haltuun. Psykiatrisen osaamisen tarpee- 
seen haluttiinkin vastata, ja psyykkisesti oirelevien nuorten paikan todettiin 
olevan koulukodissa tarvittaessa tiiviiseen nuorisopsykiatriseen yhteistyöhön 
kiinnittyen. 

Vaikka psyykkiset ongelmat tai ongelmakäyttäytymisen selittäminen 
psyykkisessä viitekehyksessä onkin viime vuosikymmeninä noussut huomion 
kohteiksi, koulukotien työntekijät korostivat, ettei koulukotiin tulevien nuor- 
ten oireita voi kategorisoida yhden nimikkeen alle. Koulukotiin sijoitettuja 
nuoria yhdistää ongelmien moninaisuus ja ongelmien ilmeneminen erilaisina 
käytöshäiriöinä. 

Äkkiseltään en keksi mitään muuta yhteistä nimittäjää kuin että he ovat 


erittäin haastavissa ja hankalissa elämäntilanteissa. Käytöshäiriö on iso ka- 
tegoria, joka useilla lapsilla on diagnosoitu, mutta mitä muuta siihen tulee, 

niin katsotaanko me ensin sitä päihdettä vai sitä käytöshäiriötä vai katsom- 

meko me ensin jotakin muuta. (Koulukotihenkilöstön haastattelu) 
Kategorisointia haluttiin välttää eritoten leimaamisen vuoksi, johon Veh- 
kalahti (2004, 306) niin ikään viittaa. Ongelmalliseksi koulukotinuoreksi 
leimautumisesta kantoivat huolta myös koulukoteihin sijoitetut nuoret, joi- 
ta toisessa tutkimusprojektissani haastattelin (Pekkarinen 2017c). Nuorten 
näkökulmasta koulukotiin päätyminen on seurausta juuri edellä mainitusta 
pitkään jatkuneesta vaikeasta elämäntilanteesta tai sijaishuoltopaikasta toi- 
seen johtaneesta laitosurasta. Psyykkisten oireiden koettiin olevan seurausta 
vaikeista elämäntilanteista. (Mt.) Psyykkisten oireiden lisäksi henkilöstön 
haastatteluissa korostuivatkin nuorten sosiaalisten siteiden katkokset sekä ky- 
vyttömyys sitoutua ympäröivien yhteisöjen normeihin. Kuljeskelu, päihteiden 
käyttö, rikollisuus ja koulunkäynnin ongelmat yhdistivät nuoria, joiden nyt 
oletettiin jakavan arjen yhdessä. Seuraavassa luvussa tarkastelenkin kouluko- 


tiyhteisöä ja sen kykyä vastata nuorten kiinnittymättömyyteen. 


Hoito ja yhteisö koulukotien tehtävän kulmakivenä 


Haastatteluissa käytettiin yleisesti "hoidon" käsitettä osin mahdollisesti ky- 
symyksenasettelustani johtuen, mutta sitä erikseen alleviivaten: haastateltavat 
korostivat, että koulukodin arjessa on kyse hoidosta, ei vain lapsen arjen mah- 
dollistamisesta uudessa ympäristössä. Tarkentaessani hoidon sisältöjä erityi- 
sesti arjen vakiintunut rakenne ja erilaiset yhteisöt nousivat esiin hoidon jär- 
jestämisen kannalta merkityksellisinä tekijöinä. Koulukotien hoidon sisällöt 
peilaavat toki kunkin aikakauden kasvatusfilosofiaa ja laitoshoidon ihanteita, 
mutta selkeä arjen struktuuri ja koulukodin yhteisö ovat tavalla tai toisella 
olleet osa koulukotien hoidon sisältöjä niiden perustamisesta alkaen. Koulu- 
koteja on menneisyydessä pidetty vaativan osaamisen, massakasvatuksen ja 
ankaran kurin sekä järjestyksen laitoksina. 1960-luvulla niiden toiminta he- 
rättikin voimakasta kritiikkiä, joka on jatkunut näihin päiviin asti (Hytönen 
ym. 2016; Laitala & Puuronen 2016). 

Historiantutkimuksista löytyy hyviä kuvauksia koulukotikasvatuksen 
muutoksesta (esim. Sjösttöm 2002; Harrikari 2004; Korpi 2004; Vehkalahti 
20042 ja b; Haikari 2010), ja tarkan etnografisen kuvauksen koulukotihoidon 

sisällöistä on tehnyt Tarja Pösö (1993). Pösö kuvasi koulukotihoidon sisältöjä 
sukupuolitettujen käytäntöjen kautta kehystetyn aikuisjohtoisen yhteisölli- 
syyden, järjestyksen sekä toiminnallisuuden kautta. Aikuisjohtoinen yhtei- 
söllisyys, arjen tarkka struktuuri sekä toiminnallisuus ovat edelleen hoidon 
kulmakiviä. Sen sijaan kurista ja järjestyksestä ei enää puhuta. Päinvastoin, 
useat johtajat korostivat haastatteluissa poistaneensa kaikki kurinpidolliset 
rangaistuskäytännöt johtamistaan yksiköistä. Kurin ja järjestyksen sijaan pu- 
huttiin säännöllisyydestä, ennakoitavuudesta, luottamuksen rakentamisesta 
ja kuntoutuksesta. 

Käytämme työtavastamme sanaparia sosiaalinen kuntoutus. Hoitomme pe- 

rustuu yhteisöön ja yhdessä olemiseen, ja aikuisen läsnäolo muodostaa perus- 

tan kaikelle. (Koulukotihenkilöstön haastattelu) 

Edellisessä lainauksessa korostuu aikuisjohtoisuus ja yhteisöllisyys. Muutokse- 
na 1980-lukuun (Pösö 1993), sijoitettujen nuorten sukupuoli ei juuri noussut 
haastatteluissa esiin. Sukupuolesta puhuttiin niin vähän, että jouduin jälki- 
käteen tarkistamaan joistakin laitoksista, onko heidän osastot eroteltu suku- 
puolittain. Ilmeni, että osassa koulukoteja on tyttöjen ja poikien osastot, kun 
taas osassa eri sukupuolta olevia nuoria sijoitetaan tilanteen mukaan myös 
samoihin tiloihin. Sukupuolen merkityksen vähentyminen ilmeni myös hen- 
kilöstön sukupuolijakaumassa. Kaikissa koulukodeissa sukupuolijakauma on 
melko tasainen ja pulaa on pikemminkin miespuoleisista kuin naispuoleisista 
työntekijöistä (vrt. Pösö 1993). Sukupuolen sijaan korostettiin työntekijöiden 
soveltuvuutta ja alan koulutusta. Koulutuksen tarpeen tulkittiin olevan kak- 
sisuuntaista. Nuorten koettiin ongelmien moninaisuuden vuoksi tarvitsevan 
aiempaa monipuolisempaa ja vankempaa osaamista, ja toisaalta koulutuksen 
vaatimus tuli ulkopuolelta kilpailuttajien kautta. Moniammatillisuus koettiin 
koulukotien eittämättömäksi vahvuudeksi, joka tuki yhteisöllisyyttä vastaa- 
malla erilaisten nuorten tuen tarpeisiin. 

Haastatteluissa korostui, että luottamus oli hoidon onnistumisen kulma- 
kivi, ja että sen rakentamiseen kului aikaa. Ajan merkitystä korostavat myös 
koulukodeissa sijoitettuina olleet nuoret heille tekemissäni haastatteluissa 
(Pekkarinen, tulossa), Kuukausien sijaan puhuttiin puolta vuotta pitemmistä 


ajanjaksoista. Osassa koulukoteja koettiin, että sijoitusten kesto on viime vuo- 

sina lyhentynyt kohtuuttomasti ja pakottanut tiivistämään hoitoa kestämättö- 
mällä tavalla. Myös muissa nuorten palveluissa aika on todettu tärkeimmäksi, 
mutta niukimmaksi, resurssiksi (Aaltonen ym. 2015). Säännöllisen struktuu- 
rin, aikuisjohtoisuuden, luottamuksen ja toiminnallisuuden lisäksi haastat- 
teluissa kerrottiin erilaisista työmenetelmistä, joita perusrakenteen puitteissa 
sovellettiin. Menetelmät koettiin kuitenkin toisarvoisiksi kohtaamisen ja nuo- 
ren kanssa tapahtuvan reflektoinnin rinnalla. 

En kuitenkaan halua sanoa, että meillä on näitä ja näitä menetelmiä, vaan 

kyllä se ensisijaisesti on lasten kohtaamista ja sitä kautta minän peilaamista, 


heijastelua ja oppimista, että miten tässä maailmassa pärjää. (Koulukoti- 
henkilöstön haastattelu) 


Haastateltavat korostivat koulukotihoidossa säännöllisyyden ja kannustuksen 
merkitystä. Päivät toistuivat samanlaisina ja ennakoitavina, ja myös häiriöti- 
lanteiden käsittely oli ennakoitavissa. Vaikka haastatteluissa korostettiin yh- 
teisöllisyyttä, vertaisryhmän ja vertaistuen merkityksestä puhuttiin yllättävän 
vähän. Aiemmissa koulukotitutkimuksissa vertaisryhmä on niin ikään näyt- 
täytynyt ristiriitaisena. Pösö (2004, 83—85) kuvaa nuorten kokemuksia kou- 
lukodin vertaissuhteista ja osoittaa siihen liittyvien vaikeuksien paikantuvan 
erityisesti sijoituksen alkuvaiheeseen, jolloin uuden tulokkaan on jopa väki- 
valloin otettava paikkansa yhteisössä. Omissa tutkimuksissani yhteisöllisyys 
rakentui nuorten ja aikuisten pikemmin kuin nuorten keskinäisten suhteiden 
varaan, ja vertaiset näyttäytyivät haastatteluissa enemmän uhkana kuin mah- 
dollisuutena. Etenkin nuoret kokivat toiset nuoret pääosin negatiivisina ja 
pyrkivät tekemään heihin pesäeroa. (Pekkarinen 2017c.) 

Kiinnitin huomiota siihen, että toisessa tutkimuksessa (Pekkarinen 2017c) 
haastattelemani nuoret aikuiset puhuivat niin koulukotien kuin muiden si- 
jaishuoltopaikkojen väkivaltaisuudesta ja pelon ilmapiiristä huomattavasti 
työntekijöitä avoimemmin. Työntekijöiden haastatteluissa ei juurikaan pu- 
huttu väkivallasta, uhasta tai peloista. Saman huomion Tarja Pösö on tehnyt 
toistuvasti omissa tutkimuksissaan. Koulukotiyhteisön ja väkivallan välisistä 
suhteista tutkimusta tehneet tutkijat toteavatkin, että väkivallalla on kou- 
lukodissa asuvien nuorten keskuudessa instrumentaalinen, kollektiivinen ja 


sosiaalista järjestystä ylläpitävä merkitys (Honkatukia ym. 2004, 160-168). 

Vakivallan merkitykset loytyvat koulukodin ulkopuolisestakin maailmasta, 
jolloin korostuvat nuorten lähtökohdat ja taustat. Yhteisö ei siis jää kouluko- 
din seinien sisään, vaan haastatteluissa korostettiin koulukodin ulkopuolisen 
maailman ja erityisesti perheen merkitystä. Haastatteluissa perhe oli tärkein ja 
ehkä haastavin koulukotihoidon elementti. 

Perusajatus on, että lasta ei voi kuntouttaa ilman kontekstia. Perhe on otet- 

tava siihen mukaan niin hyvin kuin mahdollista. (Koulukotihenkilöstön 

haastattelu) 
Perheestä puhuttiin keskeisenä osana hoidollista kokonaisuutta. Aiemman 
tutkimuskirjallisuuden kautta perhe näyttäytyy kuitenkin suhteellisen uutena 
koulukotihoidon elementtinä, sillä aikaisemmin yhteydet perheeseen saatet- 
tiin katkaista ( Vehkalahti 2009; Laitala & Puuronen 2016). Tekemissäni haas- 
tatteluissa perhe oli samalla paitsi osa hoidollista kokonaisuutta myös kappale 
koulukodin ”ulkopuolista maailmaa” -tekijä, johon palaan myöhemmin. En- 


nen sitä tarkastelen koulukodin asemaa ja tehtävää osana palvelujärjestelmää. 


Uloslyötyjen viimeinen vaihtoehto? Koulukodin tehtävä ja asema palvelu- 
järjestelmässä 
Edellisessä kappaleessa todettiin, että koulukodin tehtävää ja toiminnan si- 
sältöä kuvattiin haastatteluissa hoidollisin käsittein. Koulukotien johtajina ja 
keskeisinä työntekijöinä toimivat haastateltavat kokivat, että koulukoti antaa 
sijoitetuille nuorille hoitoa, ja tämä tehtävä määritti sitä, miten koulukoti sijoi- 
tettiin palvelujärjestelmän kokonaisuuteen. 
Meidät pitäisi nimetä osaksi sitä palvelujärjestelmää, joka nimenomaan hoi- 
taa näitä nuoria. Me emme ole mitään koulukoteja, joissa petäjikköön laite- 
taan lapsia piiloon, vaan me hoidamme näitä nuoria. Jos ajattelee palvelu- 
järjestelmää kolmiona, jossa on perusterveydenhuolto, perussosiaalipalvelut 
ja aletaan mennä erikoisempaan hoitoon, niin me olemme siellä ylimmässä 
kärjessä yhdessä nuorisopsykiatrian ja sairaalakoulujen kanssa. (Koulukoti- 
henkilöstön haastattelu) 
Koulukotien tehtävä määrittyy pitkälti sen kautta, millaiset normit ovat sää- 
delleet koulukotien toimintaa, millaisia nuoria koulukotiin on tosiasiallisesti 
sijoitettu ja millaisia perusteluita heidän sijoittamisekseen on eri aikoina käy- 


tetty. 1800-luvun lopussa koulukoteihin saattoi joutua vähäisistäkin rikkeistä, 

silla laitoshoidon katsottiin olevan tehokas tapa vastata pahantapaisten lasten 
kasvatukseen (Pulma 1987; Pösö 1993, 145), ja vielä 1950- ja 60-luvuilla kou- 
lukoteihin sijoitettiin lapsia matalalla kynnyksellä ja usein väärin perustein 
(Laitala & Puuronen 2016, 105-106). Normiohjaus ei vuosikymmenien saa- 
tossa ole merkinnyt sitä, että koulukotiin valikoituisi vain tietynlainen joukko 
nuoria, vaan koulukoteihin on sijoitettu hyvin erilaisia nuoria. Tämä ilmiö on 
olemassa edelleen, sillä ”puhdasta” koulukotinuoren tyyppiä ei ole. 
On hullunkurista, että kilpailuttajat saattavat kilpailuttaa hoitopaikkaa 
päihdeongelmaisille tai psykiatrisesti oireileville. Päihdeongelmaisia, psy- 
kiatrisesti oireilevia ja vaikkapa neuropsykiatrisesti oireilevia ei heidän kä- 
sityksensä mukaan voi hoitaa yhdessä, vaan erikseen. Me emme kuitenkaan 


löydä meidän nuorista semmoisia puhtaita tyyppejä”, vaan samoilla nuo- 
rilla on monenlaista problematiikkaa. (Koulukotihenkilöstön haastattelu) 


Edellisessä sitaatissa korostuu ulkoisten toimijoiden eli palveluiden ostajien 
valta koulukoteihin valikoituvien nuorten kategorisoinnissa. Pösön (1993, 
190—191) tutkimuksessa koulukotinuorten kategorisointi tehtiin yhteistyössä 
viranomaisten välillä ja koulukodeilla oli merkittävä määrä valtaa sen määrit- 
telemisessä, millaiset nuoret koulukotiin sijoitettiin. Historiallisesti kouluko- 
deilla onkin ollut mahdollisuus valikoida nuorensa, sillä koulukotipaikoista 
on 1990-luvun lamaa lukuun ottamatta ollut pääsääntöisesti pulaa. 2010-lu- 
vulla on kuitenkin tultu tilanteeseen, jossa koulukodit kilpailevat asemastaan 
muiden, usein yksityisten, toimijoiden kanssa, ja joutuvat tiukassa markkina- 
tilanteessa ottamaan vastaan myös nuoria, joiden tarpeisiin ne eivät välttämät- 
tä parhaalla tavalla pysty vastaamaan. 
Nythän meillä henkilöstö joutuu vastaamaan ihan laidasta laitaan tilantei- 
siin .... Eli meillä on todella moninaista lasta ja me joudumme talouspainees- 
sa taipumaan siihen. Itsekin joudun johtajana tekemään välillä päätöksiä, 
jotka eivät ole mielekkäitä. Saatan ajatella, ettei nyt ehkä kannattaisi tuohon 
yksikköön ottaa, mutta meidän on pakko, koska talousluvut ovat taas tulos- 
sa. Se on sellaista huonoa johtamista, jota joutuu tekemään, jos mietin asiaa 
lapsen kannalta. (Koulukotihenkilöstön haastattelu) 
Edellisessä sitaatissa todetaan talouspaineiden vaikutus, ja eräs haastateltu joh- 
taja totesikin, että koulukodin johtaminen taloudellisesti kestävällä logiikalla 
on lähes mahdoton tehtävä. Taloudellisten seikkojen katsottiin vaikuttavan 

osaltaan siihen, että koulukoteihin ohjaudutaan verrattain myöhään ja usein 
pitkän sijaishuoltopaikasta toiseen johtaneen tapahtumasarjan päätteeksi. 
Syyksi tälle nuorten pompottelulle, joksi sitä haastatteluissa toistuvasti kutsut- 
tiin, nostettiin talouden syyksi sosiaalihuoltoon sisään ajettu viimesijaisuuden 
periaate. Viimesijaisuutta, joka pahimmillaan johtaa "pussinperáajatteluun" 
ja nuorten pompotteluun, koulukotien työntekijät vastustivat jo Tarja Pösön 
koulukotietnografiassa (1993, 144—150). Tekemissäni haastatteluissa viimesi- 
jaisuuden ongelmallisuutta korostettiin niin palvelujärjestelmän kuin lasten ja 
nuorten näkökulmasta. 
Tällä hetkellä sijoitettujen lasten tuloikä on melko korkea. Sitä toivoisi, että 
kunnilla olisi rohkeutta ja valmiutta sijoittaa lapsia aikaisemmin ja nuorem- 
malla iällä. Tällöin koulukodillakin olisi enemmän aikaa tehdä työtänsä. 
Lisäksi näin vältettäisiin lapsille kasautuvia lukuisia sijoituksia paikasta toi- 
seen. (Koulukotihenkilöstön haastattelu) 
Kysymys viimesijaisuudesta ei ole ongelmaton. Tarja Pösö (1993, 145) liittää 
viimesijaiset toimenpiteet välttämättömyyteen: viimesijainen toimenpide 
näyttäytyy ainoana mahdollisena toimenpiteenä, ja jos siihen ei ryhdytä, ainoa 
vaihtoehto on olla toimimatta. Tähän perustuu myös nykyinen lastensuojelua 
ja koulukoteja koskeva juridiikka. Normiohjauksessa koulukodit on määritel- 
ty antamaan kasvatusta, hoitoa ja perusopetusta ja siihen liittyvää muuta ope- 
tusta lastensuojelulain perusteella sijais- tai jälkihuoltoon sijoitetuille lapsille 
ja nuorille, joita ei voida tarkoituksenmukaisesti kasvattaa ja hoitaa muussa 
lastensuojeluyksikössä ja jotka eivät sairautensa vuoksi tarvitse muualla an- 
nettavaa hoitoa (Laki Terveyden ja hyvinvoinnin... 2010). Viimesijaisuudesta 
luopuminen merkitsisi koulukotien aseman palauttamista ensisijaisiksi hoi- 
tomuodoiksi, jollaisia ne 1800-luvun lopulla olivatkin (Pösö 1993, 145). Tätä 
haastateltavat eivät kuitenkaan ymmärtääkseni tarkoittaneet, vaan korostivat 
koulukotihoidon oikea-aikaisuutta ja sijoituksen soveltuvuutta siihen ohjau- 
tuville nuorille. Kysymys ei kuitenkaan ollut helppo. 
Vaativan hoidon kärjen tulisi olla meidän tehtävä. Uskon, että lapset, jotka 
pystyvät meidän perusosastolla toimimaan, voisivat olla muissakin sijais- 
huoltopaikoissa. ... Mutta sitten toisaalta meillähän on vielä perhekotejakin 


toiminnassa, ja me huomaamme, että siellä osa kasvaa ja kuntoutuu todella 
hienosti. Että tässä tulee vähän sellainen kaksijakoinen olo itsellekin, että 

minun on todella vaikea, kuten huomaat, niin määrittää tätä. (Koulukoti- 

henkilöstön haastattelu) 
Haastatteluista piirtyi käsitys, että koulukodit ovat menettäneet mahdolli- 
suuksiaan vaikuttaa niin asiakkaittensa tulosyihin, sijoitusten kestoon kuin 
hoidon sisältöihin. Hoidon rahoittajalla on viime kädessä kaikki valta päättää 
lapsen asioista riippumatta siitä, kuinka hyvin se tuntee lapsen tilanteen. Kou- 
lukodin asema palvelujärjestelmässä koettiin epämääräiseksi ja muihin sijais- 
huollon laitoksiin rinnastuvaksi, vaikka sisäinen käsitys oman tehtävän mer- 
kityksestä ja instituution erityisyydestä oli vahva. Asema palvelujärjestelmässä 
ei ollut epämääräinen kuitenkaan vain aseman suhteen, vaan myös kouluko- 
deille asetetut odotukset yhdessä ristiriitaisen maineen kanssa koettiin han- 
kalaksi. Koulukotien odotetaan ottavan vastaan hyvin vaikeahoitoisia nuoria, 
mutta niiden tapaa tehdä hoitotyötä kyseenalaistetaan toistuvasti. Erityisesti 
kyseenalaistaminen liittyi rajoitustoimenpiteisiin. 

Välillä tuntuu, että mikään ei riitä. Yhtäältä halutaan sijoittaa tänne tosi 

tiukkaan paikkaan, mutta sitten kuitenkaan ei saisi rajoittaa. (Koulukoti- 

henkilöstön haastattelu) 
Tulkitsen, että odotusten ja vaatimusten ristiriita ilmentää lastensuojelupoli- 
tiikassa tyypillistä jännitettä. Tämä jännite ei kuitenkaan paikannu vain las- 
tensuojelun kenttään, vaan leimaa erityisesti nuoriin kohdistuvaa laajempaa 


yhteiskuntapoliittista keskustelua. Tähän ilmiöön palaan seuraavassa luvussa. 


Haasteena maailma: koulukoti ympäröivässä yhteiskunnassa 


Pösö (1993) toteutti etnografiansa kolmessa koulukodissa aikana, jolloin 
koulukotien asema suomalaisessa yhteiskunnassa oli vaakalaudalla. Niiden 
olemassaoloa kyseenalaistettiin ja sosiaali- ja terveysministeriön työryhmissä 
pohdittiin koulukotien lakkauttamista tai siirtämistä valtiolta muilla tavoin 
hallinnoitaviksi. Lakkauttamisuhkaan vastattiin uusilla toimintatavoilla ku- 
ten perhekotihoidolla sekä kohottamalla imagoa ja verkostoitumalla voimak- 
kaasti ympäröiviin yhteisöihin. Avautuminen laitoksen sisältä ei ollut help- 
poa. Tätä ristiriitaa Pösö kuvaa ”vapaan maailman” ja ”totaalisen laitoksen”? 
väliseksi, ja tähän koulukodit vastasivat erilaisilla strategioilla (mt., 153—154). 
Yhdessä koulukodissa vapaa maailma nähtiin uhkana nuoren hyvinvoinnille 


MIELEKÄS TUTKIMUS 181 


Elina Pekkarinen 


ja koulukoti turvapaikkana tata maailmaa ja myós kotia vastaan. Toisessa kou- 
lukodissa suhtautuminen oli ristiriitaista luoden vapaasta maailmasta uhkien, 
irrallisuuden ja epárationaalisuuden savyttaman kuvan, mutta laitoksesta niin 
ikään kielteisen ja pelottavan paikan. Kolmannessa laitoksessa hoidon nähtiin 
tapahtuvan juurikin laitoksen ulkopuolella olevassa vapaassa maailmassa, jon- 
ka ”yhteen organisoitumaan, perheeseen, luotettiin ylitse muiden” (mt., 155). 
Tekemissäni haastatteluissa läheiset suhteet ympäröivään maailmaan nähtiin 
niin koulukoti-instituution kuin nuorten kannalta merkityksellisinä element- 
teinä. 

Ulospäin ja normaaliin toimintaan osallistuminen ovat meidän tavoitteita, 

ettei pyörittäisi vaan täällä laitoksen alueella omissa porukoissa. (Kouluko- 

tihenkilöstön haastattelu) 

Edellisessä sitaatissa ”normaali toiminta” tapahtuu koulukodin ulkopuolella 
”vapaassa maailmassa”. Koulukoti-instituutiota ympäröivä maailma ei kuiten- 
kaan ollut vain koulukotiin sijoitettuja nuoria koskettava, vaan sen vaikutteet 
säteilivät kaikkiin niihin tasoihin, joita edellisissä kappaleissa on kuvattu. Yk- 
silötasolla koulukotia ympäröivä maailma näyttäytyi niin ongelmien aiheut- 
tajana kuin paikkana, johon nuoren odotettiin koulukodissa vahvistumisen 
jälkeen kotiutuvan ja sopeutuvan. Yhteisötasolla se näyttäytyi koulukoti- 
hoitoa tukevana toiminnallisena kenttänä sekä paikkana, josta koulukotien 
henkilöstö rekrytoituu ja jossa se elää työelämän ulkopuolista arkeaan. Palve- 
lujärjestelmän tasolla maailma jäsensi koulukodin asemaa suhteessa muihin 
sijaishuollon laitoksiin ja lasten sekä nuorten palveluihin. Lisäksi laitosten 
ulkopuolelta välittyi valtava määrä koulukotihoitoa ja laitosten järjestystä kos- 
kevia normeja. 

Tässä tarkastelussa kriittisen realismin tapaustutkimuksessa esitetty ylä- 
tasolta välittyvien normien tarkastelu perustelee paikkaansa (Vincent & 
Wapshott 2014). Normiohjaus vaikutti kaikilla tasoilla koulukodin arkiseen 
toimintaan. Normit taas välittävät yhteiskunnassa vallitsevia arvoja ja sekoit- 
tuvat laitoksen sisäiseen kulttuuriin. Monesti ympäröivän maailman koettiin 
olevan nykyään vaikeammin hallittavissa ja hallitsevampi kuin ennen. Yksi 


suuri muutos liittyy digitalisaatioon ja sosiaalisen median olemassaoloon. 

Rajattomien lasten — niin tyttöjen kuin poikien — kohdalla digiaika on haas- 
te. ...Viestimien avulla yhteydenpito ulkomaailmaan on helpottunut, mikä 
tuo omia lieveilmiöitään. Ventovieraita ihmisiä voidaan saada hakijoik- 
si koulukodin portilta korvausta vastaan. Kännyköiden käyttö tuo arkeen 
omaa haastettaan, kun puhelimia ei kerätä enää yöllä pois ja päivällä ollaan 
koulussa väsyneitä. (Koulukotihenkilöstön haastattelu) 


Edellisessä sitaatissa viitataan lasten ”rajattomuuteen”, millä koulukoteihin 
sijoitettuja nuoria on aiemminkin kuvattu. Tarja Pösö kuvailee koulukoteja 
”Tajojen asettamisen” paikoiksi, ja konkreettisesti ne rajaavatkin ulkopuolel- 
leen ”vapaan maailman” (Pösö 1993; 2004). Digiaika haastaa rajoja tuomalla 
jopa globaalin yhteydenpidon mahdollisuuden ja todellisuuden laitoksen sisäl- 
le. Digiajan kerrottiin tuoneen koulukotimaailmaan myös uuden valvonnan 
elementin, kun nuoret voivat kuvata ja välittää laitoksen tapahtumia reaa- 
liaikaisesti ulkomaailmaan. Haastatteluissa tämän koettiin olevan kuitenkin 
vahvuus pikemmin kuin rasite: ”ymeillä ei ole mitään salattavaa”, kuten eräs 
haastateltava totesi. ”Ulkopuolelta” tuleva valvonta nousi esiin niin palvelu- 
järjestelmää kuvattaessa kuin ulkopuolelta tulevasta ohjauksesta puhuttaessa. 
Edellisessä luvussa kuvattiin ristiriitaa, joka jännittyi odotusten ja vaatimus- 
ten välille. Ohjausnormien koettiin kiristyneen ja jopa vaikeuttaneen arkista 
hoitotyötä. 
Nyt ollaan jo melkoisessa kulminaatiopisteessä, että voiko valvontaa enää 
enempää lisätä. Ei täällä ole sellaista kiveä, mitä ei olisi viime vuosien aika- 
na käännetty. Olemme siis täysin ulkoapäin tulevassa ohjauksessa ja olemme 
viime aikoina miettineetkin, missä menee valvojien ja meidän välisen ratkai- 
suvallan raja. (Koulukotihenkilöstön haastattelu) 
Normiohjaustakin haastavammaksi koettiin kilpailutusten kautta tuleva oh- 
jaus, jota kuvattiin sattumanvaraiseksi ja poukkoilevaksi. Kuntien käytännöt 
ja kriteerit vaihtelevat, ja kilpailutus kuluttaa resursseja vieden runsaasti työ- 
aikaa. Kilpailutus ilmentää muutosta, joka on viime vuosikymmenen ajan kos- 
kettanut koko sosiaali- ja terveydenhuollon kenttää ja pakottanut erityisesti 
kolmannen sektorin toimijoita yhtiöittämään toimintaansa. Hyvinvointipal- 
veluiden kaupallistuminen koskettaa julkisiakin toimijoita, ja tuleva sosiaali- 
ja terveydenhuollon uudistus voi tuoda muutoksia niiden organisoitumiseen. 


Julkisten palveluiden yhtiöittäminen on tätä artikkelia kirjoitettaessa olennai- 

nen osa valmisteilla olevan valinnanvapauslain kokonaisuutta, ja sen toteutu- 
minen tullee vaikuttamaan julkisessa omistuksessa olevien lastensuojelulai- 
tosten rakenteisiin. Haastatteluissa sosiaali- ja terveydenhuollon uudistukseen 
suhtauduttiin ristiriitaisin odotuksin. Koska tämän hetkistä kilpailutilannet- 
ta, eli koulukotien rinnastumista hyvin erilaisiin sijaishuollon laitoksiin, ei pi- 
detty toivottavana, tulevaisuudelta odotettiin koulukotien aseman ja tehtävän 
erottautumista selkeästi omaksi palvelukseen. Yksityiset koulukodit ovat jo 
aiemmin joutuneet sopeuttamaan toimintaansa muuttuviin olosuhteisiin ja 
valtion alaisissakin koulukodeissa on tehty merkittäviä organisaatiouudistuk- 
sia. 

Yleisesti ottaen koulukotien tulevaisuuteen suhtauduttiin kaikista muu- 
toksista huolimatta luottavaisesti ja koettiin, ettei koulukotien tarve tule aina- 
kaan vähentymään. Käsitys koulukotien tarpeellisuudesta tulevaisuudessakin 
perustui luottamukseen oman työn merkityksestä sekä yhteiskunnassa tapah- 
tuviin muutoksiin ja niiden vaikutuksiin lasten ja perheiden elämään. Nuoriin 
kohdistuneiden haasteiden ja vaatimusten koettiin tiukentuneen, eikä vailla 
koulutusta olevien nuorten koettu pärjäävän nykyisillä työmarkkinoilla. Yh- 
teiskunnan polarisoitumistendenssi ja globalisoituminen toistuivat haastatte- 
luissa eri tavoin, ja osa haastatelluista näki tulevaisuuden nuorten ja perheiden 
kannalta hyvin synkkänä. 

Työssämme vastaamme aina siihen tarpeeseen, mikä yhteiskunnassa nousee 

esille. Olemme heikoimman puolella ja autamme vaikeimmassa asemassa 

olevaa. Yhteiskunnassamme on tällä hetkellä niin paljon asioita, jotka vievät 
meitä syvemmälle pimeän puolelle, että ikävä kyllä, jos korjauskurssia nyky- 


menoon ei aleta aktiivisella otteella ottamaan, tulevaisuus ei näytä valoisal- 
ta. (Koulukotihenkilöstön haastattelu) 


Sitaatissa konkretisoituu, miten optimismi oman työn tarpeellisuudesta se- 
koittuu pessimistiseen tulevaisuuskäsitykseen. Koulukotien työ perustuu 
yksilöiden vaikeuksiin, yhteisöjen toimimattomuuteen, palvelujärjestelmän 
aukkoihin ja yhteiskunnan vaihtuviin vaatimuksiin. Tulevaisuudessakin sen 


toimintaan heijastuu sosiaalisten ongelmien varjo. 

Yhteenveto: Koulukodit yksilón, yhteisón, 
palvelujärjestelmän ja yhteiskunnan muutoksessa 


Empiirisen tutkimuksen tuloksena koulukotien asema ja tehtävä yksilö- ja 
elämänkulkutason työssä näyttäytyy johdonmukaisena ja selkeänä, joskin 
aiempaa vaativampana ja paineisena. Koulukotien asema ja tehtävä on ristirii- 
tainen. Se on samanaikaisesti vierastettu ja pahamaineinen sekä arvostettu ja 
tarpeellinen. Koulukodit pyrkivät avautumaan ulospäin niin toiminnan sisäl- 
töjen kuin yhteistyöverkostojen kautta, mutta tulevat toisinaan uloslyödyiksi. 
Palvelujärjestelmän tasolla koulukotien asema ja tehtävä on epävarma ja jäsen- 
tymätön. Koulukodeille sälytetään vastuu lapsista ja perheistä, joiden kanssa 
muut ovat luovuttaneet, mutta joiden auttaminen edellyttäisi sektoreidenvä- 
listä yhteistyötä. Samalla koulukodit kohtaavat niiden tehtävään ja talouteen 
vaikeasti sovitettavan markkinatalouden logiikan. 

Edellä kuvasin, millaiseksi koulukotien asema ja tehtävä rakentuvat yk- 
silön, yhteisön, palvelujärjestelmän ja yhteiskunnan tasolla tässä ajassa, jota 
määrittävät niin arkisen toimintaympäristön kuin palvelujärjestelmän mer- 
kittävät reformit. Yksilötasolla koulukotihoito on aiempaa selkeämmin avan- 
nut ovensa psyykkisesti oireleville lapsille ja tiivistänyt näin yhteistyösuhteita 
psykiatrisen hoidon ja terveydenhuollon sektoreille. Koulukoteihin tulee kui- 
tenkin edelleen hyvin monenlaisia nuoria, joita yhdistävätkin erilaisten ongel- 
mien kirjo sekä vaikeus löytää muuta hoitopaikkaa. Koulukodeissa nuorten 
tuen tarpeisiin pyritään vastaamaan erityisesti yhteisöllistä ja kokonaisval- 
taista hoitoa korostaen. Kuriin ja järjestykseen perustuvan massakasvatuksen 
sijaan korostetaan yhteisöllisen hoidon säännöllisyyttä ja ennakoitavuutta, 
joiden katsotaan johtavan nuoren luottamuksen muodostumiseen. Yhteisön 
muodostavat nuorten lisäksi aikuiset, joiden moniammatillista osaamista 
halutaan korostaa. Palvelujärjestelmän tasolla tarkasteluun nousevat jälleen 
koulukotiin sijoitettavien yksilöiden tarpeet ja yhteiskunnan vaatimukset. 
Koulukotien asemaa viimesijaisena hoitopaikkana halutaan kyseenalaistaa, ja 
korostaa sen sijaan hoidon oikea-aikaisuutta ja keston riittävyyttä. Kaikkiin 
edellä mainittuihin tasoihin vaikuttivat ympäröivän maailman mekanismit, 
jotka nykyaikana on aiempaa mahdottomampi sulkea koulukotiyhteisön 


ulkopuolelle. Ympäröivä maailma muodostaa myös aiempaa suurempia vaa- 

timuksia koulukotien tyólle. Koulukodeista aikuistuvien nuorten asema ei 
nyky-yhteiskunnassa ole helppo, mikali toisen asteen koulutukseen kiinnitty- 
minen, päihteettömyys ja mielenterveyden tasapaino eivät koulukotihoidossa 
ole järjestyneet. 

Yhteistä niin yksilö-, yhteisö-, palvelujärjestelmä- kuin yhteiskuntatason 
tarkastelulle oli, että koulukotien toimintaa säätelivät eri suuntiin vaikutta- 
vat arvot ja normit. Yksilötasolla pureutuminen nuoren psyykeen ongelmiin 
heijastelee psykologisen ja psykiatrisen tiedon arvostettua asemaa sosiaalihuol- 
lossa, sekä haluamme hallita ja ymmärtää yksilöiden käyttäytymistä mieleen 
liitettyjen selitysmallien kautta. Nykyaika arvostaa yksilön autonomiaa ja toi- 
mintakykyä, joihin mielen ja elämän hallinta ovat avainasemassa. Psyykettä voi 
hallita lääkkein ja mieltä voi hoitaa terapialla, kun taas ihmisen oirekäyttäyty- 
misen sosiaaliset selitysmallit on vaikeampi ottaa haltuun. Sosiaaliset suhteet 
toimivatkin koulukodeissa selittävien mekanismien sijaan toimintavälineinä, 
joiden avulla yhteisön uskotaan parantavan yksilön käytöshäiriöitä. Yhteisön 
sosiaaliset siteet ikään kuin liimaavat ja paikkaavat nuorten menneisyydessä 
tapahtuneita sosiaalisten siteiden katkeamisia. Sosiaalisten siteiden kautta 
syntyy vuorovaikutusta ja vuorovaikutuksen kautta luottamusta. Erilaiset so- 
siaalisiin suhteisiin perustuvat sosiaalityön menetelmät ovatkin viime aikoina 
herättäneet runsaasti keskustelua ja yleistä kiinnostusta (esim. Ruch ym. 2010; 
Lunabba 2013; Ruch & Julkunen 2016). Yhteisönä koulukodin asema on kui- 
tenkin ristiriitainen. Se pyrkii hoitamaan yksilöitä tiiviisti sisällään, mutta sa- 
malla avautumaan aktiivisesti ulospäin. Ympäröivä koulukodin ulkopuolinen 
maailma on koulukotihoidon onnistumisen keskeinen resurssi ja uhka. 

Palvelujärjestelmän tasolla koulukoteihin ohjautumiseen vaikuttavat lie- 
vimmän riittävän toimenpiteen periaatteet, jotka estävät sijoittamasta nuoria 
koulukoteihin kovinkaan varhaisessa vaiheessa, sekä tehokkuusvaatimukset, 
jotka haastavat koulukotihoidon hitauden. Taloudellisesti hintavaa kouluko- 
tihoitoa vältetään viimeiseen asti, ja kun siihen turvaudutaan, tuloksia odote- 
taan nopeasti. Yhteiskunnan tasolla koulukotiin heijastuvat samat sosiaali- ja 
terveydenhuollon uudistukseen liittyvät epävarmuustekijät ja vaatimukset 
kuin koko muuhunkin palvelukenttään. Samalla yhteiskunnan vaatimukset 


koulukotihoidon menestykselle lisääntyvät. Heikentyvä huoltosuhde ja kil- 

pailukyky edellyttavat nuorten syrjaytymisen vahentymista ja heidan koulut- 
tamistaan aloille, joissa he voivat työllistyä ja huolehtia itsestään sekä perheis- 


tään. 


Pohdinta: Kriittinen realismi, tapaustutkimus ja 
koulukodit sosiaalityön tutkimuksessa 


Artikkelissa sovelsin kriittisen realismin tapaa hahmottaa todellisuutta ker- 
rostuneena rakenne- ja toimijakokonaisuutena. Jo tutkimuskysymykset on 
tässä artikkelissa rakennettu siten, että ne noudattavat kriittisen realismin kä- 
sitystä maailmasta kerroksittain jäsentyneenä. Näin tehden tulosluvut on kir- 
joitettu toisiinsa limittyen. Samat teemat toistuvat eri muodoissaan jokaisella 
tasolla, ja ne yhtyvät lopulta toisiinsa. Kriittisen realismin anti sosiaalityön 
tutkimukselle onkin, että se ohjaa tarkastelemaan paitsi sosiaalisten suhteiden 
monimutkaista verkkoa myös yksilötason tapahtumia ja sosiaalisia suhteita 
raamittavien rakenteiden merkityksiä. Lähestymistapana kriittinen realismi 
ei ole metodi, jota tutkija voi soveltaa ohjeita noudattaen. Sen sijaan kriittinen 
realismi on tapa katsoa maailmaa ja hakea ymmärrystä siinä havaitsemilleen 
ilmiöille. Katsoessani koulukoteja kriittisen realistin silmin en näe vain toi- 
mijoita, jotka rakentavat sosiaalista todellisuutta. Enkä näe vain instituutiota, 
joka ehdollistaa toimijoiden sosiaalista todellisuutta. Sen sijaan näen instituu- 
tion, jonka sisällä toimijat rakentavat arkista todellisuutta, johon instituution 
ja sitä ympäröivän maailman ilmiöt ja rakenteet voimakkaasti vaikuttavat. Yh- 
dessä nämä tekijät rakentavat sen sosiaalisen todellisuuden, jonka tapahtumia 
sosiaalitieteilijä pyrkii selittämään käytössään olevin selitysmallein. Joskus 
selitysmallit löytyvät aiemmasta tutkimuskirjallisuudesta, mutta toisinaan 
tutkija pääsee kehittämään aivan uuden teoreettisen kehyksen. 

Tämän kirjan teemana on mielekäs tutkimus. Tapaustutkimus tarjoaa so- 
siaalityölle erinomaisen välineen tarkastella monimutkaisia ilmiöitä selkeäs- 
ti kehystetyssä muodossa ja on menetelmänä nähdäkseni erittäin mielekäs. 
Sosiaalityön tutkimuksessa tapaustutkimuksen suosiota voisi nykyisestä huo- 
mattavasti lisätä. Kriittisen realismin viitekehyksellä tapaustutkimukseen tu- 


lee sosiaalitieteellisessä tutkimuksessa välttämätöntä syvyyttä ja ulottuvuutta. 

Aloitin artikkelin koulukotijohtajan haastattelusitaatilla. Han kertoi kri- 
tiikistä, jonka kohteeksi koulukodit ovat jo vuosikymmenten ajan joutuneet 
ja joka on vahingoittanut niiden imagoa pysyvästi. Myöskään tutkimus ei ole 
kohdellut koulukoteja helläkätisesti. Empiirisenä kohteena koulukodit ovat 
synnyttäneet lukuisia tutkimuksia, joiden tulokset eivät ole aina olleet eten- 
kään koulukotien toimijoille mielekkäitä. Sosiaalitutkimuksen tarkoituksena 
ei voikaan olla minkään instituution imagon heikentäminen tai parantami- 
nen, vaan tutkimuksen on perustuttava objektiiviseen tosiasioiden ja niiden 
subjektiivisten tulkintojen tasapainoon. Oikein toteutettuna tutkimus voi 
tuoda ilmi uusia ja kaikkien kannalta merkityksellisiä havaintoja ja auttaa ins- 
tituutioita uudistamaan toimintatapojaan niin, että ne voivat toteuttaa teh- 
täväänsä humaanisti niihin sijoitettujen lasten ja nuorten hyvinvointia edis- 
täen. Sosiaalityön tutkimus on aina tasapainoilua yksilöiden ja kollektiivien, 
rakenteiden ja toimijoiden, menneisyyden, nykyisyyden ja tulevaisuuden sekä 
jatkuvuuden ja muutoksen välillä. Kritiikistä huolimatta koulukodit ovat 
vuosikymmenten ajan tarjonneet tutkijoille aineksia näiden kaikkien ulot- 
tuvuuksien tarkasteluun. Palautuessaan käytäntöön tutkimustulokset voivat 
parhaimmillaan parantaa sosiaalityön vaikuttavuutta ja asiakkaina olevien 


ihmisten asemaa. 

Kamppailu lastensuojelututkimuksen 
paikasta ja puitteista 


Tarja Heino 


Johdanto 


Mika ihmeen lastensuojelututkimus? Miksi lastensuojelututkimusta tarvitaan 
ja mikä mieli erillisellä lastensuojelututkimuksella on? Nämä kysymykset olen 
kuullut usein. Toisaalta, kysyykö kukaan, miksi diabetestutkimusta tarvi- 
taan? Lastensuojelun käsitteestä, lastensuojelututkimuksen oikeutuksesta ja 
paikasta on keskusteltu pitkään. Lastensuojeluun ilmiönä liittyy jännitteitä 
ja vaikeasti käsitteellistyviä asioita, jopa pirullisia ongelmia (Rittelin 1972 
käsite ”wicked”, joka on käännetty myös ilkeänä tai viheliäisenä, vastakohta- 
naan “tame”, kesy). Kesymmissä ongelmissa ratkaisu voi löytyä yhden palve- 
lun, hoitotoimen tai tieteenalan sisällä, mutta pirullisten ongelmien kohdalla 
pyrkimys parhaaseen mahdolliseen tietämykseen edellyttää tieteidenvälistä 
yhteistoimintaa palvelujen ja tuen integroitumiseksi. Voi karkeasti ajatella, 
että kesyihin ongelmiin löytyy ratkaisuja universaalipalvelujen avulla ja vi- 
heliäisiin ongelmiin tarvitaan erityisiä ratkaisuja — ja että rajaa näiden välillä 
määritellään jatkuvasti sekä yleisellä tasolla että yksittäistapauksissa. Lasten- 
suojelussa ja sen tutkimisessa ilmiöt ovat kietoutuneet toisiinsa kompleksiseksi 
ja moniulotteiseksi, mutta myös ainutlaatuiseksi kokonaisuudeksi, jossa elä- 
män ja instituutioiden ajallinen eritahtisuus tulee näkyviin monina haasteina 
(Pösö 2016a; Enroos ym. 2017) ja jossa pitäisi päästä irti yksinkertaistuksista 
(Pösö 2016b). Asiakkaiden elämässä tarvitaan luovia ratkaisuja, ja lastensuoje- 
lun tutkimuksessa tarvitaan uudenlaisia asetelmia ja menetelmiä (ks. Arnkil 
& Heino 2014). 

Tässä artikkelissa kuvaan lastensuojelututkimuksen paikkaa ja puittei- 


ta Suomessa niiden yli 30 vuoden ajalta, jonka olen toiminut lastensuojelun 

seurannan, arvioinnin, kehittämisen ja tutkimuksen tehtävissä. Lastensuojelu 
on kerta toisensa jälkeen joutunut samaan asemaan kuin asiakkaansa: mar- 
ginaaliin. Satsaukset yleisten lapsi- ja perhepalvelujen parantamiseen eivät 
suoraan ole näkyneet lastensuojelun ”kovassa ytimessä? (Heino 2014). Myös 
lastensuojelututkimus näyttää yhä uudestaan jäävän marginaaliin. Dominoi- 
vat äänet kaiuttavat yleisempää lapsi- ja perhepolitiikan tutkimusta, eivät eri- 
tyistä lastensuojelututkimusta (Sipilä & Österbacka 2013; Notkola ym. 2013). 
Tutkimusohjelmat, rahoituksen teemat ja kriteerit kirjoitetaan koko väestöä, 
sen hyvinvointia ja terveyttä sekä suuria konsortioita suosiviksi. Tällaisessa 
ilmapiirissä avautuu vain vähäinen tila pienelle, marginaaliselle, erityiselle ja 
jopa ilkeälle teemalle. Lastensuojelusta puhuminen tuntuu välillä siltä kuin 
yrittäisi saatella huutolaislasta salin puolelle ja saisi paremman väen tuohduk- 
siin. Siitä huolimatta lastensuojelututkimuksella on paikkansa: väestön lasten 
elinolojen tutkiminen ei korvaa erityisen suojelun tarpeeseen joutuneiden las- 
ten elämänolojen tutkimusta. 

Tarkastelen lastensuojelututkimusta ja sen paikkaa suomalaisessa yhteis- 
kunnassa sisäisten ja ulkoisten edellytysten kautta. Sisäisillä edellytyksillä viit- 
taan tieteelliseen perustaan: ymmärrykseen tutkimuskohteesta, käsitteisiin, 
menetelmiin sekä tutkimuksen tekijöihin. Sisäiset edellytykset ovat näkemyk- 
seni mukaan parantuneet. Tutkimusta on nykyään runsaasti, vaikkakin se on 
edelleen pienimuotoista, pistemäistä ja hajallaan (Pekkarinen 2011). Lasten- 
suojelututkimus on vahvistunut, mutta lastensuojelututkimuksen käsite hakee 
oikeutustaan ja myös sisältöään. Ulkoisina edellytyksinä näen tutkimusyhtei- 
söjen, tutkimuksen koordinaatiorakenteiden, taloudellisten ja toimintaresurs- 
sien vakiintumisen. Ulkoiset edellytykset ovat kiinnittyneet rahoitukseen, 
lähinnä projekteihin ja hankkeisiin. 

Tarkastelu etenee vuosikymmenittäin ja keskityn avaintapahtumien ja 
-hankkeiden muisteluun kolmen vuosikymmenen ajalta. Kuvaan yhtäältä 
jännitettä lapsuuden ja lastensuojelun, yleisen ja erityisen välillä ja toisaalta 
tutkimuksen asemaa ja pyrkimyksiä lastensuojelututkimuksen paikan vakiin- 
nuttamiseksi ja sen jatkuvuuden turvaamiseksi Suomessa tällä ajanjaksolla. 
Olen katsellut kehitystä valtionhallinnosta, sektoritutkimuslaitoksen sisältä 


vuodesta 1984 alkaen. Siksi tarkasteluni rajautuu siihen, miten valtio on las- 

tensuojelututkimuksen suhteen toiminut ja missä itse olen ollut mukana. En 
pyri kattavaan eikä systemaattiseen kuvaukseen kaikesta siitä, mitä Suomen 
lastensuojelun tutkimuksessa on tapahtunut. 

Käytän tässä muisteluotetta hyödyntävässä tarkastelussani aineistoina 
muistiinpanoja ja dokumentteja vuosien varrelta. Erilaisiin episodeihin ja 
toimintavaiheisiin palaaminen virkisti ja innosti sekä selkeytti käsitystäni las- 
tensuojelututkimuksen vakiinnuttamisyritysten pitkästä marssista. Muistelu 
myös koetteli, sillä pintaan nousi pettymyksen, turhautumisen, katkeruuden 
ja loukkaantumisen tunteita. Toivoa on kuitenkin aina virrannut jostakin ja 
tuo "jokin" on ollut lastensuojelun asioita sydämen asianaan pitävien tutkijoi- 
den, kehittäjien ja käytännön toimijoiden sitoutuminen, keskinäinen tuki ja 
sinnikkyys — missio. Yksi näistä sydämen toimijoista on Tarja Pösö, joka on 
kouluttanut monta ikäpolvea lastensuojelututkijoita ja tehnyt pitkäjänteisen 
tutkijanuran tarkastellen lastensuojeluun kietoutuneita ilmiöitä, huostaan- 
ottoa ja sijaishuoltoa. Hänen viisauteensa olen turvautunut ja sitä arvostanut 
kautta aikojen niin tutkijana, ohjaajana kuin kollegana, mutta myös ystävänä 


monessa hädässä ja ilossa. 


Avauksia lastensuojelututkimuksen kehittämiseksi 1980-luvulla 


1980-luvulle tultaessa lastensuojelun alalta oli Suomessa tehty vain muutama 
akateeminen tutkimus. Sosiaalityö (sosiaalihuolto) oli saanut ensimmäisen 
professuurin ja oli sosiaalipolitiikan suuntautumisvaihtoehtona vasta kehitty- 
mässä itsenäiseksi tieteenalaksi. Tutkimuskysymykset nousivat käytännöistä, 
joita tutkimukseen ryhtyneet olivat työssään kohdanneet. Esimerkiksi Vaasan 
kaupungin sosiaalijohtajana toiminut Reino Salo väitteli kunnallisen lasten- 
suojelutyön vaikutuksista (1956), Pelastakaa lapset -järjestön johtajana toimi- 
nut Elina Rautanen tutki aviottomien äitien adoptiopäätöksiä (1972). Sosiaali- 
ja terveysministeriön tutkimusosaston erikoistutkija Urho Rauhala syventyi 
(1978) huostaanottopäätöksiin. 

Kansainvälisen lapsen vuoden Suomen komitean raportti (1980) pohjusti 
laajaa yhteiskuntapoliittista kehikkoa kaikkien lasten oikeuksien toteutumi- 
sen tueksi. Tätä näkökulmaa tuki Lastensuojelulakitoimikunnan (1985) kol- 


mas osamietintö, jossa avattiin lasten kasvuoloja tarkemmin viidestä näkökul- 

masta sekä luotiin palvelujen kehittämisen suuntaviivat ja jonka ehdotuksia 
toistetaan tänä päivänä ikään kuin uusina oivalluksina (ks. Rimpelä 2017). 
Vuoden 1983 lastensuojelulaissa korostettiin erityisen perhe- ja yksilökohtai- 
sen työn ohella kaikkien toimijoiden vastuuta lasten kasvuolojen kehittämi- 
sestä. Kuntia motivoitiin kokeilu- ja kehittämistoimintaan jopa säätämällä 
erillisestä valtionavustuksesta (Lastensuojelulaki 683/1983, 44 $), mutta tämä 
jäi kuitenkin kuolleeksi pykäläksi, koska valtiovarainministeriö ei koskaan 
sisällyttänyt erillistä valtionavustusta budjettiin. Vuoden 1984 suuren sosiaa- 
li- ja terveydenhuollon uudistuksen pyörteissä lastensuojelun osuus kuntien 
kokeilu- ja kehittämistoiminnassa jäi vähäiseksi, ja vain pieni osa kokeiluista 
kohdistui vaikeimmassa asemassa olevien lasten, nuorten ja lapsiperheiden sel- 
viytymisen tukemiseen. Vuosina 1985—1987 sosiaalihallituksen rahoittamista 
47 tutkimus-, kokeilu- ja kehittämishankkeista peräti kuusi (21 %) kohdistui 
lastensuojeluun, mutta niiden kustannukset olivat alle yhden prosentin tuona 
ajanjaksona rahoitetuista tutkimuksista. (Kivinen 1989, 139-140.) 

Suurten uudistusten valmistelua ja toimeenpanoa tuettiin komitea- ja työ- 
ryhmätyöskentelyllä 1980-luvulla. Sihteerit laativat tutkimuskoosteita, joita ei 
ajan tavan mukaan missään julkaistu, mutta ne levisivät kopioina suppealle 
piirille. Työryhmien raporteissa ei liioin ollut tekijän nimeä kannessa (esim. 
Perhehoidon kehittäminen 1986; Huolenpitotyöryhmä 1987). Lastensuoje- 
lututkimuksen kokoamisen sisäiset ja ulkoiset edellytykset kohtasivat näissä 
hallinnollisissa raameissa. Sosiaalihallituksen ja yliopistojen välille syntyi he- 
delmällistä yhteistyötä niin sosiaalityön kuin lastensuojelun tutkimuksessa ja 
kehittämisessä, ja näitä puheenvuoroja julkaistiin sosiaalihallituksen sinisessä 
julkaisusarjassa. Pääjohtaja Taipaleen tuella kansainvälisiä yhteyksiä luotiin, ja 
sosiaalihallitus pyrki kokoamaan niin lastensuojelututkimusta kuin alan tut- 
kijoita yhteen. 

1980-luvulle ajoittui vilkas keskustelu tilastotuotannosta, ja lastensuojelun 
osalta silloinen sosiaalihallituksen ylitarkastaja Marjatta Bardy oli pohdin- 
noissa keskeinen toimija. Sosiaalihallitus teki hänen kanssaan konsulttisopi- 
muksen lastensuojelun tietopoliittisen ohjelman laatimiseksi — määräaikaa 
hänelle myönnettiin peräti vajaat kaksi viikkoa. Bardyn (1988) mukaan olen- 


naista tietoa on vaikea erottaa näennäisestä. Hän näki, että ”tarvitaan erityisiä 

ja pitkäjänteisiä ponnisteluita, jotta päästäisiin kattavaan, kumuloituvaan ja 
kantavaan tietopolitiikkaan. Osin on parannettava olemassa olevia käytäntöjä, 
osin on luotava kokonaan uusia käytäntöjä.” (Mt., 1). 

Bardyn ohjelma oli tarkastelultaan sekä yleinen että erityinen, se kattoi 
niin lasten elinolojen tiedolliset perusteet kuin lastensuojelunkin. Lastensuo- 
jelun osalta hän teki kolme ehdotusta. Ensinnäkin hän näki, että tulisi luoda 
vakaa, kumuloituva tietopohja ja ylläpitää sitä niin, että sen tutkiminen ja muu 
hyödyntäminen on mahdollista. Bardy ehdotti sellaisen asiantuntijan palk- 
kaamista, joka ymmärtää sekä tilastotiedettä että ainakin pääpiirteet lasten- 
suojelun/sosiaalihuollon toiminnasta. Tältä osin ohjelma ei toteutunut. Toi- 
seksi Bardy korosti, että lastensuojeluun on tarpeen luoda tutkimusperinne, 
ja että siinä pitää vahvistaa yhteistyötä yliopistojen ja korkeakoulujen kanssa. 
Hän viittasi köyhyystutkimuksessa käynnistyneeseen hyvään yhteistyöhön 
yliopistojen kanssa ja esitti tavoitteena, että lastensuojelustakin tulisi ”hovi- 
kelpoinen”? akateeminen tutkimuksen aihe. Ensivaiheessa suunnitelmana oli 
tehdä tutkimuksesta yhteistyötarjous Tampereen yliopiston sosiaalipolitiikan 
laitokselle Jorma Sipilälle ja Tarja Pösölle (Bardy 1988, 8). Tämä ei kaavail- 
lussa muodossa toteutunut, mutta Itsenäisyyden juhlavuoden lastenrahaston 
säätiö ITLA rahoitti tutkimusta myöhemmin 1990-luvun alussa ja tuki siten 
muun muassa Tarja Pösön koulukotitutkimuksen toteuttamista Tampereen 
yliopistossa. Kolmanneksi Bardy nosti esille vauvoja ja pieniä lapsia koskevan 
lastensuojelututkimuksen puutteen. Tätä tutkimusaukkoa hän myöhemmin 
saattoi paikata Huostaanottoprojektin yhteydessä (Määttänen & Vanamo 
1998; Määttänen 2005) ja lastensuojelun kehittämisohjelman tukena (Bardy 
& Öhman 2007). Bardy ehdotti tehtäväksi myös tutkimuskatsauksia ja lukija- 
tutkimuksia, ja melko pian hän tekikin katsauksen lastensuojelusta tutkimuk- 
sen valossa (Bardy 1989). Lisäksi lastensuojelua käsittelevää aineistoa tulisi hä- 
nen mukaansa sisällyttää yliopistojen kurssikirjallisuuteen (mt., 8-14), mikä 
on myöhemmin toteutunutkin. 

1980-luvun loppupuolella — sosiaalihallituksen | apulaisosastopäällikkö 
Matti Heikkilä vastasi tutkimuksen ja kokeiluhankkeiden hallinnoimisesta 
ja rahoituksesta sosiaalihallituksessa. Painopiste oli aluksi köyhyyden ja toi- 
meentulotuen tutkimisessa, mistä Heikkilä itsekin väitteli vuonna 1990 (ks. 

Heikkila 1990). Rahoitusta jarjestyi myós niin lapsuuden kuin lastensuojelun 
tutkimukseen seka tyóhón, jossa koottiin erilaista aineistoa eduskunnalle an- 
nettavaa selontekoa varten (Eräitä... 1988; Bardy 1989; Kivinen 1989). Kan- 
sainvälinen yhteistyö paikantui lasten elinolotietojen koontiin Childhood as a 
Social Phenomenon -projektissa, jonka yhteydessä Marjatta Bardy toi maahan 
ja oli käynnistämässä keskustelua lapsuuden sosiologiasta (Alanen & Bardy 
1990). Keskeinen havainto oli, että tilastoissa lapset syntyvät naisille, sitten 
häviävät perheisiin, kunnes jälleen ilmaantuvat tilastoihin oppilaina hallin- 
nollisia tietotarpeita varten (Bardy 1988, 15). 

Lastensuojelussa kansainvälinen yhteistyö kiinnittyi pohjoismaiseen yh- 
teistyöhön. Maiden sosiaalihallitusta vastaavien keskusvirastojen pääjohtajat 
olivat asettaneet työryhmän, jonka jäsenyys siirtyi minulle Marjatta Bardyl- 
ta. Tämä työryhmä toimi myös muutaman pohjoismaisen tutkimushankkeen 
taustaryhmänä (Vogt Grinde 1989; 1993; Hestbek 1998). Koin vuosittaiset 
tapaamiset varsin hyödyllisinä. Niissä kuuli ja saattoi peilata kehityskulkuja, 
kokemuksia sen hetkisistä lakiuudistuksista, niiden seurannasta ja arvioinnis- 
ta, uusista kehittämistyön ideoista ja tuloksista sekä tehdystä tutkimuksesta. 
Kuultu herätti myös kateutta. Pohjoismaisten keskusvirastojen resursseissa 
oli merkittävä ero. Lisäksi Norja kohdensi huomattavia summia ”öljyrahaa” 
lastensuojelututkimukseen ja kehittämishankkeisiin, ja Ruotsin sosiaalihalli- 
tuksen käytössä oli eri yliopistojen sosiaalityön professoreista nimetty asian- 
tuntijaryhmä, jota se kuuli ja hyödynsi omassa työssään. 

Yhteenvetona voi todeta, että 1980-luvulla yleinen ja erityinen kulkivat 
pitkälti rinnakkain lastensuojelun ymmärryksessä; sosiaalihallituksessa pai- 
kannettiin lastensuojelun kysymykset yhteiskunnallisina, yleisten kasvuolojen 
kehyksessä sekä toimijoiden yhtäläisen vastuun piiriin kuuluvina (kuten laki 
edellytti). Käytännössä jännitteet näkyivät palvelujärjestelmien toiminnassa. 
Tutkimus oli vielä vähäistä, ja muun muassa ruotsalaisen Barn i Kris -projek- 
tin tutkimukset olivat keskeisiä lähteitä (esim. Vinterhed ym. 1981). Lapsipo- 
liittisen ohjelman toivottiin luovan perustan tulevalle tutkimukselle. 

1990-luku - tutkimus vahvistuu, projekteja käynnistyy 


Erityisen ja yleisen lastensuojelunäkökulman jännitteinen yhteys ja rinnak- 
kainelo oli havaittavissa myös eduskunnassa, joka hyväksyessään vuonna 1995 
toisen selonteon lastensuojelusta (VNS 1995) edellytti, että seuraavaksi sille 
toimitetaan lakisääteistä lastensuojelua /aajempi lapsipoliittinen selonteko. 
Eduskunta toivoi monitieteisten hankkeiden ja lapsipoliittisen tutkimuksen 
vahvistumista sekä tutkimustulosten tehokkaampaa levittämistä ja hyödyn- 
tämistä. 1990-luvulla tutkimusrakenteisiin kiinnitetyissä toiveissa matkattiin 
selonteoista selontekoihin. Stakesin rooli tutkimuslaitoksena vahvistui, ja sen 
kehittämistoimintaan liittyi yhä useammin tutkimusta. Hankkeille ja projek- 
teille muodostui kasvualustaa. Myös tutkijakoulutusta vahvistettiin valtakun- 
nallisesti: vuonna 1995 käynnistyi sosiaalityön ja sosiaalipalvelujen tohtorioh- 
jelma, jossa tehtiin myös lastensuojelututkimusta. Vuonna 1999 perustettiin 
maan ainoa lastensuojelun professuuri Kuopion yliopistoon, ja yhteistyöviri- 


telmiä käynnistettiin Stakesin kanssa. 


Stakes kasvaa merkittäväksi tutkimus- ja kehittämiskeskukseksi 


Kun uusi tutkimus- ja kehittämiskeskus Stakes perustettiin 1992, sen pääjoh- 
taja Vappu Taipale kannusti henkilökuntaa tekemään tutkimusta ja meritoi- 
tumaan akateemisesti. Minusta ei olisi ikinä tullut tohtoria ilman Vapun lem- 
peää painostusta. Stakes myös teki Suomen Akatemian kanssa sopimuksen, 
joka mahdollisti talon tutkijoiden osittaisen irrottautumisen virkatehtävistä 
tutkimuksen tekemiseen. Olin onnekas ja pääsin nauttimaan tästä mahdol- 
lisuudesta. Stakesista valmistui useita lisensiaatteja ja tohtoreita. Julkaisutuo- 
tanto oli vilkasta — jopa siinä määrin, että hienoinen kateellisuus yliopistojen 
suunnalta heijastui sektoritutkimuslaitoksen tutkimukseen. Sitä vähäteltiin, 
ja Stakesia ehkä myös jossain määrin sivuutettiin akateemisista pöydistä. Tut- 
kimuksen kentille oli ilmaantunut uusia jännitteitä, mutta kollegiaalinen yh- 
teys säilyi lastensuojelututkimuksen kentällä. Yliopistoissa tehtyä tutkimusta 
julkaistiin Stakesin tutkimuksia -sarjassa (esim. Kuronen 1993; Pösö 2004). 
1990-luvulla valmistui useita väitöskirjoja lastensuojeluun kytkeytyvistä kysy- 
myksistä (Hämäläinen 1992; Pösö 1993; Kaivosoja 1996; Kajava 1997; Bardy 
1997; Heino 1997; Forsberg 1998; Forssén 1998; Törrönen 1999). 

Valtion koulukodit ovat olleet yksi tutkituimpia instituutioita 1960-luvun 
pakkoauttajakeskustelusta (ks. Siren 1967; Bardy 1985) aina nykypäivän osalli- 
suustutkimukseen (Känkänen 2013). Sosiaalihallituksen alaisina laitoksina ne 
joutuivat vuoden 1983 lakimuutoksen myötä paitsi muuttamaan monia käy- 
täntöjään myös taistelemaan olemassaolostaan. Akateeminen perustutkimus 
pääsi tarkastelemaan näitä käytäntöjä erityisesti 1990-luvulla, jolloin Tarja 
Pösö (1993) etnografisessa tutkimuksessaan eritteli poikkeavuuden tulkintaa 
ja pahantapaisuuden määrittelykäytäntöjä. Hän palasi koulukotiin kymme- 
nen vuoden päästä (Pösö 2004) kiinnittäen jo silloin huomiota nuorten yk- 
sinäisyyteen. 2000-luvulla tarkasteluun tuli yhä enemmän psykiatrisia määri- 
tyksiä, koulukodin oppilaista joka toisella todettiin mielenterveyden häiriöitä 
(Kitinoja 2005), ja usein myös neuropsykologisia vaikeuksia (Manninen 2013). 
1990-luvulla erityisesti koulukotitutkimus vahvistui, kun toiminnan rahoitus 
muuttui kunnilta perittävään hoitopäivämaksuun perustuvaksi ja Stakes/THL 
saattoi kohdentaa ylijäämää tutkimukseen. 

Vuoden 1987 lastensuojelun asiakkaina olleita lapsia koskevaa erillistilas- 
toa ja sitä syventävää tutkimusaineistoa (Kivinen & Heinonen 1990; Kivinen 
1992) tarjottiin aktiivisesti yliopistoille tutkittavaksi. Erityisesti Turussa oli 
tuolloin kvantitatiivisen tutkimuksen osaamista, mutta ikävä kyllä hankkee- 
seen ei silloin löytynyt tutkijoita. Tuolloisiin sisäisiin esteisiin liittyi metodista 
rajoittuneisuutta; sosiaalityön tutkijat karsastivat tilastollista tutkimusta. Ke- 
rätyn ainutlaatuisen aineiston jatkotutkimus jäi". Tunsin työnantajan odotuk- 
set ja paineen jatkaa lastensuojelutilastojen ja tilastotutkimuksen parissa, mut- 
ta en kokenut pelkästään tilastoaineistoon kiinnittyvää tutkimusta omakseni. 
Halusin elävämmän yhteyden sosiaalityön käytäntöön ja vuoropuheluihin, ja 
pyrin monimetodisen, erilaisia aineistoja käyttävän tutkimuksen pariin täy- 
dentääkseni tietämystä hämärän peitossa olevista asioista, kuten esimerkiksi 
siitä, miten lapset valikoituvat lastensuojeluun (Kivinen 1994) ja miten sosiaa- 
lityöntekijä määrittää lastensuojelun asiakkuuden (Heino 1997). Tämä oli 


onneksi mahdollista. Lastensuojelutilastojen hyödyntämisen ja kehittämisen 


i Kyseinen valtion tietokonekeskuksen koneelle tallennettu aineisto on edelleen Ter- 
veyden ja hyvinvoinnin laitoksen hallussa. 

tehtävä on kuitenkin kulkenut matkassani läpi työuran (Heino & Pösö 20032; 
Heino 2016; Rajala ym. 2016). 

Lastensuojelun tutkimus- ja kehittämiskonseptin uudistumisen valtion- 
hallinnossa voi paikantaa Huostaanottoprojektiin (1997-2001). Projektin toi- 
vottiin auttavan huostaanottojen ehkäisemisessä ja selventävän, mitä tapah- 
tuu ennen huostaanottoa, sen aikana ja sen jälkeen. Ministeriön myöntämä 
rahoitus oli poikkeuksellinen, ja sen turvin saatoimme järjestää työkokouksia 
ja palkata tutkijoita, asiantuntijoita sekä korkeakouluharjoittelijoita. Huos- 
taanottoprojekti eriytyi osahankkeisiin, mutta niissä kyettiin liittämään tee- 
mat jo tehtyyn työhön ja Stakesin väitelleiden senioritutkijoiden tutkimuksiin 
ja intresseihin. Huostaanottoprojekti oli yhtäaikaisesti tutkimus-, kokeilu- ja 
kehittämisprojekti, ja siinä kuljettiin kohti yhteistutkijuuden ja -kehittämisen 
asetelmia. Tutkimus tuotti lastensuojelun kehittämistyöhön ja implemen- 
tointiin monenlaista tukiaineistoa: esitteitä, koulutusmateriaalia, lomakkeita, 
kirjepohjia sekä oppaita. Osioiden toteuttamiseen osallistui tutkijoita ja opis- 
kelijoita yliopistoilta ja ammattikorkeakouluista, ja projekti tuotti runsaasti 
opinnäytetöitä jo hankeaikana, mutta myös myöhemmin (esim. Hurtig 2003; 
Berg 2008; Vuorio 2016; Paasivirta 2016). Projektilla on ollut vaikutuksia han- 
keajan yli. Niin taiteen käyttö kuin perhetyön muodot, dialogiset toimintata- 
vat sekä läheisten osallisuus ovat vakiintuneet osaksi hankkeita sekä kuntien 
ja järjestöjen toimintakäytäntöjä. 

Voisi sanoa, että Huostaanottoprojektissa luotiin väliaikaisia, kohdespesi- 
fejä lastensuojelun tutkimus- ja kehittämisyhteisöjä ja -verkostoja. Sisäisiä eh- 
toja vahvistettiin määrittelemällä yhteistä tutkimuskohdetta ja toimintatapaa. 
Ulkoisia ehtoja tuettiin luomalla hankerahalla pohjaa yhteistutkijuudelle ja 
eri toimijoiden yhteistyölle. Bardyn (1988) ehdottamia tutkimuskatsauksiakin 
tehtiin ja niitä välitettiin laajemmin käyttöön Tieto kiertoon -internetsivus- 
ton kautta (tuohon aikaan internet ei tosin vielä ollut kaikkien työntekijöiden 
työkoneilla). 

Jälkeenpäin arvioituna voi nähdä huonona ratkaisuna, että Huostaanot- 
toprojektilla ei ollut johtajaa. Sinisilmäinen ratkaisu antaa projektin johtovas- 
tuun kiertää demokraattisen käytännön mukaisesti pikemminkin edisti sirpa- 


loitumista kuin koordinoi kokonaisuutta. Senioritutkijat huolehtivat ”omien 

osioidensa” koordinoinnista itsenäisesti. Yritykset välittää monivuotisen 
hankkeen laajoja tuotoksia hanketta rahoittavalle sosiaali- ja terveysministe- 
riölle törmäsivät siihen, ettei edes audienssi järjestynyt kiireisten virkamiesten 
puheille. Tässä toistui jatkuvuuteen ja koordinaatioon liittyvä havainto, joka 
ei koske ainoastaan lastensuojelututkimusta: hankkeiden käynnistämisvai- 
heessa hallinto osoittaa tuntuvaakin huomiota ja määrittelee ehtojaan, mut- 
ta kun tulee aika tarkastella tuloksia ja tehdä toiminnallisia johtopäätöksiä, 
se on jo siirtynyt uuden hankkeen tai ohjelman äärelle. Pienimuotoisista ja 
paikallisista lastensuojelun projekteista ei Suomessa ole ollut puutetta, mutta 
tulosten "omistajuus" ja jatkokehittely on usein haihtunut ajan tuuliin. Pro- 
jektien toteuttajatkaan eivät voi välttämättä jatkaa päättyneen projektin nos- 
tattamien teemojen tutkimusta eikä tulosten implementointia. Näin tullaan 
hukanneeksi mahdollisuuksia lujittaa lastensuojelututkimuksen sisäisiä ehtoja 
ja kiinnittyä otollisiin ulkoisiin ehtoihin. Huostaanottoprojektin voi sanoa 
edistäneen lastensuojelututkimuksen vakiintumisen sisäisiä ehtoja. Ulkoiset 
edellytykset kytkeytyivät projektin eri osioiden pariin kiinnittyneisiin toimi- 
joihin ja heidän verkostoihinsa, erityisesti kehittämistyöhön, pääasiassa järjes- 


tökentällä ja vaihtelevalla Raha-automaattiyhdistyksen tuella. 


Kansallinen ohjelmaohjaus käynnistyy sosiaalihuollossa 


Sosiaali- ja terveysministeriö käynnisti Verkostoituvat erityispalvelut ja erityis- 
osaaminen sosiaalihuollossa (vEP) -hankkeen, joka kattoi alueellisesti koko 
maan ja temaattisesti sosiaalihuollon erityisalat. Prosessi kesti kaikkineen 
kuusi vuotta (1988-2003). Hankkeen tarkoituksena oli aikaansaada kuntien, 
kuntayhtymien, järjestöjen ja oppilaitosten verkostoitumisella entistä parem- 
min toimivat sosiaalihuollon erityispalvelut sekä turvata erityisosaamisen saa- 
tavuus. VEP kokosi alueittain satoja asiantuntijoita. Siinä käynnistyi yhteistyö- 
suhteita ja -muotoja sekä hyviä käytäntöjä niin seudulliseen yhteistyöhön ja 
organisoitumiseen kuin tutkivaan kehittämiseen (ks. Heino 2004). Ulkoiset 
ehdot tarjosivat nyt mahdollisuuksia lujittaa lastensuojelututkimuksen kump- 
panuusverkostoja. VEP-hankkeen päätyttyä sosiaali- ja terveysministeriö pe- 


rusti Sosiaalialan osaamiskeskukset uudeksi sosiaalialan kehittämistä, tutki- 

musta ja opetusta koordinoivaksi, alueellisesti toimijoita yhteen kytkevaksi ja 
kokoavaksi rakenteeksi. 

Yhteenvetona voi todeta, etta 1990-luvulla akateeminen tutkimus las- 
tensuojelun ilmiöistä vahvistui, ja erityisesti koulukotien tutkimus vilkastui. 
Stakesissa toteutettiin tutkimukseen perustuvaa kehittämistoimintaa, johon 
osallistui laaja toimijajoukko asiakkaista lastensuojelujärjestöihin. Lastensuo- 
jelun tutkimukseen ja yhteistyökäytäntöihin luotiin välineitä ja sisältöjä. Pro- 
jektien kultakausi ei kuitenkaan merkinnyt tutkimuksen koordinaation ja sen 


jatkuvuuden kultaista kautta. 


2000-luvun alku: lastensuojelututkimus lapsipolitiikan 


käänteiden ja politiikkaohjauksen kehyksessä 


Kun yliopistojen yhteinen sosiaalityön ja sosiaalipalvelujen tohtoriohjelma 
oli käynnistynyt vuonna 1995, siitä valmistui 2000-luvulla kuusikymmentä 
väitöskirjaa, joista kolmannes käsitteli lastensuojelun ilmiöitä. Vuonna 2000 
käynnistyi sosiaalityön ammatillisena lisensiaatinkoulutuksena suoritettava 
erikoistumiskoulutus, jota Valtakunnallinen sosiaalityön yliopistoverkosto 
Sosnet järjesti vuoteen 2016 asti. Tänä aikana valmistui 52 ammatillista lisen- 
siaatin tutkimusta lapsi- ja perhesosiaalityön erikoistumisalalta. Koulutusjär- 
jestelmää koordinoi johtoryhmä, jossa on ollut edustus jokaisesta sosiaalityön 
koulutusyksiköstä sekä Stakesista/THL:stä. 


Lapsipolitiikka ja lapsuustutkimus nousussa 


Eduskunta edellytti vuoden 2000 talousarviota hyväksyessään, että hallitus 
antaa sille viimeistään vuonna 2001 selonteon yhteiskunnassa ja arvomaail- 
massa tapahtuvista lasten ja nuorten hyvinvointia uhkaavista muutoksista. 
Selonteossa tuli käsitellä myös kansallisen lapsipolitiikan ja lapsuustutkimuk- 
sen suhteita ja koordinointia. Stakes sai tehtäväksi koota selontekoa varten 
sosiaali- ja terveysministeriölle kuvauksen ja analyysin tilanteesta. Lapsipoli- 
tiikan suuntaviivojen perustaksi kirjoitettiin raportti Mikä lapsiamme uhkaa? 
(Bardy ym. 2001). Siinä todettiin, että Suomessa ei ollut mitään tahoa, joka 
huolehtisi yksittäisiä teemoja kattavammin tutkimuksen kokoamisesta ja sen 


arvioinnista, mitä johtopäätöksiä tutkimuksen pohjalta voidaan tehdä lasten 

hyvinvoinnista sekä tutkimuksen, käytäntöjen ja politiikan suhteista. Kir- 
jassa ehdotetaan, että lapsipolitiikan tieteidenvälistä tutkimusta vasten tulee 
varata erillinen määräraha (emt., 161). Tutkimusrahoitusta koskeva ehdotus 
kohdistui tieteidenvälisyyteen ja yleiseen lapsipolitiikkaan, ei erityisesti las- 
tensuojelupolitiikkaan. Sen sijaan käytännön toiminnan seudullisen vastuun 
ja valtakunnallisen koordinaation osalta korostetaan (emt., 159), että yleisen 
lapsi- ja perhepolitiikan ja erityisen lasten, nuorten ja lapsiperheiden syrjäyty- 
misen ehkäisyn ja hoidon tulisi sisältyä samaan ohjelmaan. Yleisen ja erityisen 


jännite oli havaittavissa. 


Osaava lastensuojelu ja tutkimuskatsaus 


Seudullinen Osaava lastensuojelu -hanke (Laiho & Ritala-Koskinen 2003) 
käynnistettiin pilottina Sosiaalialan osaamiskeskusten valmistelun yhteyteen. 
Hankkeessa myös mallinnettiin tutkimuksen ja kehittämisen vuoropuheluun 
perustuva lastensuojelun tutkimusohjelma (Heino & Pösö 2003b). Siinä to- 
tesimme, että lastensuojelun tutkimusta vakiinnutetaan parhaimmillaan py- 
syvillä, nimenomaan tähän tehtävään osoitetuilla ratkaisuilla ja resursseilla. 
Pirstaleista, tapaus-, yksikkö- tai hankekohtaista tietoa on pystyttävä kokoa- 
maan ja tietoa tulisi välittää, testata ja tulkita uudelleen. Peräänkuulutim- 
me rakenteita, jotka mahdollistaisivat tutkimuksen jatkuvan kritiikin myös 
lastensuojelun käytännöstä käsin (Heino & Pösö 2003b, 76). Näimme, että 
suhteellisen pitkäkestoisiksi ja vakituisiksi suunnitellut tutkimusyksikköpoh- 
jaiset ratkaisut palvelisivat tätä tarkoitusta paremmin kuin hajanaiset, tapaus- 
ja hankekohtaiset tutkimukset. Tutkimusohjelmaa toteuttavaa rakennetta ei 
kuitenkaan syntynyt. Siitä huolimatta Osaava lastensuojelu -hanke jätti jälkiä, 
jotka ovat olleet tärkeitä lastensuojelututkimuksen jatkuvuuden kannalta. 
Hankkeen toimijat jatkoivat yhteistyötä ja perustivat työryhmän, joka käyn- 
nisti lastensuojelututkimusten sarjan Sosiaalialan osaamiskeskus Pikassoksen 
kanssa kolmen maakunnan ja kolmen kaupungin toimijoiden sekä yliopiston 
ja Stakesin tutkijoiden välillä (Heino 2007; Hiitola 2008; 2009; Huuskonen, 
Korpinen & Ritala-Koskinen 2010; Huuskonen & Korpinen 2009; Huusko- 


nen 2014; Heino ym. 2016a; 2016b). 

Kun Osaava lastensuojelu -hanke loppui, hankkeessa toiminut Kristiina 
Laiho siirtyi vetämään sosiaali- ja terveysministeriön asettaman Lastensuoje- 
lun kehittämisohjelman valmistelua vuosina 2003-2007. Hän vaikutti siihen, 
että sosiaali- ja terveysministeriö käynnisti lastensuojelun tutkimuskatsauk- 
sen tekemisen. Tuija Eronen Tampereen yliopistosta laati katsauksen (2007) 
perusteella kuusi ehdotusta lastensuojelututkimuksen kehittämiseksi. Vaikka 
Erosen työtä kiitettiin laajalti ja siihen myös viitattiin runsaasti, hankkeen 
tilaaja, sosiaali- ja terveysministeriö, ei käsitellyt tuloksia eikä katsauksessa 
esitettyihin ehdotuksiin otettu kantaa. Vastuuhenkilöt olivat ministeriössä 
vaihtuneet ja vireillä oli monia uusia ja isoja asioita: vuoden 2008 alusta voi- 
maan tullut lastensuojelulain uudistus imaisi ministeriön ja alan muidenkin 
asiantuntijoiden työajan ja huomion. Lastensuojelun kansalliset resurssit val- 
jastettiin lain toimeenpanon tukemiseen. Oltiin jälleen tilanteessa, jossa jat- 
kuvuudelle ilmeni esteitä. Kristiina Laiho kuitenkin huolehti siitä, että Erosen 
ansiokas katsaus julkaistiin uudessa internetpohjaisessa Lastensuojelun käsi- 
kirjassa. Sosiaali- ja terveysministeriö oli tässä saumakohdassa tilannut käsi- 
kirjan pilottiversion sisältöineen Pikassokselta, johon Laiho oli juuri palannut 


työskentelemään. z 


Politiikkaohjaus tulee tutkimukseen 


Valtionhallinto oli perustanut lapsiasiavaltuutetun toimen vuonna 2005. 
Lapsiasiainvaltuutetun yhdeksi tehtäväksi tuli lapsiin liittyvän tutkimustie- 
don tuottamisen koordinointi ja tiedon välittäminen hallinnolliseen päätök- 
sentekoon. Lapsiasiavaltuutettu Maria Kaisa Aula toimi aktiivisesti lapsiin 
liittyvän tietopohjan vahvistamiseksi, ja kehittämistyö ohjautui vuonna 2008 
Valtioneuvoston asettaman Lasten, nuorten ja perheiden politiikkaohjelman 
yhteyteen. Huoli syrjäytymisuhassa olevista lapsista ja nuorista oli kasvanut 
ja muodostunut kestoaiheeksi julkisessa keskustelussa samaan aikaan kun 
Vanhasen hallituksen asettamat strategiset ohjelmat käynnistyivät. Sektori- 


tutkimuksen ohjausjärjestelmän uudistus käynnistettiin nopealla aikataululla 


? Kristiina Laihon muistoa kunnioittaen. Hän ehti lukea ja hyväksyä tämän artikkelin 
ensimmäisen version sisällön ennen kuin sairaus hänet lopullisesti uuvutti 4.8.2017. 

tukemaan ja vahvistamaan (nykyista) hallinnonalakohtaista tulosohjausme- 
nettelyä. 

Valtion sektoritutkimuksen neuvottelukunta kilpailutti esiselvityksen syr- 
jäytymisvaaran alla olevista lapsista ja nuorista vuonna 2008. Selvitystä lähti 
toteuttamaan laaja, monitoimijainen ja monitieteinen konsortio, jonka koor- 
dinaatiosta vastasivat Stakes (vuoden 2009 alusta Terveyden ja hyvinvoinnin 
laitos THL) ja Nuorisotutkimusverkosto (NTV). Esiselvitys tuotti monta tär- 
keää havaintoa liittyen tutkimuksen sisäisiin ja ulkoisiin ehtoihin. Se aktivoi 
laajan asiantuntija- ja tutkijajoukon, joka totesi jälleen kerran ilmeisen tarpeen 
yhteistyörakenteeseen nimenomaan silloin, kun yhteisenä tutkimuskohteena 
on syrjäytyminen. Kun syrjäytymisvaarassa olevien lasten näkökulma valitaan 
tarkastelun lähtökohdaksi, avautuu toisenlainen näkymä keskiarvojen taakse, 
elämään marginaalissa. Esiselvitys (Heino & Kuure 2009, 3) osoitti myös, ettei 
ole mahdollista ryhtyä paikkaamaan tutkimuksen sisällöllisiä puutteita ja kat- 
vealueita, jos tutkimuksen tuottajakentän ja aineistoinfrastruktuurin perusta- 
via, rakenteellisia ongelmia ei ratkaista. 

Esiselvityksen tekemiseen osallistuneet tahot olivat monen tutkijan voi- 
min puristaneet niukoin määrärahoin merkittävät tutkimuskatsaukset ja 
taustaselvitykset erilaisessa syrjäytymisvaarassa olevien ryhmien näkökulmas- 
ta (ks. Heino & Kuure 2009, liite 1; lisäksi kukin taho julkaisi laajemman ver- 
sion omilla kotisivuillaan). Valtakunnallinen nuorisopolitiikka oli institutio- 
nalisoitu ja toiminta linjattu, mutta valtakunnallinen lastensuojelupolitiikka 
oli määrittelemättä. Keskustelu liikkui nuorisopolitiikan valtakunnallisen 
ohjausjärjestelmän ja (seutu)kunnallisen lastensuojelun suunnitelman vä- 
lillä, eikä yhteistä ymmärrystä toimintojen rakenteellisista eroista tai yleisen 
nuorisopolitiikan ja erityisen lastensuojelutoiminnan suhteesta saatu aikaan. 
Ajautuminen eri poluille tapahtui, kun mietittiin ehdotuksia yhteisiksi koor- 
dinoiviksi rakenteiksi uudenlaiselle toiminnalle ja tutkimukselle. Sosiaalialan 
osaamiskeskukset nostettiin esiin potentiaalisena, valmiina ja merkittävänä 
verkostona, joka kytkisi luonnollisesti yhteen käytännön, opetuksen ja tutki- 
muksen seudullisella ja valtakunnallisella tasolla ja joka voisi koota toimijoita 


syrjäytymisen tutkimiseen. Nuorisotutkimuksen ja -politiikan toimijat suh- 

tautuivat tähän yhteiseen rakenteeseen epäilevästi, eikä tästä muodostunut 
yhteistä ehdotusta. 

Valtion keskushallinnon näkökulmasta 2000-lukua leimasivat lastensuo- 
jelulain valmistelun ja toimeenpanon lisäksi monet merkittävät hallinnolliset 
muutokset ja sellaisten valmistelu. Sosiaali- ja terveysministeriö aloitti kansal- 
lisen sosiaali- ja terveydenhuollon ohjelmaohjauksen. vEp:n jälkeen käynnis- 
tettiin valtakunnallinen Sosiaalialan kehittämishanke (2003—2007). Tämä 
hanke organisoi uuden valtionavustusten jaon seutuhankkeille ja kyseisessä 
jaossa saatiin perustettua myös useita seudullisia lastensuojelun kehittämi- 
syksikköjä. Tuimme yhteistyössä STM (Kristiina Laiho), Stakes (Tarja Heino) 
ja Kuntaliitto (Sirkka Rousu) näiden seudullisten yksikköjen toimintaa ja 
kansallista verkottumista. Suurin osa näistä kehittämisyksiköistä joutui seu- 
raavan hankeorganisaation ja rahanjakopolitiikan muutoskäänteen (KASTE 
2008-2011) myötä lopettamaan kokoavan toimintansa. Ei auttanut, vaikka 
yhteisesti laadimme silloiselle ministeri Paula Risikolle vetoomuskirjeen seu- 
dullisen toiminnan jatkumisen turvaamiseksi. Pettymys oli suuri ja yhteisesti 
jaettu tässä verkostossa. 

Myöskään Erosen (2007) tutkimuskatsauksessa tekemiin ehdotuksiin ei 
palattu. Toistuvat hallinnolliset ja kansallisten ohjausrakenteiden muutokset 
sekä vaihtuvat politiikat veivät pohjaa pitkäjänteiseltä toiminnalta. Uutta aloi- 
tettiin ennen kuin parhaatkaan kehitelmät ehtivät juurtua. Keskushallinnon 
lisäksi myös kunnissa projektien loputon vyöry edisti henkilöstön vaihtuvuut- 
ta, mistä tietysti kärsi paitsi kehittäminen, myös päivittäinen asiakastyö. Ensin 
projektit kaappasivat omistautuneet työntekijät resursseikseen ja osaajat kier- 
sivät projektista toiseen. Myös hyvä pääsi näin kiertämään ja toiminta kehit- 
tyi, mutta kävi myös päinvastoin ja turhautuminen lisääntyi. Lapsen aseman 
vahvistamiseen sitoutuneet toimijat ylläpitivät ”hyvää” uusissa projekteissaan. 

2000-luvun alussa laaja ja monitieteinen tutkijajoukko oli varsin yksimie- 
linen siitä, että vaikuttavan tutkimustiedon tuottaminen edellyttää ehdotto- 
masti rakenteita tuekseen. Sisäiset edellytykset monitieteiseen tutkimukseen 
vahvistuivat, mutta ulkoiset edellytykset jäivät edelleen heikoiksi. Rakennetta 
ei syntynyt, mutta tutkimusyhteyksiä luotiin. Lastensuojelututkimus sinnit- 


teli 2000-luvun suurten hankkeiden ja organisointiuudistusten ilmapiirissä. 

2010-luvulla lastensuojelututkimus 
vahvistuu ja selvityksia valmistuu 


2010-luvulle tultaessa ilmassa oli jálleen suuria muutoksia. Strategisen tutki- 
musrahoituksen uudelleenorganisointi tuotti tutkimusohjelmia, joista yksi 
kohdentui lasten ja nuorten hyvinvoinnin ja terveyden kysymyksiin. Tutki- 
musrahoituksen kilpailutus on tarkoittanut myös kansainvälistymistä sekä 
hakemusten kansainvälisen arvioinnin lisääntymistä. Järeät leikkaukset ja 
merkittävä kulttuurimuutos uhkasivat rahoituksen uudelleenorganisoinnin 
kautta sektoritutkimuslaitosten tutkimusta. Valtioneuvosto halusi kiinnittää 
tutkimusaiheita vahvemmin hallituksen politiikkaan, strategiseen tutkimuk- 
seen sekä palvelemaan päätöksentekoa. Valtion keskushallintoa uudistettiin: 
Stakes ja Kansanterveyslaitos yhdistettiin Terveyden ja hyvinvoinnin laitok- 
seksi vuoden 2009 alussa. Käynnistyy myös uusia hankkeita, jotka vahvistavat 
lastensuojelututkimuksen koordinaatiota. 2010-luvulla sosiaalityön ja sosi- 
aalipalvelujen tohtorikoulusta valmistuu seitsemän lastensuojeluaiheista väi- 
töskirjaa, ja lapsi- ja nuorisososiaalityön erikoisalan lisensiaatintutkimuksia 


peräti 22. 


Akatemian strateginen tutkimusohjelma — monitieteinen harjoitus 


Politiikkaohjelmilla oli merkitystä. Suomen Akatemia käynnisti Lasten ja 
nuorten hyvinvointi ja terveys (SKIDI-KIDS) -tutkimusohjelman. Sille ase- 
tettiin tieteellisten vaatimusten rinnalla laajoja palvelujärjestelmään liittyviä 
tavoitteita monitieteisen ja poikkihallinnollisen yhteistyön vahvistamiseksi. 
SKIDI-KIDS-tutkimusohjelma avasi yhteensä kolme hakua 2010-2015. Näis- 
tä rahoituksen sai noin 30 tutkimusta, joista kaksi kytkeytyi lastensuojelun 
ydinteemoihin. 

Ensimmäisessä haussa rahoituksen sai Pitkittäistutkimus huostaanotetuista 
lapsista Suomessa (2010-2013). Rekisteritutkimuksen osiossa tutkittiin vuon- 
na 1987 syntyneiden kohorttiaineiston avulla lasten hyvinvointia ja riskiä tulla 
sijoitetuksi (Kestilä ym. 20124), sijoitettuna olleiden lasten pärjäämistä nuore- 
na aikuisena (Kestilä ym. 2012b) sekä hyvinvoinnin sukupolvittaisia siirtymiä 
(Kataja ym. 2014). Marjatta Bardy oli 1980-luvulla kaivannut tilastotieteen 
osaamista. Nyt alkoi aika olla sille kypsä. Lastensuojelun asiakkaita koskevaa 


208 Enroos, Rost & MANTYSAARI, MIKKO & RANTA-TYRKKÖ, SATU (TOIM.) 


Kamppailu lastensuojelututkimuksen paikasta ja puitteista 


rekisteritutkimusta oli jo käynnistetty valtionhallinnossa edellisellä vuosi- 
kymmenellä (Saarikallio-Torp ym. 2010; Heino & Johnson 2010) ja paine tie- 
tää ilmiöiden laajuudesta lisääntyi. Paikallistutkimuksen osiossa syvennyttiin 
instituution tuottamaan tietoon (Pösö 2010). Viiden vuoden huostaan otet- 
tuja lapsia koskeva seurantatutkimus toi esiin lasten perhetilanteiden kirjon, 
elämänmuutokset ja huostaan otettujen lasten asiakkuuspolkujen erot. Se toi 
näkyville myös lasten erityiset tarpeet sekä asioita, joissa sijaishuolto oli voinut 
vahvistaa lapsen selviytymistä ja hyvinvointia. (Eronen 2013.) Etnografisessa 
osiossa haettiin taideperustaisia lähestymistapoja tutkia miten lapsi saa kos- 
ketuksen kokemusmaailmaansa ja mahdollisuuden vahvistua ja eheytyä (Kän- 
känen & Rainio 2010; Känkänen 2013). Palvelujärjestelmän kokonaisuutta 
koskevassa osiossa syvennyttiin palvelujärjestelmän uhkatekijöihin (Alhanen 
2014). Yhteenvetoartikkeliin (Heino ym. 2013) kokosimme päätuloksia siitä, 
miten huostaan otetut ja sijoitetut lapset ovat syrjäytyneet tai selviytyneet ja 
miten heidän mahdollisuuksiensa tasa-arvo on toteutunut. 

Pitkittäistutkimusta huostaanotetuista lapsista voi pitää merkittävänä sen 
moniaineksisuuden sekä monitieteisen kokonaisuuden kannalta. Monitietei- 
sen tutkimuksen erikäsitteisyys sekä tieteiden erilaiset lähestymistavat toivat 
kuitenkin haasteita tutkimusryhmän keskusteluihin. Tutkimuksen johtajana 
luonnehtisin hanketta opettavaiseksi monitieteiseksi harjoitukseksi, mutta 
tutkimus toimi silti tärkeänä avauksena kompleksisuuden tutkimisessa. Las- 
tensuojelusyistä sijoitettuna olleiden lasten hyvinvoinnin ja palvelujen käytön 
rekisteritutkimus on saanut myöhemmin monenlaista jatkoa. THL:n kohort- 
titutkimusaineisto on laajentunut uudella kohortilla ja muodostunut kansal- 
lisesti merkittäväksi lastensuojelun tilastolliseksi seurantatutkimukseksi (Ris- 
tikari ym. 2016). Vuosien 1987 ja 1997 syntymäkohortteihin yhdistetty laaja 
rekisteriaineisto kiinnostaa myös kansainvälisiä tutkimusryhmiä. Vaarana voi 
nähdä sen, että tilastolliset monimuuttuja-analyysit vievät tulosten tulkintaa 
yksinkertaistuksiin, jotka tuottavat ei-aiottuja seurauksia, kuten leimaavia 
yleistyksiä sijoitetuista lapsista. 

Tarja Pösön tutkimushanke Lastensuojelun huostaanotot interventiona — 
prosessi- ja asianosaisnäkökulma oli toinen lastensuojelun ytimiin keskitty- 
vä SKIDI-KIDS-ohjelmasta rahoitettu hanke (2013-2015). Sain olla mukana 


MIELEKÄS TUTKIMUS 209 


Tarja Heino 


tässä tutkimuksessa. Tutkimuksen lähestymistapa oli ekopsykososiaalinen. 
Siinä tutkittiin lastensuojelun huostaanottoa interventiona lasten ja nuorten 
elämään eri näkökulmista ja tarkasteltiin päätöksestä välittömästi seuraavia 
prosesseja vuoden ajalta. Lasten elämässä interventio aiheutti muutoksia paitsi 
asuinpaikassa, myös laajalti lapsen arjessa, suhteissa ja elämässä (Laakso 2016). 
Huostaanotto asetettiin myös kansainvälisesti vertailevaan tarkasteluun, 
mikä toi näkyviin suomalaisen käsitteistön ja menettelyn erikoisuuksia (Pösö 
2016c). Empiiriset havainnot toivat esiin seikkoja, jotka tulisi ottaa huomioon 
välittömästi lastensuojelupolitiikassa: lasten toistuvat sijoitukset ja organisato- 
riset hiljaisuudet huostaanoton ensimmäisen vuoden aikana sekä instituution 
ja lapsen elämänkulun eritahtinen ajallisuus (Enroos ym. 2016; 2017). Tutki- 
muksessa tuotetut käsitteet sosiaalityöntekijästä julkisena huoltajana (Hela- 
virta 2016) ja sijoituspaikasta julkisena kotina (Enroos 2016) korostivat jul- 
kisen vallan asemaa huostaan otetun lapsen hyvinvoinnin turvaajana. Pösön 
laaja ja monivuotinen kansainvälinen yhteistyö on tuottanut monia kansain- 
välisiä yhteishankkeita (Gilbert ym. 2011; Pösö ym. 2014; Berrick ym. 2015; 


Burns ym. 2016; Skivenes ym. 2017). 


Lastensuojelun tieto ja tutkimus -hanke lastensuojelututkimuksen väliai- 
kaisena koordinaatiorakenteena 

Kun Itsenäisyyden juhlavuoden lastenrahaston säätiö ITLA oli ensin tuke- 
nut yleistä lapsuudentutkimusta, oli seuraavaksi erityisen lastensuojelututki- 
muksen vahvistamisen ”vuoro”. Asia ei kuitenkaan ollut näin selvä, vaan siitä 
keskusteltiin monessa kokouksessa. Lopulta samoihin aikoihin SKIDI-KIDS 
tutkimusohjelman käynnistymisen kanssa ITLA päätti rahoittaa Lasten- 
suojelun tieto ja tutkimus eli Lasrut-hankkeen, jonka päätavoite oli luoda 
lastensuojelututkimuksen eri tahoja verkostoiva rakenne ja siten edistää las- 
tensuojelututkimusta hajautuneella tutkimuskentällä. Hankkeessa koottiin 
asiantuntijanäkökumia tutkimuksen tilasta, tutkimusaukoista ja toiveista 


tutkimusverkoston suuntaan (Pekkarinen 2011). LasTut -hankkeen johtoryh- 

mà? kokosi toukokuussa 2011 hallitusohjelmaneuvottelujen alla esityksen: tar- 
vitaan julkisista varoista rahoitettu ja riittävästi resursoitu organisaatio, joka 
hyödyntää jo olemassa olevia tutkimusrakenteita ja on valtakunnallisesti ver- 
kottunut, ja jossa tehdään lastensuojelua koskevaa perustutkimusta, rekisteri- 
ja tilastotutkimusta, akateemisesti korkeatasoista tutkimusta sekä käytäntöä 
palvelevaa menetelmä-, vaikuttavuus- ja seurantatutkimusta. 

Esitystä kommentoitiin myönteisessä hengessä. Lapsiasianeuvottelukun- 
nan kannanoton mukaan tutkimuksen tulee olla riippumatonta ja itsenäis- 
tä, mutta tutkimuksen kehittämistyö ja tarpeellisten yhteistyörakenteiden 
verkostoiminen tulee olla julkisen vallan vastuulla. Lapsiasianeuvottelukunta 
suositteli opetus- ja kulttuuriministeriölle, että se antaisi lastensuojelututki- 
muksen vahvistamisen jonkun alan opetusta ja tutkimusta tekevän yliopiston 
tehtäväksi ja että tämä valtakunnallinen erityistehtävä tulisi ottaa huomioon 
yliopiston ja ministeriön välisessä sopimuksessa ja perusrahoituksen tason 
määrittelyssä. Opetus- ja kulttuuriministeriön kanta (31.8.2011) oli, ettei mi- 
nisteriö katso tehtävän kuuluvan sen vastuulle. 

Tämän jälkeen Lasrut-hankkeen johtoryhmä nimitti tavoitellun pysyväis- 
rakenteen Lastensuojeluakatemiaksi. Rakenteen ehdotettiin toimivan kahden 
tutkimuslaitoksen, Nuorisotutkimusverkoston ja Terveyden ja hyvinvoinnin 
laitoksen yhteydessä, mutta kiinteässä yhteistyössä eri korkeakoulujen, tut- 
kimusyksiköiden ja muiden yhteistyökumppanien kanssa. Se siis perustuisi 
olemassa oleviin rakenteisiin, mutta sille olisi tarkoitus luoda selkeä oma tut- 
kimusprofiili sekä itsenäinen identiteetti. Lastensuojelun tutkimusorganisaa- 
tion tulisi keskittyä akateemisesti korkeatasoiseen, asetelmiltaan, tehtäviltään 
sekä menetelmiltään monipuoliseen tutkimukseen, joka palvelee alan teoreet- 
tisia ja käytännön tarpeita. Myös jo olemassa olevan osaamisen ja tutkimustoi- 
minnan valtakunnallista koordinaatiota korostettiin tarvittavan. 

ITLA:n puheenjohtaja valiokuntaneuvos Pentti Arajärvi kutsui alkuvuo- 


desta 2012 Pyöreän pöydän neuvotteluun kaikki yliopistot, alan tutkimus- 


5 Hankkeen johtoryhmään kuuluivat Nuorisotutkimusverkostosta Leena Suurpää ja 


Tarja Tolonen, Lapsuudentutkimuksen seuran pj Pauline von Bonsdorff (Jy) ja sihteeri 
Niina Rutanen (TaY), yliopistolta Tarja Pösö (TaY), THL:sta Tarja Heino ja LSKL:sta Han- 
na Heinonen sekä rahoittajan edustaja Markus Anttila. Johtoryhmän sihteerinä toimi 
tutkimuskoordinaattori Elina Pekkarinen. 

laitokset ja sidosryhmät. Neuvotteluun osallistuneet olivat yhtä mieltä asian 
tärkeydestä sekä lastensuojeluakatemian tarpeellisuudesta. Kaikki olivat myös 
motivoituneita ja valmiita olemaan toiminnassa mukana, ja jokainen taho oli 
valmis tuomaan osaamistaan, voimavarojaan ja infrastruktuuriaan tutkimus- 
verkostoon. Mikään taho ei kuitenkaan voinut luvata suoranaista rahoitus- 
osuutta toimintaan. Ehdotus Lastensuojeluakatemiasta herätti myös kirpeitä 
kommentteja lastensuojelun toimijajoukon ulkopuolella. Termi "akatemia" sai 
ensinnäkin ristiriitaisen vastaanoton. Akatemia-määrettä pidettiin liian vaa- 
tivana ja ”korkeatasoisena”, ja assosiaatiosta Suomen Akatemiaan varoiteltiin. 
Lisäksi epäiltiin vähättelevässä sävyssä panosten sitomista lastensuojeluun: las- 


tensuojeluko tarvitsisi oman tutkimusrakenteen? 


LasTut Terveyden ja hyvinvoinnin laitoksen tuulissa 


ITLAn rahoitus LasTut-hankkeelle oli päättymässä, ja THL:n osalta tuli päät- 
tää, miten yhteistoiminnassa edettäisiin. Pääjohtaja Pekka Puska osallistui 
Pyöreän pöydän neuvotteluun, minkä jälkeen hän osoitti lastensuojelututki- 
muksen kotipesän yhdelle tulosalueelle. Lastensuojelututkimuksen haastavaa 
paikkaa kuvasi hyvin se, että samaan aikaan kun päävastuu oli yhdellä ja val- 
misteluvastuu kahdella tulosalueella, vastuu lastensuojelutilastoista oli kol- 
mannella tulosalueella ja vastikään perustetun Eriarvoisuutta torjutaan jo lap- 
suudessa -hankkeen toteuttamisvastuu oli puolestaan neljännellä tulosalueella. 
Lastensuojelututkimuksen haasteet ja toimintojen sijoittuminen tulivat näin 
näkyviksi fragmentteina THL:n sisälläkin. Lastensuojelun tiedon ja tutkimuk- 
sen kysymykset kiinnittyivät vain marginaalisesti kaikkiin tulosalueisiin, eikä 
niitä kukaan koordinoinut. 

Informoin oman tulosalueeni kolmiportaista johtoa valmistelusta, mutta 
se vierasti Lastensuojeluakatemiaa jo nimekkeenä ja piti rajausta kapeana. Oli 
turha koettaa selittää, ettei rajaus sulje pois laajempaa yhteiskunnallista tar- 
kastelua, vaan tuon prisman kautta saa nähtäväkseen niin syrjäytymisprosessit 
kuin palvelujärjestelmänkin. Kun katsoo asiaa marginaalin suunnalta, näkee 
sellaista, mitä yleinen tarkastelu ei tavoita. Jäin vaille omien esimiesteni tukea. 
Vastuuhenkilöiden aikatauluja ei saatu sovitettua yhteen. Koitti uusi organi- 


saatiouudistus, ja lastensuojelututkimuksen kotipesästä vastannut johtaja siir- 

tyi johtaman kokonaan uutta osastoa. Asiaa ei lopulta koskaan käsitelty talon 
johtoryhmässä. Jälkeenpäin mietin syyllisyyttä tuntien, mitä olisin voinut 
tehdä toisin. 

THL valmisteli tuohon aikaan valtion tuottavuusohjelman edellyttämiä 
henkilöstösupistuksia ja sektoritutkimuslaitoksille määrättyjä lisäsupistuksia. 
Tämä tarkoitti laajoja YT-neuvotteluja. Ilmapiiri kiristyi. Tällaisessa tilantees- 
sa toistui usein koettu tutkimuksen ulkoisiin ehtoihin liittyvä seikka erityisen 
kärjekkäänä: niukoista resursseista kilpailevat henkilöt ja ryhmät tarrautuvat 
omaansa”. Solidaarisuus ohenee, kokonaisuuksien tarkastelu kapenee, pitkä 
tähtäin lyhenee pätkäksi ja omien etujen turvaaminen ensisijaistuu. Tilanne ei 
suosinut ehdotuksia uusien toimintojen käynnistämisestä, enkä sellaista toh- 
tinut esittääkään. Vuonna 2014 maan hallitus hyväksyi periaatepäätöksen tut- 
kimuslaitosten ja tutkimusrahoituksen kokonaisuudistuksesta. Sen mukaan 
”suuria osia tutkimuslaitosten rahoituksesta siirretään Strategisen tutkimuksen 
rahastoon” (Tiedote 362/2013). Päätös kavensi merkittävästi THL:n mahdolli- 
suuksia rahoittaa tutkimusta budjettivaroista. 

Yhteenvetona voi kuitenkin todeta, että lastensuojelututkimuksen koor- 
dinointi vahvistui Lasrut-hankkeen aikana ja että tuolloin luotiin foorumeita 
tutkijoiden yhteistyölle, mutta että LasTut jäi lainehtimaan muutosten tuulis- 


sa, eikä pysyvää rakennetta edelleenkään saatu aikaan. 


Traaginen tapahtuma käynnistää uuden hankkeen (Laskerut) 


Toukokuussa 2012 lastensuojelun asiakkaana ollut tyttö kuoli. Tragedia ha- 
vahdutti ja käynnisti valtionhallinnossakin monenlaista toimintaa. Ministeri 
Maria Guzenina-Richardson pyysi THL:lta vastausta liittyen muun muassa 
lastensuojelututkimuksen koordinoinnista. THL esitti ministerille, että hal- 
linnonalojen välinen yhteistyö tutkimusverkoston vahvistamiseksi ja Las- 
tensuojeluakatemian perustamiseksi tulisi käynnistää. Sosiaali- ja terveysmi- 
nisteriö asetti syksyllä 2012 selvitysryhmän. Ryhmän puheenjohtaja Aulikki 
Kananoja ja sihteerit STM:n neuvotteleva virkamies Marjo Lavikainen (nyk. 
Malja) ja THL:n kehittämispäällikkö Mikko Oranen laativat kaksi raporttia. 
Toimiva lastensuojelu -selvitysryhmän loppuraportissa (Kananoja ym. 2013) 


ehdotettiin jälleen lapsi- ja perhetutkimusinstituutin perustamista. Sen mu- 

kaan kansallisen lapsi- ja perhetutkimuksen instituutin vastuualueeseen kuu- 
luisi myós lastensuojelututkimuksen tekeminen ja koordinointi seka valtakun- 
nallisen lapsi- ja perhetutkimuksen tutkimusohjelman kaynnistaminen. Tata 
koskeva tasmennys tehtiin toimintasuunnitelmassa (Toimiva lastensuojelu... 
2014), jonka mukaan kyseisen instituutin valmistelu aloitettaisiin lastensuoje- 
lututkimuksen koordinaation vahvistamiseen keskittyvalla hankkeella. 

Samaan aikaan myös kaksi professoria ehdotti selvityksessään valtiova- 
rainministeriölle lapsi- ja perhetutkimusinstituutin perustamista (Sipilä & 
Österbacka 2013). Tämä selvitys tuki yhteiskuntapoliittisia perustelujamme 
lastensuojelun tutkimusvolyymin vahvistamiseksi, monipuolistamiseksi ja sen 
rakenteiden luomiseksi. Vetosimme myös moraaliin (Pekkarinen, Heino & 
Pösö 2013, 341). Jorma Sipilä palasi tietämisen aukkoihin myöhemmin. Hän 
toi esiin pulmia, joita marginaalikysymysten kanssa työskentelevät kohtaavat 
päivittäin: 

Lastensuojelun pitkäaikainen asiakkuus, eli se mistä kustannukset tulevat, 

koskee marginaaliväestöä. Sen tarina on omansa, eikä siinä näy, vaikka 

enemmistö lapsista ja nuorista voisi hyvin tai vaikka koulutus- ja tervey- 
denhuoltopalvelut olisivat keskimäärin parantuneet. Marginaali irtautuu, 
suomalainen yhteiskunta rakentaa uutta alaluokkaa, eikä sen integrointia 

pidetä politiikassa tärkeänä. (Sipilä 2015, 189.) 

Sipilä nosti esiin myös kansainvälisen yhteistyön. Hän katsoi, että Suomen ei 
ehkä kannattaisi yrittää tehdä kattavaa ja koordinoitua tutkimusohjelmaa yk- 
sin, vaan kansainvälisenä yhteistyönä (emt., 190). 

Eduskunta huomioi tehdyt selvitykset. Se halusi kehittää lastensuojelua 
myöntämällä joulukuussa 2013 merkittävän 3,4 miljoonan euron lisämäärä- 
rahan Toimiva lastensuojelu -selvitysryhmän tekemien kiireellisten ehdotus- 
ten toimeenpanoon. Sosiaali- ja terveysministeriö antoi Terveyden ja hyvin- 
voinnin laitoksen tehtäväksi lastensuojelun kehittämis- ja tutkimushankkeen 
(LaskeTut) toteuttamiseen 1,44 miljoonan euron valtionavustuksen turvin 
vuosina 2013—2015. Tutkimus toteutettiin vahvasti dialogisissa asetelmissa 
suunnittelusta raportointiin, paikallisiin seminaareihin ja tuloksilla vaikutta- 
miseen. Käytännön toimijat ja hankeväki olivat alusta alkaen innokkaita ja 


motivoituneita yhteistyöhön. LaskeTut:n tutkimuksissa ja niiden raportoin- 

nissa korostui monialaisuus, kehittämiskumppanuus (Petrelius ym. 2016; 
Nousiainen ym. 2016), kerätyn aineiston yhteistutkijuus (Heino ym. 2016b) 
ja aineiston tarjoaminen yliopistoille tarkemmin tutkittavaksi. THL:lle annet- 
tuun koordinaatiotehtävään vastattiin tekemällä tutkimusesittelyjä ja välittä- 
mällä niitä Lastensuojelun käsikirjan rinnalla nyt myös sosiaalisessa mediassa. 

Vuonna 2015 LaskeTut-hanke loppui tilanteessa, jossa uusi hallitus oli pe- 
rustanut useita kärkihankkeita ja jossa STM käynnisti Lasten, nuorten ja per- 
heiden palvelujen muutosohjelman. Senkin toimeenpano tuli THL:lle. Vaik- 
ka Laskerut antoi merkittäviä mahdollisuuksia lastensuojelututkimuksen 
vahvistamiseen, hankkeen suurimmat haasteet liittyivät kuitenkin — jälleen 
kerran — organisaatioon ja johtamiseen. Työntekijävaihdokset, YT-prosessi ja 
rekrytointimenettelyt vaikeuttivat oleellisesti hankkeen toteuttamista. THL:n 
organisaatiouudistus tarkoitti myös kaikkien vastuupäälliköiden vaihtumista 
kesken hankkeen, mikä tietenkin heikensi sen johtamista. THL:n asiantuntijat 
ja hankkeeseen vahvasti sitoutunut tutkijajoukko teki näissä oloissa huikean 


työn tavoitteiden saavuttamiseksi. 


Monitieteinen lastensuojelututkimuksen kansallinen asiantuntijaryhmä 


LaskeTut-hankeen päätyttyä THL teki historiaa; pääjohtaja Juhani Eskola aset- 
ti Monitieteisen lastensuojelututkimuksen kansallisen asiantuntijaryhmän 
(2016-2019), jossa lastensuojelututkimuksen ympärille on punoutunut monia 
tieteenaloja ja kaikkia yliopistoja edustava laaja, professoritasoinen verkosto, 
keskeisiä sidosryhmiä sekä myös THL:n senioritutkijoita ja asiantuntijoita yli 
yksikkörajojen. Kansallisen ryhmän tarkoitus on keskittyä strategisiin sekä 
tutkimuksen ulkoisia ehtoja vahvistaviin tehtäviin. Ryhmä on määritellyt las- 
tensuojelututkimuksen kohdetta ja hyväksynyt toimintasuunnitelman. Yh- 
teistyö hallituksen kärkihankkeen ja lastensuojelun muutosohjelman kanssa 
on mahdollistanut kahden kansainvälisen tutkimuskatsauksen tekemisen: 
toisen lastensuojelun laitoshoidon orientaatioista ja niiden vaikuttavuudes- 
ta (Eronen & Laakso 2016) ja toisen perhehoidosta (Valkonen & Janhunen 
2016). Se on mahdollistanut myös edellisen hankkeen aikana käynnistettyjen 
monitieteisten lastensuojelun tutkimuspäivien järjestämisen kolmannen ker- 


ran vuonna 2017. 


MIELEKÄS TUTKIMUS 215 


Tarja Heino 


Toiminnan edellytykset ovat edelleen jokseenkin hatarat; ryhmällä ei ole 
”omaa henkilökuntaa”, vaan sen sihteeristö ja jokainen jäsen toimii oman työn 
ohella ja osallistuu työtilanteen ja omien intressiensä mukaisesti. Vieläkään 
emme ole saaneet instituuttia, yksikköä emmekä itsenäisiä resursseja, mutta 
olemme kuitenkin saaneet aikaan jotain, jota koskaan aikaisemmin ei ole ol- 
lut. Monitieteisen lastensuojelututkimuksen kansallisen ryhmän toiminta ra- 
hoitetaan THL:n hyvinvointiosaston budjetista, mutta tutkimusta varten han- 
kitaan erikseen rahoitus. Lastensuojelututkimuksen koordinoinnin keskeinen 
ulkoinen ehto kestävästä rahoituksesta odottaa edelleen toteutumista. Toisella 
puolella maailmaa, Australiassa, poliitikot saivat sovittua hallitusneuvottelu- 
jen yhteydessä 10 miljoonan dollarin rahoituksen 10 vuodeksi valtakunnal- 
liselle Lastensuojelun tutkimuskeskukselle. Kun Lastensuojeluakatemian ra- 
hoittaminen ei ollut mahdollista Suomen täyttäessä 100 vuotta, onnistuisiko 


se seuraavissa hallitusneuvotteluissa? 


Kohti otollisia tutkimuksen ulkoisia edellytyksiä? 


Olen paikantanut kolmelta vuosikymmeneltä yhteensä 17 vaihetta, hankkeita, 
tutkimuksia ja selvityksiä, joissa lastensuojelututkimuksen ja sen koordinoin- 
nin tarve tulee esiin ja joissa on päädytty yhä uudestaan samantyyppisiin joh- 
topäätöksiin ja ehdotuksiin rakenteiden luomiseksi. Tarkastelu toi myös nä- 
kyviin, miten pienellä joukolla ja erilaisin järjestelyin tutkimusta on yritetty 
koota ja koordinoida muun toiminnan ohella. Valtionhallinnossa rohkeiden ja 
selkeiden johtopäätösten tekeminen on tässä asiassa puuttunut, ja toimeenpa- 
no on parhaimmillaan tarkoittanut uutta hanketta. Kussakin organisaatiossa 
on muutama tai joskus vain yksi omistautunut henkilö kannattelemassa kehi- 
telmien jatkuvuutta. Jo yhden keskeisen henkilön siirtyminen toisaalle saattoi 
ja saattaa yhä luhistaa monen vuoden rakennelmat. Lastensuojelututkimuksen 
yksittäisiä kannattelijoita on onneksi ollut monella taholla: paitsi järjestöissä ja 
sosiaalialan osaamiskeskuksissa, myös yliopistoissa, korkeakouluissa ja muissa 
tutkimuslaitoksissa sekä ministeriössä, keskushallinnossa ja jopa kuntaliitos- 
sa. Organisaatiot muuttuvat, ihmiset liikkuvat, mutta motivaatio marginaa- 
listen ilmiöiden tutkimiseen ja niihin vaikuttamiseen on jaettu. Asioita ei vain 


tapahdu, vaan niiden takana on ihmisiä. 

Mikäli lastensuojelututkimukselle olisi perustettu instituutti tai akatemia 
1980-luvulla, kun Marjatta Bardy hahmotteli tiedepoliittista ohjelmaa, tällä 
tavoin turvatut ulkoiset edellytykset eivät ehkä olisi vielä riittävästi kohdan- 
neet jatkuvuutta turvaavia sisäisiä edellytyksiä. Niin oivaltavia kuin ehdotuk- 
set olivatkin, ne olivat edellä aikaansa. Monta askelta niin määrällisen kuin 
laadullisenkin tutkimuksen lujittamiseksi oli ottamatta ja teoreettinen ja kä- 
sitteellinen työ vasta käynnistymässä. 

Suomalainen lastensuojelututkimus on kolmen vuosikymmenen aikana 
vahvistunut ja kehittynyt tuntuvasti niin teemoiltaan, tavoiltaan kuin toimi- 
jarakenteeltaankin. Tutkimusta on paljon, vaikkakin pisteittäisenä. Sen sijaan 
erityinen lastensuojelun tutkijaverkosto on muodostunut Tampereen yliopis- 
toon Tarja Pösön koordinoimana, ja olen voinut siihen osallistua. Tutkijoita 
on yhä enemmän, tutkimustoiminta on vilkastunut ja tutkimusmenetelmät- 
kin ovat monipuolistuneet. Keskustelu lastensuojelututkimuksen käsittees- 
tä ja kohteesta muuttuvassa maailmassa jatkuu. Lastensuojelututkimus olisi 
näiden sisäisten edellytystensä puolesta hyvinkin valmis vakiinnutettavaksi. 
LaskeTut-hankkeen aikana toteutettiin vuonna 2015 koko maan kattanut ja 
laajasti alan toimijoita yhteen koonnut seminaarikierros yhteistyössä yliopis- 
tojen kanssa. Siinä kartoitettiin lastensuojelututkimuksen aukkoja ja haettiin 
yhteisiä painopisteitä. Kierros toi näkyviin tehdyn tutkimuksen, mutta myös 
alueellisia eroja tutkimusta tekevien tahojen, resurssien, tutkimuksen paino- 
tusten ja tutkimusprofiilien suhteen. Se myös jälleen kerran vahvisti yhteis- 
työn ja tutkimuksen koordinoinnin tarpeen. 

Monenlaista aktivoitumista on viime vuosina tapahtunut alan tutkimus- 
verkostoissa. Esimerkiksi monitieteinen yhteistoiminta on käynnistynyt, 
tutkimus- ja tutkijaverkostoja on syntynyt. Lastensuojelun keskusliitto on 
toiminut yhä aktiivisemmin tutkimustiedon välittäjänä sekä tietopalvelun 
kehittäjänä, ja THL on vienyt tietokantojaan, tutkimusesittelyjä ja tutkimus- 
katsauksia kaikkien saataville verkkoon. THL on vahvistanut lastensuojelun 
tutkimusperustaista kehittämistä erilaisissa STM:n toimeksiantohankkeissa 
ja laitoksen tutkimusyhteistyö on kansainvälistynyt, etenkin rekisteritutki- 
muksen osalta. Yliopistot ovat jatkaneet profiloitumista, ja esimerkiksi mo- 

yliopistossa, jossa on Suomen ainoa nimenomaan lapsi- ja perhesosiaalityón 
professuuri. 

Ulkoisten edellytysten osalta jatkuvuus on edelleen haurasta. Rakenteet ovat 
hajallaan, mutta yhteistyóverkostoja on olemassa useita. Pysyva tutkimuksen 
rahoitus on vähäistä eikä lastensuojelututkimukseen keskittyneitä rahoitta- 
jia ole. Hajanaisuus kuluttaa vähäisiä tutkimusresursseja. Lisäksi käytäntöjä 
ja tutkimusta yhdistävissä toimintaympäristössä on uhkia: esimerkiksi koor- 
dinaatioverkostoksi perustetut sosiaalialan osaamiskeskukset ovat vuosittain 
joutuneet taistelemaan ehdotettuja budjettileikkauksia vastaan. Lastensuoje- 
lututkimuksen ulkoiset ehdot ovat edelleen sangen heikot, eikä loputtomista 
organisaatio- ja rakenneuudistuksista toiseen vyöryvä valtionhallinto suin- 
kaan lujita niitä. 

Edessä on jälleen suuri muutos, sosiaali- ja terveyspalvelujen uudistaminen, 
mikä heijastuu sosiaali- ja terveydenhuollon tutkimusrakenteiden järjestelyi- 
hin ja rahoitukseen niin keskushallinnossa, maakunnissa kuin yliopistosai- 
raaloiden yhteydessä. Jännitteet sosiaalialan ja terveydenhuollon välillä sekä 
kilpailu resursseista ja vallasta eivät näytä hävinneen mihinkään. Sosiaali- ja 
terveydenhuollon valtionosuus-uudistuksen (svor) aikaan 1980-luvulla il- 
mapiiri ja toimijakenttä olivat erilaiset, mutta niin silloin kuin nytkin rahoi- 
tuspohjan muutos, sitä kuvaavasta tietopohjasta huolehtiminen ja palvelujen 
järjestämisen tavat ovat keskiössä. Muutos on mahdollisuus, sanotaan. Jul- 
kinen valta voisi nyt kantaa erityisen vastuunsa lastensuojelun kentällä. Sillä 
olisi otollinen mahdollisuus tarttua esimerkiksi tilaamansa tutkimuksen (Hy- 
tönen ym. 2016) sekä hallituksen kärkihankkeessa kaikki intressitahot sisäl- 
täneiden lastensuojelun työryhmien laatimiin suosituksiin, ja järjestää lasten 
hyvinvoinnin toteutumisen seuranta ja arviointi toimivaksi. Ensisijaista olisi 
hoitaa lastensuojelututkimuksen paikka ja puitteet kuntoon ja näin varmis- 
taa resurssit SOTE-muutoksen aiottujen ja ei-aiottujen seurausten monialaisen 
tutkimiseen, edes pilotin kautta. 

Onneksi sisäisesti aiempaa vakaampi ja koherentimpi, monitieteiseksi 
kasvanut ja verkostosuhteitaan lujittunut lastensuojelututkimus voi jatkaa 
toimintaansa eri tahoilla, ja onneksi toiminnalle on edelleen mahdollista sin- 


nikkäästi hakea otollisia ulkoisia edellytyksiä, jokaiseen tilaisuuteen tarttuen. 

Kirjoittaessani tata artikkelia lastensuojelututkimuksen merkityksen tunnis- 
taminen sai uutta toivoa: THL myönsi minulle historiansa ensimmäisen tutki- 
musprofessuurin sosiaalityön, lastensuojelun ja lapsen aseman vahvistamiseen. 
Näkisin tämän lastensuojelututkimuksen yllättävän huomioimisen mieluusti 
merkkinä ulkoisten ehtojen kohenemisesta. Mielelläni ajattelen, että yhtei- 
sillä ponnisteluilla olisi ollut jotain mieltä ja merkitystä. Yhteisvastuullinen 
toiminta ja suuntautuminen kohti lastensuojelututkimuksen paikan vakiin- 
nuttamisen missiota ei perustu vain tutkimukseen ja tietoon, vaan myös ar- 
voihin sekä tunteeseen ja vakuuttumiseen asiasta, jota olemme olleet joukolla 


edistämässä. 

Introduction 


The aim of this chapter is to discuss how comparative research on social 
workers in child protection^ systems may teach us about the meaning and 
significance of social work research. I wonder how studies on countries, 
cultures and systems that at the outset seem very strange and different from 
our own can increase our understanding of what we already know. Country 
comparative child protection research could be seen as an expedition and the 
researcher as a polar explorer possessing a unique urge to seek out answers for 
the unknown combined with exceptional stamina and creativity to obtain 
results. The receiver of this festschrift, the esteemed professor Tarja Pösö, is 
undoubtedly a polar explorer in social work research with an enormous track 
record of scientific publications. 

In this chapter, I wish to share some of my recent discussions with 
professor Pósó, particularly the exercise of discretion in child protection 
systems in which the dominant principle is the child's best interest (cf. Pósó 
& Skivenes 2017). I will advocate for a multi-level approach to a theory of 
discretion in social work research, combining its systemic features with the 


substantive content of the exercise of discretion. Such a theory will include 


E Many thanks to Dr. Katrin Krizand the editors for their important comments on this 


chapter. 

2 The term child protection characterizes systems that are responsible for children at risk 
of harm or neglect from their caregivers or who may be at risk of harm to themselves or 
others, and in some countries, these may be referred to as child welfare systems. 

professionals’ and populations’ ideas about the meaning of the principle of a 
child's best interest and the specific structure or framework (e.g., time, laws, 
guidelines, instructions). In the following section, child protection practices 
are presented, followed by a discussion of discretionary authority, and then a 


section on legitimacy before concluding remarks. 


Child protection practice 


Social work with children living in a detrimental situation is one of the most 
difficult areas within the welfare state. The interactions between families, 
children and social worker are complex and vulnerable. For the social worker, 
the consideration ofthe child's best interest should have primacy. This principle 
is one of four core articles of the United Nations Convention on the Rights of 
the Child (UNCRC) of 1989: 

In all actions concerning children, whether undertaken by public or private 

social welfare institutions, courts of law, administrative authorities or 


legislative bodies, the best interests of the child shall be a primary consideration. 
(Article 3). 


The principle of the child’s best interest is a universal principle in the sense that 
all states, except one’, have obligated themselves to the UNCRC and by this they 
have given the principle of the child’s best interest a primary consideration in 
decisions concerning all children within the state. However, child protection 
and the principle of the child’s best interest are contradictory. Clearly, child 
protection shall only interfere with the family if and only if there is a proven 
damaging or harmful situation for the child. Thus, at that stage, it is not a 
child's best interest that is the concern for the state. That is, it is only when 
the state makes an intervention into the family that the best-interest principle 
is actualized and shall be a primary consideration. An important reason 
for this is that what is considered to be the child's best interest varies across 
cultures, religions and states and between individuals and groups. There are 
many competing and legitimate ways of bringing up a child and defining what 
is in their best interests. It is not possible to identify the one “best-interest 


3 As of May 22, 2017, except for the USA, all nation states in the world have ratified the 


UNCRC (1989). 

value” that should be valid for most children and it is difficult to predict the 
consequences of the choices being made (cf. Elster 1989; Mnookin & Szwed 
1983). Thus, interventions and decisions about a child’s best interest are not 
decisions that can be based only on expert evaluations, i.e., on the empirically 
based knowledge of psychologists and psychiatrists. Such decisions about the 
thresholds for adequately good care must also be based on ethical values and 
norms about childhood and family life within different societies. This calls 
for a broader approach to the study of children’s rights and child protection, 
including population values and cultural practices within and between 
societies. However, the problem is that there is not much existing research that 
provides us with insight and understanding of how the child’s best interest and 
children’s status in general are perceived by the populations and professions 
within different societies and expertise fields. 

We do have clear indications that there is diversity in opinions and that 
there are critical voices to the decisions that are made according to the child’s 
best interest. An illustrative example of the diversity in assessments in child 
protection is found in a recent study of child protection workers’ (n=1027) 
assessment of an identical case scenario describing two children that are in 
a possible neglect situation (Berrick et al. 2017). The staff approached were 
child protection workers in four societies and four systems, including Finland 
(n=340), England (n=132), Norway (n=45 4) and California, USA (n=101). These 
countries were selected because, crudely speaking, they represent two different 
types of child protection systems: a risk-oriented child protection system with 
high thresholds for intervention and a family service-oriented system with low 
thresholds for providing services and relatively lower thresholds for intrusive 
interventions. However, the basic platform for social worker education and its 
underlying ethos are quite similar across countries. Therefore, we wonder how 
the systems versus professionals play out in a discretionary decision-making 
situation about children in a potential harmful situation. Four researchers 
collaborated on the development of the case scenario for the four targeted 
countries and developed a possible neglect situation for two children aged 11 


and 9 years old with the aim to tease out possible similarities or differences, or 

both. The case scenario was translated into the languages of each country and 
tested on a small group of professionals before we launched the survey. 
The vignette reads as follows:* 


Please imagine that a school principal contacts your agency for a 
consultation about the following case: 


Jon (11) and Mira (9) are living with their parents. Both parents have learning 
difficulties and mental health problems. The school is very concerned 
about the situation and a psychologist has examined the children. She has 
concluded that Jon and Mira have serious learning problems and lack social 
skills. They are clearly lagging behind their peers, which is confirmed by 
their test scores. The psychologist has stated that this is because of a lack 
of stimuli and help from the parents. The children need a lot of help and 
support. Furthermore, the psychologist emphasized that the children lack 
basic social skills, especially Mira (9). The parents are socially withdrawn 
and cannot teach and show their children how to behave towards friends 
and other adults. The psychologist concludes that Mira and Jon are at 
significant risk of becoming as socially withdrawn as their parents. 


The findings presented in Figure 1 show how staff responses varied within 
the same country and between countries. The analysis shows that there were 
significant country differences (p«.o1), with Californian social workers least 
likely to perceive the case as one of neglect (13%), Finnish workers next (35%), 
then English (47%) and Norwegians most likely (63%) (Berrick et al. 2017). 
The reason for differences in assessment between countries is likely to be 
explained by differences in child protection systems because the four countries 
have organized their systems in various ways with different underlying 
philosophies and perspectives on the state-citizen relationship. California 
has a clear risk-oriented system in which one only intervenes or acts if there 
is a clear danger for the child. In England, which also has features of risk 
orientation, there is also a clear focus on preventing risk and harm by providing 
in-home services and support to the family. We should expect that these two 
regions differ as they do and several other studies showed similar differences 


* Details of the methodology and results are discussed in Berrick et al. (2017) and 
information about the questionnaire, ethical approvals and recruiting are available on the 
following web page: http://www.uib.no/admorg/3 8063 /legitimacy-and-fallibility-child- 


welfare-services. 

RESULTS: LIKELY NEGLECT OF JON & MIRA? 

(N=1027. Source: Berrick, Dickens, Pösö & Skivenes, 2017. 


Figure 1. Results from a vignette study of a possible neglect situation. Responses 
were obtained from child welfare workers in four countries (N=1027). Per cent. 


in front-line workers assessments (Kriz & Skivenes 2012; 2013; 2015). 
However, the Norwegian and Finnish systems are much more alike in their 
underlying philosophy and general welfare state solidarity. These countries’ 
child protection systems submit to the principles of family preservation and 
the child’s best interest; thus, a child should only be removed from his/her 
family if in-home services cannot secure the needs of the child. However, the 
strong difference between Norway and Finland in this study is difficult to 
explain. In-depth examinations of the system in Finland and Norway indicate 
that there are more severe differences between the systems than outlined by 
their general orientations (Pösö, Skivenes & Hestbek 2015; cf. Burns et al. 
2017). Nevertheless, I believe findings like this drive both researchers and 
practitioners to reflect on the possible reasons and interpretations for the 
differences between the two Nordic countries that are placed in the same 
category in most welfare researches. I believe that raising the question of what 
are the core values in a country’s child protection system, and furthermore, e.g., 


if and how a system adheres to the legislative frameworks and the ratification 

of the UNCRC, provides layers to the meaning and significance of social work 
education and practice. 

Another main finding from this vignette study, as clearly shown in Figure 
1, is how front-line child protection workers vary in their assessment of the 
situation for the two children. The variation between workers within each 
country sample is highest for Finland, followed by England and California, 
and the least variation is within the Norwegian sample. This variation surely is 
concerning because it illustrates how dependent a family, parents and children 
are on their social worker, and how he/she understand and reads a situation. 
Depending on the social worker, the described family would or would not 
interact with the child protection services. The principle that equal cases 
should be treated equally cannot be fulfilled if these results are in line with 
what is going on in front-line social work. The findings show that Finnish 
workers in particular are divided in their opinions and assessment about 
the possible neglect situation for the children. They are evenly distributed 
with about one third on each of the response categories. Our analysis does 
not provide any good answers for this finding by examining demographic 
and organizational variables. We can only encourage further reflections and 
research to be conducted on the exercise of discretion and how governments 
rein in and guide these important decisions. The variations between workers 
pinpoints the intrinsic challenges for social work and the discretion dilemma. 
On the one hand, there shall be and must be tailor-made approaches and 
services in child protection because people are different and have different 
needs and preferences. On the other hand, public authorities and their 
professionals should not treat people in the same situation with the same needs 
and preferences differently. To find the right balance between individualized 
approaches and equal treatment is not an easy task, but it is a dilemma that 
always will be present in social work. For many social workers, this is also what 
provides meaning and value in their day-to-day work (Pósó & Forsman 2013; 
Frost et al. 2017). Governments have chosen various strategies in how much 
authority to exercise discretion they delegate to the professionals in the welfare 


state. 

The authority to exercise discretion 


Child protection interventions are one of the most difficult and sensitive 
decisions a professional can make in a welfare state. Theories on discretion 
provide us with some conceptual tools to understand the dynamics in social 
worker practices, their place in the state apparatus and the interaction with 
the political level. Legal scholars such as Dworkin, Mnookin, and Handler, to 
name only a few, debated the topic in the sixties and seventies. In particular, 
the Harvard-educated legal scholar Ronald Dworkin’s paper from 1967, The 
Models of Rules, has become the standard conceptual outline of legal decision 
making and discretion. This work still has relevance today and constitutes a 
platform for renewed theoretical work on discretion (cf. Rice 2013; Molander 
et al. 2012). The definition that Dworkin (1967) presented is: “discretion 
is at home in only one sort of context: when someone is in general charged 
with making a decision subject to standards set by a particular authority” (p. 
32). Thus, the concept is clearly relative in the sense that there are different 
standards framing the leeway for discretion and we can expect that the set 
standards in various sectors and between countries will differ. Therefore, 
decision makers can be said to have the authority to exercise weak or strong 
discretion (Dworkin 1967). Weak discretion is expressed in two forms, one 
of which relates to having some authority to use judgement; e.g., when the 
English Children Act instructs what aspects are relevant and the judges can 
decide how they are considered (cf. Archard & Skivenes 2009). The other form 
of weak discretion is when decision makers are given final authority to decide 
certain questions and there can be no appeals to these decisions. For example, 
in emergency situations in which the police or the child protection worker 
that arrive at the scene must make a decision about the child’s care there and 
then. An important aspect of the concept of weak discretion is that it is related 
to fact-oriented situations in which clear “game” rules exist. On the contrary, 
strong discretion concerns decisions that are not “bound by any standards 
set by an authority” (Dworkin 1967, 33). An example of this would be when 
judges are given the authority to decide on the best interests of the child but 
are provided with no instruction on how to do so. Hence, discretion relates to 


how decision makers are instructed by the authorities. In child protection, it 

is the government that set the standards by legislation and regulations of the 
practises in a sector. The implication is that decision makers who apply strong 
discretion can more or less act as they please because there are few limits to 
their authority on particular issues, although they can be criticized for making 
good or bad decisions. 

In a study of the formal regulation of care-order proceedings in four 
countries — California, USA, England, Finland and Norway, the findings show 
that the USA and England have set much stricter regulations (weak discretion) 
for the use of discretion by decision makers in care-order preparations than 
have Norway and Finland, which have set weaker regulations (strong 
discretion) (Berrick et al. 2015). In another comparative study of child 
protection legislation and the formulation of the child's best-interest principle 
in 14 countries (Skivenes & Sorsdal, in preparations) similar differences are 
displayed. The analysis shows that about half of the countries have provided 
decision makers with the authority to exercise weak discretion by giving the 
best interest principle a material content, directing decision makers to consider 
children's educational needs, their relationships, permanency, etc. In the other 
half of the countries, however, the child protection legislation's outline of the 
best-interest principle delegated strong discretion with very few standards and 
criteria to consider in decision making (ibid.). I believe that we can draw an 
expectation from these findings that in child protection systems with strong 
discretion delegated to decision makers, there will be much greater variation 
between decision makers. The opposite will be the case in systems with weak 
discretion. However, and here is the puzzle that is interesting for social work 
professionals and researchers to contemplate, is that this seems difficult to 
prove in a comparative analysis of systems. For example, in Figure 1 above, the 
findings show that there are distinct differences between workers in Finland, 
which is a system with strong discretion, but in the Norwegian system with 
an equally provision of strong discretion, the findings display a higher degree 
of similarity in staff assessments. This unexpected finding is similar to other 
country comparisons of child protection staff, which requires the examination 


of additional factors that influence interaction with the type of discretionary 

authority in these systems, e.g., the impact of cultures ina society, but also more 
specifically, the culture and value sentiment within the social work profession. 

In his important work on street-level bureaucrats from 1980, Lipsky seems 
to build on Dworkin’s (1967) insights about how authorities devise different 
frameworks for discretion in combination with organizational structure and 
the individual staff factors. I believe that this lesson from Lipsky (1980), that the 
activity that takes place between individuals within an organizational context 
is of utmost importance to study, should receive more attention in social work 
research and management, particularly in cross-country research on social 
workers. This research should be performed in combination with the impact 
of system ideologies, such as child protection systems, the welfare state model 
and the legal system. I believe that cross-country examinations are necessary 
because there are huge institutional diversities in how states address the same 
social problem and interpret the same basic UNCRC principles. However, there 
are many challenges in conducting cross-country studies because countries and 
systems do not share the same “semantic metric” or socio-cultural differences. 
Along with their distinct socio-historical contexts, countries have numerous 
practical barriers to accomplishing rigorously accurate data collection, as has 
been well pointed out by Hearn et al (2004) among others. Here, the phrase 
used in the title of this work, “reaching for the difficult”, perhaps most clearly 
receives its due. Some challenges along with their lessons and solutions have 
been well-documented in existing cross-country studies, such as the use of 
methodological pluralism (Hantrais 2014). In general, it will be immensely 
important for any empirical comparative project to discuss and receive peer 
reviews from researchers from countries involved in the comparisons in 
addition to seeking advice from experts on comparative research design to 
sidestep the many pitfalls that may disturb the quality of the data-collection 


process. 


Child protection and legitimacy 


Social workers and child protection staff across countries are constantly 
exposed to criticism by the mass media and from some of the involved parties 


in cases. Controversies around interventions from the child protection 

system are unavoidable. The decision making is extremely difficult in child 
protection and critics pinpoint the dilemma that either an intervention is too 
early or too late. The expressed mistrust in the decisions made and the work 
that front-line social workers conduct raises questions about confidence and 
legitimacy and how decision makers can be held accountable (Olsen 2017). 
In my experience, central government is an underestimated and overlooked 
dimension in child protection systems. The role of the legislation, politicians 
and the citizens who elected the representatives that can make legislation are 
not often under scrutiny. The simple version of legitimacy is that citizens elect 
their representatives — the politicians — and if the politicians do not deliver as 
the electorate wishes, they will not be re-elected. However, governments in 
modern welfare states are complex and contradictory; citizens may agree on 
some policies and choices, and disagree on other issues. Thus, the issue is not 
a simple yes or no for the democratically elected government in any case. In 
addition, child protection and social work is rarely an issue in the political 
parties’ programs or a topic in the election campaign. Thus, legitimacy and 
justification of state interventions into people’s lives must be found elsewhere. 
The proposal I present here is based on the potential rationality in law, 
delegated authority to the professionals and the quality of the reasons given 
for a measure or an intervention. 

Picking up the thread from Dworkin (1967), who notes that even though 
some discretionary authority is strong, i.e., the legislator has provided decision 
makers with authority to find the best solutions without any indications 
or guidance on standards to apply, standards still apply for criticizing and 
assessing the quality of the decisions. For social workers and front-line staff, 
this means that even in a system with few restrictions on what one can and 
should do, it is still possible to criticize and evaluate the quality of the work 
and the decisions. Dworkin’s insight is developed, among others, in the work 
of Molander et al. (2012), with a distinction between discretionary space and 
discretionary reasoning. That is, discretionary space describes the formal 
instructions within which professional decision makers operate and which 
authorizes them to exercise discretion. Discretionary reasoning relates to the 


justification of discretionary decisions (Molander et al. 2012). 

Justification takes many forms, but the idea I propose here is a theory 
of argumentation in which rationality and legitimacy is achieved through 
discussion and reasoning. This is at the outset an old idea because the legal 
system and the principle of due process are based on conditions for fair 
argumentation. The legal scholar Freeman (2007) pointed to this in his 
reflections on decision making about the ‘best-interest’ principle as a decision- 
making standard: “conclusions should be supported by reasoned arguments, and 
bias or worse prejudice should be eliminated” (p. 28). However, the theory of 
rational argumentation — as understood by Alexy (1989) and Habermas (1996) 
among others — adds to this understanding by observing that legitimate 
discretionary reasoning develops through rational discourse in which all parties 
involved participate and within which all relevant arguments are presented for 
open and free discussion. This theory suggests how normative questions and 
dilemmas can find legitimate solutions through rational discourse when the 
procedural and content rules of decision-making processes are fulfilled. These 
premises stipulate that all parties concerned by a decision should be allowed 
to participate so that all relevant arguments are presented and discussed in 
an open and free debate (see Alexy 1989; Eriksen & Weigard 2003). The four 
outlined procedural standards should be applied and used as preliminary 
evaluative standards. A very common operationalization of these standards is 
as follows: First, all relevant information, evidence and expert knowledge is 
included in the process. Second, time is allowed for the information brought 
forward from all parties and sources to be processed, and the timeline allows 
for considered deliberation; however, the timeline is simultaneously sensitive 
to children's developmental needs. Third, children and parents are involved in 
the process to the extent that they are heard, their perspectives and interests are 
included and considered, and they are given adequate information so that they 
can make informed choices about their circumstances and options. Sufficient 
time for those concerned is important here. Finally, there are transparency 
and oversight mechanisms in place to improve and monitor decision-making 
processes and outcomes. This procedural framework provides a platform and 
a standard for social workers and researchers in evaluating ongoing practices. 


Furthermore, I believe this approach is particularly beneficial in cross-country 

analysis of child protection systems and child protection proceedings because 
it solves some of the challenges in system differences and cultural variation 
between states. 

In addition to the procedural standards, an argumentation theory is 
used with the focal point of examining the arguments and accounts given in 
decision-making processes. What type of arguments are included? How are 
various arguments reasoned? How are they are balanced against each other? 
And how are questions and objections answered? A very sketchy outline of 
the argumentation and considerations involved when making decisions on 
complex issues provides four types of discourses: pragmatic, ethical, moral and 
judicial (Habermas 1996; cf. Skivenes 2002, 2010). The pragmatic aspects of 
a case relate to scientific knowledge and finding the best and most efficient 
means to a goal. For example, the child’s right to participate is a clear goal, 
and it is a pragmatic issue to ensure that all children capable of forming a 
view are involved. Ethical aspects relate to questions of defining what is good 
for a person or a collective and involve value orientations and the content of 
people’s interests and needs. In child protection, e.g., this would concern how 
the child’s best interest is understood and defined. The moral aspects of an 
issue relate to justice and how to choose between different legitimate values, 
e.g., on the political level in a society by conceptions of best interests and the 
distribution of equal opportunities for a healthy and well-functioning life. 
The judicial aspects of cases relate to the legal systems and acts that authorize 
intervention in families. The typical example of this argument is the rules set 
out in a country’s child protection legislation. However, legal regulations must 
be in accordance with the systems as a whole and therefore set demands on 
discussions and on the formulations of principles and terms. These four types 
of argumentation elaborate the different considerations that can be expected to 
be involved in child protection decision making. Thus, they provide a nuanced 
and fruitful tool and benchmark to explore and critically analyze discretionary 


reasoning within a system and between systems. 

Conclusion 


The practitioners that are working in the child protection systems are the 
everyday heroes of our welfare states. As a researcher, it is a privilege to be 
given the opportunity to provide some perspectives to this important work 
and this important system, but it is also challenging and difficult because 
child protection is such a value-contested and immensely important area 
of research. Studies of child protection systems and decision making are 
challenging because it is difficult to find the platforms that may provide 
comparable knowledge. When the rationality of a decision-making process is 
measured, the theory of argumentation includes a focus on the process, but 
not the outcome. In addition, it outlines a tool to analyze the material content 
of a decision, which is highly necessary with the normative principle of the 
child’s best interest, including the many different values and cultural beliefs 
that constitutes a good life and a family. Using a nuanced analytical approach 
may give us the tools to identify how the negotiation and reasoning of what is 
good, just and legal intersect with and is measured against criticism to develop 
into new understanding and changed values in a society. This is a conceptual 
framework that contains the potential for a deeper understanding of the 
purpose of communication and deliberations in such value-embedded area as 
child protection. In a world that seem to be less and less interested in reasoned 
communication, it can be an inspiration to be reminded of the saying from the 
Norwegian polar explorer, Fridtjof Nansen, who stated in 1925, “The difficult is 
what takes a little time; the impossible is what takes a little longer? 


> Addressing the League of Nations, and citing from the novel Phineas Redux (1873), 


by Trollope. 

Mitä sosiaalityön tutkimuksen mielekkyydestä voi kirjamme pohjalta sanoa? 
Haluamme lopuksi kiinnittää huomiota sosiaalityön ja sen tutkimuksen mis- 
sioiden vahvistamisen ja uudelleen määrittelyn tarpeeseen. 

Kokemuksemme kirjan toimitustyöstä on, että sosiaalityön (tutkimuksen) 
mielekkyys on missio(i)ta helpommin tavoitettavissa ja keskusteltavissa oleva 
ilmiö. Missio ja mielekkyys liittyvät vahvasti toisiinsa, ja niillä on sekä yhteis- 
kunnallinen että henkilökohtainen tasonsa. Niin käytännön sosiaalityötä, 
kuin sosiaalityön tutkimusta tehdään usein ennen muuta siksi, että työhön 
kietoutuu henkilökohtaisesti ja yhteiskunnallisesti tärkeitä arvoja ja pyrki- 
myksiä. Monet tässä kirjassa olevat artikkelit kuitenkin todistavat, että miele- 
käs ja mission mukainen toiminta tai edes mahdollisuus tällaiseen toimintaan 
ei ole sosiaalityössä tai sen tutkimuksessa aina itsestäänselvyys. Monien työ- 
hön kohdistuvien paineiden ja ristivetojen keskellä työn mielekkyydestä kiin- 
ni pitäminen vaikuttaisi ajassamme vaativan yhtäältä erityistä herkkyyttä ja 
toisaalta jääräpäisyyttä ja terästäytymistä. Useissa kirjamme artikkeleista ku- 
vataan, miten sosiaalityötä tekevät ja tutkivat joutuvat yhä uudestaan tarkista- 
maan lähestymistapojaan ja puolustamaan toimintansa oikeutusta. Suunnitel- 
mallisen ja pitkäjänteisen kehittämisen sijaan työtä määrittävät hallinnolliset 
ja poliittiset ratkaisut näyttäytyvät usein varsin sattumanvaraisilta. Lisäksi 
perustelluillakin valinnoilla voi olla ei-toivottuja vaikutuksia, ja eri aikoina 
erilaiset näkökulmat ja asiat painottuvat toisten kustannuksella. 

Tässä ajassa yleinen kokemus niin sosiaalialalla kuin yliopistoissakin on, 
että työ kärsii sen mielekkyyden kannalta kyseenalaisista tai toisarvoisista 
(näennäis)tehokkuuden vaateista ja tavoista mitata tulosta. Vaikka resurssien 
järkevä ja läpinäkyvä käyttö, sekä resurssien käytön valvonta, on sosiaalityön 
hengen ja tavoitteiden mukaista, nykyiset mielekkyyden ongelmat kilpistyvät 

kysymyksiin siitä, mikä on lopulta tehokasta ja järkevää ja siihen, minkälai- 
set ihanteet ja ymmärrys maailmasta ja ihmisestä taustalla vaikuttavat. Tällä 
hetkellä liukuhihnamaisen tuloskeskeisen tehokkuuden vaade ohjaa tutkija- 
työtä ja -mielikuvitusta henkilökohtaisen akateemisen yrittäjyyden (julkaisut, 
rahoitushakemukset) suuntaan laajemman kollegiaalisuuden, opetukseen 
panostamisen ja aktiivisen tutkijakansalaisuuden sijaan. Käytännön sosiaali- 
työssä ei puolestaan ole tavatonta, että aikaansaannoksia mitataan esimerkiksi 
päivän mittaan tavattujen asiakkaiden määrän, ei työn sisällöllisten saavu- 
tusten mukaan. Pidemmän päälle vaara numeraalisen tehokkuuden ihantein 
trimmatuissa organisaatioissa on, että sosiaalityöstä karsiutuu humanismi ja 
alan eettinen ja poliittinen mielikuvitus kuihtuu tai kuolee. 

Entä mitä kuuluu sosiaalityön perinteisenä ytimenä tai missiona pidetyil- 
le köyhien, syrjäytettyjen ja haavoittuvissa asemissa olevien ihmisten rinnalle 
asettumiselle, suojelulle ja heidän voimavarojensa lisäämiselle, parempien yh- 
dyskuntien rakentamiselle (Jane Addamsin missiot), ihmisoikeuksien edistä- 
miselle (Staub-Bernasconi 2008; Ranta-Tyrkkö 2016) ja radikaaleimmissa vi- 
sioissa jopa vallankumoukseen osallistumiselle? Pelkäämme, ettei kovinkaan 
hyvää. Vaikka sosiaalityön ydinmissio periaatteessa tiedetään ja siihen vedo- 
taan, sen toteutus jää välillä sanahelinäksi. 

Tulkitaan sosiaalityön perinteistä missiota miten tahansa, se on väistämät- 
tä poliittinen, yhteiskuntien valtasuhteita ja rakenteita kyseenalaistava. Koska 
sosiaalityö on useimmissa maissa riippuvaista valtion rahoituksesta tai vähin- 
täänkin hyväksynnästä, vallitseviin oloihin mukautuva työote on sosiaalityön 
valtavirtaa. Vastaavasti poliittisempi, olevia oloja muuttamaan pyrkivä työ on 
jäänyt varsin marginaaliseksi, sillä se ei yleensä ole valtioiden intressissä. Lisäk- 
si repressiivisen hallinnon tai vahvojen taloudellisten intressien vastustaminen 
voi tänäkin päivänä olla hengenvaarallista. Esimerkiksi Latinanaista Ame- 
rikkaa pidetään yleisesti vaarallisena paikkana ihmisoikeus- ja ympäristöak- 
tivisteille, mutta lievempiä ihmisoikeusloukkauksia tapahtuu myös Suomes- 
sa. Ihmisoikeusliiton (2017) mukaan puutteita on muun muassa oikeudessa 
terveyteen ja toimeentuloon, transihmisten kohtelussa, vanhusten hoivassa ja 


rasismin torjunnassa. 

Ei siis ihme, että sosiaalityön köyhien aseman puolustamiseen liittyvän 
mission toteutumista on vahvastikin epäilty. Esimerkiksi suomalaisen sosiaali- 
työn tutkimuksen ja koulutuksen pioneeri Marjatta Eskola pohti Sosiaalityön 
vuosikirjassa (1991) kriittisesti sitä, että asiakkaiden tarpeiden ja sosiaalityön 
tavoitteiden välinen yhteys näyttää jossakin vaiheessa katkenneen. Seurauk- 
sena on ollut, että Mary Richmondin ja hänen aikalaistensa case workista eli 
tapauskohtaisesta, yksilön, perheen tai yhteisön sosiaalisen tilanteen kartoi- 
tukseen perustuvasta työotteesta on vastoin Richmondin tarkoitusta (Fjeld- 
heim ym. 2015) kehittynyt korostetun yksilökeskeisen työskentelyn suuntaus, 
jossa yksilön ominaisuudet ja niihin kohdistuvat vaikuttamispyrkimykset si- 
vuuttavat sosiaaliseen tilanteeseen liittyvät tekijät. Samankaltaista arvostelua 
ovat Yhdysvalloissa esittäneet esimerkiksi Specht ja Courtney (1995), jotka 
kritisoivat sosiaalityötä missionsa menettämisestä. Yhdysvalloissa sosiaalityön 
maisterikoulutuksen hankkineet päätyvät yhä useammin terapeuttisiin tehtä- 
viin ja alkuperäinen yhteisöjen toimivuuteen ja köyhien ihmisten auttamiseen 
paneutuminen jää sivuun. Spechtin ja Courtneyn teoksella ei sen julkaisuhet- 
kellä ollut juurikaan yhtymäkohtia Suomen tilanteeseen, mutta viime vuosien 
kehitys pakottaa kysymään, onko missio tässä mielessä katoamassa meilläkin. 
Esimerkiksi aikuissosiaalityön kehitysnäkymänä näytti olleen jo ennen toi- 
meentulotuen siirtoa Kelan vastuulle, että eniten apua tarvitsevat asiakkaat 
eivät sitä helpoiten saa (Mäntysaari 2006). 

On tietysti monia syitä siihen, miksi mission kirkkaana pitämisen ja työn 
mielekkyyden säilyttämiseksi pitää sosiaalityössä ja sen tutkimuksessa olla 
alati valppaana. Nykyisin jatkuva kiire tai tehokkuusajattelu syö työn iloa ja 
jättää niukasti tilaa arvojen ja käytäntöjen sekä niitä koskevien mahdollisten 
ristiriitojen puntaroinnille. Sosiaalialaa leimaa myös huoli työntekijäkunnan 
uupumisesta, loppuun palamisesta ja kyynistymisestä, eikä asetelma ole vieras 
tutkimuslaitoksissakaan. Huolena on verraten laajasti jaettu kokemus siitä, 
että työssä ei ole kaikki kohdallaan. Tällöin on vaikea keskittyä olennaiseen 
ja kohdata palvelujen käyttäjiä, alan opiskelijoita ja yhteistyökumppaneita sillä 
tavalla kuin haluaisi: laajemmin ajateltuna pitää kiinni itselle tärkeistä ihan- 
teista työssä. Tilanteeseen ei ole helppoja ratkaisuja, sillä sosiaalityölle, ja mik- 


sei tutkimuksellekin, on tyypillistä tasapainoilu monenlaisten lojaliteettien ja 

valtasuhteiden välillä työn rahoittajista sen kohteisiin. Sosiaalityössä perintei- 
nen tuen ja kontrollin dilemma eli se, että suhteessa palvelujen käyttäjiin so- 
siaalityöntekijöillä on yleensä (vaikkei aina) enemmän valtaa, tuo mukanaan 
paitsi eettisen harkinnan velvoitteen ja mahdollisen nilkin roolin (Erasaari 
1990), myös monen positiiviseksi kokeman mahdollisuuden vaikuttaa asioi- 
hin. 

Näyttää siltä, että sinnikkään, monissa artikkeleissa kuvatun alan sisäisen 
kehittämistyön lisäksi työn mielekkyyden ongelmiin haetaan tällä erää ratkai- 
suja niin järjestelmien logiikan sisältä, kuin niiden ulkopuolelta. Ensimmäistä 
edustaa jatkuva pyrkimys viilata työprosesseja tehokkaammiksi organisaatio- 
uudistuksin, jotta aikaa jäisi olennaiseen, sekä enenevä panostus työntekijöiden 
työhyvinvointiin. Vastaavasti sosiaalityöntekijäkunta on kehittynyt taitavaksi 
tarkkailemaan omaa jaksamistaan ja pitämään eron työn ja vapaa-ajan välillä. 
Toista, systeemiä ja erityisesti neoliberaalin managarialistisen hallinnan käy- 
tänteitä kritisoivaa näkökulmaa edustaa viime vuosina vahvistunut poliittises- 
ti radikaalimpaa sosiaalityötä ajava linja. Siinä lähtökohtana on, että vallitse- 
viin oloihin ei tarvitse loputtomasti sopeutua, vaan sosiaalityötä voi ajatella 
ja tehdä myös toisin. Esimerkiksi Britanniassa toimivan Social Work Action 
Networkin (SwAN) yksi tunnuslause on jo vuosia ollut “another social work 
is possible”, toisenlainen sosiaalityö on mahdollista. SWAN:in toiminnan kan- 
tavia periaatteita ovat sosiaalisen oikeudenmukaisuuden edistäminen yhdessä 
kansalaisten ja palvelujen käyttäjien kanssa, neoliberaalin managerialistisen 
hallinnan vastustaminen ja sosiaalityön yhteisöllisyyden ja yhteiskunnallisen 
vaikuttavuuden vahvistaminen (esim. SWAN 2009). Yhtä lailla tärkeitä ovat 
toivon ja solidaarisuuden vaaliminen, varsinkin kun kriittiset, alansa mission 
vakavasti ottavat työntekijät voivat toisinaan huomata olevansa entisiä työnte- 
kijöitä ja muunkin kuin moraalisen tuen tarpeessa. 

Sosiaalityön missio ja toivo liittyvät toisiinsa. Sosiaalityö ammatillisena 
auttamisena on — tai ainakin sen tulisi olla — toivoa rakentava ja kannatteleva 
ammatti. Jos toivo katoaa, katoaa mielekkyyskin. Samalla on hyvä muistaa, 
että sosiaalityönkään missio ei ole vain sosiaalityön tekijöiden ja tutkijoiden 
omaisuutta, joskin heillä on joskus muita aloja enemmän tilaa ja perintei- 


tä perustella toimintaansa missionsa kautta. Vastaavasti on hyvä toistuvasti 

kysyä, missä määrin sosiaalityö ja sen tutkimus ovat linjassa missiossa tiivis- 
tyvien tavoitteiden kanssa. Tutkitaanko Suomessa esimerkiksi köyhyyttä tai 
pitkäaikaistyöttömyyttä likimainkaan riittävästi suhteessa ongelman yhteis- 
kunnalliseen mittaluokkaan? Onko alalla mukavuusalueita, joissa viipyillaan, 
vaikka ei enää välttämättä samassa määrin tarvitsisi, ja toisaalta alueita, joille 
ei mennä ja asioita joihin ei tartuta, vaikka pitäisi? Entä jos ongelmatonta lä- 
hestymistapaa ei ole? Tarja Pösö (esim. 2006) on toistuvasti korostanut, että 
joskus nimenomaan mission näkökulmasta perusteltu, esimerkiksi erityisen 
haavoittuvassa asemassa olevien, vahvasti kontrolloitujen ja voimakkaan val- 
lankäytön kohteena olevien lasten tutkiminen voi samalla olla yleisillä tutki- 
museettisillä kriteereillä riskialtista ja kyseenalaista. Kirjamme henki on, että 
mielekkyyden ja mission puolesta on otettava joskus myös riskejä, ja että kes- 
kustelu mielekkyydestä ja missiosta on edelleen ajankohtaista ja tärkeää. Toi- 


vomme keskustelun jatkuvan. 

MIELEKAS TUTKIMUS. 
NÄKÖKULMIA SOSIAALITYON ! 
TUTKIMUKSEN MISSIOIHIN ^X 


on teos, jonka 
lapileikkaavana teemana on | 
sosiaalityón tutkimuksen 
mielekkyyden, merkityksen 
ja missioiden pohtiminen.& 
Teoksessa tarkastellaan ; 
monimuotoisesti . 
sosiaalityón ja erityisesti 
lastensuojelun tutkimuksen 
mielekkyytta. 

